
Capitolul 1 


TRUCUL BANILOR ESTE DE A-I AVEA 


Banul este un concept mental. Este un simbol de energie şi sub forma asta, nu are 
o valoare reală, intrinsecă. Nu este nici bun, nici rău, nici pozitiv, nici negativ. Este 
imparțial. Persoana care a scris că „banul este rădăcina maleficului”, pur şi simplu nu 
avea bani! Pe plan fizic nu poți să te descurci fără ei. Şi dacă uneori dragostea pentru bani 
îi face pe oameni să devină răi şi ciudați, este ştiut faptul că fără bani nu poti fi liber. 
Sărăcia înseamnă restricție şi în felul acesta, este cea mai mare nedreptate pe care poţi s-o 
atragi asupra ta. 


Mersul banilor — Conceptul 1 


„Abundenţa nu va fi niciodată semnificativă pentru câţi bani are cineva. Mai degrabă 
este mereu un factor al felului în care se simte cineva cu banii pe care îi are. ” 


Când te uiţi la natură şi vezi abundența şi bogăția care fac parte din mediul 
înconjurător, este greu de înțeles de ce oamenii acceptă sărăcia ca un mod de viață. E ca 
şi cum trebuie să munceşti din greu ca să fi sărac. E nevoie de un efort psihic continuu ca 
să eviţi abundența pe care viaţa ţi-o oferă în mod natural. În acelaşi fel în care fericirea 
este naturală şi un dar de la Dumnezeu, aşa este şi abundența; restul e o corvoadă. 

Dacă ar fi să analizăm cu atenție sentimentele unui cerşetor şi ale unui multi- 
milionar, ai fi surprins să descoperi doar o vagă diferenţă a felului în care fiecare percepe 
abundența. Apoi dacă te uiţi la oamenii pe care îi cunoşti şi compari oamenii de success 
cu rataţii, din nou vei realiza că diferența dintre ei este numai sub forma unui concept 
mental. Cei realizați au pornit ca ratați până într-o zi când s-au răzgândit şi nu s-au mai 
uitat niciodată în urmă. 

Ceea ce urmărim prin cartea asta este: Cum îţi vei schimba felul de a gândi, astfel 
încât să faci mulți bani rapid, să-ți recâştigi puterea şi să fi absolut liber la sfârşitul zilei, 
când apune soarele? 

Până la finalul cărții sper să fi de acord cu mine că achiziția de bani nu este o 
problemă gravă; este un joc pe care îl joci. La început o să ţi se pară un joc cu forţe din 
exterior — economia de piaţă, ca să-i spunem aşa — dar pe măsură ce înaintezi, vei 
descoperi că este de fapt un joc cu propria ta persoană. Metoda în care joci îţi afectează 
calitatea vieţii şi determină în ce măsură reuşeşti să te eliberezi. 

Ca să te eliberezi, trebuie să-ţi revizuieşti conceptele despre abundență şi finanțe, 
astfel încât să-ţi construieşti un plan de bătaie corespunzător, care să-ți faciliteze trecerea 
de la luptă spre flux, de la zgârcenie la lux. Şi acum, dacă eşti de părere că banii nu sunt 
spirituali, sper ca până la sfârşitul cărții să-ţi elimin gândul ăsta, pentru că ideea asta este 
absolut ridicolă. Este o trezire necesară pentru toți cei prea apatici ca să mai facă ceva să- 
şi îmbunătăţească condițile de trai. 

Eu cred că în viață toți suntem într-o continuă căutare. Nu trebuie neaparat să-ți 
descrii viaţa în termenii ăştia, dar eu cred că suntem aici ca să ne înţelegem pe noi înşine: 


asta înseamnă corpul fizic, intelectul, sentimentele, spiritualitatea, sexualitatea, dragostea, 
paternitatea şi banii. Trebuie să îi ai — dacă nu, coada îl va mişca pe câine. 

Singurul truc al banilor este să ai câţiva. Sincer, nu e mai mult decât atât. S-ar 
putea să sune greşit, dar numai pentru cei care nu au nici un ban. Dacă ai bani, vei şti că 
felul în care i-ai primit, a fost prin a-i avea. Voi explica subtilitatea asta mai târziu. 

Okay -— fiți gata, start! Sunt o groază de feluri de a te îmbogăţi. Haideţi să 
eliminăm câteva dintre cele evidente, ca să putem să ne concentrăm pe situațile acelea în 
care cei mai mulți dintre noi se regăsesc pe sine. 

În primul rând poţi să moşteneșşti banii. Dar dacă nu te-ai născut într-o familie 
bogată, ca să-ţi faci rost de rude înstărite e un proces dificil, deşi nu e imposibil. 

Ai putea fi adoptat. Ai putea să-ți faci prieteni printre oamenii bogaţi şi să devii 
atât de valoros pentru ei, să ai un impact atât de puternic asupra sentimentelor acestora, 
încât să te considere rudă, chiar dacă nu eşti. Poţi să te căsătoreşti pentru bani. Poate că ai 
făcut asta deja şi după un an sau mai mulți, oamenii s-au dat pe brazdă şi acum stai lungit 
pe o plajă din Hawaii, delectându-te cu Margarita, spunandu-ți : „Simplu, sincer.” 
Bineînţeles că poţi să te îmbogăţeşti furând bani. Prin asta îți vei atinge scopul, dar va 
avea cu siguranță urmări urâte. Vei fi puţin dezamăgit când îţi vei da seama, odată ce ai 
pus mâna pe milionul mult dorit, că de fapt nu te-a eliberat. Mai mult ca sigur că vei fi 
prins într-o capcană emoțională, fiind mereu cu urechile ciulite, întrebându-te când va 
răbufni toată treaba. 

Mai mult decât atât, dacă furi bani, are implicaţii în karma şi pentru că banii au 
venit uşor la tine, vei avea tendinţa să îi împrăştii la fel de repede. Viaţa are propriul ei 
echilibru. Un bărbat pe care îl cunosc, a comis împreună cu alţii unul dintre cele mai 
faimoase furturi din istoria criminalistică a Marii Britanii. Prietenii lui au fost prinşi şi 
trimişi la închisoare, dar el a rămas liber printr-un noroc incredibil. Poliţia a făcut o 
greşeală birocratică la începutul investigaților şi i-a confundat identitatea cu a altcuiva. Şi 
după ce cazul a fost închis, poliţia a fost satisfăcută că avea toți răufăcătorii sub cheie. Şi 
totuşi în confuzia aceea, prietenul meu a scăpat. 

Mulțimea de bani pe care a furat-o, nu i-a adus liniştea, a început să ia droguri şi a 
devenit dependent de heroină. Nu ştiu ce a ajuns de el, dar când l-am văzut ultima oară, 
era într-o stare demnă de milă şi viaţa lui era un dezastru. Problema furtului este că acesta 
confirmă o lipsă. Confirmă faptul că tu nu crezi că eşti capabil să „joci jocul” şi să te 
descurci, indiferent ce s-ar întâmpla. Motivațile pentru furt sunt atât de distructive. Ele 
sunt purtătoarele unei boli implicite, care se prezintă în viaţa hoţului sub forma unei 
slăbiciuni şi îi cauzează nefericirea. 

Într-o lume în care sunt atât de mulţi răufăcători şi excroci, unde adeseori oamenii 
vor să facă un ban uşor, este satisfăcător să-ți impui nişte reguli, care să fie onorabile şi 
corecte. Probabil trăind după regulile astea, momentul atingerii libertăţii tale financiare 
este puțin amânat, dar atunci când îl vei fi ajuns, te vei uita înapoi şi vei vedea că fiecare 
pas a contribuit la bunăstarea lumii şi fiecare mişcare te-a ajutat să devii un om mai bun. 

Motivul pentru care a face bani e atât de plăcut, este pentru că te ajută să creşti 
spiritual, să înţelegi subtilitățile vieţii şi să ajungi să accepţi multe aspecte ale propriei 
persoane. Asta nu înseamnă că oamenii bogați sunt neaparat spirituali, dar se deduce că 
probabil oamenii săraci nu sunt. 

Bineînţeles că dacă te ridici şi spui asta în faţa unui public, o duzină de oameni 
vor protesta şi vor spune: „Dar cum rămâne cu Maica Teresa?” Maica Teresa a fost 


prezentată printr-un pachet PR ca fiind săraca fiinţă inimoasă, care nu avea nici un ban, 
dar care făcea fapte bune pentru Dumnezeu şi pentru băştinaşii din India. Asta a fost 
adevărat până la un anumit nivel şi nimeni nu poate contesta că populaţia din Bombay 
avea o nevoie disperată de serviciile ei. Dar să se ştie adevărul, că Maica Teresa a fost o 
afacere de milioane de dolari, care a fost întreținută de averea imensă şi de puterea 
Bisericii Catolice. Ea a fost un pion principal în propăvăduirea filozofiei lor şi în cererea 
de bani. Ea a fost o afacere. Îşi folosea energia şi entuziasmul ca să scoată în evidenţă 
Biserica sau guvernul Indiei sau pe oricine putea, în schimbul banilor, pe care îi 
transforma în resurse. 

De fapt, ea a fost un distribuitor cu un buget de milioane de dolari şi cu o groază 
de muncă neplătită, pe care le folosea din plin ca să-şi materializeze planul. Faptul că a 
fost o persoană cu un suflet bun, nu poate fi contestat, dar de asemenea se ştie că Maica 
Teresa a fost o persoană care ştia să învârtă banii. A lucrat pentru o organizaţie care 
gestionează un buget imens pentru PR şi care ştie jocul pe dinafară. Biserica ei are mai 
multe resurse şi un sistem de conexiuni mult mai bine pus la punct decât cei de la General 
Motors. Ca s-o foloseşti ca un exemplu de sărăcie spirituală , înseamnă să te încrezi în PR 
şi nu în fapte. A fi spiritual înseamnă să te integrezi prin Forţa Divină în toate lucrurile şi 
cum Forța Divină există din abundență, este imposibil să te consideri complet integrat, 
dacă nu ai aceleaşi calități ca Forţa Divină. 

Toate filozofiile care îi învață pe oameni că sărăcia e binevenită, fac asta din 
laşitate. Asta îi face fericiți pe membrii inactivi , pentru că trăiesc cu credinţa că, într-un 
fel, lipsa lor de creativitate şi efort va fi binecuvântată mai încolo. Cred că îi aşteptă un 
şoc puternic, dar asta este irelevant. Ceea ce contează este să fi de acord cu tine însuţi, că 
energia va fi contribuția ta adusă lumii. 

Una dintre acele forme de energie sunt banii — bani pe care poți să îi dai, bani cu 
care poți să îi faci pe alţii puternici, bani pe care poți să îi foloseşti ca să faci lumea un loc 
mai bun, bani care să te elibereze. 

Bineînţeles, banii sunt doar o formă de abundență. Există de asemenea şi 
abundența fericirii, a dragostei, a şansei, a prieteniei. Dar se adevereşte de multe ori că o 
persoană care duce lipsă de bani, duce lipsă şi de celălalte forme de abundență. Este 
vorba despre aspectele diferite ale sentimentelor, care îi deconectează de la sursă. 

După cum am spus, diferenţa dintre a avea bani şi a nu avea, este mică. Este o 
foarte mică dar subtilă schimbare în conştiinţa de sine — asta-i tot. Asta se poate vedea 
clar pe o scară largă urmărind corporațile, care astăzi se descurcă bine, făcând între 50 şi 
100 milioane $ pe an. Apoi, a doua zi se întâmplă să se schimbe undeva ceva mic şi 
plătesc mai mult pentru materiale, primind în schimb mai puţin, aşa încât ceea ce dețin nu 
mai este atât de preţios ca în ziua precedentă. Dintr-o dată au pierdut zece milioane pe 
lună. Urmărind fluxul banilor la nivelul ăsta, vezi cum o mică schimbare poate face o 
diferență enormă. Ideea jocului este să-ți schimbi poziția pe partea pozitivă, să ieşi în 
evidenţă şi să strângi bani. 

Oamenii care nu au bani îți vor spune cu siguranţă că banii sunt puţini. Nimic nu 
poate fi mai departe de adevăr. De fapt, în fiecare zi lucrătoare sunt create multe sute de 
milioane de dolari, care nu existau acum 24 de ore. Ca să intri în acţiune trebuie doar să 
vrei să joci jocul ale cărui reguli au fost scrise cu ceva timp în urmă. S-ar putea să fi 
obligat să te adaptezi la felul în care se joacă, dar odată ce-ai înţeles că este doar un joc şi 


dacă eşti dispus să joci, nu va mai dura mult până când sistemul te va recunoaşte şi 
accepta. 

Dacă în momentul ăsta nu te vezi făcând parte dintr-o bunăstare imensă, gândeşte- 
te la asta: cele mai multe tranzacţii financiare considerabile sunt efectuate prin 
comunicarea prin sateliți. Miliarde de dolari zboară prin aer aproape cu viteza luminii în 
fiecare moment. Semnalele acelea, cum ar fi semnalele radio su TV, trec constant prin 
corpul tău. Chiar şi acum când citeşti cartea asta, trec destui bani prin tine ca să te țină la 
căldurică pentru tot restul zilelor. Îţi plac afirmaţile mele? Singura problemă e că banii nu 
sunt ai tăi! Dar ăsta e doar un mic detaliu tehnic. Ideea e că sunt acolo. Eşti aproape de 
țintă. Tot ce-ţi mai trebuie ca să fie ai tăi, este ca tu să accepți afirmațile mele prin tot ce 
faci. 

Sigur că poţi să câştigi la Loto, dar cei mai mulţi oameni nu cred că pot face asta. 
În orice caz, în orice loterie trebuie să fie un câştigător. Decizia ca acea persoană să fi tu, 
te pune înaintea multora, care, poţi fi sigur, s-au consolat cu ideea că şansele lor de câştig 
sunt minime. 

Am cunoscut o femeie în Maryland care avea nevoie de mulți bani rapid. A 
cumpărat o carte pe care am scris-o, „Miracole” (,„,Miracles”), care îţi arată cum sa-ţi faci 
un „plan de acțiune” miraculos, şi ea a vizualizat, a confirmat şi şi-a urmat planul. Se 
poate ca această doamnă să fi fost de acord cu propria persoană că era cazul ca situația ei 
să se schimbe, pentru că în aceeaşi zi în care şi-a pus la punct planul, a cumpărat bilete la 
loteria din Maryland în valoare de 30$. Câteva zile mai târziu au sunat-o funcţionarii 
loteriei să o felicite că a câştigat premiul cel mare. Nu-mi aduc aminte cât a câştigat, dar 
îmi este întipărită în minte cifra de un milion şapte sute de mii. Fie vorba între noi, 1,7 
milioane $ se întipăresc în mintea oricui! 

Am întâlnit-o din nou la câteva luni după ce a câştigat şi am întrebat-o cum a 
reuşit. Mi-a spus că îşi afirma abundența de ceva vreme, că planul miraculos de acţiune a 
ajutat-o să-şi canalizeze energia şi că atunci când s-a hotărât să-şi cumpere biletele, s-a 
hotărât să câştige. Mai mult, ştia că deja a câştigat. 

Femeia asta era foarte ciudată, pentru că majoritatea oamenilor care au nevoie de 
bani, îşi lasă sentimentele, care vin din lipsa banilor, să-i înscrie în tipare negative, care 
nu fac altceva decât să confirme lipsa banilor. Dar în ciuda faptului că situația ei părea 
disperată, ea nu s-a supus disperării. În schimb a crezut într-o soluție. 

Alta întâmplare interesantă este că zilele trecute, la scurt timp după ce am început 
să scriu cartea asta, m-a sunat o persoană pe care am întâlnit-o la un seminar în Colorado. 
Mi-a spus că a visat numerele câştigătoare la loteria din Arizona. A doua zi a mers din 
Colorado în Arizona să-şi cumpere biletele. Pe drum s-a răzgândit în privința ultimelor 
două numere din vis, şi în loc să joace numerele din vis, a ales trei numere din vis şi alte 
două. Numerele din visul ei au fost câştigătoare. Trei câştigători au luat 800.000$. Ea nu 
a luat nimic. 

Am întrebat-o de ce nu a mai investit un dolar în plus pentru numerele din vis. Nu 
ştia. Stând cu ea de vorbă, am avut sentimentul că ar putea visa numerele din nou şi i-am 
spus. Dar în acelaşi timp mi-am dat seama din conversaţie că, deşi a acceptat intelectual 
ideea de a fi bogată, eu-l ei interior nu era de acord cu ideea şi îi sabota mereu eforturile. 
Probabil că în trecut s-a consolat cu ideea că sărăcia va fi starea ei perpetuă, aşa că 
acțiunile ei au fost mereu supuse să asigure treaba asta. 


Totuşi, toți suntem interconectaţi de o singură energie. Jung a numit-o 
subconştientul colectiv. Alţii pot spune că este spiritul sau slava Domnului, dar 
conexiunea există. Toate informațile ne sunt disponibile prin auto-cunoaştere. Şi abia 
dacă mai există vreo persoană în viaţă care să nu fi avut o experiență extrasenzorială într- 
un anumit moment din viaţă. Sincer, decât să vezi spiritul bunicii moarte umblând prin 
casă, mai bine propune-ţi ca următoarea experiență extrasenzorială să fie o posibilitate de 
a face bani. 

Nu e greu. Dar va trebui să te obişnuieşti să-ţi încurajezi presimțirile. Ce contează 
dacă greşeşti? De câte ori n-ai avut un sentiment intuitiv extraordinar şi apoi îţi venea să 
mori de oftică pentru că nu i-ai dat atenţie? Eu mereu am avut o pasiune pentru cursele 
hipice. I se mai spune sportul regilor. Problema este că ai nevoie de o grămadă de bani ca 
să scoţi un profit. Indiferent de cursă, nu exista un motiv logic pentru care un anumit cal 
să câştige. Dar unul va câştiga. Şi acel cal face parte din participanţi aşa că nu este 
imposibil să îl descoperi. 

Aşa că, de fiecare dată când pariezi pe un cal pentru că tu crezi că va câştiga, intri 
într-un joc de noroc în care orice se poate întâmpla. Problema e că nu poţi să vorbeşti cu 
un cal şi să-i spui: „Hei, prietene, te țin balamalele azi, sau nu?” Totuşi de multe ori poți 
să lenevesşti lângă boxe uitându-te la parada de cai şi dintr-o dată vei ştii ce cal va 
câştiga. E ceva în energia acelui cal, ca şi când i-ar scrie „câştigător” pe frunte. Ai un 
sentiment minunat când se întâmplă asta pentru că acum nu mai riști banii. În plus, de 
fiecare dată când am câte o străfulgerare din asta interioară, îmi place să mă duc în locul 
unde stau pariorii şi să urmăresc cum sunt împinşi de propria agitaţie spre o decizie 
proastă. 

Normal că motivul pentru care cei mai mulți pierd, este pentru că ei cred că nu au 
destui bani şi aceste sentimente îi ajută în a-i despărți şi de banii pe care îi au. Singurii 
pariori norocoşi pe care îi cunosc sunt aceia care în primul rând o duc bine, care au fost în 
stare să-şi permită emoțional şi financiar câteva pierderi ca să poată să aibă profit. 

Un alt fel prin care poţi să faci rapid rost de bani este să îi găseşti. În fiecare 
moment din fiecare zi sunt pierdute sume mari de bani. Mulţi din banii ăia sunt găsiţi mai 
devreme sau mai târziu. Tot ceea ce trebuie să faci este să-ți impui că eşti pregătit să 
găseşti bani şi să-ți dai voie intuiţiei să te ducă mereu la locul potivit în momentul 
potrivit. Încet-încet banii te vor găsi pe tine. 

În viaţă, în mersul metafizic al banilor, aceştia sunt doar o energie. Toată energia 
face parte din Forţa Divină şi este prin urmare liberă. Deci, teoretic, banii sunt liberi. 
Ceea ce îi leagă este mintea şi sentimentele celui care îi posedă. Când le scapă din 
posesie, prin orice fel, ei sunt eliberaţi de sentimente şi se întorc la sursă. Iar dacă te vezi 
ca o parte infinit integrantă din toate lucrurile, tu eşti acea sursă. 

Un bărbat cu care am lucrat odată a intrat într-o cabină telefonică de pe o stradă 
aglomerată din Londra. În timp ce forma numărul şi băga banii în telefon, a văzut că 
moneda era strâmbă. Nu mai avea alte monezi în buzunar, aşa că a traversat strada şi a 
schimbat nişte bani la magazinul de ziare. Câteva minute mai târziu, când în sfârşit s-a 
întors în cabină, a văzut mirat că cineva îşi lasase un diplomat acolo. Nu avea nici un 
nume scris pe el şi prietenul meu se grăbea, aşa că a aruncat diplomatul pe bancheta din 
spate şi şi-a văzut de drum. Seara când a ajuns acasă, a deschis diplomatul, să vadă dacă 
poate să-i identifice proprietarul. Înauntru era un sfert de milion de dolari, bani gheaţă, şi 
nimic altceva. 


Când mi-am permis să accept toți banii pe care îi avea de oferit Legea 
Universului, am trecut printr-o schimbare drastică de conştiinţă. Mai întâi a trebuit să 
accept că merit să primesc bani gratis. În al doilea rând trebuia să ştiu dacă e bine să 
primesc bani fără să depun vreun efort. Până atunci trecusem de pragul unde credeam că 
banii vin doar dacă munceşti mult. Mai mult, m-am deschis spre a primi bani în timp ce 
luam mereu banii pe care îi găseam. 

În primele câteva luni după ce mi-am propus treaba asta, am găsit şase poşete. 
Într-una din dăţi stăteam la colţul unei străzi din Londra. Un taxi a luat o curbă şi poşeta 
unei doamne a zburat dinăuntru. Am strigat după clienți, dar nici unul nu m-a auzit. Nu 
m-am îmbogățit din asta, pentru că dacă geanta conținea actele de identitate, o returnam. 
Dar am ieşit în oraş cu câteva doamne interesante, care erau toate foarte încântate de 
cavalerismul meu galant... punct ochit, punct lovit. 

Rutina cu poşetele a însemnat un ajutor pentru mintea mea, ca să exerseze, să se 
pregătească să accepte bani. Aproape un an mai târziu mi-au căzut în braţe 10.000$. Nu i- 
am găsit în stradă, dar au venit printr-o întâmplare. Am cumpărat un transport de blugi în 
L.A. de la un vânzător de îmbrăcăminte şi i-am dat un cec de debit. Blugii au fost trimişi 
în Londra şi clientul meu mi-a trimis cei 10.000$ pe care îi pusesem la dispoziţie plus 
profitul meu. 

Trei luni mai târziu, am observat că cecul de 10.000$ pe care i l-am dat 
vânzătorului, nu ajunsese la banca mea. Am vrut să ştiu dacă a încasat cecul de la mine şi 
contabilul său mi-a spus că da, şi mi-a arătat extrasul de cont. Contul bancar al 
vânzătorului a fost creditat de banca lui, dar totuşi cecul nu ajunsese la banca mea. Dacă 
ai mai lucrat până acum cu băncile, ştii că asta e imposibil. Dar exact aşa s-a întâmplat. 
Se poate ca cecul meu să nu fi fost pierdut de banca vânzătorului, ci de una din celălalte 
bănci care au participat la procesarea tranzacţiei, dar rezultatul final a fost că o bancă de 
undeva mi-a dat 10.000$ şi nu a mai interesat-o să-i primească înapoi. Bingo! „Legea 
Universală dă nevoiaşilor 10.000$ dintr-o bancă atât de bogată, încât mizilicul de 
10.000$ nu contează.” Iubesc treaba asta! Apropos, acest incident a fost primul din 
multele cadouri financiare de genul „picate din cer” pe care le-am primit în ultimii zece 
ani. Şi tu poţi face la fel, chiar mai bine, odata ce te-ai poziționat pe flux. 

În mare parte, banii gratuiţi vor însemna un mic procentaj din toţi banii şi toată 
abundența pe care le vei primi. De obicei banii îţi vin prin muncă fizică sau intelectuală. 
Pentru amândouă cazurile trebuie să depui efort dar nici unul nu implică luptă. Trucul 
este să-ţi vezi viaţa sub formă de energie. Munca pe care o depui sau investiţile pe care le 
faci, fac parte din energia universală. Astfel, banii pe care îi primeşti pentru acele 
eforturi, sunt tot energie. În momentul în care vezi abundența sub formă de energie, şi nu 
sub forma unor sume exacte de dolari, te deschizi să primeşti sume infinite pentru că 
energia nu are limite. Şi cum energia e un concept abstract, minţii îi e uşor să o accepte, 
în timp ce îi e mai greu să accepte sume de bani infinite ca fiind o posibilitate reală. 

Ghidându-te după conceptele din carte, creezi metafizica banilor sub forma 
energiei totale — aşa cum eşti tu — minte, corp şi spirit. Apoi va fi simplu să creezi o 
percepție extrasenzorială cu bani, pentru că fiecare fibră îţi este atrasă de idee. Ca să 
reformulez, tot ce trebuie să faci, este să transformi energia în bani. Asta ca să îți 
construieşti planul de bătaie pentru viață, cu toate ţelurile plăcute, de a-ţi atinge scopul 
într-un viitor apropiat, cu mult înainte de a fi prea bătrân sau ramolit ca să te mai poți 
bucura. 


„În cinstea steagului, voi fii ai libertăţii, în cinstea steagului!” 
Prima pagină 
Capitolul 2 


TIC - TAC: DESTINUL MASELOR 


În lumea obişnuită a omului mecanic (tic-tac, cum îi spun eu) banul este simbolul 
cheie pentru supravieţuire. Dacă nu fac rost de bani, nu mănânc; dacă nu mănânc, mor. 
Este de asemenea un simbol cheie pentru ego, pentru că mulţi îşi evaluează valoarea în 
funcţie de ceea ce posedă sau standardul de viaţă care îl au. Îşi cumpără lucruri care să le 
poată arăta altora, pentru ca în felul ăsta — speră ei — ceilalți să-i considere importanți sau 
mai buni numai pentru că au achiziționat acel lucru pe care îl expun în săptămâna 
respectivă. 

Deoarece funcția vitală a ego-ului este să asigure supraviețuirea individului şi 
pentru că banii sunt una din garanţiile acestei supravieţuiri, este natural ca ego-ul să fie 
obsedat emoţional de finanţe şi abundență. Totuşi, tocmai sentimentele pe care le avem în 
preajma banilor, ne împiedică să obţinem uşor tot ceea ce ne va trebui vreodată. Este 
vorba de închisoarea pe care o creăm prin sentimentele noastre. 

Lumea noastră e abundentă. Există surplusuri de mâncare, bani şi resurse. De fapt, 
dacă s-ar împărți în părți egale întreaga bogăţie a lumii între oameni, fiecare bărbat, 
femeie şi copil ar fi milionari. Şi totuşi mai avem lipsuri. De ce? Pentru că numai un mic 
procent din oameni au scăpat de sentimentele negative din preajma banilor şi chiar mai 
puţini au certitudinea că „sunt mereu în locul potrivit, la timpul potrivit, abundența este 
pentru mine simplă şi naturală şi toate nevoile îmi sunt mereu satisfăcute.” 

Dacă le-ai lua un interviu oamenilor de pe stradă, nu ai găsi unul într-o sută care 
să-ți spună că s-a bucurat de un surplus, o bucurie fără limite datorită abundenței 
lucrurilor. Fiecare şi-ar descrie limitaţiile financiare şi nesiguranța, gândindu-se la 
lipsurile sale sau scoțând în evidență lipsurile pe care le-a văzut la alții. Vei auzi despre 
etiopieni, despre lipsa ajutoarelor de şomaj, despre şomeri. Va trebui să asculți poveşti 
despre preţuri în creştere şi instabilitate economică. Vei auzi văicărelile ego-ului / 
personalității despre lipsa siguranţei, absenţa garanţiilor, fragilitatea vieții umane. Atunci 
vei înţelege de ce e lumea atât de agitată de finanțe şi de ce majoritatea nu atinge 
niciodată nivelul satisfăcător al siguranţei financiare. 

Abundenţa nu va fi niciodată un factor pentru cât de mulţi bani are cineva. Mai 
degrabă este un factor pentru cum se simte cineva față de banii pe care chiar îi are. Şi 
pentru că ego-ul omului mecanic este supus nesiguranţei perpetue, rezultă că proprietarul 
unei astfel de personalităţi, nu poate depăşi niciodată pragul de la nesiguranţă spre o viață 
paşnică şi calmă. E ca şi cum prin teama de nesiguranță, bani sporadici şi resurse limitate, 
ego-ul preia controlul asupra individului, creându-i o amintire perpetuă despre dezastrul 
potențial care-l poate aştepta la următorul pas. 

Chiar şi având bani, asta nu uşurează neaparat asuprirea acelei închisori şi nici nu- 
i eliberează pe oameni. Aşa că înainte de a vedea cum o să faci o grămadă de bani, ar 


trebui să vedem ce crezi tu despre libertate şi ar trebui să vorbim şi despre vreo două-trei 
dintre cele mai comune capcane ale bunăstării. Mulţi dintre cei bogaţi şi faimoşi sunt într- 
o stare atât de deplorabilă, încât le vine să-şi ia câmpii, iar banii nu le aduc nici libertate, 
nici fericire. Mai mult decât atât, afişându-se cu alți bogătaşi, îi face să se simtă prost şi 
exclusivitatea averii lor adăugată la frica obsesivă de a o pierde, distruge bucuria care ar 
trebui să facă parte din viaţa lor. 

Bineînţeles că e mai bine să fi bogat şi într-o stare emoțională deplorabilă, decât 
sărac şi în aceeaşi stare, dar nici una dintre stări nu este satisfăcătoare şi amândouă stările 
influenţează ego-ul — chiar sărăcia, care este de cele mai multe ori o alegere confortabilă. 
Şi oamenii care susțin sărăcia şi cred că ea e un mod de viaţă, vor spune că nu e vina 
săracilor că nu au bani. Vina este pusă mereu pe seama unor forţe din exterior care sunt 
vinovate de existenţa lipsei. Le-ar plăcea să te convingă, că sărăcia e ca o boală pe care o 
iei, ca gonoreea, că sărăntocii sunt victimele fără scăpare ale unui spărgător de nuci 
economic, care 1-a prins de partea cea mai delicată din anatomia umană. 

Pentru unii ar putea fi adevărat, dar cei mai mulți sunt prinşi numai din cauza 
nepriceperii şi a apatiei. Nu sunt de acord cu scuza de „oameni dezavantajați”, pentru că 
eu am cunoscut personal atât de mulţi care s-au luptat să scape din tot felul de poziţii şi 
circumstanţe dificile. Dacă nu ai nimic, nici o resursă şi foarte puţine relaţii, nu ai vreo 
responsabilitate prea mare care să te tragă înapoi, poți să îți spui mereu că de aici 
lucrurile merg înspre mai bine. 

De multe ori unele persoane se consideră a fi superioare banilor şi se simt atât de 
dumnezeieşte sau atât de superioare intelectual, încât nu au nevoie să-şi murdărească 
mâinile cu lupta de fiecare zi. De obicei acest tip de oameni se aşteaptă ca lumea să-i 
susţină şi de multe ori se enervează când sistemul nu le recunoaşte superioritatea. 

Cartea asta nu e făcută pentru discuții politice, dar mi se pare că societățile 
socialiste au creat oamenilor o stare de neajutorare continuă, pentru că guvernul are grijă 
şi dă garanții pentru bunăstarea oamenilor. Creativitatea îşi pierde importanţa pentru că 
nu mai este o calitate necesară în supraviețuirea fiecărei persoane. În acest fel sistemul 
crează o clasă de oameni, care are o singură preocupare, de a găsi modalităţi prin care să 
sugă de bani sistemul. În schimb, această povară care trebuie târâtă, este pusă pe seama 
celor care, din mândrie sau necesitate chiar muncesc. 

Părerea mea este că atunci când te bazezi pe altcineva ca să te întreţină, automat 
îti vinzi sufletul sclaviei. Excepţia ar fi poate o mamă care nu munceşte, care datorită 
dedicației pentru familie acceptă o anumită pierdere a independenței financiare. Fără 
venit, nu ai libertate, şi chiar dacă e distractiv să leneveşti pentru o perioadă, într-un final 
va trebui să îţi accepți incompetenţa şi slugărnicia şi să-ţi spui o groază de minciuni ca să 
fi în stare să-ți susţii ultimul strop de valoare proprie sau imagine. Într-un final, lipsa de 
stimă pentru propria-ţi persoană sau pentru propria ta carismă, va reieşi în viaţa ta prin 
confruntarea cu multiple mici incidente urâte şi negative, care îţi vor confirma poziția 
inconfortabilă. 

Dacă ar fi să îi iei de la sânul guvernului pe presupuşii oameni neajutoraţi, ai fi 
surprins să vezi cum a doua zi de dimineață toți s-ar duce la serviciu ca nişte cetăţeni 
model. Pentru că, chiar dacă aceşti oameni au proprile interese să joace acest teatru de 
circumstanțe fără scăpare, nu mor neaparat de foame. Problema e că sistemele puse în 
practică în Europa şi în Statele Unite nu sunt uşor de dezbinat pentru că cei care primesc 
ajutoarele (şi sunt 38 milioane în State) sunt în acelaşi timp şi alegători. Nici un politician 


nu se poate urca pe podium ca să zică adevărul. Mai mult decât atât, a devenit o tendință 
naturală pentru politicieni să arunce cu banii în stânga şi-n dreapta. În primul rând, asta le 
aduce voturi şi în al doilea rând, nu sunt banii lor. 

Dar într-un final aceste societăți socialiste se vor destrăma. Pentru că greutatea 
extraordinară a acestei generozități, care se tot extinde, va dărâma economiile din lume. 
Dar e destul de interesant că nu va fi sistemul economic al acestei prostii ceea ce le va 
distruge — ci este vorba de metafizica şi psihologia socialismului care va modifica într-un 
final sistemul. 

Toţi cei care sunt momentan cocoloşiți şi susținuți, ştiu în adâncul sufletului că se 
bazează pe slăbiciunea metafizică prezentă în gândirea lor prin psihologia lipsei de ajutor. 
Asta va creea într-un final o societate în care oamenii cred că totul este fără speranţă şi că 
viaţa nu are nici un sens. De îndată ce acest sentiment searbăd şi nefertil va fi emanat din 
psihicul oamenilor, el va începe să schimbe circumstanţele exterioare ale vieţii. Oamenii 
vor aluneca pe spirale din ce în ce mai adânci ale apatiei, care le vor întuneca minţile şi 
vor căuta orice fel de scăpare. În felul ăsta drogurile, violenţa, băutura şi sexul de ocazie, 
vor deveni singurele portiţe de scăpare. Pentru că se schimbă valorile morale, societățile 
noastre decad şi într-un final nu va mai fi nici o cale prin care să uşurezi disconfortul 
oamenilor. Disconfortul se auto-dezvoltă, pentru că agitația care te ține în viață, carisma 
care i-ar ajuta să se simtă implicaţi, să simtă că au valoare, să simtă că pot îmbunătăţi 
lumea, lipseşte. 

Într-un final, această lipsă de eliberare se transformă în furie. Pe măsură ce 
supărarea creşte, societatea va căuta în afara proprilor granițe pe cineva sau ceva pe care 
să învinuiască. Se va ajunge ca singura modalitate prin care să se descarce furia şi 
disconfortul să fie războiul. Uită-te la istoria Germaniei din anii 1920-1930. Oamenii şi 
guvernul au suferit un colaps economic de proporții mari. E uşor să-ţi dai seama de ce 
Hitler a avut un success răsunător. Sau uită-te la Iranul zilelor noastre. Atunci când 
Ayatollah Khomeini nu a putut oferi oamenilor pe un nivel energetic raiul islamic pe care 
l-a promis, singura modalitate de a scăpa de frustrare a fost să înceapă războiul cu Irak. 
Războiul îndeplineşte mai multe funcţii. În primul rând are rolul unei clisme pentru 
disconfortul şi furia pe care le simt oamenii. În al doilea rând, distrage atenţia tuturor de 
la eşecurile conducătorilor. În al treilea rând implică tot poporul şi în ultimul rând, viața 
urmează un alt curs pentru că oamenii îşi descoperă valoarea prin eroismul dezastruos. În 
plus, societatea şi economia sunt distruse, ceea ce oferă o scuză generoasă guvernului. 
Totul poate începe din nou, puţin zgâriat, dar proaspăt şi nou. 

S-ar putea să spui că aşa ceva nu se poate întâmpla, dar chiar se întâmplă şi până 
la concluzia finală mai sunt doar câţiva ani. Pentru că atunci când prinzi în cuşcă oamenii 
cu concepţiile socialismului, asupra economiei se formează o presiune atât de mare, încât 
sistemul ajunge să se autodistrugă. 

Prin urmare e mai bine să te hotărăşti să devii independent şi să te întreţii, pentru 
că nu e doar corect metafizic, ci aici e secretul libertății adevărate. Ca să-ți facilitezi 
încercările creative de care ai nevoie ca să ajungi în starea asta, crează în jurul tău o 
energie care să susțină viața, care să-ți permită o scăpare şi care să te tragă afară din 
destinul maselor. 

Dar s-ar putea să te întrebi care e rostul să faci bani sau să creezi ceva deosebit 
într-o lume în care totul se duce de râpă şi care în câţiva ani nu va mai exista. În primul 
rând asta e posibil să nu se întâmple dacă sunt destui oameni care să-şi schimbe viziunile. 


10 


În al doilea rând, răspunsul este în a face treaba asta. Spune cumva o floare ca nu merită 
să se zbată să iasă la suprafață pentru că s-ar putea să îngheţe şi că oricum în octombrie i 
se vor ofili petalele? În plus e mai bine să fi bogat decât sărac atunci când toate se duc de 
râpă. În vremuri grele cei bogaţi devin şi mai bogaţi. 

Pe măsură ce contribui la propria ta libertate, nivelul de disconfort se împrăştie şi 
încet-încet descoperi un om nou, o persoană care nu trebuie să-şi disconfortul 
răzbunându-se pe alții. 

Contrar miturilor populare cei mai mulți oameni supraviețuiesc războaielor. Doar 
un procent minor al populaţiei este şters de pe faţa pământului. Majoritatea germanilor au 
supravieţuit celui de-al Doilea Război Mondial, aşa cum s-a întâmplat şi cu britanicii, 
francezii, americanii, australienii şi toți cei implicaţi. Cei care au murit au fost sufletele 
care metafizic şi-au încheiat evoluția pe pământ. Restul care a murit, au fost cei care nu 
erau prea puternici sau cei care au fost copleșiți de evenimente şi atraşi în karma 
națională, astfel încât au fost citiți de pe listele cu pierderi. Acum poți să vezi cât e de 
important să devii independent şi puternic? 

Ideea că lucrurile se întâmplă fără ca cineva să fie discriminat şi că oamenii sunt 
doar participanţi la o loterie a soartei, nu este corectă metafizic. Fiecare îşi împinge 
destinul spre concluzia care 1 se potriveşte prin propriul nivel de energie şi calitatea 
sentimentelor sau lipsa acestora. Să spui că victimele ultimului război au murit 
nevinovate, este corect la un nivel exterior, pentru că pentru mulți, aparent, nu a fost 
propria lor decizie. Dar toți au avut convingerile lor despre care nu ştim nimic. 

Dacă accepţi că tu îți controlezi singur viaţa şi că circumstanţele vieţii sunt 
controlate de energia pe care o eliberezi, atunci această concepţie ar trebui s-o extinzi şi 
asupra celor în viață în 1940. Ce fel de forțe metafizice i-a atras pe acei oameni în 
circumstanţe care le-a asigurat plecarea din planul fizic şi care au fost faţetele aceleaşi 
forțe care le-a insuflat altora supraviețuirea, nu vom ştii niciodată. 

Dar pentru că lumea se va schimba în următorii ani şi economiile lumii se vor 
destrăma, poţi fi sigur că oamenii vor inventa tot felul de forme interesante de hara-kiri. 
Şi totuşi printre aceştia vei găsi alții (vasta majoritate) care vor supravieţui, prospera şi se 
vor descurca de minune. Marile schimbări dificile ale lumii sunt numai nişte seminarii de 
auto-transformare, la care sunt forțați să participe mulți oameni inconştienți, ca să-şi 
poată analiza viaţa sub presiune. 

Dacă nu te schimbi, într-un final realitatea te va forța să te schimbi. Dar ego-ul / 
personalitatea urăşte schimbarea. Dacă recipientele de sare şi piper s-au schimbat între 
ele şi sunt acum în celălalt capăt al mesei, „Doamne Dumnezeule! Ce s-a întâmplat?” 
Minţii îi plac lucrurile stabile şi mereu aceleaşi. Totuşi, dacă eşti deschis posibilităților, 
vei ştii că se pot face mai mulţi bani când lucrurile sunt sub presiune, decât atunci când 
merg lin. Atunci când lucrurile merg strună, toată lumea se simte în siguranță şi prețurile 
rămân la acelaşi nivel. Dar odată ce bursa de valori variază cu 500 de puncte pe zi, 
nimeni nu mai e în siguranță şi atunci poți să-ți faci intrarea şi să creezi o realitate 
alternativă pentru toţi, plătindu-le mai puțin. 

Dar dacă ai lucrat asupra ta şi ţi-ai dezvoltat un echilibru şi o intuiţie în viaţă, nu 
există nici un motiv pentru care să trebuiască să faci un lucru atât de înfiorător. De fapt, 
ştii la un nivel interior că destinul îți va aduce o tonă de success şi iluminare, că de fapt 
nu există vreo limită la ceea ce poți realiza sau la nivelul de libertate pe care îl poţi 
atinge. 

Asta mă aduce printr-un circuit la ceea ce am spus mai devreme: trebuie să 
analizezi ce consideri tu că e libertatea. Pentru mine, chintesența libertăţii este 
sentimentul, nu circumstanțele. Dacă te bazezi pe circumstanţe ca să-ţi asiguri libertatea, 
e puțin probabil că o vei ajunge vreodată. Pentru că circumstanţele se schimbă mereu şi 
prin natura ta de a căuta libertatea prin lucrurile din afara propriei tale fiinţe, îţi creezi o 
imposibilitate în suflet. 

Ce înseamnă libertatea pentru tine poate fi foarte puțin diferit față de ceea ce 
înseamnă ea pentru altcineva, dar unele aspecte ale libertăţii sunt comune tuturor. Ca să fi 
liber, trebuie să ai un mod de viaţă fluid. Pe cât se poate trebuie să ai cât mai puţine 
piedici în viaţă şi orice fel de piedică pe care ai acceptat-o, trebuie să fie preluată cu 
bucurie. 

Cu siguranță vei avea bani. Cât de mulţi vei avea, depinde de ce intenţionezi să 
faci cu viaţa ta şi de multiplele aspecte ale personalităţii tale. În fond, ai nevoie de atâţia 
bani, încât viaţa ta să nu fie un calvar. La ce nivel financiar treci de pragul vieţii de calvar 
(PIN — pain in the neck), depinde de tine. Pentru unii, pragul (PIN) este la 1000$ pe 
săptămână. Pentru alţii, cel puţin 10.000$ pe lună e suficient. Pentru altă categorie, un 
milion pe an e exact cât le trebuie. Ideea jocului este să-ți simplifici viața în aşa fel, încât 
să-ți reduci pragul (PIN) până acolo unde sentimentele tale în privinţa banilor sunt mereu 
într-o stare de confort şi în echilibru. 

Pentru că a venit vorba despre PIN, e interesant că pentru a putea scoate bani de la 
un automat, banca îţi dă un cod care se numeşte PIN. Mă întreb de ce îi spune aşa. Am 
ajuns la concluzia că îi spune PIN pentru că numărul îţi dă bătăi de cap ca să-l memorezi. 
La banca de care aparțin, dacă introduc de trei ori consecutiv incorect PIN-ul, automatul 
presupune că sunt un excroc şi nu-mi mai dă cardul. A doua zi trebuie să mă duc personal 
şi să-i rog să-mi dea cardul înapoi. În orice caz nu va mai dura mult până când toate 
prostiile astea vor fi nefolositoare. Vei avea zeci de mii plutind în jurul tău şi nu va mai 
trebui să treci prin experiența umilitoare de a-i cerşi unui aparat 20$. 

Odată ce-ai ajuns la nivelul ăsta, ceea ce simți pentru abundență şi finanţe, va lua 
o altă întorsătură. Pentru că te-ai detaşat de lupta pentru bani şi pentru că nu mai eşti 
implicat trup şi suflet în modul de supravieţuire tic-tac, forțele tale psihice, care mereu 
îndepărtează banii, se potolesc. În mintea ta transformi banii dintr-un simbol de 
supravieţuire într-un simbol al libertății. Dintr-o dată, ocazile curg, banii vin fără efort şi 
ceilalți, văzându-ți statutul, se strâng în jurul tău să descopere cum ai reuşit să ajungi 
acolo. Şi când apar, taxează-i. 

Ideea e că nu există în lumea asta vreo sumă de bani care să te satisfacă, dacă nu 
eşti mulțumit de tine. Şi dacă viaţa ta e atât de aglomerată de tot felul de lucruri, fie că e 
vorba de atitudine, obligaţii sau pur şi simplu alte lucruri, nu ai nici o şansă să răsufli 
uşurat. 

Dacă în momentul de față nu poți pleca de unde te afli, atunci nu eşti cu adevărat 
liber. Dacă obligațile sunt atât de importante încât au devenit o mare parte din activitatea 
ta emoţională, nu eşti liber. Dacă ţi-e greu să-ţi menții standardul de viață sau poziția, te- 
ai prins într-o capcană. E mai bine să stai într-o cocioabă cu o cameră şi un acoperiş prin 
care plouă, decât să stai într-o vilă a cărei impozit îți provoacă un cancer de colon. Dacă 
rămâi în starea tic-tac eşti expus destinului maselor. Îmi pare rău că trebuie să-ţi spun 
asta, dar atunci când se vor schimba lucrurile — şi se vor schimba — dacă până atunci nu 
vei fi liber, sistemul îţi va lua mâncarea de sub nas. 

De aceea trucul banilor este să ai câţiva. Pentru că cu o anumită sumă de bani poți 
să minimalizezi orice fel de sentiment care te-ar putea distruge psihic sau fizic. Şi ştii că 
banii pe care îi ai sunt o confirmare că tu i-ai făcut în trecut şi îi vei face din nou în viitor. 

Bogaţii devin şi mai bogați. Nu numai pentru că au surplusuri pe care le investesc, 
ci datorită libertăţii emoționale vitale pe care o au datorită bogăției. Chiar dacă nu ai cine 
ştie ce bani, poți să-ţi creezi în minte iluzia că ceea ce ai este de o abundență copleşitoare. 
Mintea este destul de naivă şi de multe ori nu face diferenţa între iluzie şi realitate. Poţi 
testa treaba asta. Închide ochii şi imaginează-ţi că mănânci o lămâie foarte acră. Vei 
începe să salivezi chiar dacă nu mănânci nimic. 

Cam în acelaşi fel îți poți convinge mintea că abundența este naturală, că mereu 
vei avea destul, pentru că ceea ce ai acum e destul. Odată ce te-ai convins de ideea asta, 
restul e floare la ureche. 

Energia interioară a lumii este nelimitată ca şi mintea ta interioară. Exişti la un 
nivel interior într-o stare infinită. Aşa că, dacă ceea ce vezi în jurul tău „nu e okay” 
atunci îți creezi sentimentul că tu mereu „nu eşti okay”. Prin urmare tot ce se va înâmpla 
va susţine acest punct de vedere. Dacă vezi lumea ca fiind mizerabilă, vei urma calea 
infinitei sale mizerabilităţi. În schimb, dacă îţi vezi viaţa frumoasă şi abundentă, chiar 
dacă nu este aşa, şi dacă vezi lumea ca un loc fericit şi minunat, aşa va deveni. Atunci te 
vei detaşa de formele mult mai grave de anxietate de supraviețuire pe care le creează 
mintea. Dintr-o dată vei ajunge într-un rai personal şi privat în care totul este format din 
frumuseţe şi lumină. 

La început va trebui să-ți păcăleşti mintea că aşa e. Dar într-un final cu propriul ei 
acord, va selecta dintre toate circumstanţele posibile din viață, acele întâmplări care 
corespund energiei sau sentimentului care îţi accentuează acea parte fericită şi 
eliberatoare din viaţă şi te va scoate din starea de urâţenie şi lipsă. 

Trăim în vremuri incredibil de eroice. Uitându-ne în urmă vom vedea aceste zile 
ca fiind cele mai puternice, evolutive, interesante şi mulțumitoare spiritual din istoria 
omenirii. Există mai multă creativitate şi artă decât a fost vreodată, mai multe şanse, mai 
mult capital şi mai multe finanţe, mai multă acțiune decât până acum. 

Oamenii se ciocnesc unii de alții pe plan fizic mai mult ca oricând şi mulți dintre 
ei sunt atât de bolnavi că abia se mai ţin pe picioare. Lumea nu a fost niciodată mai 
bolnavă ca acum, aşa că dacă eşti un vindecător, poți fi inundat de oameni bătuți în cap. 
Dacă lucrezi cu finanţele, banii zboară peste tot, un miliard pe minut. Dacă eşti interesat 
de muzică, există mai multe orchestre, case de discuri şi studiouri de înregistrare decât au 
existat vreodată. Orice te-ar interesa, acum e momentul. Mă surprinde că oamenii văd 
atâtea lipsuri în societate, când există din fiecare atât de multe. Îmi aminteşte de tipul ăla 
care a rămas blocat într-o brutărie şi a murit de foame. Nu are sens. 

Totul este atât de sofisticat, încât a ajuns la un nivel fantastic. Spre exemplu, cu 
mult timp în urmă, dacă vroiai să vinzi nişte acțiuni, brokerul tău trebuia să se ducă la 
oficiul de schimb, să găsească un tranzacţionist şi să-ți tranzacționeze fizic cererea cu o 
mică foaie de hârtie. Astăzi la Bursa de Valori din New York au posibilitatea să 
tranzacționeze printr-un sistem computerizat 650.000 de tranzacții — nu acţiuni — 
tranzacții, în trei secunde. Eşti în fața unei pieţe care este atât de sofisticată, încât e 
deschisă 24 de ore pe zi în toată lumea. Poţi să faci o avere regească în timp ce stai în pat 
cu o iubită — sau două. La fiecare oră din zi şi din noapte poţi să stai drept şi să urli 

„Vinde zinc!” şi cineva undeva îl va vinde pentru tine. Ar trebui să fie în Kuala Lumpur 
pentru că e atât de târziu noaptea, dar poţi ieşi din afacerea cu zinc oricând în 10 secunde. 

În conştiinţa maselor, în care se află cei mai mulţi oameni, banii sunt o formă a 
Forţei Divine , un sentiment care e mai puternic decât orice religie sau idee spirituală şi 
de multe ori mai puternic decât dragostea sau legăturile familiale. Influenţa copleşitoare a 
sentimentului banilor îi domină pe oameni. De aceea toată lumea se agită ca nişte găini cu 
capetele tăiate, încercând să „ajungă la bani”. De obicei nu banii în sine motivează 
oamenii tic-tac: este vorba despre dependența de a-i avea mereu pentru a le face pe placul 
zeilor supraviețuirii. 

Probabil că poţi să-ți dai seama de asta uitându-te în trecut la propria ta viață. Te- 
ai implicat emoţional într-o afacere financiară sau ţi-ai lungit gâtul aşteptând să ajungă un 
cec în cutia poştală şi asta te-a obosit emoţional. Când ai încheiat într-un final afacerea, 
sau când ţi-a ajuns cecul, te-ai bucurat foarte puţin. Şi ţi-ai transmis sentimentele la 
următoarea afacere şi următoarea livrare. 

Tic-tac se ocupă doar de suprafaţa planului fizic, de aceea e greu să exişti doar în 
limitele acestea. Chiar dacă la suprafaţă ar putea exista metode şi idei bune, nu formează 
un întreg fără o tratare metafizică. Gândeşte-te la asta: dacă în ritmul normal al lucrurilor 
te-ai descurcat binişor, două sau trei idei metafizice adăugate la tot ceea ce ştii deja, ar 
putea fi singurul lucru care să te propulseze în vârful grămezii. 

Mi se pare interesant că multe dintre căile tradiționale s-au schimbat ca să 
încorporeze misticismul şi o privire de ansamblu mai vastă. Asta se întâmplă mai des în 
corporaţile mari, unde se alocă milioane pentru motivaţie, dezvoltarea conştiinţei şi 
abilităţi de conducere. Lumea a început să se prindă. Tratarea logică şi tehnică e bună, dar 
asta e disponibilă pentru toţi cei care îşi permit să plătească software-ul. Puţină metafizică 
te pune cu un pas înaintea celorlalți şi îți simplifică viaţa. 

Ideea destinului tic-tac este că oamenii care fac parte din el cred că ceea ce vad ca 
realitate e real. Amuzant — ridicol de amuzant. Ei cred că viaţa e un lucru serios şi se uită 
la acele mici bucăţi de hârtie verde (sau culoarea pe care o foloseşte guvernul anul ăsta ca 
să înfrumuseţeze hârtia şi să îţi dea impresia că ar valora ceva) şi sunt pregătiți să moară 
de cancer ca să facă rost de un teanc. 

Când te uiţi acum la felul în care cei tic-tac se descurcă cu sentimentul banilor, tot 
ce trebuie să faci este să devii puţin parşiv şi să te dai un pas înapoi din calea lor ca să-i 
laşi să se agite ca nebunii. Trucul este să scapi de aproape toate sentimentele, să emani o 
energie răsunătoare şi stabilă şi să le dai voie forțelor naturale ale vieții să-ţi aducă tot ce 
vrei. 

Un taur bătrân şi unul tânăr stăteau pe un deal de unde se vedea o pajişte plină de 
vaci foarte atrăgătoare. Taurul tânăr îi spune celui bătrân: „Hai să fugim până acolo şi 
cine ştie, poate prindem vreo vacă cu care să facem dragoste.” Taurul bătrân se întoarce 
zâmbitor la cel tânăr: „Nu, hai să facem o plimbare până acolo şi să facem dragoste cu 
toate.” 

Mergi încet, la pas, nu te consuma pentru prea multe, uită-te la ce ai la picioare, 
proiectează puțin în viitor şi dintr-o dată vei începe să trăieşti. Nu ai neaparat nevoie de 
un milion de dolari sau de un teanc de franci elveţieni ascunşi pe undeva ca să te simți 
bine. Te ajută, dar nu e vital. Îţi trebuie destul ca să te descurci în următoarele 72 de ore. 
Nu trebuie să-ţi pui problema „Cum voi supraviețui când voi ajunge la 99 de ani?” Legea 

Universală a abundenței îţi va spune: „Eşti sărit de pe fix. Abia ai 18; de ce să-ţi faci 
griji?” 


Mersul banilor — Conceptul 2 


„Chiar dacă nu ai cine ştie ce bani, poți să-i creezi minţii iluzia că ceea ce ai este de o 
abundență copleşitoare” 


Dacă ai reuşit în viaţă până acum, de ce nu te-ai descurca şi de acum încolo? Cu 
siguranță că devii mult mai lucid, mai conştient, mai parşiv, îţi dezvolți un simț al 
propriei tale identități din ce în ce mai puternic. Dacă rămâi în echilibru şi devii calm în 
preajma finanţelor, eşti menit să ai toţi banii de care vei avea vreodată nevoie. Va veni 
timpul recoltei, alteori va trebui să plantezi şi vei avea mai puţin, dar asta e normal. Poți 
fi de acord de pe acum că nu va mai trebui să îţi faci griji pentru bani de aici înainte. 
Pentru că banii nu sunt reali, nici prea puțini, nici negativi. Sunt doar mici bucățele de 
hârtie colorată — o aberaţie, dar oamenii tic-tac cred în ele. În realitate nu există o limită 
la câte bucățele din acelea de hârtie poţi avea; trebuie doar să te poziționezi pe direcția lor 
şi să fi de acord cu eu-l tău interior că ideea e compatibilă. 


Prima pagină 
Capitolul 3 


FĂCÂNDU-I PE OAMENI SĂ ACCEPTE 


Ego-ul caută aprobare. Oamenii caută aprobare. Toţi trecem printr-o pregătire 
educațională în care ne învăţăm copiii să facă lucruri mărunte, îi bate uşor pe umăr şi le 
dăm o ciocolată. „M-am descurcat bine mami?”, „Sigur, a fost bine.” Bătăi uşoare pe 
umăr. 

Familia e locul în care ego-ul învață să caute aprobare. Şi mai târziu, când 
persoana creşte, aceasta iese în lume să caute aprobarea celorlalți. Ego-ul este influenţat 
de tot ce vor ceilalți. De ce? Pentru că e tâmpit. De ce să fie prostit de înşelăciunea asta? 
Dar este, mereu. 

„Vrem să faci asta şi aia, că altfel nu te iubim. Vrem să speli vasele.” 
„Adică trebuie?” 

„Da. Vrem să speli vasele.” 

„Când, azi?” 

„Nu, în fiecare zi.” 

„Câte farfurii? Numai una?” 

„Nu. 291 în fiecare zi.” 

„Timp de o săptămână?” 

„Nu, pentru tot restul vieţii!” 

„Asta trebuie să fac, ca să mă iubiţi?” 

„Da. Odată ce ne-ai demonstrat cât eşti de proastă, vom fi de acord să te iubim.” 

Versiunea masculină sună în felul ăsta: „Vrem să sigilezi uşa de la zece până 
noaptea, să-ți vezi de drum pe autostradă, să te stresezi ca idiotul 19 ore pe zi cu tot felul 

de concepte despre muncitul pe rupte şi să târăşti acasă un bizon sau bani sau verzişori, 
ca noi ăştia de aici să ne simţim în siguranță. Şi apoi, dacă ne simțim în siguranţă şi siguri 
cu infirma cantitate de bizon pe care o cari acasă, atunci te vom iubi.” 

Şi atunci ego-ul masculin spune: „Oh, bine.” Şi se târăşte la serviciu şi într-o zi 
moare. Şi ei spun: „Harry a murit pe autostradă la 42 de ani — trei bizoni avea pe bancheta 
din spate.” 

Ideea e că mereu încercăm să câştigăm aprobarea celorlalți pentru că nu suntem 
învățați să ne auto-aprobăm. Făcând treaba asta, de obicei cheltuim bani în prostie, 
cumpărând lucruri şi făcând cadouri, sperând ca acțiunile astea să ne facă plăcuţi. Am 
observat că în Australia, bărbatul obişnuit e foarte convins de ideea că oamenii ar trebui 
să-l considere „un bărbat bine”. Încercând să câştige aprobarea celorlalți, îşi risipeşte o 
parte din putere şi se expune posibilităţii de a fi manipulat. 

Ori te acceptă oamenii, ori nu. Nu eşti aici ca să fi manipulat doar ca să fie 
oamenii fericiţi. Cum eşti, aşa eşti. Tu poți schimba asta. Dar mai întâi trebuie să accepți 
asta, pentru că ăsta e adevărul. Acceptându-te pe tine, nu trebuie să-ți inventezi şi alte 
calități, ci trebuie să ajungi să fi mulțumit de ceea ce eşti. 

Nici unul dintre noi nu e perfect, altfel n-am fi aici. Marea virtute a căutării este 
că o mare parte din ea ne aşteaptă. Dar atâta timp cât progresezi, poți accepta ideea că nu 
eşti perfect. Poţi fi fericit că întârzii uneori, că din când în când ai dezamăgit oameni, că 
cecurile tale n-au acoperire, sau orice altceva. 

Totuşi avem tendința să ne lăsăm influenţaţi de părerea celorlalți şi ne lăsăm 
fraieriți de ceea ce cred ei că ar trebui să fim. Aşa că data viitoare când îi dai 
proprietarului un cec fără acoperire, în loc să te simţi prost şi să asculţi tot ce are de spus 
despre neseriozitatea ta, doar zâmbeşte-i frumos, dă din umeri şi spune-i: „Cecuri 
aerobice. Sunt multe care nu se pot acoperi.” Tu eşti etern, nemuritor şi infinit. Faptul că 
nu ştii să numeri, e o eroare minoră. 

Odată ce te-ai acceptat pe tine şi te simţi confortabil în pielea ta, atunci lumea te 
va accepta. Şi când cecurile tale vor fi fără acoperire, te vor scuza, spunând că probabil 
nu e vina ta. Doar atunci când eşti nesigur pe tine, ceilalți nu te plac. Te-ai întrebat 
vreodată de ce? Pentru că de fapt, oamenii care nu se acceptă pe ei înşişi sunt foarte 
nesiguri pe ei. Nesiguranţa asta se proiectează şi ceilalți reacționează negativ. Le 
aminteşte de propria lor vulnerabilitate. 

Asta se vede clar pe oamenii care joacă rolul „victimei”. Emană mereu o energie 
gen „vai de mine”, sperând să câştige afecțiunea oamenilor, sensibilizându-le 
sentimentele. Dar „victima” ca rol teatral nu merge, pentru că în timp ce cineva îţi 
povesteşte mulțimea de întâmplări oribile de săptămâna asta, vei vedea că tu devii din ce 
în ce mai enervat. Îţi vine să îi spargi faţa, spunând: „Hai, lasă-mă să te ajut. Lasă-mă să 
te calc pe cap. Lasă-mă să-ţi trag una cu peştele ăsta ud — acum cum te simţi? Eşti fericit, 
aşa-1? E abia 9:15. Probabil voi putea stabili altă rundă în jurul prânzului; ai timp?” 

Ca să poţi deveni bogat, va trebui să te perfecționezi în acceptarea unor lucruri — 
să fi foarte bun. Începând cu acceptarea de sine, devine mai uşor. Bineînţeles că sunt o 
groază de oameni foarte bogaţi care nu se acceptă pe ei nici un minut, dar ce rost are să ai 
bani, dar să nu ai viața în ordine? Nu am înţeles niciodată rostul sentimentului acut de 
vină şi al mustrării prin care trec oamenii. Îmi dau seama de ce trec prin asta şi cum s-a 
ajuns aici, dar cred că ar trebui să o lase mai moale. Nu e chiar atât de greu să renunti. 

Fiind de acord cu ceea ce spun ceilalți că ar trebui să faci, îţi consumă energia. Te 
ajută doar să-ţi amintească mereu că nu ai control asupra vieţii tale. Prin urmare e mai 
bine să ieşi în lume, să trăieşti pe cont propriu, departe de stresul societății şi să faci o 
groază de greşeli prosteşti, decât să trăieşti într-o comunitate strâns legată în care îţi 
permiţi să fi prins de atitudinile celor din jur. 

Se poate ca sfaturile pe care le primeşti să fie bune, dar e important să-l consideri 
ca şi când ar fi venit de la tine. Trebuie să fie ce vrei tu şi trebuie să rezulte din ideile tale 
şi din stilul tău de viață, nu din motivația altora. Odată ce te-ai interiorizat şi descoperi 
cine eşti şi eşti mulțumit cu asta, începi să ieşi din destinul general al lumii. Devii cu 
adevărat un individ şi-ţi conduci singur maşina, ca să spun aşa. Asta e extrem de vital, 
pentru că lumea oamenilor tic-tac se îndreaptă spre un zid de cărămidă şi dacă te iei după 
ei ca un idiot, rămâi în destinul colectiv în loc să ai destinul tău propriu, mult mai 
proaspăt, mai eliberator. Îţi permite să investighezi schimbările din viaţa ta fără 
interferența celorlalți. Eşti doar tu, eliberându-te ca să te schimbi. 

Se întâmplă de obicei ca ego-ul / personalitatea să reziste schimbării. Aşa că nu va 
exista nici un curaj emoţional pentru acea schimbare atunci când ea va avea loc. De multe 
ori ego-ul / personalitatea va fi atât de strâns legat emoțional de acest status-quo, încât 
crede că status-quo-ul este chiar el. Şi dacă se schimbă realitatea sau e distrusă, atunci şi 
viața sa se distruge. Aşa se întâmplă şi cu agenții de la bursa de valori care se scufundă de 
la înălțime atunci când scade piaţa. 

În viaţa mersului banilor, acceptarea este un termen cheie pentru cei mai mulţi. E 
bariera care-i ține pe mulți la distanță. Curentul ei psihic subconştient le încetinește 
progresul. Odată ce te poţi accepta pe tine, te poți uita la nivelul de acceptare pe care îl 
poţi oferi celorlalți. Subtilitatea nu este să-ți formezi o atitudine abrazivă față de acțiunile 
celorlalți, chiar dacă nu eşti de acord. Pentru că dacă emani agresivitate negativă, îți 
distruge fluiditatea şi fluxul. Nu poţi să te plângi timp de 20 de minute de cât de afurisit e 
vecinul tău, fără ca această critică să nu facă parte din realitatea ta. Eu-l interior, existând 
ca o parte a tuturor lucrurilor are dificultăți să diferienţeze între tine şi vecinul tău. Are 
tendinţa să creadă că ceea ce spui despre altul este de fapt ceea ce crezi despre tine. 


Mersul banilor — Conceptul 3 
„Acceptarea (de sine) este fundaţia primirii. ” 


Aşa cum ar trebui să o laşi mai moale când vine vorba de tine, ar fi bine să îi laşi 
mai încet şi pe cei de lângă tine, pentru că ei s-ar putea să nu aibă avantajul de a fi un 
geniu în viaţă ca tine. Mai mult decât atât, e un exercițiu de acceptare de sine atunci când 
le dai voie tuturor să fie cât de proşti vor, cât timp vor. În curând vei deveni mai tolerant 
cu defectele tale. 

Acceptarea e fundația primirii. Este şi calea prin care atragi oamenii, pentru că 
atunci când te accepți pe tine şi pe ceilalți, există o atmosferă calmă în jurul tău. Acea 
energie emană o putere ieşită din comun. Oamenii sunt fascinați de ea. Se simt în 
siguranță în preajma ei şi automat sunt atraşi de ea. Respectând părerile altora, te 
eliberezi pe tine. 

Tipul care a spus că eşti mai bine văzut în fața Domnului dacă dai, decât atunci 
când primeşti, a fost ăla care primea! În realitatea internă, care e infinită, nu se face vreo 
diferență — nici una nu e mai bine sau mai prost plasată. Atât a da, cât şi a primi sunt 
energii din flux, dar fac parte din aceeaşi energie. S-a mutat numai în altă parte. 
Imaginează-ţi în felul ăsta: dacă ai lua un milion de galoane de apă din oceanul de pe 
coasta Californiei şi l-ai duce în nord şi i-ai da drumul în oceanul de pe coasta din Seattle, 
n-ar conta per total sau pentru calitatea sau natura întregii ape din Oceanul Pacific. 

Şi chiar dacă ai fi descărcat milioanele de galoane chiar pe oraşul Seattle, n-ar 
conta prea mult. Locuitorii de acolo sunt obişnuiţi cu apa. Este singurul loc din lume 
unde norii se apropie de altitudinea zero şi plouă de jos în sus! 

Dacă accepți ideea că există o singură energie în toate lucrurile, atunci la nivel 
energetic nu mai există a da şi a primi — doar energie care se mişcă în interiorul ei. Doar 
ego-ul vede separarea acțiunilor. Ego-ul va spune: „Cadillacul a ajuns de la Harry la 
Sally.” Dar la un nivel infinit, nu-i aparține nici lui Harry, nici lui Sally, este o parte din 
toate lucrurile. Şi asta chiar aşa şi este. Unde e parcat şi ce nume e trecut în talon, e 
irelevant. 

Asta înseamnă că prin infinitatea lucrurilor, toți banii din lume sunt de fapt ai tăi. 
Cel puţin poţi începe să simţi aşa. Poţi să te deschizi spre ideea că e normal ca oamenii 
să-ți dea bani sau lucruri. Poţi să inventezi exerciții care să te ajute să înţelegi primirea. 
Până la sfârşitul cărții vreau să fi atât de bun în a primi, încât să te nominalizeze pe viață 
pentru „Oscarul Primirii”. 

Ai nevoie de exercițiu. Dar poţi începe prin a nu refuza niciodată ceva. Acceptă 
tot ce ţi se oferă, chiar dacă nu ai nevoie de lucrul acela. Ia-l. Poţi să-l arunci mai târziu 
sau să-l dai cuiva care va exersa primirea. Asta e important. Şi în timp ce accepţi un 
cadou, o favoare sau bani, analizează-ți reacția. Vezi dacă poți să primeşti grațios, natural 
sau dacă te simţi ruşinat. Vezi dacă reacţia ta e închisă sau deschisă. 

Aşa că data viitoare când unul din prietenii tăi îți oferă o cravată pestriță, 
fluorescentă, cu un nud pe ea care se mişcă atunci când te mişti şi tu, în loc să-ţi spui: „Să 
vomit acum sau mai târziu?”, accept-o. Gândeşte-te că nu cravata e importantă; e 
abilitatea ta de a lua lucrurile pe măsură ce vin. Este confirmarea ta că meriți cadouri, că 
eşti deschis să primeşti. 

Dar trebuie să fi consecvent, astfel încât multiplele aspecte ale fiinţei tale să nu o 
ia în direcții opuse. Fii de acord să primeşti toţi banii care îţi ies în cale. Asta înseamnă că 
nu vei putea trece pe lângă un cent pe care îl vezi la marginea trotuarului. Trebuie să fi 
consecvent în afirmația ta şi să strângi fiecare cent pe care-l găseşti — chiar şi pe cei 
execrabili care sunt lipiți de asfalt cu gumă de mestecat. Motivul este că subconştientul 
colectiv, sau Legea Universală cum îmi place să-i spun, nu are simţul valorii. Dacă 
afirmi: „Sunt abundent; banii vin la mine” şi vezi un cent pe stradă şi nu te deranjezi să-l 
iei, mesajul pe care-l transmiți prin acţiune nu e sincronizat cu afirmaţia; în felul acesta îţi 
scazi conştient puterea abundenței. 

Uneori când iei un cent de pe jos şi mai eşti şi cu alți oameni, poate fi jenant 
pentru că ei nu fac asta. Sunt mult prea importanţi ca să accepte ceva gratis. Dar tocmai 
pentru că este stânjenitor, e un exercițiu extraordinar, pentru că trebuie să învingi ideea 
asta şi să acţionezi pentru tine, nu în concordanţă cu ce vor crede ceilalți. 

Acum câțiva ani în Londra am fost gazda unor oameni de afaceri foarte importanți 
din Statele Unite. M-am gândit să-i duc la balet la Casa de Operă Regală din Convent 

Garden. Am crezut că asta va fi o modalitate frumoasă, impresionantă prin care să le arăt 
crema cremelor. În perioada aia mi s-a interzis să conduc pentru că am avut prea mult 
sânge în alcool. Aşa că îmi cumpărasem un Rolls şi am angajat un şofer ca să rezolv 
problema transportului. 

Am stabilit cu şoferul, Şmecherul Vic, îi spuneam noi, să aştepte în curba din fața 
Casei de Operă aşa încât la sfârşitul spectacolului să-mi duc oaspeţii la o cină târzie. Am 
rezervat o masă de cinci persoane la Trattoria Cost-a-Lotto. 

Şi când am ieşit din Casa Operei, lume multă învârtindu-se prin jur, oaspeții în 
urma mea, am început să merg înspre maşină. În stânga mea era un penny. A plouat în 
după-amiaza aia, aşa că penny-ul strălucea reflectând luminile de pe stradă şi umbrele 
luminii, mişcându-se din cauza mulțimii, dându-mi impresia că moneda de fapt îmi făcea 
cu mâna, necăjindu-mă, ca să trec pe lângă ea. Am ezitat, gândindu-mă la ce ar zice toată 
lumea dacă aş căuta ceva pe la picioarele lor. Apoi mi-am spus că o afirmație rămâne o 
afirmaţie şi m-am hotărât să iau penny-ul. 

Problema a fost că eram puțin descurajat şi în loc să mă aplec şi să iau de jos 
tâmpenia aia, am făcut o fandare ciudată, care a însemnat să-mi ţin spatele drept, 
îndoindu-mi genunchii şi să-mi las mâna să cadă uşor pe spate. Manevra era predată 
chelnerițelor de la Clubul Playboy ca să pună băuturile pe masă fără să le permită 
clienţilor să se holbeze la decolteul lor. Nu-mi amintesc cine m-a învăţat — am o vagă 
amintire în minte — dar probabil că ceva s-a pierdut în timp, pentru că în noaptea aceea 
am greşit mişcările. 

Ceea ce-ar fi trebuit să fie o aplecare grațioasă s-a transformat într-un fiasco. Am 
lovit penny-ul cu degetele şi acesta a început un drum lung, rapid pe trotuar, şerpuind 
grațios printre mulţimea de pantofi scumpi. În momentul ăla ar fi trebuit să-l las în pace. 
Dar hotărât cum eram, nu am vrut să renunţ. M-am aruncat după moneda excursionistă şi 
am ratat-o, ajungând în patru labe. 

În noaptea aia purtam un costum alb de satin, Dumnezeu ştie de ce. Până când am 
reuşit să pun mâna pe monedă, ştersesem o mare parte din apa murdară de pe trotuar. 
Între timp, Şmecherul Vic i-a urcat pe oaspeţi în maşină şi se relaxau uitându-se la 
pantomima mea cu o mirare reținută. 

Am fost cu adevărat ruşinat. Şi odată urcat în maşină m-am simţit dator cu o 
explicație. Aşa că le-am spus prietenilor americani că reprezentația cu penny-ul e un 
vechi obicei britanic care aduce o groază de noroc. Erau fascinaţi să afle toate detaliile 
culturii britanice şi unul dintre ei a început să ia şi notițe. 

Totul a mers bine până când au început să mă interogheze despre cum a intrat 
spectacolul „moneda din canal” în folclorul britanic. Atunci chiar că am sărit calul. Le- 
am spus că e un obicei transmis de pe vremea elisabetană. Ca să pară real am creeat un 
întreg scenariu fantastic cu Elisabeta şi Lordul Dudley. L-am inclus şi pe Walter Raleigh 
din politețe, gândindu-mă că oaspeții mei nu erau prea familiarizați cu exploatările lui 
Dudley. N-a mai durat mult până când i-am pus pe Regina Elisabeta, Lordul Dudley şi 
Walter Raleigh să se târască pe podeaua din Hampton Court după Moneda Regală. 

Toată lumea era de-a dreptul impresionată de cunoştinţele mele din istoria mai 
obscură a Angliei, ca şi mine de altfel. Simţeam că am creat un moment istoric, oferindu-i 
„monezii din canal” locul bine-meritat printre glorile poporului vorbitor de engleză. Parcă 
şi vedeam: 

1558 — Elisabeta preia tronul Angliei 

1559 — „Moneda din canal” intră în istoria Angliei. 

Notite luate, evenimente trecute în revistă, conversaţia s-a transformat în linişte. 
În timp ce Rolls-ul aluneca încet prin noapte, ducându-ne la întâlnirea cu fettucine, 
linguine şi Chianti Classico, mă gândeam la evenimentele serii. Trebuie să recunosc că în 
sufletul meu mă simţeam mândru de mine, al naibii de mândru. Când şi când îmi 
deschideam pe ascuns mâna să arunc o privire premiului mare dar murdar, în timp ce 
eram prins în gânduri că nu există o limită a abundenței când eşti hotărât să o urmezi. 

Motivul pentru care a te antrena să primeşti este o experiență atât de spirituală, 
este că te forțează să te deschizi şi îți permite să vezi că de fapt lucrurile sunt nelimitate. 
Gândeşte-te în felul ăsta: dacă eşti pregătit să te deschizi, vei emana treptat din ce în ce 
mai multă energie, şi pentru că emani mai multă energie, cadoul tău adus lumii devine 
mai mare. Pentru că pe măsură ce dai din tine, oferi lumii curaj, inspiraţie şi o viziune 
bucuroasă şi fericită. Pe măsură ce energia pleacă din tine şi se poate amesteca cu orice 
fel de situație în care se află oamenii din jurul tău, lucrurile se îmbunătăţesc în mod 
natural. Rezultă că apoi, ca reprezentant al luminii, ai avea dreptul să primeşti înapoi 
aceeaşi, dacă nu şi mai multă cantitate de energie. Pentru cei care au, se adaugă mai mult. 

Energia care se întoarce la tine poate fi sub formă de dragoste, ocazii şi/sau pur şi 
simplu sentimente frumoase pe care le au oamenii faţă de tine. Dar o parte din energie va 
fi în bani grei. Şi asta e superb. În orice caz, trebuie să fi în stare să accepti grațios tot ce 
vine înspre tine, fără să pui o limită la ceea ce eşti pregătit să primeşti. 

În faza tic-tac avem tendinţa să cuantificăm lucrurile prin valoarea lor. Ăsta e un 
produs adiacent, natural al minţii logice. Şi spunem: „Instalaţia asta valorează 200$.” Dar 
atunci când vei începe să te vezi pe tine şi să-ți vezi acțiunile ca energie, şi acea energie 
are valoare (adică o calitate expansivă, pozitivă şi nelimitată), vei avea toate motivele să 
primeşti 5.000$ numai ca să repari o scurgere. 

Asta s-ar putea să ți se pară acum puțin probabil. Şi dacă aşa e, înseamnă că încă 
mai eşti oarecum programat să gândeşti structural. Trebuie doar să te rupi de asta ca să 
poţi să vezi posibilităţi mai mari. 

Când am început să lucrez în 1964, m-am angajat ca băiat bun la toate / poştaş în 
Londra la firma unor vânzători de nave. Salariul meu brut era de 10£ pe săptămână (17$ 
la cursul de schimb actual). Din asta trebuia să scad 1,75£ impozitul, 1,50£ transportul, 
1,50£ mâncarea şi un pound pe săptămână ca să-mi duc la curățătorie costumul de lucru. 
Salariul net era 4,25£ pentru 40 de ore. 

Pe vremea aceea starurile rock'n'roll britanice câştigau în jur de 1.000$ pe noapte. 
Ăsta era echivalentul salariului meu pe doi ani şi îmi amintesc că mă gândeam ce avere 
nemaipomenită era. Mă gândeam să iau lecţii de cântat. Problema era că (1) sunt afon şi 
(2) cânt ca o broască într-o pungă. Dar lipsa de talent muzical nu a fost cea care m-a ținut 
departe de liga magică de o mie de câtăreți pe noapte. Problema mea era că nu puteam, la 
vârstă aşa fragedă, să simt că aş avea energie de oferit celor care ar fi plătit substanțial. 
Mintea mea era fixată la 4,25£ pe săptămână sau ceva în jurul acestei sume. Aveam 
nevoie de timp să mă maturizez şi să-mi dezvolt gândirea. 

Cum slujba mea era în centrul sectorului financiar al Londrei, am fost prins în 
mrejele activităţii comerciale. În pauza de prânz stăteam în fața Băncii Angliei sau a 
Bursei de Valori şi mă uitam la oamenii importanţi care veneau şi plecau. Urmăream 
bursa în fiecare zi deşi sub nici o formă nu aş fi putut să cumpăr măcar o acţiune. Ceea ce 

am făcut, a fost că mi-am implicat sentimentele, deşi realitatea în care mă aflam era 
departe de lumea aceea. 

Nu a mai durat mult până când am realizat că afacerile — nu cântatul — erau pentru 
mine. Am renunţat la slujba mea din oraş şi în mai puţin de o mie de zile mi-am pus 
bazele propriei afaceri şi generam în jur de 20.000$ pe săptămână. Am început să cunosc 
multe şi unele dintre cele mai faimoase staruri pop britanice. Şi îmi amintesc că mă 
întrebam cum s-or descurca săracii cu doar o mie pe noapte. Mai erau câteva luni până 
când împlineam 21 de ani. 

Dar nu au mers toate lucrurile strună de atunci. I-au trebuit 15 ani minții mele să 
accepte abundența ca fiind naturală. Am avut perioade de success fantastic în care mă 
lăfăiam în bani şi erau alte momente în care treceam prin nişte dificultăți extraordinare şi 
probleme financiare covârşitoare. Dar în perioadele grele mă gândeam mereu la vis. Şi 
deşi de multe ori eram urmărit de o gaşcă de creditori mânioşi, aveam mereu o viziune 
pozitivă. 

Nu voi uita niciodată dimineaţa în care a venit la mine funcţionarul de la tribunal. 
Fusesem în oraş cu prietenii la agăţat până la răsăritul soarelui. O oră mai târziu a sunat 
cineva la uşă. Mi-am târât paşii automat până la uşă şi am deschis. Era un tip la patru ace 
cu o groază de acte în mână. Pe atunci actele de la tribunal erau legate cu aţă roşie şi 
exact aţa aia m-a pus imediat în gardă. 

„D-le Wilde”, a spus funcţionarul pe un ton sonor. Dar înainte să mai scoată vreun 
cuvânt, care fără îndoială ar fi conţinut o liturghie de plângeri şi detalii care m-ar fi 
incriminat, l-am întrerupt. „Nenorocitul ăla!”, i-am spus. „Şi-a luat tălpăşița rămânându- 
mi dator cu chiria pe trei luni, curentul nu l-a plătit şi sunt convorbiri internaționale pe 
factura de telefon de 300£.” 

Funcţionarul m-a compătimit, spunând cât de iresponsabili au devenit oamenii din 
ziua de azi. Într-un final l-am invitat înăuntru la o ceaşcă de ceai. Am stat puţin de vorbă 
despre părțile bune şi cele rele ale sistemului juridic britanic şi funcţionarul mi-a spus că 
slujba de a aduce acasă plângerile nu e prea bănoasă. „Bine”, am spus, „dacă îl găseşti pe 
nenorocitul de Wilde, îți dau 50 de lire dacă-mi spui unde e.” 

Funcţionarul a fost încântat de posibilitatea câştigului financiar şi a promis o 
căutare promptă şi rapidă. L-am condus la uşă şi băgându-i în buzunar un biscuite cu 
ciocolată, i-am urat tot norocul din lume. Între timp prietenii mei care leşinaseră prin 
diferite locuri în casă, au început să se strângă în bucătărie. Le-am povestit întâmplarea 
cu funcţionarul şi am început toţi să râdem. Într-un fel, chiar şi atunci când eram 
negativist învățând despre abundență, nu a existat vreodată un moment plictisitor. 

Ideea e că durează până când îți ridici gândirea la nivelul la care acceptă 
posibilități mai mari şi e important să nu te gândeşti la piedici negative. E atât de uşor să- 
ți distrugi încrederea în tine prin eşecuri mai vechi şi de multe ori acele eşecuri devin mai 
reale decât ar trebui. Eşecurile ar trebui să le vezi ca pe nişte seminarii pe care le-ai plătit 
ca să înveţi jocul vieţii. E încurajator să ştii că mulți milionari au dat cel puţin o dată sau 
de două ori faliment înainte de a câştiga premiul cel mare. Faptul că ai curaj să ieşi în față 
şi să te implici în campanie înseamnă că din când în când vei întâmpina şi obstacole. 
Chiar aşa stau lucrurile. Va veni exact la sfârşit. Trebuie să ai multă răbdare şi tenacitate 
să rezişti până când va livra Legea Universală. 

E ca şi când ai planta seminţe. Dacă vii peste o săptămână, ai impresia că nu se 
întâmplă nimic. Dar trebuie să-i dai voie energiei să construiască şi să crească şi pentru că 


21 


e o energie ezoterică, nu vei avea neaparat o dovadă exterioară că funcționează. Învață să 
ai încredere şi nu-ți implica sentimentele. Intre timp lucrează la schimbarea bazei tale 
mentale pentru a accepta mai mult. 


Prima pagină 


Capitolul 4 


ŞI CÂND APAR, TAXEAZĂ-I! 


Ca să-i taxezi, va trebui să înveţi să ceri un preţ oamenilor pentru ceea ce faci sau 
pentru orice fel de produs pe care-l oferi. O parte din mersul banilor în viață trece peste 
sentimentul ciudat al ego-ului când vine vorba de cerut bani. Avem tendinţa să gândim că 
atunci când taxăm pe cineva, acela nu ne va mai plăcea sau probabil luăm mâncarea de la 
gura copiilor. 

Asta aduce cu complexele de aprobare, dar are multe de-a face cu încrederea în 
sine. Unul dintre lucrurile pe care trebuie să le analizezi, este cum îţi vei concentra şi 
consolida energia, aşa încât să te simţi bine taxând. 

De câte ori ai făcut un lucru incredibil de drăguţ pentru cineva, chiar ţi-ai pus 
inima şi sufletul? În mod normal ai fi cerut, să zicem, 100$, dar când ai fost întrebat cât 
costă, ai răspuns „Nu, ia-l degeaba.”. Sau ai spus „În mod normal aş fi cerut o sută, dar de 
data asta îți iau doar zece.” 

Toţi am făcut asta cândva. ŞI în timp ce e plăcut şi frumos să-i faci cuiva o 
favoare, e de asemenea important ca nivelul activităţii tale comerciale să te susțină 
financiar şi asta se întâmplă atunci când ceri un preţ corect. Altfel, energia pe care o 
foloseşti ca să te descurci cât de cât te privează de atitudinea pozitivă. Într-un final, acea 
lipsă de atitudine pozitivă te va trage în jos şi îţi vei da seama că nu vei mai avea nici 
clienţii cărora le faci reduceri. 

Multora le e greu să ceară bani pentru ceea ce fac, pentru că ego-ul ezită, simțind 
că oamenii vor reacționa negativ. De fapt, chiar invers stau lucrurile. Oamenilor le place 
să le ceri mai mult. Îi face să se simtă mai importanţi. Câtă satisfacţie ai atunci când 
cheltui nouă cenți la Woolworth? Dar o masă de 200$ te face să te simți special. Simţi că 
eşti valoros. Prin urmare, cu cât ceri mai mult, cu atât mai mult te respectă oamenii. Dacă 
munceşti la preţ redus, oamenii au tendinţa să-ți analizeze munca şi să găsească greşeli în 
ceea ce faci. Dacă au primit ceva gratis, încep să ceară mai mult. E în natura umană. 

Un alt lucru despre cererea unui preţ este că avem de multe ori tendința să credem 
că lumea trece prin aceleaşi lipsuri pe care le avem şi noi. Asta e o greşeală mare. Faptul 
că tu nu ai bani, nu înseamnă că nici lumea n-are — nu trebuie să-ți proiectezi lipsa asupra 
celorlalţi. În special în Australia am observat asta. Dacă intri într-un magazin şi cumperi 
cel mai scump produs, vânzătorul încearcă să te convingă să nu-l cumperi sau cel puțin te 
avertizează că ai ales cel mai scump produs. Ca şi când ar crede că te vei electrocuta dacă 
atingi cutia respectivă sau marca de ceai. 

De curând la Sydney am discutat despre această trăsătură a psihicului australian 
cu un prieten, care mi-a spus că Twinings este considerat ca fiind cel mai bun ceai şi că 
este mult mai scump decât celălalte mărci. Aşa că, la prima ocazie pe care am avut-o să 
intru într-un magazin, am luat câteva pliculeţe de ceai şi le-am pus pe tejgheaua de la 

casă. Era de aşteptat ca patronul magazinului să-mi spună: „Ăsta e ceai Twinings, ştii? E 
foarte scump. Costă cu un dolar mai mult.” Am răspuns: „Fantastic.” „Nu”, a spus, 
crezând că nu l-am auzit bine, „nu cu un dolar mai puţin, cu un dolar mai mult.” 
„Minunat!” am spus. Acum proprietarul era de-a dreptul confuz. Şi-a dat seama că eram 
străin, cel puţin nu eram australian. Aşa că a început să se repete, vorbind tare şi rar, ca şi 
când aş fi fost un eschimos surd care nu ştie engleză. A ridicat ceaiul şi ținea cutiile la 
piept arătându-mi preţul. Le ținea ca pe nişte bijuterii de familie foarte valoroase care au 
fost transmise familiei de sute de ani. M-am aplecat, am studiat cu grijă preţul şi am spus: 
„Am înţeles acum.” 

Proprietarul mulțumit a zâmbit larg, fericit că m-a scăpat de soarta groaznică de a 
plăti cu un dolar mai mult. Dar în timp ce încă mai ținea strâns cutiile la piept, m-am 
întors şi am scanat încet rafturile magazinului. Apoi întorcându-mă la fel de încet la 
proprietar, am zâmbit şi am spus: „Voi lua 60 de cutii.” Nu m-a crezut. Aşa că am sfârşit 
prin a le cumpăra doar pe cele două pe care le-am ales de la început şi am plecat 
gândindu-mă la avantajele şi dezavantajele pieţei ceaiului. 

Aşa poţi să vezi din nou că incapacitatea de a cere bani în mod corect, vine din 
conflictele emoţionale comune pe care le au oamenii în privința banilor. Mulţi cred că 
dacă pun un preţ pe un serviciu sau produs, iau într-un fel ceva preţios de la cumpărător; 
că prin prețul pe care-l cer amenință într-un fel siguranța şi supraviețuirea 
cumpărătorului. Ăsta e tic-tac pur. Trebuie să-i oferi cumpărătorului propriul 
discernământ. Ştie ce vrea şi dacă vrea ceva, va cumpăra. Dacă nu are nevoie, de obicei 
nu cumpără. 

Un alt sentiment în legătură cu cerutul unui preţ, e frica. Tindem să credem că 
dacă cerem o sumă bunicică, într-un fel piața noastră va dispărea şi vom da faliment joia 
viitoare. Şi totuşi, cu toate sistemele economice în dezvoltare sau în recesiune şi cu toată 
nesiguranța oamenilor în preajma lipsurilor, marfa de calitate din lume va exista mereu. 
Tot timpul va exista o piaţă pentru Rolls Royce, şampanie franțuzească, hoteluri de cinci 
stele şi vile pe plajă. Trebuie doar să oferi calitate. Asta înseamnă energie. Voi scrie o 
secţiune spaecială pentru asta, pentru că mi se pare un aspect vital. 

În sistemul tic-tac oamenii văd piaţa cu toate structurile şi formarea prețurilor şi 
se simt constrânşi. Văd elementele competiţiei şi simt că viitorul lor financiar e nesigur, 
ceea ce în multe cazuri se adevereşte. Asta se întâmplă pentru că, deşi oamenii tic-tac 
oferă produse şi servicii, de cele mai multe ori au puţină energie. Toate restaurantele / 
fast-food-urile sunt exact la fel, ca şi benzinăriile, spălătoriile, companiile aeriene sau 
orice altceva. Într-o piaţă în care nu li s-a insuflat lucrurilor nici o energie reală, ţi se 
vinde doar produsul brut, care de cele mai multe ori este nesatisfăcător, pentru că simți 
intuitiv că nu are viaţă. E de obicei insipid, plictisitor şi scos pe bandă rulantă în milioane 
de exemplare. 

Odată ce ai reuşit să insufli în energia vieţii entuziasm, creativitate şi originalitate, 
lucrurile pe care le oferi lumii iau un alt aspect. De acum nu mai concurezi cu oamenii 
tic-tac şi poţi cere orice preţ doreşti. 

Aminteşte-ţi că energia spirituală a pământului, Forţa Divină — spune-i cum vrei — 
nu este conştientă de valoare. Ştiu că de obicei oamenii cred că Dumnezeu e un tip care 
stă pe un tron pe undeva urmărind totul, fiind cu ochii pe preţurile de la Honda de anul 
ăsta. Dar asta nu e aşa. Dacă înţelegi adevărul metafizic al lumii, îl vei vedea pe 
Dumnezeu mai mult sub forma unei energii decât a unei persoane. Aşa că ceea ce un 

creştin consideră a fi bunăvoința lui Dumnezeu, un asiatic spune că este eternul Tao care 
se găseşte în toate lucrurile. Ideea e că prețul e doar sentimental şi Forța Divină nu face 
parte din sentimentele umane. Altfel spus, Forţa Divină nu se implică sentimental în a 
avea un nou sistem digital care să deschidă uşiţa pisicii din uşa de la intrare, să zicem. 
Asta e valabil şi în cazul a 10 sau 60 milioane $. 

Valoarea e doar un factor sentimental, nimic mai mult. Lucrurile plăcute de 
oameni, cele pe care le vor, au o valoare mai mare decât lucrurile pe care nu le vor. Am 
impresia că Forța Divină şi Forţa Vieţii sunt una şi acceaşi. Aşa că, dacă energia care 
susține lumea nu ştie ce înseamnă valoarea, atunci nu există o limită pentru cantitatea 
energiei spirituale a Forţei Vieţii care poate fi schimbată în bani, dacă asta îţi doreşti. 

Mai întâi trebuie să-ți eliberezi sentimentele, să nu te simţi prost atunci când îți 
fixezi prețurile. Trebuie să te consideri un purtător de energie. Oamenii pot lua lucruri de 
oriunde; energia e mult mai rară. Când transferi energie prin muncă, nu există o valoare 
anume pentru energia aceea, aşa că nu există o limită pentru cât îți pot plăti oamenii, asta 
înseamnă că prin dedicare şi energie de fapt faci un serviciu oamenilor. Nu numai că 
lucrurile pe care le faci au o valoare specială, ci le permiţi în acelaşi timp altora să 
descopere un ideal în ceea ce faci, o exaltare, un ritm alert, pe care nu le găseşti în 
lucrurile de duzină. 

Oamenii au nevoi şi atunci când le satisfaci nevoile, îi serveşti — nu numai pentru 
că îi scapi de nebunia de a căuta în altă parte — ci şi pentru că ceea ce oferi are ceva 
special, e unic. Cunosc un tip care are un atelier mic unde repară echipament electronic. E 
un geniu în domeniul ăsta. Energia lui e matură. E ca un bătrân înţelept. Are mereu o 
groază de muncă de făcut şi îşi iubeşte munca. Oamenii vin la el numai pentru a fi în 
preajma lui. Îi aduc lucruri să le repare. El le repară şi o săptămână mai târziu îi aduc 
acelaşi lucru funcționând perfect şi el îl aranjează din nou. L-am întrebat care îi e 
secretul. Şi mi-a spus că lucrurile pe care i le aduc oamenii sunt simboluri ale vieţii lor şi 
în timp ce le repară prăjitorul de pâine îşi imaginează că le repară şi viața. Clienţii stau cu 
orele în magazinul lui şi el le spune un cuvânt de încurajare sau o vorbă bună. Mereu le 
arată ce înseamnă calitatea şi încet-încet clienţii lui obişnuiţi învaţă despre ei înşişi şi îşi 
văd viaţa cu alți ochi. 

Şi odată ce-ai ajuns aici, te poți relaxa în legătură cu prețul pe care-l ceri şi te poți 
concentra ca să le dai oamenilor toată energia posibilă şi în felul acesta să te simți bine în 
pielea ta. Când vin oamenii la tine pentru un masaj, să spunem, vei zice: „100$” şi ei 
spun: „Bine, dar săptămâna trecută erau doar 50$”. Vei răspunde: „Da, dar săptămâna 
asta mă simt bine în pielea mea. 100$!” 

Exersează asta: în următoarele 30 de zile nu fă nimic pentru nimeni fără să ceri 
bani. Obligă-te să ceri bani pentru orice. Când te roagă cineva să-l duci până la gară, 
spune-i că-l costă 20$. Exerciţiul ăsta e greu pentru că oamenii se aşteaptă ca tu să faci tot 
felul de lucruri gratis. Când le spui că îi costă, vor reacționa. Trebuie să înveți să nu 
capitulezi. De asemenea, fii atent să nu-ţi cauţi scuze. „Trebuie să-ți cer 20$ pentru că 
sunt sărac şi supărat şi nu voi reuşi să supraviețuiesc zilei de azi fără banii tăi.” Spune 
doar: „Vrei să ajungi la gară? Bine. 20$.” Fii tare! E irelevant dacă vor accepta sau nu. 
Lecţia constă în a te simţi confortabil atunci când le spui oamenilor că te simţi valoros. 

În cercurile metafizice prin care mă învârt, se numeşte CRM, care înseamnă Cum 
Rămâne cu Mine! E uşor, nu-i aşa, să te omiţi pe tine? Pierdem atâta timp ajutându-i pe 

ceilalți printr-o dedicare pe care o lăsăm de-o parte când vine vorba de noi. Pare că există 
un conflict continuu între activitatea comercială şi bunătatea. 

Ca să le reconciliem trebuie să le separăm. Poţi fi generos şi bun la suflet în viața 
ta privată, dar afacerile sunt afaceri. N-ar trebui să uiţi asta. În activitatea ta comercială 
trebuie să ai o energie care cere orice. Ştiu că în zilele noastre metoda câştig-câştig e 
considerată ca fiind cea mai bună soluție, adică tu primeşti cam tot ce vrei şi ceilalți prin 
negocieri primesc cam tot ce vor. Toată lumea câştigă, cel puţin teoretic. 

Problema e că intri într-o întâlnire de afaceri cu ideea asta şi pierzi o mare parte 
din aşteptări din cauza sentimentului acesta chiar înainte de a deschide gura. E adevărat 
că lucrurile trebuie să fie corecte dar în acelaşi timp ar trebui ca tu să începi negocierile 
prin a cere tot. 

Dacă intri într-o afacere spunând: „Vreau 50%” oponentul tău îţi poate scădea din 
procentaj şi vei ajunge să primeşti mai puţin de jumătate. Prim urmare e mai bine să 
acţionezi direct cu CRM. Începe de sus. Când eşti întrebat cât vrei, uită-te în ochii lor şi 
spune: „Tot!”. Nu-şi vor crede urechilor. E okay. Nu eşti aici ca să-i faci pe ei fericiți. 

Dacă sentimentele tale sunt în concordanță cu CRM, te vei simţi bine cerând 
100% din afacere. Şi dacă ei sunt mulțumiți cu metoda câştig-câştig, vor cere 50%. Asta 
te pune stăpân pe situaţie şi poţi spune: „Uite, las 25% din cât vreau şi în schimb lăsaţi şi 
voi 25% din ce vreţi. E corect, da?” Vei ieşi pe uşă cu 75% şi ei cu 25%. 

„Corect” este orice lucru acceptat de două sau mai multe persoane. Nu e stilul 
meu să storc oamenii până şi de ultimul cent. Nu merită efortul; toată lumea are dreptul 
să scoată un ban. Dar dacă intri pe piață şi nu ceri de la bun început totul, de obicei vei 
ajunge la final cu mai puţin decât valorezi. 

Câţi cititori ai cărții ăsteia lucrează undeva, unde primesc mai nimic numai pentru 
că acum şapte ani când au fost la interviul pentru slujbă au fost puţin agitați şi au uitat să 
se simtă valoroşi, aşa încât n-au cerut tot? Sincer e vorba doar de încredere în propria 
persoană. 

Repetă-ţi într-una ca pe o afirmaţie. Te vei simţi mirific. „Cât vrei?”, „Tot!”, „Cât 
vrei?”, „Tot!”, „Cât vrei?”... Bineînţeles că de cele mai multe ori oamenii nu sunt de 
acord să-ţi dea tot. Te vor convinge la mai puţin. Dar cel puţin prin metoda mea vei avea 
mai mult teren de unde să laşi. 


Mersul banilor — Conceptul 4 


„A învăța să ceri banii pe care îi meriţi e cheia vitală spre abundență. Promite-ţi că 
niciodată nu-ţi vei scădea valoarea cerând mai puțin decât meriţi. ” 


Bineînţeles că din când în când în afaceri vei mai da partea leului şi altora. Dar 
dacă exagerezi, îţi vei lua puterea. Într-o zi lipsa dexterităţii tale financiare te va enerva. 
Ai nevoie de bani ca să-ți alimentezi drumul. Trebuie să înveți să ceri ce vrei de la viaţă, 
amintindu-ți că nimeni nu va ştii ce naiba vrei până nu le spui. Trebuie să accepţi ce ţi se 
dă şi să taxezi calumea oamenii. 

Atunci când te vei simți absolut mulțumit că ceri bani, atunci — şi doar atunci — îți 
vei permite să faci lucruri gratis. În felul ăsta dacă faci un lucru bun pentru cineva, vei ştii 
că faci asta pentru că aşa vrei, nu pentru că ai fost manipulat sau pentru că a fost o 
manevră în speranţa că aşa le vei câştiga afecțiunea. 

Ultimul lucru important despre a cere bani este beneficiul adus ție. Dacă oferi 
produse sau servicii, nu e distractiv dacă prin asta viaţa ta devine o luptă inutilă ca să 
ajungi undeva. Cerând un preț bun pentru ceea ce faci şi făcând acel lucru excelent şi de 
calitate, vei scăpa în mod natural de produsele de proastă calitate de pe piață fără să 
jigeşti pe nimeni. 

După cum am mai spus, numai oamenii limitați cred că nu există destul şi cred în 
filozofia reducerii „cu bani mai puțini”. E greu să te descurci financiar lucrând pe o 
asemenea piaţă. În plus oamenii săraci sunt de obicei extrem de negativi şi au tendinţa să 
se demoralizeze prin obiceiul lor de a se concentra asupra lucrurilor pe care nu le au 
decât cele pe care le au. Prin a cere bani şi a face lucruri de calitate, automat treci la un 
nivel mai înalt şi îi atragi pe oamenii cu bani. Nu mă refer neaparat la multimilionari, ci 
la cei care tind spre o poziție mai bună. Se ştie că sunt o mulţime de oameni (milioane) 
pentru care preţul e irelevant. Ei vor doar energie. 

Energia aceasta poate fi oferită ca frumuseţe, servicii, eficiență, atitudine pozitivă 
sau valoare. Aceşti oameni care vor să urce pe scara socială sunt foarte ocupați. Vor să 
aibă rapid lucruri eficiente şi vor ca produsul sau serviciul să funcționeze. Preţul nu e un 
factor major în decizia lor. 

Aşa că atunci când îţi investeşti energia în lucruri şi acestea devin minunate, nu 
există o limită predestinată pentru prețul pe care poți să îl ceri. Nu te îndemn să încarci 
nota de plată. Vreau să spun că la nivelul de jos al pieţei toată lumea ştie exact câţi cenți 
costă un morcov. La un nivel superior, adică pentru cei care cumpără andive aduse din 
Belgia, asta nu contează. Ei vor andivele. Chiar dacă le-ar depinde viaţa de asta, tot n-ar 
putea să-ţi spună cât costă andivele. Ăştia sunt genul de oameni cu caracter cu care 
trebuie să-ți petreci timpul, pentru că aşa vrei să devii şi tu. 

Într-o lume în care totul este atât de obişnuit şi insipid şi lucrurile sunt scoase pe 
bandă rulantă în acelaşi fel, an după an, dacă ai originalitate şi investeşti energie în 
lucruri, oamenii vor reacționa. E plăcut, nu-i aşa, să descoperi lucrurile speciale? 
Magazinele care sunt cu adevărat altfel, restaurantele care chiar oferă servicii bune sau 
gătesc mâncare bună, locurile în care oamenii fac acel extra de efort — când găseşti acel 
loc eşti fericit să plăteşti, pentru că ştii că distracţia şi calitatea pe care le primeşti, sunt de 
o sută de ori mai valoroase decât porcăriile oferite în lumea obişnuită. 

Nu e greu să fi original. Trebuie să te gândeşti la ce-şi doresc oamenii. De 
exemplu la hoteluri: oamenii merg acolo să se spele, să doarmă şi să pornească din nou la 
drum. Dar proprietarii acelor hoteluri cheltuiesc cât mai puţin posibil pe dormitoare. În 
schimb cheltuiesc multe milioane construind holul. Pentru ego-ul proprietarului asta e 
nemaipomenit, dar pentru Dumnezeu, cine doarme pe hol? Nu-i aşa că de multe ori când 
pleci eşti dezamăgit, simţi că hotelul nu s-a ridicat aşteptărilor tale? 

Un alt lucru pe care ţi-l mai doreşti de la un hotel sunt servicii bune. Pentru asta 
trebuie să mergi în Europa sau în Estul Îndepărtat. Servirea nu este integrat în psihicul 
american — nu le place să facă asta. Chiar şi în cele mai bune hoteluri din America 
serviciile lasă de dorit. De ce? Pentru că nu-şi pregătesc personalul pentru serviciile 
acestea. Întreg sistemul este făcut să mulțumească managementul, nu clientul. Din cauza 
acestor servicii le scade prețul. 

De câteva ori am avut nenorocul să fiu cazat la hotelurile Marriott din SUA. 
Există unul la aeropotul din Washington D.C. La intrare e o poză a bătrânului Marriott 

zâmbind fraierilor care se cazează la hotelul lui. În spatele biroului de la recepţie e un afiş 
pe care scrie ceva de genul ăsta: „Suntem făcuţi pentru a vă servi.” 

Am închiriat pentru un seminar una din sălile lor de baluri. Seminarul era 
programat până la şase după-amiaza, aşa că am întrebat-o pe fata de la recepție dacă pot 
lăsa două valize în cameră, pentru că tocmai îmi spusese că nu va mai avea nevoie de 
camera aia până a doua zi. A refuza. l-am atras atenţia că sunt un client care cheltuieşte 
multe mii de dolari în hotelul lor. Tot n-a vrut. I-am spus că am adus 250 de oameni la 
hotel şi că toți mănâncă la restaurantul hotelului. Nici asta n-a mers. Am întrebat-o dacă 
afişul din spatele biroului înseamnă ceva sau doar ascunde o gaură în perete. M-a privit 
de sua şi a dispărut în camera din spate. Gestul ăsta l-a costat pe bătrânul Marriott 
20.000$ sau 30.000$ până acum. N-am mai cheltuit nici un ban în hotelurile lor şi nici 
unul dintre angajaţii mei nu stă acolo. 

Dacă noi, tu şi cu mine, am deschide un hotel, ne-am concentra asupra cerinţelor 
oamenilor. Nu ne-am încurca cu un afiş idiot la birou. Le-am oferi clienților lucruri 
adevărate. Ne-am cheltui majoritatea banilor pe camere. Holul ar fi simplu şi confortabil, 
dar camerele ar fi luxoase. Ai observat cât te chinui cu prosoapele din hotel? Niciodată nu 
sunt destul de mari. Aş face prosoape pe comandă, 2m lungime cu 1m lăţime. Aş pune în 
fiecare cameră opt, zece, câte vor. Aş face un dulăpior special pentru prosoape care să le 
încălzească. Şi le-aş da oamenilor halate de baie monogramate cu numele hotelului pe ele 
şi i-aş lăsa pe clienți să pleca cu ele. Oamenilor le place când simt că primesc ceva 
gratuit. În plus, de fiecare dată când persoana respectivă va face duş acasă, îţi face şi 
reclamă. Aş include prețul halatelor în costul camerei. 

Apoi la fiecare etaj aş pune un birou şi un băiat sau o fată de serviciu lângă lift. 
Munca lor ar fi să salute clienţii şi să se asigure că le sunt îndeplinite clienţilor orice 
dorință sau capriciu. Aş avea pături adevărate — nu chestile alea sintetice, maro care sunt 
în hoteluri. Fiecare cameră ar avea un pat cu iatac. Cât ar putea costa? Sunt doar patru 
stâlpi şi un pic de perdea. Dar te simți regeşte — în special amanților le place. Şi la 
răsăritul soarelui mi-aş duce toți angajaţii în parcare şi 1-aş pune să facă sărituri şi să 
strige: „Clientul are întotdeauna dreptate, chiar şi atunci când greşeşte.” I-aş lăsa să facă 
asta până când le intră în cap, chiar dacă mi-ar lua o oră în fiecare dimineaţă. Iar pe cei 
care chiar nu pricep, 1-aş trimite cu autobuzul la Marriott. 

Viaţa e atât de simplă, sincer. Gândindu-te bine la ce vor oamenii, analizând ce nu 
le oferă ceilalți şi apoi oferindu-le. Apoi taxează-i. 

Mai e un lucru asupra căruia vreau să te concentrezi pentru că va deveni vital 
pentru tine pe măsură ce îţi va creşte conştient abundența. Lumea e bogată, foarte bogată, 
în special democraţiile vestice. Dacă citeşti cartea asta, mai mult ca sigur că trăieşti într- 
una din aceste țări foarte abundente. Dacă nu trăieşti, mută-te. Ca să fi abundent, trebuie 
să-ți petreci timpul în dimensiuni abundente. 

Oamenii au tendința să se concentreze asupra lipsurilor. Rar se concentrează 
asupra lucrurilor care există sau sunt reale sau disponibile. De exemplu în Statele Unite în 
momentul ăsta sunt aproximativ şase miloane de oameni cu ajutor de şomaj. Aproape 105 
milioane de oameni fac parte din forța de lucru, asta înseamnă că sunt 99 de milioane 
care nu primesc ajutor de şomaj. Aceste persoane câştigă în medie aproape 20.000$ pe 
an. Dar mulți dintre ei câştigă mult, mult mai mult. De fapt, mai mult de un milion dintre 
si sunt milionari. 

Să spunem că dublăm salariul mediu, adică 40.000$ şi îi înmulțim pe cei care 
câştigă în America suma asta. Vei fi surprins să vezi că sunt mai mulți oameni în 
categoria 40.000$-şi-mai-mult decât cei care primesc ajutorul social. Asta înseamnă că 
pentru fiecare dintre cei care nu muncesc sunt mult mai mulţi care sunt abundenţi şi care 
câştigă mult mai mult decât media naţională. 

Metoda asta poți s-o aplici la fiecare democrație vestică pe care vrei s-o analizezi. 
De exemplu Anglia. Dacă tragi o linie de la Cambridge la Bristol, în zona sudică de la 
linie sunt doar câteva mile pătrate. În acel loc trăiesc unii dintre cei mai abundenţi şi 
bogaţi oameni din lume. Averea lor e vastă. Împreună sunt proprietarii unui procent 
serios din lume. E interesant că ei sunt unii dintre cei mai mari cumpărători străini de 
terenuri şi proprietăți din Statele Unite. Dacă citeşti ziarele britanice ai impresia că totul 
se duce de râpă şi că acei oameni pot cu greu să aibă două lire în buzunar. Nu ăsta e 
adevărul. „Ah, dar”, vor spune negativiştii, „cum rămâne cu nordul Angliei? E aşa de 
nenorocit şi sărac şi stors de vlagă şi industria acolo merge atât de prost.” Le-aş răspunde: 
„Adevărat. Dar o parte pozitivă şi minunată a nordului Angliei este că nu e departe. O 
călătorie cu autobuzul de 30£ te duce în spatele liniei Cambridge-Bristol, chiar în 
mijlocul acţiunii. În plus, nu există vreun motiv pentru care să nu te descurci altundeva. 
Atât doar că unele locuri sunt mai deschise spre abundență decât altele. 

Ego-ul / personalitatea vrea să stea într-un singur loc şi să rămână acolo, să fie 
înconjurat de ceea ce ştie, chiar dacă nu e atât de plăcut. Şi totuşi, una din caracteristicile 
oamenilor bogaţi este că se mişcă des. Şi aşa cum abundența naturii este formată din 
bucăţi, unele locuri sunt verzi şi fertile în timp ce în alte locuri este deşert. Abundenţa 
lumii tinde să se strângă în zone specifice. Pieţele vin şi pleacă, valorile cresc şi scad. În 
zilele noastre ca să te integrezi în acele zone bune, ai nevoie de metode bune de 
comunicare, informaţii pe care să te poţi baza şi două picioare rapide. 

Oamenii de success sunt de obicei mai vioi decât cei care nu au success. Spiritul 
lor agitat provine din creativitate şi successul îi detaşează de viziunea mai rigidă asupra 
vieţii — se integrează în flux. Aşa că cei activi şi cei care se mută des, prin natura lor se 
mişcă mai repede, îşi asumă mai multe riscuri şi investesc mai mult în lume decât semenii 
lor mai puţin activi. S-au contopit, ca să spunem aşa. În felul acesta au dreptul natural la 
un stil de viaţă mai fluid, mai liber. Nu pentru că ar împărți cineva ici şi colo insigne de 
merit care aduc noroc. Ci pentru că acelora care au energie li se adaugă pe cale naturală 
mai mult. 

Trebuie să fi de acord să te implici. Poate că ai făcut deja asta. Poate că trebuie să- 
ți revizuieşti acțiunile şi să-ți concentrezi forţa intenţiei. E foarte probabil ca mulți dintre 
voi să fiți doar la un milimetru distanță de încărcătura finală. Țineţi-vă bine. Nu vă 
pierdeţi speranța. Fiind implicat de multă vreme şi cu multă forță, vei realiza că într-un 
final sistemul livrează. Prea mulţi renunță înainte de plata finală. 

Între timp va trebui să lucrezi asupra energiei tale, pentru că la acest nivel banii tăi 
sunt energie şi nimic mai mult. În timp ce-ţi ridici nivelul energiei, apar şi oamenii. Şi 
până atunci nu vei mai avea probleme să-i taxezi. E foarte simplu. Pe măsură ce devii mai 
puternic, totul este din ce în ce mai uşor. 

Hai să trecem la studiul energiei, să vedem cum îţi vei ridica nivelul energiei. 


Prima pagină 

Capitolul 5 


A FACE BANI E O NIMICA TOATĂ 


Cât investeşti, atât primeşti şi motivul pentru care sunt atât de mulţi cei care duc 
lipsă de bani este că ei investesc puţin. Dacă te dedici ca să intri în fluxul mersului 
banilor, va trebui să te obişnuieşti să generezi aproape mereu energie. 

Înainte de a te apuca, hai să studiem calitatea energiei pe care o emani aşa încât 
atunci când energia ta se va amesteca cu cea a economiei de piață, să ai nevoie doar de 
cantități mici din ceea ce reprezinți ca să poţi genera în schimb cantități mari. Dacă nu, te 
condamni la o viață într-o continuă luptă obositoare, o viață în care la fiecare pas vezi 
cum lumea nu-ţi răspunde sau nu-ți acceptă în termeni comerciali lucrurile pe care le 
oferi. 

Conştiinţa abundenței e uşor de câştigat. Să o ai, e o parte naturală din metoda ta. 
Trebuie să analizăm trei titluri importante şi atitudinea ta relativ la ele. 

e  Abundenţa intelectuală 
e  Abundenţa emoțională / spirituală 
e  Abundenţa fizică / comercială 

Dacă te gândeşti la societatea noastră, vezi cum generaţia mai în vârstă care a 
trecut prin timpuri mai grele, susține de multe ori ideea că lipsurile sunt la ele acasă. 
Toată cultura şi chiar şi proverbele noastre susțin această idee. Spărtura până e mică 
trebuie cârpită. Un ban economisit e un ban câştigat. Cei slabi cu duhul vor stăpâni 
împărăția cerurilor. (Am întâlnit un om slab cu duhul. E un avocat evreu din Philadelphia. 
E mai bogat decât Dumnezeu.) 

De câte ori n-ai auzit că trebuie să munceşti din greu ca să faci bani? Cine ţi-a 
spus asta? Oamenii care ți-au spus asta, sunt cei care au avut experiențe grele în viață. 
Vroiau să treci şi tu prin aceleaşi experienţe, să li te alături ca ei să nu se mai simtă atât 
de singuri. Oamenii care încearcă să te convingă de lupta pentru viaţă sunt aceia care prin 
virtutea acelei lupte, ştiu foarte puţine despre cum să se descurce. Cel mai bine e să nu-i 
foloseşti ca sfătuitori. 

Bineînţeles că ideea că lupta grea şi munca pe brânci e inevitabilă, e o aberaţie. În 
interiorul energiei abundenței nu se duce o luptă, e doar un flux. Dacă te lupţi, trebuie 
ajustat ceva în gândirea sau în metoda ta. Efortul este o parte naturală din starea noastră 
fizică, dar lupta este un efort combinat cu sentimente şi asta nu e normal şi nu e sfânt. Nu 
ai nevoie de aşa ceva. 

Dar nu e de mirare că ne luptăm, pentru că toate instituțile care controlează fluxul 
informaților catre oameni — că e vorba de religie, media sau birocraţie — trebuie să facă 
apel la numitorul comun. Nici un politician nu se poate urca pe cutia lui portocalie ca să 
spună adevărul în felul acesta: „Țara asta este de-a dreptul abundentă, 95% din populaţie 
se descurcă chiar bine. Hai să nu ne mai interesăm atât de mult de muritorii de foame; şi 
aşa nu sunt mulți.” 

Aşa că o parte din intelectul abundenței tale va trebui să treacă în spatele marilor 
minciuni ale vieţii, minciunile ținute în viață prin mintea oamenilor tic-tac. Mintea lor nu 
va fi de acord niciodată că lucrurile merg de fapt bine, chiar dacă aşa ar trebui să devină. 
Conceptele oamenilor tic-tac trebuie să susțină un disconfort constant, ca să poată avea 
un control asupra tuturor. 

Instituţile lumii ca şi mintea omului obişnuit au un interes enorm să-şi stabilească 
normele la un nivel scăzut. În acest fel nimeni nu trebuie să câştige prea mult ca să 
reuşească. Şi dacă vor da greş, nici nu vor pica de la o înălțime prea mare. 

Imaginează-ţi conducătorii afirmând: „Hei, abundența e naturală şi toți cei care nu 
vor câştiga 100.000$ pe an vor fi daţi afară pentru lipsă de efort.” Într-o campanie 
electorală sloganul ăsta ar cădea ca un balon de cărămidă. Dar metafizic chiar asta se 
întâmplă. Cei care creează puțin sau deloc sunt penalizaţi de circumstanţele vieții, pentru 
că le este luată bogăţia posibilităţilor. Aşa că poți creea orice fel de circumstanță 
neadevărată, pentru că într-un final adevărul tot va ieşi la suprafață. Va sta acolo în faţa 
tuturor, ca şi când ți-ar fi aruncat cineva o omletă spaniolă plină de grăsime pe piept. Va 
fi imposibil de ignorat. 

Ca să fi bogat trebuie mai întâi de toate să accepți asta intelectual. Trebuie să 
gândeşti ca un om bogat. Ajungi la asta prin două metode. Mai întâi nu accepţi niciodată 
vreun concept de a avea puţin sau de lipsuri în circumstanţele tale; şi altceva, nu tolerezi 
niciodată sărăcia celorlalți. Când o parte din această schimbare devine conştientă, vei 
începe să te aliniezi şi să recunoşti bogăţia lucrurilor. Aşa că atunci când o limuzină 
arătoasă va trece pe lângă tine pe stradă, în loc să spui: „Un sclav capitalist, trebuie să fie 
un excroc.”, mai bine ar fi să îţi spui cât de bine arată o limuzină lungă şi cât de simplu 
este de obținut. 

În plus e important să nu priveşti niciodată successul altei persoane ca pe o 
confirmare a lipsurilor tale. Când auzi de un prieten care se descurcă bine, e foarte uşor 
ca successul acestuia să scoată în evidenţă faptul că tu poate nu te descurci la fel de bine. 
E vorba despre modul de gândire. Dacă prietenii tăi se descurcă bine, îți poţi dezvolta o 
gândire care să folosească successul lor ca să confirme şi să susţină faptul că lumea e cu 
adevărat un loc creativ unde îți doreşti să trăieşti. Successul lor trebuie să fie încurajator, 
pentru că dacă ăla a reuşit, atunci vei putea şi tu. 

Dar trebuie să îi permiţi gândirii tale să se extindă şi să accepte imaginea 
abundenței absolute ca fiind naturală. Asta poate fi greu pentru că suntem programaţi 
pentru lipsuri prin o mie unu mesaje care au ca punct central lipsurile noastre. Mai mult, 
suntem influenţaţi de bombardamentul constant pe care mediocritatea ni-l oferă ca 
adevăr. Nu eşti doar produsul tuturor informaţilor care circulă, ci eşti şi produsul multor 
idei de care nu eşti conştient. 

Mintea ta adună şi înmagazinează toate evenimentele conştiente, dar este în 
acelaşi timp şi proprietarul acelor frânturi de informaţii care le adună subliminal. Deseori 
nu eşti capabil să te împotriveşti ideilor subliminale care ti-au intrat în minte. Poţi fi într- 
un supermarket cu un cărucior plin de marfă, simţindu-te abundent, şi o persoană la trei- 
patru raioane mai încolo, ia o cutie de fasole, se uită la ea şi spune: „Fir-ar să fie! Lumea 
se duce de râpă! Nu pot să-mi permit asta.” Chiar dacă acest comentariu poate fi cu 40 de 
decibeli sub nivelul tău auditiv, îţi intră în minte şi poate forma o parte integrantă din 
realitatea ta. 

E normal să crezi că gândirea ta nu e influențată de energiile celorlalți, dar 
adevărul e că este. Tot ce crezi şi simţi e format din experienţele tale de viaţă şi acele 
experienţe sunt reflecția tuturor stărilor conştiente pe care le-ai avut în timp. Acea 
conştiinţă a fost şi este produsul a orice crezi că e real. Aşa încât să spui că nu eşti 
influențat de gândurile celorlalți este ridicol, pentru că dacă ar fi să urmezi firul şi să 
examinezi fiecare experienţă din viața ta, ai putea într-un final să înţelegi cum s-a creat — 

şi cum a asimilat-o mintea ta. Mai devreme sau mai târziu vei afla cum a ajuns acolo şi îți 
vei da seama că a venit de la altcineva. 

Omul obişnuit are o experienţă a lumii foarte limitată. De exemplu, doar câțiva 
oameni călătoresc în afara granițelor propriei ţări şi chiar un procentaj şi mai mic 
vizitează mai mult de, să zicem, zece alte ţări. Totuşi toți oamenii au o părere despre ce se 
întâmplă în lume, chiar dacă de fapt nu au nici cea mai vagă idee despre ce vorbesc. 
Iubesc statisticile în care îl întreabă pe omul de pe stradă ce crede despre Golful Persic 
sau altele în genul acesta. 60 la sută spun că guvernul încurcă treburile, 32 la sută spun că 
se descurcă bine şi opt la sută răspund: „Nu ştiu.” Am cel mai mare respect pentru cei 
care răspund că nu ştiu pentru că ei sunt singurii care spun adevărul. Restul vorbeşte de 
obicei verzi şi uscate! 

Şi la fel e şi cu gândirea despre abundență. Tot ce ai învăţat provine de la 
altcineva. Mai mult ca sigur că ce ai învăţat a fost extrem de vlăguit şi infectat de părerea 
altora. Ai preluat ideea ca făcând parte din realitatea ta şi ai proiectat-o în conştiinţă. 
Puțin câte puţin circumstanțele pe care le-ai întâlnit în viață au început să reflecte ce 
crezi. Aşa că erai în stare să accepţi părerile altora ca făcând parte din experienţele tale 
personale şi în felul acesta să confirmi că, spre exemplu, banii se fac greu. 

În felul ăsta de fiecare dată când te apropii de o grămadă de bani care poate fi 
făcută rapid, se întâmplă ceva care să te saboteze şi trăieşti într-o realitate care nu ajunge 
la nivelul rezultatului final aşteptat. Intelectual îți este de multe ori greu să înţelegi de ce. 
Odată ce ai trecut prin genul ăsta de eşecuri de trei-patru ori în câțiva ani, eşti cicatrizat 
pe viaţă — cu excepţia cazului în care eşti destul de puternic să contrazici acea energie. 


Mersul banilor — Conceptul 5 


„Deoarece banii sunt un important simbol psihic al siguranței, orice gând care îţi 
susține nesiguranța îți afectează capacitatea de a face bani. Banii curg înspre stabiliate 
şi fug de opusul acesteia. ” 


Să-ţi pui la punct o gândire destul de puternică să te apere de bombardamentul 
energiei negative, nu e un proces complicat, dar ai nevoie de disciplină mentală. Te 
forţează să-ţi şlefuieşti mereu mintea, ca să treacă peste propriul tău negativism şi peste 
atitudinea negativă a celorlalți. Dacă de exemplu îţi studiezi gândurile în fiecare zi câte o 
oră, vei descoperi cu mirare că ai în medie între şase şi zece gânduri despre nesiguranță în 
fiecare oră. 

Gândurile acestea pot fi îngrijorări pentru sănătatea ta, despre siguranță sau răniri. 
Pot fi mai multe griji pentru bani. „Dacă îmi las maşina aici, oare mi-o fură?” Sau vor 
exista câteva emanaţii din nesiguranța generală pe care mintea o crede a fi reală. Apoi în 
timp ce îți urmăreşti cu atenție gândurile, observă cum multe din aceste griji au ceva de-a 
face cu banii. Vei observa că mintea este mereu preocupată de distrugerea sau pierderea a 
ceea ce are — oare are destul? Dacă va fi totul distrus — şi aşa mai departe. 

Când vrei să faci o afacere şi aceasta se duce de râpă, mintea nu înțelege logic ce 
s-a întâmplat. Totuşi îţi sunt înghesuite în conştiinţă sute sau chiar mii de idei negative 
care îți subminează încrederea şi îți distrug stabilitatea psihică. Pe măsură ce îţi incluzi 
eu-l distrus în circumstanţele vieţii, e normal ca acele circumstanţe să reflecte aceeaşi 
nesiguranță. 

Oamenilor le e greu să realizeze că aceste două aspecte ale vieţii care nu par a fi 
conectate, sunt de fapt interconectate. Deoarece banii sunt un simbol psihic major al 
siguranţei, fiecare gând care îți susține nesiguranța, îți afectează abilitatea de a face bani. 
Acele gânduri îţi creează un dezechilibru în energie. Banii curg înspre stabilitate şi fug de 
opusul ei. 

Această destrămare negativă a încrederii în propria ta persoană emite semnale 
care sunt imediat recepționate de ceilalți. Aceste semnale le amintesc de propria lor 
vulnerabilitate. Oamenii nu se vor despărți de banii lor, decât dacă se simt în siguranță. 
Dacă au cel mai mic dubiu, îşi vor lua tălpăşița. 

Ca să rezolvi acest aspect al vieţii, trebuie să te antrenezi să te simți în siguranță, 
chiar dacă nu ai nici o dovadă că aşa stau lucrurile. Trebuie să-ți găseşti un loc în 
nesiguranța lucrurilor şi să te simți confortabil. Nici măcar atunci când lucrurile nu vor 
merge bine, să nu-ți vociferezi negativismul. Lumea se schimbă, mai e şi ziua de mâine şi 
toate se vor rezolva într-un final. Dacă ai suferit o pierdere financiară majoră, consolează- 
te cu gândul că în primul rând ai fost destul de puternic ca să faci acei bani. Acum 
energia ta e în urcare şi nu va mai dura mult până vei înlocui banii pierduţi. Conştiința 
puternică despre viață şi bani e doar un obicei. Schimbă-ţi obiceiurile, dacă de asta e 
nevoie. E simplu, sincer. 

Ca să reuşeşti în viaţă va trebui să ieşi în față şi să-ți agiți fundul, pentru că 
sistemul e împotriva ta. Ca să devii bogat, trebuie să-ţi exerciți puterea voinței ca să treci 
de balonul de control care ne înconjoară. Se ştie că 96% din americanii care muncesc ies 
la pensie cu o avere netă de numai 400$. E ameţitor. Din restul de 4%, 2% au o pensie 
multumitoare şi 2% au devenit foarte bogaţi. De ce se întâmplă asta? 

Pentru că la fiecare colţ ţi se iau bani. Primeşti formulare pentru taxe de plătit 24 
de ore pe zi. Fiecare mişcare pe care o faci este taxată. Sistemul e făcut în aşa fel încât să 
nu-şi dea nimeni seama ce taxe s-au plătit. Nu poţi urmări fiecare cumpărătură sau ce 
procent din preț reprezintă taxa. 

De fiecare dată când ţi se ia un dolar, pierzi pe viață dreptul de a mai folosi acel 
dolar. Sistemul ia 40-50% din venitul tuturor, anual. Aşa că guvernul controlează cea mai 
mare parte de capital. Tot el dă de lucru celor mai mulți oameni. Jumătate din forța de 
muncă lucrează în guvern sau în companii care au contracte numai cu sistemul. Guvernul 
deţine aproape tot pământul — doar un procentaj minor aparține proprietarilor privaţi. În 
plus, puterea controlează şi reglementează piaţa pe care trebuie să opereze cetăţenii. Este 
exact ca în mafie. În sistemul tic-tac oamenii sunt oricum prea apatici ca să lupte 
împotriva acestei prostii şi să devină oameni de success. 

Democraţiile vestice sunt cele mai libere din lume. Desigur, nimeni nu afirmă că 
n-ar fi corectă şi Constituţia Americii, pentru că este cea mai sofisticată politic de pe 
planetă. Dar deşi avem un sistem judiciar bun şi suntem protejați de „Bill of Rights”, 
avem prea puţină libertate financiară sau chiar deloc. 


Mersul banilor — Conceptul 6 
„Cea mai mare răzbunare este să îți meargă bine. ” 


Cum ar putea omul obişnuit să se simtă liber şi să-şi dezvolte conştiinţa 
abundenței când sistemul îi ia jumătate din profit şi îi controlează fiecare mişcare 

comercială? În circumstanţele acestea, ce face democraţia pentru tine? Poţi să votezi din 
când în când, ceea ce e mai bine decât să nu ai dreptul la vot, dar dacă nu poți controla ce 
face tipul după ce ajunge în Parlament, ce rost are? 

Mă fascinează sistemul politic american pentru că odată ce cineva şi-a ocupat un 
loc în Congres, acesta este foarte rar eliminat prin vot. E aproape la fel ca în Rusia. În 
perioada electorală mulți dintre politicienii americani sunt realeşi fără a avea oponenți sau 
fără o luptă adevărată. Peste 90% sunt înapoi pe aceleaşi poziții peste o săptămână. Acest 
lucru se întâmplă pentru că în America există o practică fascinantă prin care poţi să îi dai 
unui membru din Congres sume mari de bani ca să îi câştigi afecțiunea, şi cadoul acesta 
nu e considerat mită sau ilegal. Bineînţeles că politicienii au fost cei care au 
împământenit regula asta. Bani gratis şi astfel puterea e intoxicant de mare. Nimeni nu va 
vota ca să schimbe asta. Odată ce şi-a luat locul în primire, membrul îşi va constitui un 
cufăr mare de război, pe care îl va folosi împotriva oponenților în perioada electorală. 

A doua parte a acestei practici, care te ameţeşte, este că atunci când un politician 
iese la pensie, are dreptul să păstreze sumele de bani necheltuite din cufăr. Mulţi au peste 
un milion de dolari puşi de-o parte pentru zilele de pensie. Cum şi de ce să voteze o 
persoană care a beneficiat în felul acesta, împotriva intereselor care aduc bani gratis în 
sume atât de mari? Poate omul obişnuit să facă rost de o asemenea bogăţie? Nu, forțele 
de la putere sunt cele care au nevoie de votul şi de puterea lui, nu individul. 

Dacă are cineva posibilitatea să-i ofere unui congresman o sută de mii ca să 
reglementeze prețul pulpei de vită — aşa încât omul obişnuit să plătească mai mult — e 
normal ca forţele de la putere să facă asta. Ce înseamnă o sută de mii în comparaţie cu un 
dolar sau doi în plus dat pe fiecare bucată de carne de vită consumată în ţară? Nu e de 
mirare că politicienii sunt atât de disprețuiţi şi nu sunt plăcuţi de oameni. Să fim sinceri — 
dacă senatorul tău ar cădea de pe o stâncă, vei regreta pe moment că nu ai fost tu acela 
care l-a împins şi cu siguranță nu ai pierde nopțile gândindu-te la decesul lui, aşa-i? 
Bineînţeles că politicienii nu văd lucrurile la fel. Se amăgesc că au câştigat afecțiunea 
oamenilor — la fel cum făcea şi Mussolini — şi vorbesc într-una despre serviciu şi 
dedicare, în timp ce în fiecare zi votează ca să-i lege pe oameni şi mai mult. În final, 
omul obişnuit, realizând că nu poate învinge sistemul, renunţă. Nu e de mirare că oamenii 
în majoritatea lor sunt apatici politic. Ce alte opțiuni au? Apatia în fond e o calitate dorită 
mult de guvern pentru că o populaţie care doarme nu citeşte printre rânduri. Oamenii tic- 
tac sunt ieftin de controlat. 

De-a lungul anilor oamenii care au fost la putere ne-au legat de mâini şi de 
picioare prin reglementarea şi taxarea tuturor activităţilor noastre comerciale. Nu s-ar 
supăra nimeni dacă ar contribui puțin la oala comună, dar în timp sistemul s-a dezvoltat 
acolo unde există mii şi mii de agenţii reglementare care iau fructele muncii noastre şi 
asigură controlul asupra sistemului. Atâta timp cât nu vrei să faci nimic, eşti liber ca 
pasărea cerului. Dar dacă traversezi strada şi deschizi o pizzerie, 20 de oficiali 
guvernamentali ţi se urcă în pat. Cei mai mulți oameni de afaceri independenți din 
această țară lucrează de fapt pentru guvern. Jumătate din săptămână lucrează degeaba 
pentru a plăti ceea ce se spune a fi taxe „datorate”, iar o parte din restul săptămânii e 
pierdută ca să hrănească sistemul birocratic prin acte şi declarații de profit. 

Gândeşte-te la asta: toți banii din lume aparțin de fapt guvernului. Sunt ai lor. Ei i- 
au tipărit şi deşi ne-au oferit şi nouă câţiva ca să ne jucăm cu ei, s-au asigurat că într-un 

final îi vor primi înapoi. Ceea ce ai este de fapt un împrumut de la ei. Îţi pot fi luaţi cât ai 
clipi din ochi. 

Cei mai mulţi americani nu-şi aduc aminte când Roosevelt a dat nişte legi prin 
care le este reposedat tot aurul. Cu puțin timp în urmă, Mexicul a avut la putere un tip 
simpatic, numit Presidente Madrid. A rămas fără bani pentru că în timp ce poporul său 
murea de foame, el îşi construia nenumărate palate. Dar neînfricatul „Presidente” nu a 
lăsat problemele financiare să-i strice distracţia. A naționalizat toate băncile şi a lăsat 
peso-ul să se devalorizeze, fiind cotat la rata de schimb de la 8 peso pentru un dolar la 
2400, acolo unde se află şi astăzi. Mulţi dintre mexicanii muncitori şi-au pierdut averile 
peste noapte. 

Ceilalți, bănuind înspre ce vrea să se îndrepte Madrid, au început să-şi scoată din 
țară banii, cu miliardele pe săptămână. Normal că ziarele guvernamentale le-au spus că 
sunt trişori şi nenorociţi pentru că nu vroiau să piardă tot. În acest timp Congresul 
Statelor Unite îl finanța pe Madrid în prostie. Iluştrii noştri conducători au scăzut 8 din 
2400 şi dintr-o dată au găsit 2392 de motive bune pentru care să-i trimită lui Madrid 
milioane de dolari ca să rămână în funcție. Pentru Mexic rezultatul final a fost distrugerea 
infrastructurii capitalului şi pe măsură ce banii ieşeau din ţară, oamenii au fost sărăciți şi 
mai mult. Afacerile americane de peste graniță, cum era în Juarez, se bucurau de treaba 
asta. Puteau conduce o fabrică întreagă la costul unei gogoşi pe săptămână. Pentru 
americani rezultatul a fost că cifra imigrării ilegale de peste Rio Grande s-a urcat la cer. 
Serviciile sociale ca cele din L.A. au fost sub o presiune imensă, refuzându-le drepturile 
şi cetăţenilor legali, care-şi plăteau taxele. Mai mult, situaţia încă nu s-a rezolvat. Într-o zi 
oamenii din Mexic se vor supăra rău de tot. Când se va întâmpla asta, vor învinovăţi 
Statele Unite — pe bună dreptate, părerea mea — şi vor distruge totul. Îi va costa pe 
plătitorii de taxe o mână şi un picior ca să ajungă să rezolve lucrurile. Nu poţi ignora un 
elefant nebun care îţi distruge toată grădina. 

Nu e de mirare că omul obişnuit Joe nu crede că lumea e cu adevărat abundentă, 
din moment ce trebuie să opereze într-un sistem care îi ia luxul din viaţă şi i-o lasă cam 
goală. Bineînţeles că forțele de la conducere nu au aceeaşi problemă. Din cauza asta 
avem o lume în care unii sunt putred de bogaţi în timp ce restul abia se târăşte sau se 
descurcă bine, dar pentru omul obişnuit e greu să ajungă să aibă un surplus. 

Ce e de făcut? Tu nu poţi să faci nimic. Asta este. Te suge de energie numai dacă 
te superi. Ai patru opțiuni. Mai întâi poți să fi o mică parte din sistem şi să te mulțumeşti 
cu asta. Sau ai putea să te alături claselor privilegiate şi să te agăţi de banii gratuiţi, 
livrând căni de cafea la Pentagon pentru o mie de dolari livrarea. În al treilea rând poţi 
trăi ca un neadaptat şi să acționezi în afara sistemului. Sau poți accepta că trăieşti în 
circumstanțe nefavorabile şi totuşi să profiți de asta. Cea mai mare răzbunare e să îţi 
meargă bine. 

Dar există o slavă salvatoare în toată harababura asta. Chiar dacă guvernul îţi ia 
Jumătate din bani, este totuşi posibil să faci o avere nemaipomenită cu jumătatea care ţi-o 
lasă. Taxele şi reglementările doar întârzie atingerea libertăţii financiare, dar nu te pot 
opri de tot. Ideea principală este să nu te laşi influențat prea mult de situaţie şi să te 
îndrepți înspre ţintă indiferent ce s-ar întâmpla. După cum ziceau romanii „Nom 
Illegitimati Carburundum” sau tradus „Nu-i lăsa pe nenorociţi să te pună la pământ.” 

Aşa cum atunci când nu eşti în siguranță trebuie să te simți în siguranţă, în 
dimensiunea asta trebuie să te simți liber financiar în suflet, chiar dacă la începutul 

carierei, cel puţin, nu e cazul. Trebuie să înţelegi că nu exisă garanţii în viață, nu există o 
siguranţă absolută şi de obicei nu există o cale simplă spre successul financiar. Va trebui 
să depui nişte efort. E ridicol ca mintea să alerge după siguranță: nu o va atinge niciodată 
şi iritarea căutării constante distruge stabilitatea existentă. 

Prin urmare e mai simplu să accepți că nu ai nevoie de siguranță. Nu ai nici măcar 
nevoie de un sistem care să te favorizeze. Tot ce e necesar, e ce ai deja, adică energie şi 
creativitate. Nu trebuie să devii nemuritor ca să fi în siguranță. Trebuie doar să realizezi 
că ceea ce eşti acum e destul ca să fi în siguranță şi mai mult decât destul ca să fi în 
abundență pentru tot restul zilelor, în ciuda circumstanțelor. Ai nevoie doar de tine, 
simţindu-te confortabil în propria piele. 

Apoi mută-ţi gândirea din marea nemulțumire a vieţii şi vei începe să vezi că 
Legea Universală care se ocupă cu destinul nostru, este de fapt absolut corectă. Viaţa e 
dreaptă, chiar şi atunci când nu este. Şi deşi oamenii tic-tac insistă că ghinionul şi norocul 
sunt reale, acea părere chiar dacă e împărtăşită de milioane, nu înseamnă că e adevărată. 
E doar o părere. Am observat că la unele nivele tic-tac, oamenii nu-şi controlează deloc 
afacerile şi cred că în felul ăsta se lasă pe mâna destinului. În orice caz există un nivel de 
acțiune în afara stadiului tic-tac, în care îți asumi responsabilitatea pentru circumstanţele 
vieții tale şi înţelegi că prin proiectarea corectă a conştiinţei şi a acțiunilor în realitate, 
poți domina realitatea, trecând peste restricţiile realității şi mişcând-o în orice direcție 
vrei. Doar pentru că un milion de oameni de lângă tine nu ştiu cum să facă treaba asta, nu 
înseamnă că tu greşeşti şi ei au dreptate. 

În plus, proiectarea propriei puteri îţi oferă singura siguranță pe care o vei avea 
vreodată sau de care vei avea nevoie. Apoi metafizica Legii Universale devine corectă 
pentru că trăieşti numai prin proiecția mentală, emoţională şi spirituală a ceea ce 
reprezinţi. Aşa că ceea ce primeşti îţi aparţine. Întâmplările îţi aparţin personal şi la acest 
nivel viaţa devine simplă, pentru că nu mai consumi energie sau gânduri întrebându-te de 
ce asta şi de ce cealaltă. Totul e evident. Şi în adevărul natural al lucrurilor, ce trebuie 
făcut e de asemenea evident. Viaţa preia o altă însemnătate pentru că aşa vrei tu să fie. 

Ca să faci mulți bani trebuie să te hotărăşti să devii puțin anormal. Oamenii 
normali rar au success şi successul pe care-l obţin e stricat de disconfortul din viaţă. Aşa 
că atunci când fac un fişic de bani le este nefolositor şi de fapt îi prinde şi mai strâns în 
ghetto-ul minții. 

Prin anormal nu vreau să spun să devii un ciudat, ci să preiei conştiinţa 
abundenței diferit de felul în care gândeşte majoritatea oamenilor. Trebuie să încerci să 
schimbi felul în care simți şi acționezi — nu doar din punct de vedere monetar — dar şi din 
punctele de vedere spirituale şi fizice din care analizezi viaţa. Încerci să devii o ființă cu 
adevărat independentă — abundența e un aspect al acelei independenţe. Pe măsură ce 
incorporezi acțiunea de a face bani în căutarea ta spirituală, îi conferi mai multă 
importanţă. Doar făcând bani de dragul banilor poate deveni insipid şi plictisitor dar 
atunci când successul financiar e legat de dorința ta spirituală pentru independență 
adevărată, atunci eforturile tale de a face bani preiau un fel de sacralitate. 

Oamenii pierd asta de obicei din vedere. Mă întorc la ce am spus mai devreme, că 
oamenii tind să creadă că banii nu sunt spirituali. Asta pentru că în special în trecut 
religiile importante învățau oamenii că sărăcia e sfântă şi bogăția nu. Cu ani în urmă când 
s-au pus bazele marilor religii, societatea era formată din regi, nobilimea care deținea 
pământuri şi restul lumii. Religiile aveau nevoie de membrii ca să supravieţuiască, aşa că 

normal că trebuiau să atragă oamenii de rând, din care mulți erau săraci lipiţi. Ca să 
câştige afecțiunea maselor, sărăcia trebuia să arate bine — foarte bine. Săracii ar fi 
întrebat: „Hei, cum se face că Dumnezeul tău mă lasă să mor de foame?” Nu exista un 
răspuns satisfăcător la asta. Aşa că religiile au promis săracilor un loc special în cer, ceea 
ce era mai simplu decât să încerce să-i ajute pe toți cei în circumstanţe disperate. 

Când te uiţi la planeta noastră, mai ales în ziua de azi, obsevi că trăim într-un loc 
excepţional de luxos. După cum am spus, există un surplus de orice. Clima în cele mai 
multe locuri e temperată, apele sunt pline de bogăţie şi există la picioarele noastre orice 
fel de combustibil, minerale şi chimicale de care vom avea vreodată nevoie. Soarele 
străluceşte pe pământurile noastre şi ne oferă o bogăţie enormă. Există mai multă 
mâncare decât vom putea mânca vreodată. Există mai multă bogăţie, creativitate şi 
resurse decât vom putea folosi vreodată. 

Gândeşte-te la asta: de ce ne-ar pune Dumnezeu sau Forța Divină într-o 
dimensiune de o asemenea bogăţie şi abundență incredibilă — o veritabilă Grădină a 
Edenului — şi să se aştepte să fim săraci şi să avem lipsuri? Nu are sens. E normal să 
folosim resursele din jurul nostru şi să devenim treptat abundenți. Dumnezeu a prevăzut 
cu siguranță că există o mare probabilitate să fie aşa. Având în vedere dimensiunea în 
care trăim, bogăția e naturală. 

Să spui că asta e greşit filozofic şi să faci sărăcia — care e atât de nenaturală — 
corectă, e o concepție proastă. Poate că servea unor interese bine puse la punct, dar sub 
guvernarea Legii Universale a naturaleții lucrurilor, asta nu poate fi un adevăr. 
Imaginează-ţi un Dumnezeu care consideră ajutorul social şi mâncarea gratuită sfinte şi 
bune şi în schimb consideră că deschiderea unei fabrici care le oferă creativitate şi 
bogăţie la, să spunem, o sută de familii, este greşită. Poţi spune orice, tot nu e adevărat! 

Dar am acceptat toate lucrurile astea şi nivelul la care ni le-am însuşit e probabil 
nivelul financiar pe care-l avem azi. Înţelege că, în cea mai mare parte, toate lucrurile pe 
care le-ai învăţat ca fiind adevărate, la care ai ținut atât de mult în conştiinţa ta, sunt 
probabil două-treimi sau patru-cincimi ridicole. 

În orice caz, prostiile şi slăbiciunile pe care le-ai preluat sunt un cadou pentru că 
te ajută să urci. E o competiţie să treci mai departe. Prin dificultatea acestei conştiinţe 
fragmentate, poţi transcede şi te poţi schimba aşa încât viaţa ta să devină expresia unei 
energii colosale. Plăcerea de a fi în căutare îți dă un motiv să trăieşti, care bineînţeles că e 
diferit de numai a supravieţui. 

Gândindu-te grandios şi bogat te va ajuta să treci peste sărăcia lumii dar nu ai 
nevoie doar de asta. Ca să îți dezvolți puterea financiară, va trebui să exişti probabil într-o 
realitate separată de status-quo. Status-quo-ul are puterea să te țină pe tine şi pe restul 
lumii în frâu. Trebuie să ieşi din laţ. 

Când mergi în piață şi te uiţi la preţuri, ceea ce vezi este doar o formă mentală, 
părerea oamenilor. Nu e neaparat real. Piaţa e formată în felul acesta pentru că banii pe 
care îi iau negustorii sunt considerați în mintea lor un preț rezonabil. Aşa că pieţele sunt 
mereu aranjate puţin în dezavantajul consumatorului. E o înțelegere tacită între 
producători, distribuitori şi vânzători despre prețul pe care-l pot cere publicului şi cu care 
pot scăpa. Pieţele sunt aranjate ca să pună bazele şi să dezvolte status-quo-ul! 

În oraşul în care trăiesc sunt aproximativ 12 benzinării. Fiecare benzinărie vinde 
benzina fără plumb la acelaşi preț. Nu e nici măcar o diferenţă de o zecime de cent. 
Coincidență? Nu prea. Aici benzina e cu aproximativ zece cenți mai scumpă decât în 

restul statului. Ca să meargă aranjamentul ăsta, toți vânzătorii trebuie să ajungă la un 
acord, pentru că în mod normal e imposibil ca 12 oameni să fie din întâmplare de acord 
cu ceva. Aşa că rezidenții care trăiesc aici plătesc mereu peste preţul normal pentru că 
acest cartel menţine şi apără forma mentală. 

Chiar şi pe pieţele libere preţurile sunt aproape aranjate. Când intri într-un 
magazin şi-ţi oferă o reducere de 20%, ai impresia că ţi se oferă ceva. Dar la ce ai 
reducerea? La forma mentală de pe piaţă. Preţul este un produs al sentimentelor. Nu 
există o valoare reală pentru nimic. Dar pieţele sunt manevrate în aşa fel încât odată ce s- 
a fixat un preţ în timp, acea părere sau formă mentală devine rigidă. Concurarea acelei 
„păreri” formate este considerată o erezie şi o ameninţare pentru supraviețuire. Există de 
obicei o reacție adversă dacă ai curajul să lupţi împotriva acestei manipulări emoţionale a 
oamenilor platnici. Se întâmplă în felul acesta pentru că odată ce se formează un preț sau 
o practică de piață prin repetiție, preţul acela se întipăreşte în mintea participanţilor pe 
piață ca un drept dat de Dumnezeu. Devine o parte din tiparele care garantează 
supraviețuirea. Îl consideră rezonabil, aşa că acţiunea de a contrazice status-quo-ul e un 
tabu. 

Dacă de exemplu te-ai duce la vecinul tău într-o duminică după-amiaza şi i-ai da 
1.000$ acesta ar fi încântat. Să zicem că repeți gestul în fiecare vineri timp de nouă 
săptămâni. Prin asta îi formezi un status-quo în sentimente. Până acum vecinul tău a 
inclus în bugetul lui banii gratuiti. În a zecea vineri, fără să dai vreo explicaţie, te 
hotărăşti să nu-i mai faci cadoul şi nu te duci la el. Decizia ta ar avea o reacţie negativă. 
Mai mult ca sigur că te va face comunist şi nenorocit pentru că i-ai distrus mecanismul de 
supravieţuire. 

Nu poţi să te legi de preţul unei acadele. Făcând asta ţi-ai distruge echilibrul. Dar 
poţi din când în când să concurezi normele ca în felul acesta să-ţi confirmi că realitatea ta 
e la fel de validă ca şi a celorlalți. În seminarile mele le cer participanţilor să meargă într- 
un magazin, să aleagă un produs relativ scump, un televizor de exemplu, şi să-i ofere 
patronului cu 20% mai puţin decât prețul inițial. 

Încearcă şi tu. Fă asta în fiecare zi timp de o săptămână, două sau până când te 
simți în stare să spargi balonul. Exerciţiul te învaţă două lucruri: îţi afirmă propria 
imagine şi îți permite să înveţi cum să te detaşezi sentimental în timp ce proprietarul se 
agită în toate părţile. Are un televizor superb şi strălucitor care costă 800$. Iar tu îl 
priveşti în ochi şi îi spui: „Mulţumesc, îl cumpăr. Uite 160$ bani gheaţă!” 

Următoarele două minute vor fi o pantomimă matafizică cum nu ai mai văzut 
vreodată. Imediat ce-ai făcut oferta, să începi să numeri banii. Proprietarul se va gândi 
mai întâi că glumeşti. În timp ce numeri banii, lasă privirea în jos. Astfel te aperi de 
puterea psihică a reacției lui. Indiferent ce va spune, comportă-te ca şi când afacerea ar fi 
încheiată şi strecoară o întrebare, de exemplu dacă oferă transport gratuit sau nu. 
Insistând prin aceste acțiuni, îţi confirmi forma ta mentală, adică Dă-mi televizorul ăsta 
cu 1603. Reacţia lui e previzibilă. Nu o lua în seamă. Mergi înspre televizor şi zâmbind 
ridică-l de pe tejghea. Susținându-ţi prin acţiune oferta mică, încerci metafizic să impui o 
formă mentală, care să aibă rolul unei concurenţe. Dacă proprietarul reacţionează negativ, 
analizează reacția ta. Suntem dresați să ne comportăm ca oile. Când nu te comporti aşa îți 
vin din subconştient amintirile din copilărie şi simţi că eşti neascultător şi obraznic numai 
dacă ai curajul să sugerezi un discount de 80%. Nu te pierde cu firea. 

Când vei deveni mai experimentat în jocul ăsta, încearcă asta: du-te la un 
restaurant cu câţiva prieteni, mâncaţi pe săturate şi comandati tot ce vreți. Când vă aduce 
nota de plată, refuză să plăteşti. Cu voce tare, ca să audă toată lumea, spune ceva de genul 
ăsta: „Mâncarea n-a fost chiar atât de bună. Cartofii au fost cam reci.” Roagă-ţi prietenii 
să te susțină. Ai nevoie de voință puternică pentru a scăpa cu aşa ceva, pentru că legal nu 
ai deloc dreptate. Dar strategic tu eşti într-o poziţie mai bună pentru că restaurantul nu-şi 
poate primi produsele înapoi. 

Exerciţiul ăsta e conceput pentru a-ţi susține părerea care contrazice normele şi 
pentru a-ţi apăra părerea fără sentimente. Nu încerci să devii un luptător. Ci exersezi 
modalitatea prin care îţi poţi susține o părere care este diametral opusă fată de cea din 
status-quo. 

Să zgândări status-quo-ul e foarte distractiv. Chiar dacă vei plăti masa, vei obţine 
totuşi un discount de proporții. Spărgând balonul, îți afirmi propria imagine, un lucru 
vital pentru a face bani. Dar îţi ţi confirmă că realitatea ta este la fel de validă, dacă nu 
chiar mai validă decât a celorlalți. Te antrenează să ai abilitatea să-ţi susţii părerile. 

Încet-încet gândirea ta se schimbă din sfera tic-tac înspre o originalitate ieșită din 
comun. Gândire critică se numeşte. Când vei fi pus în fața unei situaţii în afaceri, îţi vei fi 
antrenat mintea să vadă alte 12 posibilităţi pe care nu le-a observat nimeni. Stând în afara 
normelor îți dă posibilitatea unei libertăţi creative pe care o poţi transforma în bani. 

Dar atunci gând gândirea abundentă va deveni naturală, trebuie să fi atent la unele 
aspecte. Gândirea măreaţă e bună şi de multe ori îţi aduce rezultate favorabile. Dar în 
măreția asta există şi posibilitatea colapsului. Dă-mi voie să-ți explic. 

Să spunem că nivelul la care funcționezi acum este de o sută de mii pe an. Aşa că 
acum începi să gândeşti în termeni de milioane. În drumul de la o sută de mii la un 
milion, va trebui să fi într-o stare de echilibru, să fi răbdător şi să te concentrezi asupra 
lucrurilor zilnice astfel încât atunci când îţi vei ridica privirea din munca ta, să găseşti un 
milion. 

În orice caz, de multe ori oamenii care susţin gândirea abundentă au tendinţa în 
primul rând să se auto-depăşească şi în al doilea rând să tindă spre fantezie. Atunci când 
imaginaţia îi duce în afara lucrurilor controlabile, totul începe să se destrame. În timp ce 
urci trebuie să te concentrezi, pentru că în urcare posibilitatea de a fi în dezechilibru este 
mai mare. Dacă mintea e cu mult înaintea ta, evenimentele actuale şi responsabilitățile 
tind să fie neglijate — şi neavând puterea ta de concentrare — ies de multe ori din flux. 

De fiecare dată când eşti în tranziţie, trebuie să fi conştient că mutându-te de la A 
la B ai nevoie de mai multe echilibru şi de o concentrare mult mai puternică. 
Circumstanţele cu care te-ai familiarizat — să spunem nivelul de 100.000$ - le poţi 
controla şi domina pentru că te-ai obişnuit cu ele. Dar în timp ce te muţi înspre nivelul de 
milioane de dolari, circumstanţele se schimbă şi va trebui să te adaptezi treptat la ele, 
formându-ţi o energie care să poată controla circumstanţe de zece ori mai mari. 


Mersul banilor — Conceptul 7 


„ Concentrează-te asupra ceea ce ştii sau ce funcționează. Nu lăsa atracţia activităţii să 
te ducă mai departe de ce e confortabil şi controlabil. ” 

De multe ori vei vedea că o persoană are o idee bună. Deschide o pizzerie şi are 
success. Apoi încearcă să se extindă şi deschide alte trei pizzerii, de obicei cu bani 
împrumutaţi. Noile restaurante îi consumă toată energia şi pizzeria inițială începe să se 
degradeze. Acum lucrează 16 ore pe zi şi din cauza efortului enorm pe care-l depune, 
ajunge din ce în ce mai mult într-o stare de dezechilibru. 

În acest moment tipul e încântat de propria lui activitate. Se hotărăşte să se 
poziţioneze la zece milioane şi-şi deschide o companie de transport de alimente en-gros, 
chiar dacă ştie puţin sau nimic despre tipul acesta de afacere. Dintr-o dată patru camioane 
transportă noaptea roşii şi tipul e mulţumit de sine. Acum poate lucra 24 de ore pe zi şi 
simte că merită. Între timp pizzeria numărul unu se dezintegrează şi în a doua 
managementul subtilizează încasările. Apoi afacerea cu roşii se înrăutățește vertiginos şi 
într-o zi îi vor pica tipului pe cap două tone de roşii. S-a terminat. 

Trucul gândirii abundente este să-i permiţi minții să te ducă tot mai sus, în timp ce 
îți ţii ochii concentrați pe picioare. Concentrează-te pe ce cunoşti sau pe ce funcționează. 
Nu lăsa atracția activităţii să te ducă în afara locului în care te simţi confortabil şi deții 
controlul. Aminteşte-ţi că nu te grăbeşti. Poţi ajunge la milion în şase luni sau în şase ani. 
Nu va conta prea mult pentru tine atâta timp cât eşti echilibrat şi savurezi viața pe drum. 

De fapt mergând încet şi savurând viaţa în timp ce mergi înainte, îți conferă 
călătoriei mai multă însemnătate. Uneori e distractiv să mergi cu viteza luminii. Dar 
trebuie să temperezi asta cu perioade de linişte, evaluând ceea ce a fost creat şi având 
timp să dezvolți modalităţi de control aşa încât eforturile viitoare să nu fie aruncate pe 
fundaţii şubrede. 

Ultima idee despre conştiinţa abundenței şi gândirea măreaţă este să-ți aminteşti 
că mintea nu crede în propriile fantezii. E obişnuită să piardă vremea imaginându-şi tot 
felul de lucruri care ştie că nu sunt reale. Asta e una din distracțiile ei. Aşa că dacă te 
depăşesc fanteziile, mintea ta se complace în situația astaşi refuză să aibă putere sau să se 
concentreze asupra lucrurilor monotone dar reale. Cu timpul ego-ul / personalitatea 
devalorizează acţiunile în care eşti implicat în momentul de faţă şi te duce într-o fantezie 
a intelectului. Rezultatul ar fi că tu eşti nesatisfăcut de persoana care eşti şi de lucrurile pe 
care le-ai realizat şi începi să te concentrezi exclusiv pe lipsuri. 

În timp ce te concentrezi pe ce e ireal, țelurile tale devin din ce în ce mai greu de 
atins pentru că mintea ştie că nu ai seriozitate în căutare. Gândurile tale sunt doar vise cu 
ochii deschişi şi fiecare dintre acestea servesc confirmării că tu consideri că proiecțile şi 
țelurile tale sunt inaccesibile. Te deconectezi treptat de țelurile tale şi începi să intri în 
stagnare. Energia pe care o ai nu este nici împuternicită, nici recunoscută de mintea ta şi 
puţin câte puţin voiciunea îi este irosită. În jurul tău toate devin goale şi fără viaţă. Apoi 
încercarea de a trece din zona moartă creeată de tine spre fanteziile tale devine aproape 
imposibilă. Doar dacă, bineînţeles, mintea ta este pregătită să facă o întoarcere de 180 de 
grade, dar de multe ori nu este. 

Pe măsură ce lucrurile mor, îşi fac loc apatia şi negativismul. Apoi entuziasmul 
căutării se îndepărtează şi se pierde, parțial prin ratare, parțial prin confuzie. Successele 
trecute sunt uitate, eşecurile recente par mai reale ca oricând şi într-un final se stabileşte 
în viaţa ta ceea ce crezi că e real. În timp ce încet-încet îţi scade energia, vei fi din nou în 
dimensiunea tic-tac şi vei observa că eşti învăluit total. 

Ai fost avertizat. Expansiunea e dorită dar e şi distructivă. Când o parcurgi treptat, 
confortabil, e o plăcere şi o bucurie. Dacă se întâmplă prea repede, spiritul este copleşit şi 

într-un final va găsi o portiţă de ieşire. Aşa că ori dai faliment, ori mori, ori căutarea ta se 
auto-distruge. Nu ai nevoie de aşa ceva. 

Uită-te la istoria economică a lumii după al Doilea Război Mondial. Lucrurile s- 
au extins enorm. Nu conta dacă aveam sau nu bani să plătim pentru expansiunea asta. Am 
creat o societate fără odihnă care vmereu mai mult. Aşa că guvernul nostru tipăreşte bani 
ca să fie toată lumea fericită. Nimănui nu-i pasă că un dolar de după război valorează 
acum doar patru cenți. Vom avea de luptat împotriva acestui dezechilibru într-o zi. 
Expansiunea fără control este o modalitate sigură de a face loc colapsului. 

Dacă ai o idee bună, perfecționeaz-o tot mai mult. Apoi du-o din acel 
microcosmos într-o macrosferă. Repetă schema de mai multe ori. Şi bum! Dintr-o dată ai 
800 de fast-food-uri. Tic-tac curat, sincer, dar trebuie să i te alături ca să scapi: singura 
cale de a trece de tic-tac este prin el. În timp ce mergi prin el, îţi poţi deconecta gândirea 
de la conştiinţa comună şi poţi acționa într-un mod apreciat de oamenii tic-tac. Dar vei 
avea o gândire liberă şi personală. 

În timp ce treci prin asta, îndreptându-te spre eliberarea ta finală, va trebui să 
începi să-ți asumi responsabilități pentru anumite lucruri şi inclusiv pentru tine. Sunt 
puţini oameni bogați care nu acceptă responsabilitatea ca fiind ceva normal. Dacă ai 
evitat-o până acum, va trebui să te gândeşti câtă responsabilitate eşti pregătit să-ţi asumi. 
Chiar dacă inițial responsabilitatea este o neplăcere care trebuie evitată, sărăcia este o 
nenorocire şi mai mare. 

Asumarea responsabilităţii e doar o capcană dacă sentimentele tale sunt înlănţuite 
de responsabilitate. Există o modalitate prin care poţi fi responsabil pentru foarte multe 
lucruri şi să nu fi nemaipomenit de implicat sentimental. Pentru asta ai nevoie de 
încredere în tine. Am impresia că cel mai mare motiv pentru care oamenii fug de 
responsabilități, este că nu au încredere în ei sau le e frică sau simt că dacă se implică în 
ceva vor fi prinşi în asta pe viață. Nici una dintre acestea nu trebuie neaparat să fie 
adevărate. Depinde de felul în care priveşti lucrurile. 

Dacă nu te simţi confortabil având responsabilităţi, atunci lasă cartea jos şi fi de 
acord cu tine însuţi că îţi vei asuma responsabilități chiar dacă te simţi sau nu confortabil 
făcând asta. Dacă nu, te condamni la o luptă continuă. În plus, nu trebuie să iei asupra ta 
dintr-o dată responsabilități majore. Acceptă să fi responsabil pentru unul-două lucruri. 
Îndeplineşte-le satisfăcător, confirmă-ţi că aşa este şi că o fost ca o briză şi apoi 
pregăteşte-te pentru puțin mai mult. 

A fi responsabil pentru puţine lucruri şi a fi responsabil pentru mai multe lucruri 
nu e prea diferit, sincer. Amândouă au nevoie de concentrarea şi dedicarea ta — diferența 
e că atunci când accepţi o responsabilitate mai mare, câştigi mai mult. Aşa că dacă eşti 
pregătit să fi responsabil pentru ceva, îţi poţi alege ceva enorm, pentru că în final îţi va fi 
mai folositor. 

Dacă vrei să ai grijă de un local de hamburgeri, poți avea grijă şi de 800. Pentru 
că fiind managerul unuia, nu vei fi liber, dar acceptând responsabilitatea pentru 800, te 
vei elibera. Ca să ajungi să primeşti o asemenea responsabilitate, trebuie să fi de acord cu 
mintea ta că vei accepta asta. Fixează-ţi în conştiinţă că eşti pregătit să iei asupra ta din ce 
în ce mai multă responsabilitate şi mai devreme sau mai târziu ţi se va oferi. Asumarea 
responsabilităţii este un lucru care nu le place multora. Aşa că atunci când unul din 
mulțime cere, ceilalți se debarasează cât de repede pot. Când îşi vor lăsa în seama ta 
responsabilitățile, zâmbeşte-le şi apoi taxează-I. 

Mersul banilor — Conceptul 8 


„În drumul tău spre eliberarea finală, vei fi nevoit să-ți asumi anumite responsabilități 
chiar şi pentru tine. Sunt puţini oameni bogați care nu acceptă responsabilitatea ca fiind 
ceva normal.” 


Următorul pas spre gândirea abundentă pe care trebuie să-l discutăm, este 
dedicarea. Această calitate merge mână-n mână cu responsabilitatea. Vei vedea că de 
multe ori oamenii creativi au o reținere în a se dedica sau a se alătura. Şi cred că dacă fac 
asta creativitatea lor va fi împiedicată, aşa că niciodată nu se implică serios în piaţa vieții. 
Mai târziu vom discuta despre cheia numărul unu a successului, pe care o numesc 
„acțiunea bine stabilită pe piaţă”. Atunci când afirmi că vrei să ajungi sus în viaţă sau vrei 
doar să faci ceva mai mult, trebuie mai întâi să te dedici prin gândire acestei afirmații. Cu 
alte cuvinte, asta trebuie să devină important pentru tine. 

Nu are rost să spui că vrei ceva mai mult dar să nu fi prea sigur dacă vrei sau nu. 
Dacă vrei mai mult, va trebui să-i dedici energie acestei idei, energie pe care o vei 
preschimba în bani. Asta înseamnă că de multe ori agitația pieţei îţi va cere să intri mai 
adânc decât eşti implicat acum. Poate însemna mai multă muncă sau mai multă 
responsabilitate, după cum am discutat, sau doar mai multă concentrare asupra ceea ce 
faci. Dar toate acestea pornesc de la ideea mentală că te vei dedica ţelului. 

Vei auzi de multe ori oameni care se plâng de starea lor financiară şi în acelaşi 
timp vor spune că nu-i interesează banii. E adevărat că mulți oameni din fire nu sunt 
interesaţi să fie bogaţi şi eu nu am nimic împotriva lor. Mulţi se mulţumesc să trăiască în 
virtutea inerției, doar să aibă timp de pescuit sau de orice altceva. Dar dacă te-ai decis că 
vrei mai mult, atunci va trebui să-ți energizezi ideea. Să spui doar că: „Mi-ar plăcea să 
câştig la loto” nu rezolvă de obicei nimic, pentru că nivelul de energie sau entuziasm la 
care a fost conceput gândul acesta spune prin el însuşi că vei face puţin sau nimic ca să-ți 
îmbunătăţeşti statutul financiar. Dar dacă spui: „Vreau mai mult. Mă dedic şi mă implic 
ca să am mai mult. Îmi voi ridica nivelul energiei şi rezultatele se vor îmbunătăţi cu 50% 
şi-mi voi cumpăra şi nişte bilete la loto”, vei avea dintr-o dată un plan care funcţionează. 

Până acum ţi-ai dezvoltat probabil o conştiinţă mai înaltă şi ai trecut de ritmul fără 
rost al celor tic-tac, dar e important să-ți aminteşti că pentru a-ți transforma conştiinţa 
asta în bani, va trebui mai mult ca sigur să te întorci în sfera tic-tac ca să le vinzi ce ai. 
Când vei intra din nou, va trebui să respecţi mersul normal al lucrurilor. Va trebui să joci 
jocul lor şi să le respecţi regulile. Dacă nu, îi vei îndepărta pe cei care sunt pe punctul de 
a-ți transfera banii lor. Şi chiar dacă tu ai o perspectivă total diferită, va trebui să le joci 
jocul ca să nu-ţi sabotezi planurile. Respectându-ţi promisiunea făcută fată de tine, va 
trebui să accepți să faci parte din sistem, chiar dacă numai pentru o perioadă scurtă. E 
greu să ajungi la sumele mari de bani fără să te alături sistemului. Nu e imposibil, dar e 
dificil. 

Să spunem că eşti un bun cântăreţ de rock'n'roll şi faci mici spectacole pentru 
câteva sute pe noapte. Ca să ajungi la banii serioşi, ai nevoie de un contract cu o casă de 
discuri. Asta înseamnă că undeva, cineva, va trebui să pună la dispoziţie o groază de bani 
ca să te ajute să faci înregistrări. Cel mai bine ar fi să te duci la o companie mare decât la 
una mică. De cum vei intra pe uşă vai fi faţă în față cu corporația: contabili, avocaţi, 

directori de vânzări, oameni din PR şi aşa mai departe. Va trebui să le joci jocul. Chiar 
dacă creativitatea ta te face să simţi că locul tău nu e acolo în momentul acela, ai face 
bine să te integrezi. Dacă energia ta e prea abrazivă sau depreciază sistemul, casa de 
discuri va da înapoi. Nu vor să investească câteva sute de mii ca să intre într-o zoo 
sentimental-financiară. 

De multe ori oamenii creativi datorită talentului lor, simt uneori că nu aparţin unui 
loc. Aşa că devin terorişti. Critică şi distrug la fiecare pas. Şi când încearcă să-şi vândă 
creativitatea, se lovesc de reacțiile negative ale oamenilor. Şi sunt apoi de părere că de 
fiecare dată când sunt pe punctul de a avea bani mulţi, se întâmplă ceva care să-i devieze. 

Trebuie să ţii minte că pentru a te putea ridica deasupra vieții, trebuie să te implici 
şi atunci când te implici trebuie să fi atent să respecţi formele mentale sau dimensiunile 
acestora pentru că ele te vor asista în eliberarea ta finală. Asta înseamnă să te disciplinezi 
aşa încât să rămâi în sistem până când vei strânge destui bani. 

Bineînţeles că există tot felul de locuri de mega-abundenţă, care sunt complet în 
afara sistemului. Dar multe dintre aceste organizaţii sunt ilegale. În activităţile legale vei 
observa că, tocmai pentru că sunt în locuri marginale, sumele de bani sunt uneori limitate. 

Un lucru pe care-l vei observa pe măsură ce te vei apropia de sumele mari de 
bani, este că în acele dimensiuni sunt multe persoane care se află acolo de multă vreme. 
De obicei aceşti sunt mai în vârstă, mai conservatori şi într-un fel stabiliți acolo. Ca să-i 
atragi de partea ta, trebuie să-ți fi dedicat ție şi ideilor tale. Dacă nu, ei se vor nelinişti şi 
va trebui să le fi dedicat lor. Spunându-le în față că greşesc doar pentru că ei ţin frâiele, e 
o greşeală fatală. În timp ce urci să zicem de la 100.000$ la 300.000$, poţi face ce vrei 
mai mult sau mai puţin, dar în urcarea de la nivelul acesta la 1.000.000$ şi peste, vei fi 
obligat să intri în joc. 

Dacă împrumuţi 5.000$, nu-i prea pasă nimănui dacă eşti sau nu nebun, atâta timp 
cât ştiu că-şi vor primi cei 5.000 înapoi. Dar când te apropii de liga de milioane de dolari, 
dacă nu te auto-susții, vei pierde enorm de mult. În plus, genul de oameni cu care vei 
avea de-a face vor fi prin natura poziţiei lor acolo, foarte, foarte bogaţi. 

Mulți oameni cred că oamenii bogaţi duc o viață relaxată, indolentă, cu puţine 
griji şi îngrijorări. E departe de adevăr. Cu cât ai mai mulți bani, cu atât mai mult va 
încerca restul lumii să te ţintească, încercând să ţi ia. Una dintre plângerile bogaţilor este 
că se simt asupriți de faptul că toată lumea vrea ceva de la ei. Aşa că în timp ce te apropii, 
ai face bine să dai impresia că eşti dedicat şi echilibrat, altfel vei primi multă respingere. 

În treacăt — fără să aibă ceva de-a face cu dedicarea — îţi voi oferi câteva sugestii 
despre cum să te comporti cu oamenii foarte bogaţi. Având în vedere că ei sunt mereu 
stresaţi că toată lumea vrea ceva de la ei, felul în care te poţi apropia de ei este să nu vrei 
absolut nimic de la ei în afară de compania lor. Pe măsură ce te cunosc, vor avea 
încredere în tine şi faptul că nu vrei nimic te face să pari total diferit. E posibil să-ţi ofere 
sfatul sau sprijinul lor, dar atunci când vor face asta va fi ideea lor, nu a ta. Asta îţi va da 
forță şi ei se vor simți mult mai relaxaţi în prezenţa ta. 

Alt lucru care-ţi va fi de ajutor este că mulți au devenit bogați pentru că au vrut să 
aibă un impact asupra lumii. Au căutat acceptanţă şi o mai mare însemnătate a vieții şi au 
luat-o pe un drum care i-a făcut bogați. Şi-au dat seama spre dezamăgirea lor, că toţi banii 
din lume nu le vor cumpăra o iotă de acceptanţă, dacă nu se acceptă pe ei înşişi. Vor să li 
te adresezi ca unor oameni reali, nu ca unui cont bancar de 50 milioane$. 

În plus, nu au nevoie de linguşitori care să le consume energia. Au nevoie de 
prieteni adevărați care să le dea energie, mulțumire, încurajare şi în compania cărora să se 
simtă bine. Indiferent câţi bani ai, când eşti în compania oamenilor foarte bogaţi, 
comportă-te ca şi când ai fi egalul lor. Tratează-i ca pe nişte egali ai tăi, cu respect, şi ei 
vor ignora cât ai tu sau cât nu ai — şi te vor trata şi ei ca pe egalul lor. În acest moment tu 
te vei integra şi ei vor câştiga un prieten adevărat. 

Mi se pare foarte distractivă compania prietenilor mei care sunt foarte bogaţi. 
Pentru că toți au personalitate şi au trecut prin multe în viață. Sunt interesanți şi îmi place 
să învăţ de la ei. Când nu te concentrezi pe banii lor, ei se relaxează şi te lasă să intri în 
viața lor. Cel mai mare beneficiu pe care îl ai în compania lor este că poţi creea un 
sentiment, o înţelegere, că aşa cum sunt ei, nu sunt deloc diferiți faţă de cum eşti tu. Şi 
dacă ei au fost în stare să facă 50 milioane$ în doi ani, atunci şi tu poți. Mai mult decât 
atât, aceste persoane sunt în mijlocul evenimentelor şi doar fiind acolo cu ei se transmite 
o anumită energie. Şi chiar dacă momentan nu vor să-ţi scrie un cec în timpul mesei, 
dacă-ţi ţii ochii deschişi, nici nu vei avea nevoie de el. Pentru că în timp ce beţi cafeaua şi 
un pahar de vin, conversaţia ajunge la performanţele companiei ABC Finance Inc. Şi 
acționarul principal, care stă în faţa ta amestecându-şi cafeaua, tocmai spune că ABC îşi 
vor mări profitul de patru ori, îşi va dubla dividendele şi va anunţa că-şi va împărți 
acțiunile două la preţ de una. Bingo! 

Gândirea abundentă îți fixează în minte că vei fi la locul potrivit în momentul 
potrivit cu informaţia potrivită. Nimic mai mult — pentru că a face bani are puțin de-a face 
cu munca pe brânci. Bine, munca pe brânci e o modalitate, dar sunt şi modalități mai 
uşoare. În timp ce dezvolţi felul în care gândeşti despre tine în relaţie cu banii, vei începe 
să urmăreşti locurile unde există abundență, te vei obişnui să citeşti energia situaţilor şi te 
vei poziţiona puțin înaintea turmei. Prin asta vei primi o recompensă imediată. 

În concluzie, a gândi abundent e doar o obişnuinţă. Şi pe măsură ce-ţi vei extinde 
propriul cerc al posibilităților, încet-încet universul îți va răspunde. Motivul pentru care 
gândirea abundentă e un pas vital, este pentru că face parte din energia colectivă a acelor 
forme mentale din care creezi un sentiment atotcuprinzător în tine. Şi acest sentiment — 
mai exact că abundența e pentru tine naturală — este acel care îţi atrage şansele de care ai 
nevoie în viață. 


Prima pagină 
Capitolul 6 


SĂ TE SIMŢI BOGAT ȘI SĂ-ŢI PLACĂ 


Mereu am fost de părere că metoda metafizică de a analiza viaţa şi falul de a face 
bani, e calea care-ţi dă cea mai multă forță. Poate eşti de acord cu mine sau poate ai alt 
sistem care funcționează la fel de bine sau chiar mai bine. Nu încerc să te conving că 
metoda mea e cea corectă, ci să te fac să analizezi dacă această cale metafizică îți oferă 
un beneficiu în plus sau o altă viziune asupra vieții. 

Orice părere ai avea, un lucru e sigur: evenimentele vieții tale sunt create de tine 
şi aceste evenimente îți apar în viață datorită sentimentelor pe care le ai. Adică 

evenimentele pe care le vei trăi vor fi exact congruente cu suma totală a sentimentelor pe 
care le ai şi pe care le exteriorizezi. 

Oamenii care au lucrat asupra lor, care s-au uitat cu adevărat în inima lor, sunt 
conştienţi pe plan intim de fiecare aspect al sentimentelor lor. Ştiu cine sunt şi îşi 
revizuiesc mereu sentimentele față de lucrurile din jur, ca astfel să înveţe mai mult despre 
natura realității şi metoda de a o controla. Oamenii fără conştiinţă au tendinţa să-şi nege 
sentimentele şi să se uite în afara lor, în realitate ca să-şi găsească un rost în viață. Vor 
avea să spunem sentimente negative față de oamenii de culoare şi sentimentele acestea le 
vor purta ani de zile. 

Şi pentru că părerea aceasta devine o parte permanentă din sentimentele lor, toate 
experiențele pozitive avute cu oamenii de culoare vor fi ignorate şi toate cele negative vor 
fi scoase în evidență şi ținute minte. Apoi, într-o zi se vor opri la semafor cu Mercedesul 
nou-nouţ şi o negresă într-un pick-up îi va lovi din spate şi le va împinge Merţanul într-o 
spălătorie. Logic că nu vor înţelege de ce s-a întâmplat asta şi vor spune: „Am avut astăzi 
o zi tare nefericită. M-am oprit la semafor şi femeia asta neagră, iresponsabilă şi nebună 
m-a buşit până am ajuns în spălătorie. Le-au trebuit celor 12 pompieri trei ore ca să mă 
scoată din uscătorul de rufe.” 

Şoferiţa cu pick-up-ul are bineînţeles o cu totul altă părere despre eveniment. Va 
spune: „M-am trezit în dimineaţa asta cu sentimentul că ar trebui să fac mai multe ca să 
fiu de folos comunității locale. Aşa că m-am hotărât să-mi iau o zi liberă din imperiul 
meu internaţional de cosmetice şi să merg în oraş să văd ce se mai întâmplă. Când am 
intrat în garaj, unde am şase maşini, am avut intuiţia să nu-mi iau Cadillacul decapotabil. 
În schimb am luat vechiul meu pick-up, acela cu bara de protecţie de oţel din faţă. Nu ştiu 
de ce l-am ales pe acela, atunci mi s-a părut cea mai bună alegere. 

În timp ce mergeam pe Strada Principală, m-am întâlnit cu un tip într-un 
Mercedes, a cărui sentimente aveau nevoie de o dovadă concretă că negrii sunt ciudați, 
aşa că l-am băgat într-o spălătorie ca o confirmare a faptului că vreau să fiu de folos 
umanității. Lăaş fi putut împinge până în staţia de autobuz dar m-am gândit că spălătoria 
e mai simbolică pentru că trebuie să-şi curețe sentimentele. Satisfăcându-mi dorința de a 
ajuta, m-am dus acasă şi am stat în grădină, gândindu-mă la cât de superbă e viaţa.” 

În timp ce activăm intelectul să încerce să înţeleagă viaţa, ne confruntăm cu tot 
felul de evenimente care sfidează explicaţile logice. Şi totuşi nu e ciudat că deşi trecem 
mereu prin aceste întâmplări care ne arată mereu că viaţa nu e logică, sunt milioane de 
oameni care insistă că ar trebui să fie. Ai crede că dacă au trecut prin 12 situaţii ilogice, 
vor renunţa într-un final şi vor accepta că există tipare în viaţă care sfidează logica. Dar 
nu, ei rămân la analiza lor intelectuală rigidă, sperând ca într-o zi problema de „a nu 
înțelege” să aibă o soluție. 

În special în finanţe poţi vedea o mulţime de tipare care intelectual n-au nici un 
sens. Dar totul se întâmplă cu un motiv. Şi în timp ce intelectului nu i se pare evidentă 
explicaţia lucrurilor, pentru sentimente sau intuiție aceasta e clară ca ziua. Dacă te uiţi la 
oamenii de success pe care îi cunoşti, nu poți spune exact de ce se descurcă atât de bine. 
Ţi se va părea că nu sunt chiar atât de deştepţi sau talentaţi. Într-un fel, pe orice ar pune 
mâna se transformă în aur. Oriunde ar merge oamenii le sunt receptivi ca prin magie. 

Bineînţeles că răspunsul nu e neaparat în ceea ce fac, ci mai mult în felul în care 
se simt. Fiind siguri pe ei, fiind puternici şi pozitivi şi pentru că puţine lucruri le distrag 
atenţia, se dedică pentru ceea ce există, ceea ce e real, pentru ceea ce le face plăcere sau 

le oferă beneficii în căutare. Viaţa lor e plină de putere pentru că se concentrează asupra 
ei şi acea concentrare devine entuziasm, carismă, o bucurie naturală de a face. Încet-încet 
sentimentele lor corespund cu toate trăsăturile pozitive. Într-un final căutarea lor emană 
success atât de mult, încât nu sunt conştienţi că ei sunt cei care îl generează. Se trezesc în 
fiecare dimineaţă şi se simt vii, bine, o parte din toate lucrurile. Apoi sună telefonul şi le 
este băgat alt câştig în buzunar. Nu sunt surprinşi de asta, pentru că se aşteptau. Îşi înțeleg 
lumea şi trăiesc în ea ca forță dominantă. Prin urmare se aşteaptă în mod normal ca 
lucrurile să vină înspre ei. Îşi folosesc intuiţia ca să evite situaţile şi oamenii care le-ar 
afecta în mod negativ acest flux. 


Mersul banilor — Conceptul 9 


„Ai dreptul divin de a alege cu cine vrei să joci şi în ce fel de circumstanțe. Eliminând 
lucrurile care îți consumă energia, lucrurile pozitive din viaţă te vor împrejmui din ce în 
ce mai rapid.” 


Motivul pentru care banii sunt atât de importanți spiritual pentru cei în căutare, 
este că ei îți dau un feedback rapid şi cuantificabil despre locul unde se află energia ta 
într-un anumit moment. Din această cauză aşa-numiţii oameni spirituali sunt atât de 
ciudaţi. Prefăcându-se că urăsc ideea de bani, trăind cât mai departe posibil de ei şi 
negându-i de câte ori au ocazia, se păcălesc mult mai uşor că vor atinge sacralitatea încă 
fiind în viaţă. 

Poţi observa diferenţa dintre ceea ce crede mintea şi ceea ce e real foarte clar prin 
analiza mersului banilor. E uşor ca intelectul să fie diametral opus față de sentimente. Din 
cauza aceasta oamenii se gândesc să devină abundenţi şi după câțiva ani sunt tot săraci. 
Ca să atingi maturitatea ca persoană şi să faci bani recoltând activităţi bogate, trebuie să fi 
conştient de sentimentele tale şi sentimentele acelea trebuie să fie impregnate de bogăție. 

În caz contrar eforturile tale de a face bani vor fi mereu împiedicate de ceea ce 
crezi cu adevărat în interiorul tău. De accea spun că trucul de a avea bani este de a avea 
câțiva. Pentru că atunci când vei avea o mică avere, aceasta devine prin ea înseşi o 
confirmare a successului tău şi în plus, având ceva bani vei reuşi să te îndepărtezi de 
sentimentele negative legate de finanțe. 

Dacă nu ai bani, poți totuşi printr-un proces simplu să creezi în sentimentele tale 
confirmarea că ceea ce ai e abundență şi că lumea de fapt este un loc abundent unde e 
bine că exişti. Îndată ce vei afirma a avea în loc de a nu avea, sentimentele tale te vor 
duce încet-încet în locuri unde a avea e natural şi dintr-o dată vei primi. Nu doar în 
conştiinţă, ci literalmente. 

Întorcându-ne pentru un minut la percepția extrasenzorială a banilor vei vedea 
cum pe măsură ce îți schimbi sentimentele, banii gratis sau uşor de făcut vor deveni o 
parte din aşteptările tale. Citind energiile oamenilor şi ale circumstanțelor, îți va fi simplu 
să eviți greutățile şi să accentuezi lucrurile uşoare. Ca să te obişnuieşti să-ți foloseşti 
sentimentele, încearcă acest exercițiu. Scrie pe o hârtie numele celor mai importante 
persoane din viața ta. Apoi într-o stare meditativă, imaginează-ţi cum îi atingi cu mâna în 
zona inimii. Prin asta vă conectaţi. Apoi simte în inima ta ce fel de energie emană ei. 
Prima impresie e de obicei corectă, interiorul tău ştie. Nu poate minți. Simplifică 
lucrurile. Decide-te dacă energia lor te „ridică” sau te „coboară”. Scrie concluzia lângă 

nume. Apoi scrie sub forma unor titluri toate mişcările majore pe care le faci în domeniul 
finanţelor. Vizualizează-le cu ochii mentali şi pune mâna în mijlocul evenimentelor. Dacă 
sunt implicaţi şi oameni, atinge-i. Din nou scrie „sus” sau „jos”. Apoi uită-te la listă şi 
acordă-ţi 60 de zile să renunţi la toţi cei cu „jos”. Invită-i la masă pe toți cei cu „sus” luna 
următoare. 

Ai dreptul divin să alegi cu cine să joci şi în ce fel de circumstanțe. Eliminând tot 
ce-ţi consumă energia, lucrurile pozitive din viața ta vor ieşi la suprafaţă din ce în ce mai 
rapid. E mai uşor să distrugi decât să creezi, aşa că unul cu „jos” nu e egal cu unul cu 
„sus”. Tinde să anuleze urcarea şi te lasă fără nimic. Înlăturându-i pe cei cu jos”, cei cu 
„sus” vor rămâne liberi, puternici ca stâncile în jurul tău. 

Bineînţeles că formând acel sentiment solid, rezonant de bogăție, înseamnă că va 
trebui să treci peste frica din preajma banilor. Pentru că orice sentiment de frică pe care îl 
mentii printre celălalte sentimente pentru orice perioadă de timp, va dezbina rapid orice 
beneficiu pozitiv pe care l-ai creat prin afirmarea bogăției tale. E o situație fără ieşire 
pentru că trebuie să treci peste nesiguranță în timp ce eşti încă nesigur. 

Orice fel de lipsă sau de incertitudine pe care le-ai avut în trecut, a fost doar o 
părere de-a ta. Efortul pe care-l depui ca să-ți schimbi părerea depinde de tine şi va 
depinde şi de circumstanţe, educaţie şi o mie unu de alte lucruri. Dar odată ce-ai realizat 
că bogăţia e doar o opinie, o opinie pe care o au toţi oamenii bogaţi, îţi va fi simplu să 
incorporezi acelaşi lucru, mai întâi în gândire şi apoi în sentimente. Odată ce ţi-ai integrat 
sentimentele, îţi va fi uşor să observi ce-i separă pe câştigători de ceilalți. 

Pe măsură ce începi să-ţi schimbi sentimentele, va trebui să-ți ţi sub o observaţie 
atentă fiecare mişcare. La început s-ar putea să-ți supraanalizezi viaţa, dar asta nu e o 
greşeală. Pentru că analizând fiecare detaliu, compensezi faptul că în trecut ai analizat 
puţin sau deloc. Odată ce ţi în frâu ceea ce reprezinţi şi ce crezi, atunci schimbarea va 
deveni un proces plăcut, treptat, în care fiecare avans pregăteşte terenul pentru următorul 
pas. 

Simbolistica felului în care simți pentru abundență e în jurul tău. Dacă analizezi 
calitatea stilului tău de viață, vei vedea rapid dacă crezi sau nu în abundență. Nu mă refer 
la cât eşti de bogat. Vreau să spun dacă lucrurile din jurul tău au creativitate şi calitate sau 
sunt insipide, urâte şi moarte? Poţi trăi într-o singură cameră în capătul oraşului şi totuşi 
să fi înconjurat de abundență. 

După felul în care se simt lucrurile îți dai seama cine eşti. De asemenea îți dai 
seama dacă investeşti sau nu în tine. Asta e vital pentru că înseamnă: investesc în mine, 
cheltuiesc ca să mă îmbunătăţesc. Dacă nu faci asta, ceilalți se prind şi prin asta te 
devalorizezi în mințile lor. Şi oricum e greu să le ceri celorlalți să te susțină şi să te ajute, 
dacă nu te sustii şi tu. 

Ideea de a simți este că fiecare parte din viaţa ta trebuie să fie congruentă cu ceea 
ce îți doreşti să devii. Nu te aştepta să fi găsit de abundență dacă eşti înconjurat de 
simbolurile lipsurilor, pentru că până şi o cadă ruginită spune: „Nici un fel de abundență 
aici, vă rog.” 

Prin urmare, e mai bine să ai în jurul tău câteva lucruri de calitate, decât să ai o 
grămadă de gunoi. Nu spun să nu profiţi de o ofertă, dar concentrându-te doar pe lucrurile 
ieftine şi de proastă calitate rămâi doar la nivelul acesta. O pereche bună de pantofi e mai 
bună decât 12 perechi făcute în închisoare de puşcăriaşi brazilieni la doi dolari bucata. 

Dacă nu ai bani acum, va trebui să adopţi un aer care spune că eşti pe cale să devii 
mai bogat — eşti în urcare. Nu-ţi spun să cheltui o grămadă de bani pe care n-o ai, să-ți 
tapetezi prăjitorul de pâine cu blană de nurcă sau ceva de genul ăsta. Ci ar trebui să cauţi 
şi să te bucuri de lucrurile de calitate în viață şi multe dintre acestea costă puţin sau 
nimic. Poți merge la cel mai scump hotel din oraş, să stai acolo pur şi simplu şi să te uiţi 
la oamenii care se învârt pe acolo. Nu te va costa un cent. Dacă te enervează chelnerul, 
comandă o cafea şi bea-o încet. Când te va întreba după trei ore dacă mai vrei una, îi 
răspunzi: „Nu mulţumesc. Îmi place s-o beau încet. În orice caz încerc să renunţ la 
cofeină.” 

Mi se pare interesant că lucrurile de calitate nu costă cu mult mai mult decât cele 
obişnuite. Mai ales când iei în considerare că durează mai mult şi îţi oferă un sentiment 
care îți îmbunătăţeşte imaginea. Şi totuşi, de multe ori lucrurile de firmă tind să ne înşele 
pentru că nu ne dăm seama imediat ce primim în schimbul banilor pe care îi dăm. Asta se 
întâmplă pentru că nu suntem învăţaţi să recunoaştem energia intrinsecă a unui lucru ca 
făcând parte din valoarea acestuia. Sau uneori ne e teamă că ne pricopsim cu o factură pe 
care nu ne-o putem permite. 

Să-ţi dau un exemplu. În majoritatea aeroporturilor din Statele Unite sunt şiruri de 
taxiuri care te duc în oraş pentru 30$ sau 40$, în funcţie de distanţă. Şoferii sunt de obicei 
foarte slioşi, extrem de negativişti şi taxiurile dau impresia la nivel energetic, de o morgă 
într-o zi fierbinte cu aerul condiţionat închis. 

De asemenea, la cele mai multe aeroporturi există un serviciu de limuzine. Cei 
mai mulți nu s-ar gândi niciodată să comande o limuzină cu şofer pentru că presupun că 
va costa o avere. Ideea e că de multe ori nu costă mai mult decât un taxi obişnuit. 

De exemplu, la aeroportul Fort Worth din Dallas un taxi până în oraş va costa în 
jur de 30$ în timp ce o limuzină costă 35$. Poţi foarte bine să adaugi cinci dolari, să 
mergi cu stil şi să ajungi simţindu-te bine, în grija unui şofer care te respectă şi are grijă 
de tine, decât să-ți laşi viaţa pe mâna unui slinos care te va căra prin oraş într-o cutie 
metalică şi te va insulta gratuit. Ciudat sistemul acesta de taximetrie — am fost convins 
mulți ani că e o casă de reabilitare pentru mutanţi! Bineînţeles că nu toate taxiurile sunt 
revoltătoare dar cele mai multe sunt, aşa că de ce să te bagi într-un joc de noroc? 

Pe măsură ce cauţi excelenţă şi calitate, schimbi în mod natural sentimentele din 
jurul tău. Ca şi când atunci când recunoşti frumuseţea, viața ta devine mai frumoasă. Ca 
să ajungi la nivelul acesta, trebuie să urci puțin pe scara socială pentru că e mult prea 
stresant pentru imaginație să vadă mereu frumuseţe în gunoi. Dar pe măsură ce-ţi ridici 
energia şi-ţi şlefuieşti activitatea, fiecare aspect al personalităţii tale va emana semnale 
inconfundabile şi oamenii vor observa asta, conştient sau inconştient. 

Pe măsură ce-ţi ridici sentimentele la un nivel mai înalt, vei fi mai mulțumit de 
tine şi vei fi capabil să ceri mai mulţi bani. Prin sine însuşi, lucrul acesta este o afirmație 
a felului în care te simți şi mai devreme sau mai tărziu vei avea de-a face doar cu clienţi 
buni. Vei munci mai puţin pentru mai mulți bani. 

Acum lasă puţin cartea din mână şi propune-ți să-ți dublezi preţurile. Odată ce vei 
fi mulțumit de asta, ia-ti un moment să-ţi confirmi că abundența e doar o formă mentală 
şi că tocmai ai integrat în conştiinţă o idee chiar frumoasă de a face bani. Lucrurile merg 
mai bine şi mai bine... iupii! 

Dacă nu eşti fericit cu ideea de a-ți dubla preţurile, atunci ridică-le cu 20% sau 
30% şi vezi cum te simţi. Pentru unii prima reacţie va fi frica, pentru că simt că dacă-şi 

ridică preţurile, vor rămâne fără serviciu sau produsele sau serviciile lor vor fi refuzate. 
Asta e o reacţie naturală şi dacă ai aceeaşi energie ca înainte, e o posibilitate. Felul în care 
poți realiza o dublare a preţurilor este să începi să investeşti din ce în ce mai multă 
energie sau valoare în ceea ce faci. Apoi dublează prețurile. 

Orice ai vinde, fie că e vorba de munca ta, expertiză, produse sau servicii, le poți 
îmbunătăţi. Sunt sigur că dacă am analiza cu atenție ceea ce faci, am vedea probabil 
aspecte negative sau fără viață şi alte părți care sunt mai puțin decât excelente. Cu 
siguranță sunt aspecte care pot fi îmbunătăţite. În plus, aproape toate lucrurile pe care le 
vede cineva pe piaţa vieţii sunt insipide şi plictisitoare. Îţi poţi folosi mintea inventivă ca 
să le conferi eforturilor tale creativitate şi viaţă. Atunci când investeşti entuziasm în 
creativitatea ta şi faci lucrurile stimulante şi neobişnuite, oamenii răspund pentru că 
publicul ştie că 99% din lucruri sunt plictisitoare şi nu te bucuri de ele. Atunci când dau 
de un instalator care cântă, e un deliciu pentru ei. 

Imaginează-ţi că ai un service de instalaţii, dubița ta e imaculată, toate sculele 
strălucesc şi uniforma ta e apretată şi fără nici o pată. Imaginează-ţi că ajungi mereu la 
timp sau chiar cu 10 minute mai devreme. Imaginează-ţi că ştii cu adevărat ce faci, că 
lucrezi într-un ritm rapid şi sigur şi că termini lucrările la timp. Să spunem că eşti 
disponibil să repari scurgerile la orice oră din zi şi din noapte şi că în timp ce lucrezi, 
cânţi arii din Traviata. Imaginează-ți că prin reprezentația ta inspiri oamenii. Imaginează- 
ți că iei cu adevărat în considerare nevoile clienților şi eşti pozitiv, de ajutor, informativ şi 
respectuos. Cum ar fi dacă service-ul tău ar avea şi un mobil, aşa încât oricând te-ar suna 
un client să fi în stare să îi răspunzi la întrebări imediat? 

Dacă ceilalţi instalatori cer 30$ pe oră, n-ar plăti oamenii mai mult pe serviciul 
tău? Să fi al naibii de sigur că vor plăti. Serviciul tău este neobişnuit de ieftin — un bilet la 
operă e 45$. Clienţii preferă să plătească puţin mai mult ca să nu treacă prin nebunia şi 
agitația de a-l chema pe instalatorul obişnuit şi să nu apară. În plus, dacă nu le place 
Traviata, ai la dispoziţie sute de melodii din cele mai cunoscute filme muzicale: „Ce 
preferaţi doamnă? Oklahoma, Sunetul muzicii, Pisicile, Evita? Spuneţi-mi şi eu voi cânta. 
În afară de asta nivelul apei din prima cameră va scădea cu două picioare în trei minute. 
Bazaţi-vă pe mine. Dumneavoastră puteți merge la coafor. Vă sun eu când termin.” 

Totul e atât de simplu. E vorba doar de sentiment. Acel sentiment intră în acţiune 
prin concentrarea ta asupra muncii. Dacă ai talent, foloseşte-l. Fă-l special şi service-ul 
tău de instalaţii va fi inundat de clienți. Poţi face ce vrei tu în viaţă, atâta timp cât eşti 
diferit. Odată ce ai o energie neobişnuită, oamenii nu-ți vor cuantifica atât de mult 
eforturile în bani. Asta pentru că nu au cu ce să te compare. De asemenea, nu pot 
cuantifica sau nu pot pune un preţ pe cât valorezi tu pentru ei, pentru că majoritatea 
valorii tale e un sentiment şi acel sentiment generează în oameni un răspuns emoțional 
pozitiv care se află în afara pieţei şi valoarea lui este oricât crede cineva că ar valora. 

Să-i mai dau un exemplu. Există o spălătorie în Londra a cărei motto este: 
„Curăţăm la un standard, nu la un preţ.” Când intri în magazinul lor, e complet diferit față 
de toate spălătoriile pe care le-ai văzut vreodată. Nu există tejghea, nici şiruri de haine 
atârnate pe sârme şi mirosind a chimicale, nici casierie, nici afişe de duzină pe perete 
oferind reparaţii invizibile. De fapt, arată ca o cameră de oaspeţi foarte elegantă. Sunt 
scaune de calitate şi mese lăcuite, cu ultimele reviste de modă, flori, picturi şi covoare de 
calitate. 

Te aşezi cu o cămaşă împuțită în mână şi vine un tip aranjat, la costum şi te 
întreabă dacă există cerinţe speciale pentru cămaşa ta. Apoi îţi duce rufele în camera din 
spate şi îţi dă o chitanță. Îţi poţi imagina preţurile! Dar primeşti un serviciu imaculat şi 
totul din magazin e rezonant şi inspiră calitate şi grijă. Ştii sigur că pentru ei cămaşa ta e 
specială şi tu eşti special. Îţi inspiră sentimentul că e o onoare pentru ei să aibă custodie 
asupra accesorilor tale împuţite pentru o zi sau două. E profitabil magazinul? Bineînţeles. 
E plin ochi. 

Sunt sigur că până acum ai început să ai exuberanța de a te simți bine cu propria 
persoană şi transpui asta în sentimente de abundență care vor rezona din adâncul tău ca să 
creeze un stil de viaţă mai luxurios şi armonios. Pe măsură ce începi să vezi abundența 
lumii în inima ta, acea recunoaştere şi acel alignament îți permite o expansiune a ceea ce 
eşti — nu doar în termeni de a primi bani, ci şi în termeni spirituali. Pentru că atunci când 
accepți că rezerva de bunătate e nelimitată, începi să te vezi în termeni nelimitaţi. Privirea 
ta de ansamblu va trece treptat de la mic şi finit la masiv şi infinit. 

E ca şi cum atunci când dai frâu liber sentimentului care îți învăluieşte viaţa, 
atunci viaţa înseşi intră în inima ta şi nu evenimentele care par să existe în afara ta. E ca 
şi cum ai deveni mai mare decât viaţa şi nu trăind cu sentimentul că viaţa e în afara ta şi 
că tu eşti la mila circumstanțelor. Primul pas spre interiorizarea sentimentelor este 
bineînțeles să îți asumi responsabilitatea totală pentru tine şi pentru evenimentele din 
viața ta. Făcând asta, intri într-o relaţie intimă cu simbolistica vieții tale şi eşti capabil să 
identifici în ce fel simbolistica are legătură cu unele sentimente interne pe care le ai. De 
exemplu, dacă te simţi infinit şi o parte din toate vietăţile şi vezi o pasăre zburând, acea 
pasăre zboară în inima ta. O poți simți. Fiecare mişcare subtilă din aripi are un impact 
asupra ta. Tu devii pasărea şi pasărea devine tu. 

Odată ce sentimentul acesta de a fi mai mare ca viaţa s-a instalat în inima ta, 
nesiguranța ta se topeşte. Amândouă aspectele merg mână în mână fiind interconectate. 
La început îţi va fi greu să te imaginezi mai mare decât viaţa pentru că am fost crescuţi să 
îi dăm voie lumii să ne ducă de nas. Copiii noştri sunt învăţaţi că sunt victimele sorții. În 
orice caz, cu cât îți extinzi mai mult sentimentul infinit în interiorul tău, cu atât mai mult 
te îndepărtezi de destin. Apoi simțindu-te infinit, lumea se micşorează şi îți poţi domina 
viața. 

Acum douăzeci de ani un prieten mi-a dat un cadou, un mic glob pământesc într- 
un cub de onix. L-am purtat un timp cu mine oriunde mergeam. Nu-l voi uita niciodată. 
Mă ajuta să-mi amintesc că lumea este de fapt foarte mică şi că viaţa este pe acea lume 
mică. Nu era greu să fi mai mare decât acea imagine. Atunci când meditezi, vizualizează 
planeta Pământ în palmă. Imaginează-ţi oamenii de pe acel mic pământ. Apoi preia 
imaginea asta în inima ta. Insuflă-i viață vizualizând-o orbitând în jurul Soarelui. Peste 
puţin timp lumea şi evenimentele ei se vor micşora până vor ajunge la mărimea lor reală, 
iar tu te vei extinde să umpli infinitatea care eşti tu cu adevărat. 

Într-un final vei ajunge la punctul în care vei ştii că totul este în mişcare şi că tu 
eşti perfect, chiar dacă s-ar putea să ai imperfecțiuni. Vei înțelege că fiind mereu conectat 
la mişcarea vieţii, vei fi mereu la locul potrivit în momentul potrivit. Calitatea vieții îți 
este garantată prin simplul fapt că poți accepta lucrurile pe măsură ce vin şi că te simţi în 
control. Aşa că viaţa va manifesta acel control natural şi fără efort. 

Pentru ultimul punct din abundența în sentimente, hai să ne uităm pentru un 
moment la sentimentul de a ține la ceva şi la a-i da drumul. Prin asta vom intra probabil 

pe tărâmul metafizicii pure, dar este vital să înţelegi mai ales din moment ce devii din ce 
în ce mai sofisticat în felul în care îți manevrezi conştiinţa ca să materializezi lucrurile pe 
care le vrei. 

În Forţa am scris că dacă cineva îţi cere ceva, ar fi bine să îi dai. Poate că ar fi 
trebuit să calific afirmaţia pentru că am cauzat ceva confuzie. Conceptul este în felul 
următor: dacă simți că faci cu adevărat parte din toate lucrurile şi că viaţa este în 
interiorul tău şi nu în exteriorul tău, atunci toată abundența din lume devine a ta prin 
sentimente, chiar dacă s-ar putea să nu fie toată disponibilă pentru tine chiar acum. În 
felul acesta, fiind în stare să simţi că tu eşti tot şi totul este persoana ta, îţi permite să ai o 
atitudine de posibilitate infinită, aşa încât să poți primi cantităţi nelimitate de peste tot, 
oricând. Ca să intri în felul acesta de a primi, trebuie să adopţi o atitudine în mişcare, care 
să nu te lege, în relaţie cu lucrurile pe care chiar le ai. Însemnând că în timp ce ai anumite 
posesii care îți sunt folositoare şi îți plac, dacă împrejmuieşti aceste posesii cu 
sentimentul că trebuie să le ai doar tu şi să le păstrezi, te deconectezi de la flux şi de la 
sentimentul nelimitat care spune că abundența e pretutindeni şi lucrurile vin la tine 
natural şi fără efort. 

Ideea de a ştii când să renunţ la ceva şi când să nu ţii cu dinţii de un obiect, nu 
înseamnă că dacă renunti la ceva, vei fi în dezechilibru. De exemplu, dacă ai două mii în 
bancă şi ai datorii de aceeaşi valoare săptămâna viitoare şi cineva îţi cere banii, nu trebuie 
să îi dai. Nu e nevoie să fi în dezechilibru ca să te afli în flux, pentru că exact acest 
dezechilibru te scoate din flux. 

Toate lucrurile pe care le ai în posesie sunt de fapt împrumutate de la Forţa 
Divină. Toate vor fi eliberate cândva, fie pentru că mori şi nu mai ai nevoie de ele, fie 
pentru că le foloseşti în întregime sau le dai altcuiva în folosință. Multe dintre acele 
lucruri formează o parte din nevoile tale şi dacă le dai drumul, asta ți-ar putea cauza 
probleme. De exemplu, dacă îți admiră cineva pantalonii, înseamnă că trebuie să-i oferi 
chiar atunci şi să mergi acasă în chiloți? Nu, asta s-ar putea să-ți provoace un 
dezechilibru. Dar dacă ai în dulap 60 de perechi de pantaloni şi îţi cere cineva o pereche, 
dă-i o pereche. Pentru că în acel moment, acea pereche de pantaloni nu intră în categoria 
nevoilor imediate. Şi având atitudinea de a nu ţine strâns de un lucru, poți elibera acel 
obiect vestimentar ca o parte a afirmației care spune că abundența Forţei Divine îți va 
face rost de o altă pereche dacă vei avea vreodată nevoie. 

Ideea e să fi atent să nu transpui în ceea ce ai un sentiment care să emane 
afirmația limitată că: „Asta e tot ce am şi ar fi bine să țin de lucrul acesta ca de o moarte 
oribilă.” Pentru că alții simt asta şi e greu să te aştepţi să-ţi elibereze în mod voit bogăția 
pentru tine, dacă tu nu ai aceeaşi atitudine. Dacă vezi rezerva ca fiind infinită, atunci 
sentimentele tale sunt echilibrate, pentru că ştii că mereu te va aştepta mai mult. În acest 
fel prin a primi şi a oferi, eşti liber. Poţi primi fără sentimente şi poți oferi în acelaşi fel. 

Ce înseamnă abundența spirituală? Nu poate însemna doar să pui la poştă un cec 
pentru etiopieni. E mai mult decât atât. Este acel punct de conştiinţă matură prin care vezi 
în toate lucrurile valoare şi merit. Există un firicel spiritual de energie care defineşte toate 
lucrurile şi pentru că trece prin realitate, firicelul formează baza realităţii şi îi oferă 
valoare. Reuşind să te aliniezi acestei înțelegeri şi să o trăieşti, să ai încredere în ea, este 
în opinia mea abundența spirituală. 

Ca să îți îmbunătățeşti conştiinţa şi să exersezi sentimentul de abundență 
fluctuantă, încearcă — măcar pentru un moment — să nu spui „mulţumesc” atunci când 

oamenii îți dau lucruri. Doar ia acel lucru şi acceptă-l, aşa cum şi-ar lua tigrul prânzul în 
junglă, fără să spună „dacă doriţi şi nu vă supăraţi”. Ideea e să vezi lucrurile venind şi 
plecând ca pe ceva normal şi nesentimental. Te aştepţi la asta. Şi atunci când oferi din 
propria ta persoană sau din posesiile tale, va trebui să nu te aştepţi la ceva în schimb. 
Doar dă şi treci mai departe. 

În felul acesta se formează un echilibru atât în faptul că primeşti cât şi în faptul că 
dai. Cu cât creezi mai puţină rezistență, cu atât există mai mult flux. Acesta este 
bineînţeles cheia vieții. Renunţând la rezistență, ți se va părea la început că eşti mai 
vulnerabil dar totuşi într-un final acea lipsă de rezistenţă te va pune în flux. În felul 
acesta, neținând la nimic, primeşti totul. 

Cam atât despre gândire şi simţire. Hai să ne îndreptăm atenţia unei acțiuni fără 
de care conştiinţa ta va rămâne ca doi scheleți făcând dragoste într-o cutie metalică de 
biscuiţi — numai zgomot şi vânt şi nici o esență. 

„Înspre piaţă.” Hai să ne urcăm pe afacerile omenirii şi să ne declarăm incluşi! 

ACTIVITATE BINE STABILITĂ PE PIAŢĂ 


Aspectele fizice de bază ale abundenței sunt activităţile tale pe piaţa vieții. Legea 
Universală nu-ți poate trimite un cec din nori. La un moment dat va trebui să intri pe piaţă 
să găseşti alți oameni, să le satisfaci nevoile într-un fel şi să-i convingi să-ţi transfere un 
mic simbol în contul tău bancar. Asta e metoda recunoscută. 

Pe măsură ce începi să te deschizi unor noi posibilități şi să te extinzi, va trebui să 
ajungi „acolo” şi să descoperi ce se întâmplă cu adevărat în lume. Nu are rost să-ți ridici 
energia şi cârduri de oameni să fie atrase de tine, dacă nu ceva să le vinzi atunci când 
apar. 

În termeni de bază asta înseamnă că trebuie să ai un talent, să ştii să faci ceva sau 
să ai un produs. Nu este nimic altceva pe lume care să fie dorit de oameni. Dintre aceste 
trei titluri vaste, un talent mi se pare a fi cel mai puţin atractiv. Problema este că trebuie 
să fi în picioare în fiecare zi şi să faci tu personal ceva. Asta poate cere timp şi într-un 
final timpul poate limita cât poţi câştiga în total oferind acel talent. În orice caz, un talent 
are şi o parte bună, mai ales într-o lume în care toți sunt în mare parte nefolositori în ceea 
ce fac. Dacă talentul tău e oferit cu excelență şi grijă, dacă acea excelenţă este înțeleasă şi 
apreciată de oameni, atunci îți va fi imposibil să mori de foame. Pentru că actuala 
competiție târându-se în mediocritate, îți permite să ieşi în evidenţă față de rest fără a face 
un efort real. Şi atâta timp cât ajungi la rezultatul dorit şi investeşti în a-i informa pe 
oameni cine eşti şi ce faci, viitorul tău e ţinut într-o garanţie puternică aşa cum e fierul. 

Din nou ne întoarcem la momentul în care trebuie să investeşti în tine. Motivul 
pentru care majoritatea oamenilor e atât de patetică, este pentru că nu îşi fac timp să-şi 
dezvolte şi să-şi rafineze talentul. E aşa o grabă mare să reuşeşti în viaţă, să îţi aduni tot 
echipamentul pentru un stil de viaţă luxos, încât oamenii se trezesc dintr-o dată pe piaţă şi 
încearcă să se comercializeze înainte să aibă o experiență adevărată şi în timp ce ştiu 
puțin despre domeniul ales. 

Făcând asta se condamnă la o luptă perpetuă pentru că eforturile lor sunt înglodate 
în acceaşi mediocritate oferită de ceilalți. Eu cred că sistemul european în care oamenii 
studiau şapte ani pentru a deveni maeştrii meşteşugari are meritele sale, pentru că deşi 
individul trăia la un nivel subzistenţial în timpul acela, ieşea din acea experiență cu 
mândrie şi cu un talent adevărat. Acel talent era onorat şi recunoscut de societate ca fiind 
special. 

E important să ţii minte că mereu va supravieţui calitatea. Dacă poţi face o treabă 
bună, nu ai doar plăcerea să ştii că eşti al naibii de bun în ceea ce faci, ci vei avea în final 
şi o nişă pe piaţă de unde nu vei putea fi mutat niciodată. 

Ca să devii special va trebui să te întorci şi să te mişti împotriva mareei. Masele 
de oameni, drogate de apatie, având o existenţă care le plafonează mintea şi goliți de 
spirit, cer mereu aţâţare şi mulțumire pe loc. Astfel pe măsură ce copiii lor devin 
adolescenţi, e natural ca acei copii să reacționeze în acelaşi fel, păsându-le prea puţin de 
excelenţă şi de traiul pe termen lung în locul dietei neinteresante de schimburi instante 
fără substanţă durabilă. Şi de ce i-ar păsa cuiva? Dacă nu funcționează şi pentru ei, atunci 
un anonim îl va repara dacă lucrurile merg prea prost. 

În China antică talentele erau venerate şi deşi grădinarul se afla sub împărat pe 
scara socială, reuşea prin abilitatea sa să-şi compenseze lipsul şi îşi atingea țelul în viață. 
Din vechea filozofie taoistă, s-a format în Japonia Zen, prin care reiese acțiune sau ordine 
din conexiunea persoanei cu fluxul lucrurilor. Un set de circumstanţe sau chiar un talent 
are în interiorul lui o perfecțiune şi produsul final al acestei perfecţiuni este onorat pentru 
că asistă la echilibrul universal al lucrurilor. Astfel un maestru olar Zen este venerat 
pentru că el crează frumuseţe. Şi deoarece acea frumuseţe este perfectă, ajută oamenii să 
vadă Forţa Divină în toate lucrurile. Aşa că munca lui este eternă şi dumnezeiască — are 
spirit şi înțeles. Are o valoare pe care o recunoaşte toată lumea, pentru că în forma şi în 
calitatea oalelor lui este inclusă o dovadă palpabilă a imortalităţii şi a infinității tuturor 
lucrurilor. 

Dar pentru majoritatea oamenilor impregnarea fiecărei acțiuni cu excelență este 
doar un concept intelectual. Acea excelenţă este însuşită doar în timp. Cei mai mulţi nu 
vor investi timpul şi efortul necesar, pentru că nu văd că produsul talentului lor are un 
merit intrinsec, care trece peste pragul la care poate fi vândut. Există o divinitate 
spirituală care trece în mod natural prin afacerile omenirii, dar este vizibilă doar dacă 
acțiunile sunt întreprinse şi făcute cu acea divinitate în minte. 

Dacă oferi un talent pe piața vieții şi acel talent e fără viaţă şi are lipsuri, atunci în 
timp ce îţi exerciți talentul în fiecare zi, toată energia ta preia aceeaşi plictiseală ritmică. 
Treptat acea plictiseală te forțează să cauţi în altă parte şi vei ciopârți şi vei schimba 
mereu, neajungând niciodată la talentul desăvârşit în orice ai face. Prin urmare e mai bine 
să instalezi o viziune spirituală în munca ta şi să ai grijă ca acţiunile tale să aibă o calitate 
care să permită atât o creştere spirituală cât şi un schimb financiar. În acest fel acţiunile 
tale devin sfinte şi au un sens. Cât de mult durează un lucru e irelevant, atâta timp cât este 
susținut un echilibru de ansamblu. Este dificil pentru oameni să vadă ceva special în ceva 
care în cea mai mare parte pare întristător şi monoton. Dar totuşi, Forţa Divină nu există 
şi în oameni? Şi dacă este aşa, unde este dovada Forţei Divine dacă nu în activităţile şi în 
produsele oamenilor? 

Dacă nu ai un talent sau un dar meşteşugăresc, atunci probabil că poţi să-ți oferi 
cunoştinţele. Trăim în era informatică. Sunt miliarde de oameni care vor neaparat să ştie 

cum se face. Aşa că dacă ştii cum se face sau unde e sau ce să faci cu ceva când îl 
primeşti, poţi împărtăşi şi celorlalți acea informaţie. 

Partea frumoasă a cunoştinţelor este că pot fi împărțite în multe feluri. Multe din 
aceste feluri nu te includ şi pe tine după perioada inițială de producție, mai ales acum 
când suntem atât de sofisticaţi în metodele de distribuţie şi recepție. Cunoştinţele pot fi 
împărţite în sute de feluri: TV, casete audio, cărți, manuale, dischete, CD-uri, microfilme, 
seminarii şi bineînţeles vorbirea directă. Cunoştinţele sunt incredibil de valoroase. Totuşi 
multă lume uită de lucrul acesta pentru că nu-şi pot imagina cum i-ar putea plăti alții 
pentru o formă mentală. Dar cunoştinţele sunt un produs brut şi pot fi vândute. „Ştiu cum 
să fac asta, plăteşte-mi şi-ţi arăt.” „Ştiu unde se găseşte ultima franzelă din New York, 
dă-mi o mie şi-ţi spun.” 

Dacă nu ai informaţii pe care să le vrea cineva, atunci eşti forţat să investeşti în 
metode de a face rost. Unii oameni cred în puterea covârşitoare a sistemului educaţional 
şi cred că fără o diplomă de facultate nu ai nici o şansă să reuşeşti în viaţă. Problema e în 
cea mai mare parte că de ceea ce se predă în facultate nu are nimeni nevoie. În plus toți 
au fost învăţaţi acelaşi lucru, aşa că toată lumea ştie. Înţeleg cum o diplomă de facultate 
ar fi bună dacă ai vrea să-i ajuţi pe alţii să ia o diplomă de care nu au nevoie. Şi înțeleg 
cum ar putea fi de folos o diplomă universitară dacă ai vrea să faci operaţii pe creier şi 
chestii de genul acesta. Dar probabil că jumătate dintre toate diplomele care sunt 
împărțite, nu-ți vor face rost de un serviciu într-un fast-food să faci hamburgeri. Aşa că 
trebuie să te hotărăşti dacă vrei să te încurci pierzând între trei şi cinci ani, învățând ceva 
ce nu va fi cumpărat de nimeni. 

Odată am întâlnit un om căruia i s-a oferit o subvenție pentru a studia o specie de 
gândac din America de Sud. L-am întrebat ce speră să descopere, pentru că am crezut că 
cererea pentru acest tip de muncă nu este atât de importantă. Mi-a spus că face cercetarea 
de dragul cercetării şi nimic mai mult. l-am spus că dacă a fost atât de deştept să 
convingă un grup de idioţi să-i ofere o subvenție ca să studieze un gândac cretin, atunci e 
destul de deştept să facă o grămadă de bani şi în alt fel. Aşa că ce sens avea chestia aia cu 
gândacul? Într-un final am înţeles. Motivul pentru care acest om studia un gândac pe care 
nu-l vrea nimeni, era că astfel putea evita să intre pe piaţa vieţii pentru încă câţiva ani. 
Gândacul începuse să aibă sens, nu pentru că i-ar fi păsat cuiva cu adevărat ce dracu’ 
făcea sau nu făcea gândacul, ci pentru că el avea nevoie de gândac. Nici nu e de mirare că 
a plecat şi s-a urcat într-un palmier undeva şi a numărat gândaci până când s-au terminat 
banii gratuiți. Dar ce pierdere. 

Bineînţeles că nu trebuie să ai o diplomă ca să fi bogat. Trebuie doar să ai idei. 
Poate că având o diplomă te va trage înapoi pentru că te introduce în cercul oamenilor tic- 
tac şi probabil îţi împiedică mintea creatoare. Dar ideea e că mulți milionari au câteva 
calificări educaţionale de vreun fel. În orice caz ei au şi cunoştiințe. Diferenţa e că ei au 
cunoştinţe care pot fi vândute spre deosebire de ceilalți care au „cunoştinţele obişnuite” 
ale oamenilor tic-tac, care nu valorează mult, dacă or valora ceva. 

Treaba cu cunoştinţele este că dacă le poți vinde într-un format educaţional sau 
informativ, le poţi folosi să te aşeze într-o situaţie din care scoţi profit sau poţi vinde 
produsul final. De exemplu, făcându-ţi timp să te informezi despre diferitele condiţii ale 
pieţei, vei descoperi diferențe de prețuri care există din loc în loc. Acea informație este 
valoroasă pentru că te poţi ocupa cu mutarea produselor acolo unde au oamenii nevoie de 

ea, la preţuri pe care pot să le plătească. Contează mereu să ştii tu ceva ce ceilalți nu ştiu 
sau pe cine cunoşti. 

Alt lucru surprinzător la cunoştinţe este că nu trebuie să vi neaparat cu o idee care 
să zguduie pământul ca să intri în afacerile cu cunoştinţe. Trebuie să revizuieşti ce se ştie 
deja şi apoi să vii cu un pachet nou de concepții proaspete şi oamenii vor răspunde. De 
fapt atunci când vinzi cunoştinţe nu vrei să te îndepărtezi prea mult de ce fac ceilalți, 
pentru că dacă te îndepărtezi prea mult, oamenii nu vor înţelege ce dracu” vrei să le vinzi. 

Dacă nu ai cunoştinţe de oferit, probabil că ai stofă de negustor. Atunci produsele 
sunt cale pe care trebuie să mergi. Bineînţeles că distracţia în a vinde produse este că nu 
există o limită la cât de mult poți vinde. Odată ce ai un produs de success pe piaţă, îl 
produci mereu şi mereu şi îl vinzi la din ce în ce mai mulți oameni. Parte bună aici este că 
nu eşti plătit în funcţie de cât munceşti, ci câştigi prin diferenţa dintre preţul de producție 
şi cel la care îl vinzi. Şi astfel intri într-o energie pentru care nu există limite. 

Trucul vinderii şi al cumpărării produselor este că trebuie să alegi ceva de care 
eşti interesat. Alege lucruri pe care le iubeşti cu adevărat, pentru că dacă ajungi să vinzi 
ceva care nu te interesează, mai devreme sau mai târziu motivația ta începe să scadă. 
Negativismul şi lupta de pe piaţă va începe să te demoralizeze şi într-un final nu vei vinde 
destul ca să-ți asiguri un trai decent. Totul va merge pe o spirală gen „nasol şi din ce în ce 
mai nasol”. 

Aşa că dacă vinzi capace din plastic de toaletă care au melodia din Podul de peste 
râul Kwai, când se aşează clientul trebuie să iubeşti melodia. Imediat ce auzi fluieratul 
„Colonelului Bogey Martie”, toată aura ta trebuie să strălucească de venerație şi inspiraţie 
aşa încât să mergi prin magazinul de prezentare ca Tinkerbell. Altfel capacele vor deveni 
sâcâitoare şi vânzarea lor va fi doar o modalitate de a-ţi susține existența şi monotonia 
aceasta Îți va putrezi creierul. 

Bineînţeles poate că domeniul tău nu este în capacele de toaletă, dar asta e 
irelevant. Cineva va face asta şi o va face bine. Hai să îţi povestesc despre un anume 
domn englez numit Thomas Crapper. Bătrânul Tom a trăit cândva în secolul trecut. Prin 
1850 DI. Crapper producea şi distribuia vase de toaletă (cunoscute sub numele de „water 
closet” în zilele acelea), ceea ce a devenit o modă în Anglia victoriană. În plus, versiunea 
prescurtată a numelui de familie a lui Tom a devenit jargon în acestă modă a vaselor de 
toaletă. Thomas Crapper şi-a ştanțat numele pe o industrie care atunci se dezvolta şi aşa 
fel încât produsul şi numele său au devenit de bază. Cu o sută de ani mai târziu compania 
care-i poartă numele activează încă în acest domeniu, oferind o gamă de produse de 
toaletă şi serveşte clienţi din toată lumea. Fiecare sac îşi găseşte peticul. Trebuie doar să- 
ți găseşti o nişă, să pui un pic de clasă în eforturile tale şi eşti gata de drum. 

lubindu-ţi produsul, investeşti o parte din tine în fiecare produs pe care-l oferi. 
Acesta preia o viață proprie pe care „tu” ai format-o. Când lumea cumpără produsul, 
cumpără o parte din tine. Ca şi când atunci când iau produsul cu ei, iau un moment sau un 
sentiment la care ţin. Te-ai întrebat vreodată de ce se vând atât de bine suvenirurile de 
vacanţă chiar dacă sunt atât de ieftine şi de proastă calitate? Pentru că clientul insuflă 
suvenirului amintiri şi sentimentele unei perioade fericite. Aşa că în loc să fie un taur 
grotesc care stă într-o scrumieră, devine simbolul zilelor pozitive, fără griji — o idilă de 
vacanță probabil. Poţi să preiei metoda taurului din plastic pentru orice fel de produs pe 
care îl ai şi trebuie doar să te proiectezi mental în el. Poate fi un fel de meditaţie 

conştientă sau o energie inconştientă pe care o dai produsului tău pentru că îl iubeşti şi ai 
grijă de el. 

Cunosc un tip slinos cu o reputaţie dubioasă care are în California un magazin de 
mâncare sănătoasă. Dacă te simți bine atunci când intri în magazinul lui, atunci el nu e 
acolo. Dar în afară de asta, am învăţat două lucruri foarte interesante despre comerţ de la 
el. În plus, întâlnindu-l pe acest om, mi-am adus aminte de un lucru important în viaţă — 
şi anume, chiar dacă cineva este revoltător în proporţie de două-treimi din patru-cincimi, 
toată lumea are o trăsătură care compensează şi de la care putem învăţa ceva. Dacă nu e 
vorba de asta, aceşti oameni îţi vor da o lecţie care te ajută să recunoşti şi să-ți aminteşti 
de tipurile de energie care te fac să vomiti! 

În orice caz e interesant că muzica din magazinul lui e mai mult clasică decât 
moderna New Age şi este difuzată foarte, foarte tare. Asta îţi atrage atenția de cum intri 
pentru că multe magazine New Age au acea muzică alcalină, zdrăngănitoare, care sună ca 
trei câini care se piță într-o cutie de metal. În schim muzica lui îţ atrage atenți şi poate să 
te aţâțe, chemându-te să acționezi, ceea ce ajută la vânzări. Ai multe, de multe ori am 
observat că se plimbă prin magazin şi atinge fiecare produs de pe raft. Atingea şi le 
întorcea în special pe acelea care erau la reducere sau de care nu mai putea scăpa. Mi-a 
explicat că la câteva zile după ce atingea produsul şi avea grijă de al, îl vindea invariabil. 
Injectându-le produselor tale energia ta, le schimbi. 

Cu ani în urmă mergând în vestul Statelor Unite, am găsit un magazin care vindea 
ornamente casnice — figurine din porțelan, sticlă colorată, potpourri, chestii de genul 
acesta. Era interesant că magazinul era foarte bine prezentat. Avea o atmosferă atât de 
magică, încât toată lumea vroia să intre şi doar să se uite. Aşa că proprietarul îi taxa pe 
oameni la intrarea în magazin. 

Ce idee interesantă şi foarte metafizică! Dacă iei să spunem un dolar de la toţi cei 
care intră în magazinul tău, nu vei mai avea sentimente de frică dacă îţi vinzi sau nu 
produsele, pentru că câştigi 30.000$ pe lună fără să vinzi nimic. De fapt toate lucrurile pe 
care le ai în magazin pot fi distruse; de ce te-ar interesa? Odată ce nu ţi-e frică dacă vinzi 
sau nu, te detaşezi. Pe măsură ce-ţi detaşezi sentimentele, se crează un vacuum de 
sentimente în jurul tău care îi atrage pe oameni în mod natural. Şi pentru că nu eşti 
implicat mental în acţiunea de a vinde sau de a nu vinde, clientul este mult mai relaxat. 
Poate să savureze magia magazinului tău fără să fie presat. În felul acesta clientul este 
captivat de energia locului şi cumpără de fapt de două ori mai mult, fie că vrea sau nu 
produsul. Aşa că vinzi magia, nu produsul. 

M-am dus de multe ori în magazinul acela, în special ca să înţeleg sistemul. Am 
observat că mulți dintre clienți erau în vacanță. Plăteau taxa de intrare şi mergeau 
înăuntru, neavând un scop anume în minte. Făcând asta intrau într-un fel de euforie 
meditativă, creată de parfum, de muzică şi de atmosfera de basm a locului. Produsele 
oferite erau incredibil de neobişnuite. Cu siguranță nu erau genul de lucruri care atunci 
când te trezeşti dimineaţa spui: „Avem nevoie de un ou de porțelan cu două picioare, 
altfel nu mai merge viaţa.” Şi totuşi asta se întâmpla, ieşeau din magazin târând un ou de 
ceramică de 600$ în Detroit acasă, neştiind de ce l-au luat. Şi soţul spune: „La ce dracu” 
folosim oul ăsta?” Răspuns: „Nu ştiu. A fost de vină magia locului care m-a învăluit. Am 
vrut să iau acasă un pic din ea. Aşa că am cumpărat oul ăsta.” Şi bătrânul dă din umeri şi 
se gândeşte „Ne-au ciupit de fund!” 

Nu l-am cunoscut pe proprietarul magazinului dar ştiam două lucruri despre el. În 
primul rând era un maestru în arta subtilă de a vinde sfârâitul fripturi şi nu friptura în 
sine. În al doilea rând era un expert în domeniul său. Îşi cunoştea produsul. 

Trebuie reţinut că atunci când vinzi ceva, trebuie să creezi şi atmosferă şi bucurie 
în jurul produselor tale, trebuie să ştii ce vinzi. Şi trebuie să cunoşti afacerea. E vital să 
investeşti în a deveni un expert în domeniul produsului ales. Oamenii au nevoie de 
informaţii ca să ia decizia de a cumpăra şi cu cât oferi mai multe informaţii, mai ales dacă 
poți oferi informaţile într-un mod impartial, cu atât mai mulți oameni vor fi receptivi. Se 
dezvoltă încredere şi se vor întoarce mereu. 

Reţine că în calitate de comerciant vânzând un produs bun sau un fel de serviciu 
special, vei fi mereu puţin disprețuit şi nu vei fi de încredere. Asta pentru că mereu 
comercianții au fost priviţi ca şmecheri profitori. Dacă te gândeşti bine, te-ai putea 
descurca fără majoritatea talentelor şi ai trăi în siguranță şi fără majoritatea cunoştinţelor, 
dacă ai fi nevoit, dar oamenii nu se vor descurca niciodată fără produse. Trei săptămâni 
fără gaz, bere, becuri sau orice altceva şi totul s-ar dezbina rapid. Eu cred că viața 
comerciantului este onorabilă. Văd bunătate în a lucra pentru a face rost omenirii de 
produsele necesare. 

Faptul că vânzătorii şi comercianții sunt subestimaţi este o reminescență din 
timpuri străvechi. Aristocraţii erau de părere că se înjosesc dacă comercializează ceva sau 
dacă muncesc. Cercul intelectualilor şi clericii erau fericiți să analizeze doar frământările 
minţii, aşa că doar comercianții erau cei care făceau rost oamenilor de diferite lucruri. 
Antreprenorii erau consideraţi a fi proscrişii societății şi doar unul a urcat pe scara socială 
din țărănime, care era cea mai joasă clasă socială. Într-un final aristocrația a rămas fără 
bani, iar clericii se susțineau prin manevrarea oamenilor aşa că aveau puţină nevoie sau 
chiar deloc de a produce ceva anume. Într-o zi şi-au dat toţi seama că cei care conduceau 
lumea erau comercianții. 

Asta le-a adus puţin respect dar multă libertate pentru că acum aveau puterea şi 
influenţa să iasă din manipulările şi restricţile vieţii. Îmi plac comercianții, în special cei 
care ştiu ce fac — cei care te servesc prin faptul că sunt experți în domeniul lor. Prin 
simplul fapt că se implică în unele aspecte ale vieţii care pe mine nu mă interesează, îmi 
permite să mă concentrez asupra lucrurilor care mă interesează de fapt. 

Magazinele de piese pe mine mă fac să vomit. E ceva legat de cutiuţele acelea 
verzi şi de bucăţelele acelea unsuroase de hârtie care mă împiedică să mă concentrez. 
Probabil este de vină lipsa mea de dexteritate pentru că aptitudinile mele mecanice sunt 
ca cele ale unei moluşti. Niciodată nu ştiu ce să caut într-un magazin de genul acela şi 
asta îmi crează un sentiment de neajutorare. Intri şi spui: „Auzi, am nevoie de chestia asta 
ca să-mi montez un nimic în baie.” Şi asistentul îți spune: „Bine, îl vrei pe ăsta 
semiretractabil multifuncțional cu ax şi aţă inversă sau pe cel cu aţa în dreapta şi...” şi te 
bagă in ceaţă. Nu te bucuri atunci când găseşti pe cineva care lucrează în magazin şi care 
ştie tot despre nimicuri şi axuri şi-ţi spune ce ai nevoie să ştii şi te ajută să faci cea mai 
bună alegere? Te simţi susţinut. Faptul că nu te pricepi la lucrurile care merg manual, că 
ai nevoie de pregătiri serioase doar ca să baţi un cui în perete, te face să-ți ieşi din minți şi 
te imaginezi a fi unul dintre cei care au construit piramidele cu ani în urmă. 


Mersul banilor — Conceptul 10 

„Ca să serveşti cu success oamenii, trebuie să ajungi psihologic sub ei, adică atunci 
când îi serveşti trebuie să-ţi subjugi ego-ul nevoilor acestora (măcar până iei banii). ” 


Trucul este bineînțeles — fie că vinzi un talent, cunoştinţe, un produs sau chiar o 
combinație a acestor trei — calitatea şi serviciul. Este puțin de spus despre calitate dar nu 
uita să o incluzi — şi chiar foarte multă. Oamenii o cumpără din nou şi din nou. 

Uite trucul serviciului. E subtil dar dacă-l înveţi şi-l înveţi bine, îți va sta alături 
pentru mulţi ani profitabili de acum încolo. În primul rând oamenii habar n-au despre 
cum să servească pentru că acum nu mai este la modă să fi servitor. Toată lumea vrea să- 
şi exercite personalitatea şi independenţa. Aşa că intri într-un restaurant şi vine ospătara 
şi în loc să se concentreze pe fiecare dorință şi moft al tău, începe să-ţi povestească 
despre ea: „Bună, sunt Maisy. Tre” să-ți spun că tocmai am terminat un curs de meditație 
transcendentală. Şi să-ţi spun cât de mult m-a ajutat cu sindromul meu premenstrual 
(SPM). Orgasmele mele au intrat în sfârşit în normal. Şi în plus într-o săptămână sau 
două voi pleca cu prietenul meu în Maui. Ai fost vreodată în Maui?” Iar tu stai şi te 
întrebi: „Ce sunt aici, un perete, un psiholog sau o nenorocită de broşură de vacanţă? Am 
venit pentru două ouă ochiuri şi o bucată de pâine prăjită. Ce-i cu prostiile astea cu SPM 
şi orgasmele din Maui?” 

Ideea e că trebuie să te aşezi psihologic sub un om ca să poţi să-l serveşti. Asta nu 
înseamnă că însemni mai puţin decât cei pe care-i serveşti; înseamnă doar că în timp ce-i 
serveşti trebuie să-ţi subjugi ego-ul şi personalitatea nevoilor clienţilor. Asta e complicat 
pentru cei mai mulți oameni pentru că simt nevoia să se simtă deasupra clientului sau cel 
puţin la egalitate cu acesta. 

Dar cine este deasupra sau dedesupt, cine este mai bogat şi mai deştept este 
irelevant în tranzacţia asta. Poziţionându-te dedesupt, păstrând tăcerea şi concentrându-te 
asupra nevoilor clienților, oferi o parte din tine. Clientul simte acel transfer de energie şi 
e receptiv. Însuşirea artei de a servi este unul dintre cele mai mari trucuri de a face bani în 
viaţă. Îţi subjugi anxietatea, mâhnirea şi nevoile tale în favoarea clientului — cel puţin 
până închei afacerea. În a servi există plăcerea de a face lucrurile bine. Înveţi umilinţa şi 
faci o groază de bani. 

Mă aflam într-un hotel de lux din Washington D.C. aşteptând să ţin un seminar. I- 
am comandat unui chelner un Perrier şi dintr-o dată mă întreabă: „Care e secretul în a 
face bacşiş? Uneori mă descurc chiar bine iar alteori dau greş.” I-am spus tipului despre 
subjugarea ego-ului. A înţeles dar nu pe deplin. Aşa că m-a rugat să-i dau un exemplu. I- 
am spus: „Imaginează-ți că intră în bar un bărbat împreună cu soţia lui. De ce vin aici? În 
primul şi în primul rând viaţa îi sperie pe oameni. Mulţi trec mereu prin diferite stări de 
teroare grozavă. Clientul tău intră în barul acesta liniştit şi elegant ca să scape de acea 
teroare. Are nevoie să se detaşeze, să se relaxeze, să aibă o clipă de stabilitate, liniştită în 
care să se reîmprospăteze înainte de a intra din nou în bătălie. 

De cum intră, apropie-te de el imediat. Nu-i spune nimic altceva în afară de: 
„Bună dimineaţa domnule! Cum vă pot fi de folos?” Când îţi comandă, ascultă. Vorbeşte 
numai despre nevoile lui şi numai dacă te întreabă, despre tine. Să spunem că vreo o 
votcă şi o apă tonică, întreabă-l: „Doriţi şi nişte gheaţă, domnule? Poate un pic de lămâie, 
un servetel în plus, un castron cu nuci? Ce pot face pentru dumneavoastră? Să vă aduc o 
pernă în plus? Aţi dori ziarul de dimineaţă? Ce ar dori doamna dumneavoastră? Suc de 
roşii, de portocale, o listă cu coafoarele din zonă? Pot să vă plimb canarul până staţi 

dumneavoastră aici?” Cu alte cuvinte ospătarul trebuie să aibă putere de concentrare, 
subjugare şi serviabilitate completă, fără limite. Nimic nu e o problemă. Clientul are 
dreptate întotdeauna, chiar şi atunci când greşeşte. Nu există o limită la ce poți face ca să 
serveşti, atâta timp cât acea persoană este în barul tău şi în grija ta.” 

Tânărul a înţeles mesajul şi eu am plecat să-mi ţin seminarul. Patru ore mai târziu 
m-am întors. Acelaşi chelner a venit la mine radiând de fericire. „Fantastic!” îmi spune. 
„Am făcut cum ai spus. M-am concentrat să cobor sub clienţii mei. Nu-mi vine să cred! 
Până acum recordul pentru patru ore era un bacşiş de 42$. Acum am făcut 162$. Numai 
un om mi-a dat 40$!” 

A servi e onorabil. Dar este în acelaşi timp o şmecherie. Există metoda dificilă în 
viață, atunci când te simţi nesigur pe tine şi proiectezi o căutare de afecţiune şi aprobare 
în oameni. Şi mai e o metodă uşoară. Te simţi bine în pielea ta. Poți servi în linişte fără ca 
asta să îţi afecteze propria imagine. Eşti mândru să serveşti şi să faci treabă bună. Nu ai 
nevoie de acceptare pentru că ţi-ai oferit dinainte această acceptare în linişte. Nu vrei 
nimic pentru tine. Şi nevrând altceva decât să-ți serveşti clientul, primeşti tot şi chiar mai 
mult. Viaţa e simplă. În mare trebuie să mergi în partea opusă față de idiotul obişnuit. 
Nimic mai mult. 

Cu ani în urmă am avut un partener pe nume David. Lucram pentru mai multe 
firme în industria de îmbrăcăminte. Treaba noastră era să trecem pe la fabrici şi să 
cumpărăm haine puţin ciupite sai greşit croite, accesorii care au ieşit din producție şi aşa 
mai departe. Ideea era să-i dai fabricii cât mai puțin posibil pentru lucruri, aşa încât 
indiferent de cât de oribile erau hainele să poţi să scoţi un profit măcar din unele şi apoi 
să arunci restul gunoiului cu inima împăcată. 

Am intrat într-o zi în biroul unui tip şi am început să discut despre afacere. În 
timp ce făceam asta, David care era un om solid — peste 90 de kg — s-a aşezat pe podea în 
fața biroului. Am încercat să nu-l iau în seamă dar imaginea gigantică a lui David zăcând 
acolo ca Moby Dick, era greu de ignorat. Câteva minute mai târziu m-am aşezat lângă el 
pe covor. Părea un lucru corect. Am negociat amândoi de la nivelul zero, mai mult sau 
mai puțin de sub biroul proprietarului. Am încheiat afacerea şi ne-am cărat în parcare. 
Când am ajuns acolo, l-am întrebat pe David ce dracu” se întâmplă şi mi-a explicat că arta 
subtilă a negocierii este să ajungi sub vânzător şi să-ți menți o poziție neamenințătoare. 
Nu te poţi răfui cu doi nebuni care-ţi stau pe covor. Ironia a fost că în ziua aceea am făcut 
o afacere a dracu’ de bună. Fabrica avea un stativ plin de blugi cu tivul cusut strâmb. 
Tivul exterior începea din talie şi se curba treptat în jurul genunchiului ca să ajungă un fel 
de tiv interior adițional, ceea ce sfida orice explicaţie logică. Am cumpărat lotul, am tăiat 
cracii inferiori stânjenitori şi am vândut ca produs finit pantaloni scurți. Bingo! Mintea 
crativă nu are limită. 


Prima pagină 
Capitolul 8 
ORIGINALITATE: REŢETA PENTRU BANI FĂCUȚI UŞOR 
În timp ce te gândeşti la ce vei vinde, cred că ar trebui să discutăm puţin despre 


originalitate pentru că asta este rețeta ta de a face bani uşor. Foarte puţine lucruri sunt 

originale dar dacă oamenii găsesc ceva cu adevărat neobişnuit — atâta timp cât 
funcționează bine — se strâng în turme ca să participe şi ei. Uită-te la Disneyland. Sunt 
parcuri peste tot în lume dar Disneyland iese în evidență. Oamenii călătoresc mii de mile 
doar ca să petreacă şi ei câteva ore acolo. 

Am observat că multe lucruri nu sunt făcute pentru a-l mulţumi pe utilizator. De 
multe ori am impresia că nevoile oamenilor sunt irelevante pentru decizile de design ale 
constructorului. De exemplu, de câte ori ai văzut un robinet de apă pe care să poți să-l 
manevrezi cu piciorul? Robinetele noastre pun la îndoială faptul că nu vrei să ieşi din 
baia fierbinte ca să ajungi în partea cealaltă şi să închizi robinetul. Şi totuşi, aproape 
fiecare baie din lume are un robinet mic care-i ciudat de manevrat şi e departe rău. E 
destul de greu să închizi robinetul cu mâinile pline de săpun dar cu picioarele, nici să nu 
te gândeşti la asta. Şi unui contorsionist i-ar fi greu. Primul tip care va inventa un robinet 
care poate fi închis cu piciorul, va deveni milionar. 

Când văd lucruri care nu merg prea bine, mă agit. Văd strălucirea banilor făcuți 
uşor. În ultimii ani am zburat foarte mult. Echivalentul a 83 de ture în jurul lumii. Am 
observat că în companiile aeriene sunt o grămadă de lucruri care nu-l cuceresc emoţional 
pe client. 

Pe client nu-l interesează lângă cine zboară atâta timp cât ajunge unde vrea. 
Problema e că în ziua de astăzi multe companii aeriene îi zguduie pe clienţi deasupra 
oceanului sau îi înghesuie în sala de aşteptare. Din punctul de vedere al P.R.-ului asta îi 
trage înapoi ca un balon de cărămidă. Când mă urc într-un avion uleios şi murdar, îmi fac 
imediat griji. Pentru că mintea mea se întreabă dacă funcționează toate piesele. Un 
exemplu bun în State sunt cei de la Continental Airlines. Dintr-un motiv pe care nu-l 
înțeleg, dau avionul cu ulei în fiecare zi înainte da a începe lucrul. Având în exterior atât 
de mult ulei, mă întreb dacă a mai rămas ceva în motor. Cât ar costa să spele avioanele 
acelea o dată pe săptămână? Nu mult. Câţi clienți pierd companiile din cauză că 
oamenilor nu le place să călătorească într-o pungă de gunoi? 

Un alt lucru pe care l-am observat la Continental Airlines este că au imprimat pe 
argintărie cuvântul CACA. Cu siguranță că logo-ul înseamnă ceva logic cum ar fi 
„Continental Airlines Catering Administration” sau ceva de genul acesta. În orice caz 
cuvântul caca înseamnă pentru majoritatea oamenilor „căcat”. Mi-ar plăcea să-l cunosc 
pe geniul de la Continental care primeşte 100.000$ ca să imprime cuvântul caca pe 
linguri! 

În orice caz, după ce te-ai aşezat confortabil în locul tău, următoarea reprezentaţie 
este numărul de siguranță al stewardesei. Imaginea acelei tinere doamne fluturând 
cartonaşul plastificat mă nelinişteşte enorm. Ştii că îşi dă silinţa dar atunci când îşi 
îndreaptă arătătorul către uşile şi ieşirile de siguranţă, te uiţi la pasagerul de 130 de kg 
care abia încape pe culoar şi ştii că nu vei ajunge la ele. Apoi începe cu vesta galbenă de 
salvare care te ajută să-ţi aminteşti de posibilitățile nenorocite. Dar linişteşte-te, există un 
fluier la vestă, ţi se va spune. Aşa că dacă orbecăi prin întuneric la 1.000 km depărtare de 
Fiji, poți măcar să fluieri un cântecel vesel ca să îţi revii. 

În timp ce stewardesa îşi continuă pantomima, te uiţi din întâmplare la picioare şi 
vezi un mic şurub care fixează scaunul din fața ta de podea. Şurubul este de mărimea 
unghiei tale de la degetul mic. Ce te deranjează în primul rând la acel şurub este în primul 
rând mărimea şi în al doilea rând faptul că o replică exactă a acelui şurub îşi fixează şi ţie 
scaunul de podea. 

Între timp tânăra doamnă din faţă îşi închide şi-şi deschide ceremonios centura de 
siguranță şi normal că te întrebi că în cazul în care avionul se va lovi de ceva neobişnuit, 
ce serviciu ți-ar putea face centura? Data viitoare când zbori uită-te la şurubul acela. 
Poate faci rost de o hârtie şi un creion şi faci o schiţă. Când ajungi acasă vei vedea că 
şurubul are acceaşi dimensiune ca acela care îți ține uşa de la frigider şi frigiderul tău nu 
prea are şanse să se deplaseze cu 700 km/h! 

În cazul unei urgenţe compania aeriană îţi spune să-ți scoţi pantofii, să te apleci şi 
să-ți apuci gleznele. Logica acestei acțiuni mă depăşeşte complet. Dacă tot o să zbori prin 
cabină cu un scaun anexat în spate, ultimul lucru pe care-l vrei este să arăţi stupid. Am 
concluzionat că motivul pentru care vor să te zguduie cu capul între genunchi, este că asta 
e o poziţie bună din care poţi să-ţ iei adio de la fundul tău. Cât ar costa să pună un şurub 
calumea? Câţiva cenți. Vor face asta? Probabil că nu. 

E greu să-i spui cuiva: „Fii original!” E ca şi cu cântatul: „Fii un câtăreţ 
cunoscut.” Ori poţi cânta, ori nu. Dar totuşi există modalități de a-ţi concepe prezentarea 
serviciului sau chiar propria ta prezentare, care să fie proaspătă şi neobişnuită aşa încât să 
capteze atenţia oamenilor. De multe ori e mai simplu dacă te gândeşti la ce şi-ar putea 
dori ceilalţi şi de a încerca să faci tot ce poţi ca să le oferi asta. Un pic de clasă este tot ce- 
ți trebuie. 

De exemplu, anumite restaurante ornează camera cu plante şi flori. Nu mă refer la 
aranjamentele ciudate de ici şi colo. Ci acolo unde florile fac parte din atmosferă. Sunt ad 
literam sute de coşuleţe care atârnă, copaci şi aşa mai departe care te acoperă. N-am văzut 
un restaurant de falul acesta care să nu fie aglomerat. Oamenilor le plac plantele şi florile. 
Energia pe care o emană e proaspătă şi curată şi te întinereşte, motiv pentru care în 
primul rând oamenii intră în acel restaurant. 

Câteodată originalitatea ta poate face ceva ce toți ceilalți nu ar face. De exemplu, 
de câte ori ai fost într-un restaurant unde ospătarii aratau de parcă nu s-ar fi spălat de o 
lună-două? Te uiţi o singură dată la personajele acestea şi ținuta lor te tensionează 
automat. Uitându-te la lingură, te gândeşti: linge asta şi vei muri. Poate originalitatea ta 
poate fi vizibilă prin faptul că totul din restaurantul tău este mereu impecabil. 

Mie îmi plac lucrurile care sunt puţin bizare. Îmi place să inventez scenarii pe 
care nu le înțelege nimeni. De fapt, folosind imagini bizare este de multe ori un comerţ 
bun pentru imaginația oamenilor pentru că le este stimulată memoria. Campania 
publicitară de la berea Heineken, care a fost difuzată în Europa mulţi ani, a fost declarată 
cea mai bună. Sloganul spunea: „Heineken împrospătează locurile unde celălalte beri nu 
ajung.” Imaginea este de obicei o scenă bizară a unui tip căruia îi iese din cap un buchet 
de flori. Nimeni nu ştie ce înseamnă reclamele acelea dar toată lumea le ţine minte. 

În Canada de vest este o berărie mică, ce produce o bere pe nume Kokanee. În 
reclamele TV au un câine numit Bere. Câinele aparține unor prieteni de-ai mei. În 
reclamă câinele ia un taxi până la magazinul de băuturi şi apoi traversează dealuri şi văi 
ca să-i ducă stăpânului, care şi-a ridicat un cort în pădure, o cutie cu şase beri Kokanee. 
Imaginea este emoţionantă şi simpatică. În mai puţin de un an Kokanee a ajund dintr-o 
fabrică de bere obscură, un nume binecunoscut în Canada. 

Originalitatea îţi permite să te detaşezi de mulţime. În America cetăţenii sunt 
bombardaţi cu 600sau mai multe mesaje comerciale pe zi. Ceea ce oferi tu poate fi 
fantastic, dar cum îl poziționezi în afara şi deasupra celorlalte produse? Puţină 

originalitate de la bun început îți economiseşte averi mai târziu. E un chin costisitor să 
încerci să impregnezi în mintea publicului un produs insipid. 

Am o idee pentru un restaurant în care aş amenaja un bazin mare chiar la uşa de la 
intrare. În bazin aş băga câţiva aligatori. Unii mari cu dinţi mari şi guri deschise. Apoi aş 
construi un pod peste bazin. Toţi clienții mei ar trebui să treacă podul ca să ajungă la 
mese. Aş face podul puțin mişcător. Nu prea milt, dar destul ca să pui oamenii pe 
gânduri. Apoi aş angaja un tip de la zoo ca să-şi dea seama cât de sus poate sări un 
aligator din cea mai bună încercare. Mi-aş ridica podul cu câțiva inci mai mult decât ar 
putea sări cel mai puternic aligator. 

Oamenii ar veni în cârduri de departe doar ca să treacă peste bazinul cu aligatori. 
Când vor intra, vor întreba: „Nu e periculos?”, „Da, am pierdut câțiva” aş spune „dar 
restul clienţilor care scapă sunt cu adevărat flămânzi când ajung pe partea cealaltă.” Cât 
ar costa să cumperi câţiva aligatori? Câteva mii probabil. Poate că aş putea să construiesc 
bazinul în jurul restaurantului. Clienților le-ar plăcea să-şi arunce bucăţile de pâine în 
bazin şi să vadă cum dispar dintr-o singură înghițitură. 

Subliminal ideea este nemaipomenită. Ce simbol mai bun există pentru mâncare 
dacât un aligator cu gura deschisă, molfăind ceva la câţiva inci distanță de piciorul tău? 
Oamenii ar veni să mănânce acolo chiar dacă mâncarea ar fi oribilă, doar ca să ia parte la 
acțiune. Se întâmplă ceva interesant. Ai putea cere cât vrei. 

Uneori ai putea să faci o farsă şi să arunci un manechin de plastic în apă fără să 
ştie cineva. Confuzia le-ar atrage oamenilor atenţia şi le-ar ridica adrenalina, mărindu-le 
apetitul. „Ce se întâmplă?” s-at întreba. „Oh, nimic important. L-am pierdut pe chelnerul 
care se ocupă cu vinurile. E al treilea luna asta.” Când te gândeşti câţi bani dau oamenii 
ca să decoreze restaurantele! Şi în mare parte e doar crom şi sticlă şi e plictisitor. Trebuie 
doar să agăţi doisprezece şerpi boa de ventilatoare şi ai pornit la drum. 

Lucrurile trebuie să fie interesante ca să le atragă atenţia oamenilor. Vor să înveţe 
ceva; vor să fie puşi la încercare cumva sau pur şi simplu să fie implicaţi. Pune oamenii 
în mişcare ori de câte ori poți să-i incluzi în scenariu, ca să zic aşa. Le place la nebunie. 
Dacă ai un magazin de copii xerox te gândeşti: Cum pot face magazinul original şi 
interesant? Există mereu o cale. Bagă în tavan un copiator mai vechi. Când intră lumea 
şi-ţi cer o copie, fă-i să privească în sus şi lasă-i două minute să-şi dea seama. Când îţi 
vor pune întrebarea evidentă — „De ce e aparatul în tavan?”, spune-le că ţi-ai dat seama că 
plăteşti chirie şi pentru tavan şi ca să faci afacerea mai profitabilă, l-ai pus acolo. „Câte 
copii doriți domnule?” 

Eu cred că dacă lucrurile sunt făcute cu inima uşoară şi amuzante, oamenii sunt 
receptivi. Normal că nu poţi avea un manager bancar îmbrăcat în costum de clovn, pentru 
că în domeniul financiar oamenii sunt cu adevărat serioşi. Finanţele țin prea mult de 
supraviețuire ca să nu le iei în serios. Bătrânul Rockefeller a spus odată: „A face bani e o 
afacere serioasă.” El trebuie să fi ştiut; avea mai mulţi bani decât Dumnezeu. Aşa că 
având de-a face cu oamenii tic-tac în afacerile cu bani, trebuie să fi serios. Dar restul 
poate fi ornat cu un pic de nebunie. 

Am o idee pentru biroul unui doctor. Asistând la o operaţie nu e ca atunci când 
mergi la un picnic. Cea mai bună parte e atunci când pleci. Nimic nu se compară cu 
exaltarea de a traversa parcarea în drum spre ieşire, sărind în sus de fericire, ştiind că cel 
puţin pentru un timp n-o s-o zbârceşti. Restul experienţei e nesuferit, o tensiune. Cum să 
transformi asta într-o distracție? Adăugând puţin teatru. 

Pacientul ar intra şi s-ar aşeza pe canapea. Doctorul ar consulta pacientul. Lângă 
canapea ar fi un şoricel mic alergând într-o rotiță. Pe fiecare spiță ar fi scris un 
medicament sau un tratament. Când doctorul şi-ar termina consultația, l-ar întreba pe 
şoricel: „Ce crezi?” Şoarecele ar începe să se învârtă şi acolo unde s-ar opri, doctorul ar 
citi rețeta. Imaginează-ţi şoricelul alergând în roată şi doctorul chiorându-se să citească şi 
spunându-i pacientului: „Ah, da, scrie aici că ai nevoie de 100mg de toxi-poxi- 
tetraciclină.” 

Asta cu siguranță i-ar stârni interesul pacientului. „De unde ştie şoarecele unde să 
se oprească?” întreabă pacientul, „n-am mai văzut niciodată metoda asta.” Bineînţeles că 
pacientul de pe canapea n-ar putea citi de pe fiecare spiţă la viteza aia, aşa că doctorul s- 
ar preface ca să se asigure că pacientul primeşte ce are nevoie. Ar fi minunat. Într-un final 
şoarecele ar deveni faimos. Oameni sănătoşi tun ar veni la doctor doar ca să vadă metoda 
şoricească. 

În orice caz dacă nu-ţi place ideea asta, am alta. Ce spui de un agent de asigurări 
care să se plimbe din uşă în uşă pe un elefant? Oamenilor le place ca agenţiile la care se 
asigură să fie puternice ca piatra. Ce poate fi mai solid decât un elefant de două tone? 

Într-un final totul se reduce la entuziasm. Creativitatea ta este de fapt expresia 
Forţei Divine. Nimic nu e mai minunat decât să faci ceva care să-ți placă şi să primeşti şi 
bani pentru asta. Nu mai este doar muncă, bani şi efort; devine distracție, expresia ta 
pentru bucuria vieții. Ideea mea a fost să transform tot ce faci într-un joc. Oamenii vor 
spune probabil că e copilăresc. Dar ce contează dacă poţi număra până la un milion şi te 
poţi distra? Într-o lume în care toţi sunt aşa de al naibii de serioşi, avem nevoie de câţiva 
trăzniţi încrezători, cu inima uşoară, ca să pună lucrurile în mişcare. 

În orice caz atunci cânde cineva ia în serios viaţa, ceea ce spune de obicei este 
„Nu pot să fac faţă. Mă depăşeşte.” Acel om e nesigur. Asta se poate observa în unele 
birouri, în care este instalat un băieţel matur în funcția de manager. Nenorocitul stresat le 
face tuturor viața mizerabilă pentru că el e nesigur pe sine. Dacă lucrezi pentru unul 
dintre stativele astea de planşee, fă-ți intrarea mâine la muncă aducând o plăcintă cu 
cremă de lămâie. Spune „Bună dimineaţa, dle” pe cel mai serios ton. Apoi lipeşte-i de 
față plăcinta. Bineînţeles că ăsta ar putea fi ultimul tău efort creativ pentru firmă dar e 
mai bine să mergi în altă parte şi să munceşti şi să trăieşti cu oameni fericiți, decât să-ţi 
iroseşti eforturile pe o baie acidă. 


Prima pagină 
Capitolul 9 


FORȚA VOINŢEI TALE PROIECTATĂ 


Calitatea „acțiunilor tale bine stabilite pe piață” este de fapt dominată de puterea 
intenţiei tale, respectiv lipsa acesteia. Multă lume crede că intenție înseamnă doar să spui 
„Voi face tot ce pot.” Când îmi spun oamenii aşa ceva o iau la fugă. „Voi face tot ce pot” 
este felul în care mintea spune „Mă voi învârti pe aici şi voi face să pară că lucrez intens 
vreo oră-două şi atunci când proiectul nu va reuşi sau nu se va ridica la nivelul 
aşteptărilor, voi fi împăcat pentru că deja mi-am instalat scuza.” 

Mintea îţi este cel mai bun prieten, dar îţi este şi duşman. Nu numai pentru că are 
un interes ascuns în a limita ceea ce crezi că poți face dar şi pentru că are un mod de a te 
vinde pe bani puţini. Nu e interesant că atunci când un grup de oameni se hotărăsc să 
realizeze un proiect, acel proiect ajunge sub aşteptările tuturor? În viaţa reală lucrurile nu 
ies niciodată aşa cum crede cineva că vor ieşi. De ce se întâmplă asta? Pentru că ego-ul / 
personalitatea este mulțumit să piardă patru ore într-o şedinţă, vorbind despre 
apartamente pe plajă dar nu e deloc fericită să piardă opt ore cărând ciment sau să 
convingă eventualii interesați să cumpere. Imaginaţia şi „acţiunea bine pusă la punct” 
stau în cartiere diferite. 

Aşa că atunci când îţi faci ieşirea cu planul tău de bătaie, ai grijă să analizezi 
înainte care este intenția ta. Dacă este ca o frunză-n vânt, realitățile vieţii vor găsi o cale 
să se asigure că proiectul tău nu va da roade. Intenţia trebuie să fie în frunte gândirii tale 
şi trebuie să fie urmată de acțiune la timpul potrivit, o necesitate pentru a-ți face 
cunoscută intenția. 

Vezi tu, poți merge la serviciu şi să-ți spui „Sper să vând câteva maşini astăzi.” 
Sau poţi ajunge la serviciu cu 15 minute mai devreme, să-ţi faci ordine pe birou, să scoţi 
broşurile şi să pregăteşti actele, să-ți ascuţi creionul şi să-ţi spui „Voi vinde şase sau mai 
multe maşini. Ceva mai puţin este inacceptabil.” Ceilalţi vânzători pot spune că şase 
maşini pe zi este imposibil, pentru că ai nevoie în medie de două ore ca să vinzi o maşină. 
Aşa că maximum la care poţi spera sunt patru pe zi, nu şase. Dar ei vin cu ideea de a 
vinde o maşină la o persoană, pentru că aşa e normal pentru ei, iar tu vii cu intenţia, care 
nu are o opinie în legătură cu câte maşini vinzi cui sau cât timp îţi va lua. E vorba de şase 
maşini sau mai multe! 

Aşa că vinzi două maşini până-n prânz şi apoi nu se întâmplă nimic timp de trei 
ore. Apoi intră un tip şi întreabă: „Cât costă Rolls Royce-ul acela?” Tu spui: „O sută 
douăzeci de mii şi ceva mărunţiş, domnule.” El spune: „Cumpăr patru. Unul roz, unul 
albastru şi două verzi.” 

Aşa că vezi diferenţa dintre tic-tac şi intenţie. În tic-tac orice scuză lamentabilă e 
bună atâta timp cât nu trebuie să livrezi. Intenţia înseamnă nici o limită. Nimic nu mă 
poate opri. Simt asta. Văd asta cu ochii mentali. Am voință concentrată ca o rază laser a 
intenției mele. Sunt implicat. Insist. Nimic nu e prea problematic. Intenţia mea trebuie să 
fie livrată, pentru că insist să fie. Nu voi renunţa până când nu va fi livrată. Bineînţeles că 
în unele zile circumstanţele îţi vor fi potrivnice. În ciuda pregătirii şi intenţiei tale măreţe, 
plouă toată ziua cu găleata şi nu-ţi vinzi cele şase maşini. În orice caz erai pregătit şi 
deschis. Dacă ar fi intrat cineva în showroom cu o înclinaţie de a cumpăra de cel puţin 
50%, ar fi plecat cu una din maşinile tale. Şi doar asta contează pentru că atunci când 
forţa voinţei tale este ascuţită şi eşti consecvent în acțiunile tale, viaţa îţi va livra într-un 
final ceea ce vrei. 


Mersul banilor — Conceptul 11 


„În căutarea ta gândeşte-te la simbolistica ciocănitorii. Fiecare ciocănitură nu 
înseamnă prea mult dar într-un final nenorocitul ăla de copac, va cădea.” 


Insistenţa şi răbdarea sunt cheile intenției. Dar pentru ca asta să funcționeze, 
trebuie să fi capabil să te concentrezi pe țintă. Mulţi oameni renunță înaintea plății finale 

şi este trist dar asta e viața. Am fost într-o mină de argint unde bătrânii mineri au săpat 
ani de-a rândul şi au găsit doar urme de argint pe ici pe colo. Când într-un final au 
renunțat să mai sape, erau la patru metri distanță de o încărcătură de milioane de dolari. 
Actualul proprietar al minei a fost fericit de asta. A mutat săpăturile mai încolo la câţiva 
metri şi bingo! 

Am fost mereu fascinat de istoria mongolilor străvechi. Ce-am învăţat de la tipii 
ăştia, fie că-ți convine sau nu, este intenţia. Când îşi puneau în minte să ajungă undeva, 
ajungeau. Nu prea cucereau pământul, îl împachetau şi îl luau cu ei. Mongolii erau nişte 
organizatori magnifici. De fapt cuvântul lor orda stă la baza cuvântului nostru ordine. Ce 
învăţăm de la ei este capabilitatea de a te ţine de un plan indiferent ce s-ar întâmpla. 
Puteau călări cu frică şi durere. Condiţile erau pentru ei irelevante. Intenţia era singurul 
lucru care conta. 

De multe ori ne aşteptăm în viaţă ca lucrurile să fie confortabile şi garantate. 
Cerem ca lucrurile să se întâmple într-un anumit fel sau într-un fel predestinat, altfel le 
condamnăm la eşec. Poţi avea toată intenţia din lume pentru că uneori lucrurile vin dintr- 
o direcție diferită. Ceea ce trebuie să urmăreşti prin intenție este să te concentrezi pe țintă 
şi să nu renunți niciodată indiferent cât ar dura. Marile averi ale lumii n-au fost construite 
peste noapte. Lucrurile au vevoie de timp, iar tu trebuie să fi în stare să aştepţi. Dacă nu 
eşti un as al aşteptării, învaţă de acum. A fi în stare să aştepţi mai mult decât durează 
opoziția, este alt mare secret al vieţii. E foarte taoist. Şi este şi foarte şmecher. Când ştii 
că toată lumea se grăbeşte, tu trebuie să ai părerea opusă. 

Îmi place simbolistica ciocănitorii. Fiecare ciocăneală nu înseamnă prea mult, dar 
într-un final, copacul acela nenorocit se va prăbuşi. Pe măsură ce te concentrezi pe țintă, 
ia cu tine ciocănitoarea. Va deveni un bun prieten. Ținându-te de planul tău de ansamblu 
şi concentrându-te pe ciocănit, vei primi până la urmă ce-ţi doreşti. Când te gândeşti mai 
bine, de ce atâta grabă? Dacă eşti echilibrat, nu există grabă. Dacă nu eşti echilibrat, 
graba, prin sine înseși, va împinge momentul atingerii țelului mai departe de tine. Ia-le pe 
rând. Forţează-te să faci pauză şi să analizezi bine situația, să reclădeşti şi apoi să porneşti 
din nou la drum. 

Am învăţat de la ocultiştii europeni că cea mai mare putere pe care o avem noi 
oamenii la dispoziţie este voința noastră atunci când este proiectată corect. Probabil că nu 
te-ai gândit prea mult la puterea voinței tale. Dar este aceeaşi putere pe care o foloseau 
magicienii antici în crearea unor evenimente supranaturale în viaţa lor. Diferenţa dintre 
voință şi intenţie este că pentru mulți oameni, intenția este doar o acţiune mentală — un fel 
de gândire plină de dorință — în timp ce forța voinței proiectată din conştiinţă, nu conţine 
doar gândurile şi dorinţele tale, ci şi entuziasmul propriei tale forţe de viață. Voința ta 
proiectată corect va conține acel ingredient vital, spiritul tău — însăşi esenţa a ceea ce eşti. 

Forţa acelui spirit clar definit îţi va aduce lucrul pe care ţi-ai concentrat voința, 
prin virtutea faptului că claritatea concentrării tale este îmbunătățită şi devine o puritate 
atât de desăvârşită, încât trece prin mijlocul realităţii şi îşi lansează întreaga putere asupra 
oricărei ținte. Aminteşte-ţi că tu ai conştiinţa integrată într-o mare a conştiinţei, care este 
de fapt toată energia şi formele mentale ale lumii ce te înconjoară. În cea mai mare parte 
energia oamenilor din jurul tău va fi slabă şi prost definită. Puţina putere pe care o au este 
slăbită de sentimente. 

În acea supă de mazăre plină de ezitări şi nesiguranță apare magicianul: puternic, 
clar şi purificat de dorințele şi aberațiile imaginaţiei. Aşa cum e el, detaşat de 

sentimentele umanităţii, stă pe o platformă de lansare care e deja cu un metru, doi, mai 
înaltă decât cea a mulţimii. De acolo îşi lansează voinţa în circumstanţele vieţii, ştiind că 
puterea lui este de neoprit. 

Cum l-ar putea refuza Legea Universală pe acel om? Nu poate. Puterea lui e prea 
mare. Voința lui e purificată de orice gând de a merita, de bine sau de rău, de a avea sau 
de a nu avea. Este concentrat doar pe ceea ce vrea el. Dorinţa lui nu e îndeplinită datorită 
unui proces de selecție avansat, ci îi apare în cale prin forța cererii sale. Se întâmplă 
pentru că vrea, pentru că acel gând este încătuşat în voință, împuternicit de însuşi spiritul 
fiinţei sale, căruia nimeni nu i se poate împotrivi. 

Când am fost prima oară confruntat cu ideea asta, am avut oreacție naturală 
împotriva agresiunii necesare ca să ajungi la nivelul acela al intuiţiei. Mi se părea cumva 
„greşit” să înhami puterea cuiva cu termeni ocultişti, să fortezi viaţa să-şi predea fiecare 
dorință şi capriciu. Dar nu m-am acomodat imediat cu ideea şi am dezvoltat o teorie de 
moralitate în jurul metodei mele. În scurt timp am realizat că prin mine erau importante 
realizările mele — lucrurile pe care ştiam că trebuie să le duc la bun sfârşit în viaţa asta. 
Cum am ajuns să am lucrurile acelea, cu condiţia să nu-i limitez pe ceilalți, este irelevant. 

Trebuie luat în seamă: ce vrei şi câtă putere eşti pregătit să exerciți ca să iei ce 
vrei? Dacă nivelul entuziasmului pe care eşti de acord să-l foloseşti în căutarea ta nu e 
mare, în mod evident nu vrei ceea ce crezi că vrei sau în cel mai bun caz, căutarea nu este 
pentru tine atât de importantă. Dar dacă vreun aspect este foarte, foarte special pentru 
tine, devine sacru prin virtutea integrității sale. Atunci nivelul dedicării tale pentru acel 
ideal este vital, pentru că ştii că singurul motiv al vieții tale este inclus şi centralizat în 
acea căutare sau realizare. 

Dacă e aşa, ţi se cere prin sacralitatea acelui lucru să-ţi pui la treabă fiecare fibră 
din ființa ta prin efort fizic, exactitate mentală sau putere ocultă, ca să-ți livrezi punctul 
pe care se concentrează intenţia ta. Cândva în viaţă vei avea un moment foarte important 
pentru căutarea ta — o parte din dorinţa ta care nu poate fi refuzată fără un cost teribil 
pentru esența persoanei tale. Ai de gând să ignori asta sau ai curajul dedicării şi 
încrederea să-i ceri vieții, umanităţii sau circumstanțelor să-ți dea ce vrei, fără vreo scuză, 
motiv sau cerere de iertare în afara faptului că tu eşti cel care cere asta? 

Dacă acesta este nivelul intenţiei tale, ai prins ideea despre forța voinței. Dacă în 
schimb dedicarea ta nu e atât de puternică, viața nu-ţi va da ce vrei pentru că nu o 
interesează să-ţi meargă ţie bine; nici nu are habar că vrei şi tu ceva şi ce anume vrei. 
Singura metodă este să-i indici dorinţa, s-o ţii în fruntea gândurilor tale şi să ceri agresiv 
— e chiar bine să insişti — să ţi se aducă. 

Unii vor spune că asta nu e spiritual, că e ca şi când ai rupe o placă de pe zidul 
unui muzeu. Poate că în unele situații este adevărat. Dar cerând anumite lucruri de la 
viaţă, înseamnă că nu eşti o persoană bună şi iubitoare? Nu, nu înseamnă asta. Înseamnă 
că într-un domeniu sau altul din viaţă nu vei face compromisuri. Ba chiar mi se pare că 
vieții tale i-ar lipsi definiția spirituală dacă atunci când realizezi că o anumită parte din 
căutarea ta e vitală, eviţi totuşi să exerciți presiunea maximă prin intenţia ta pentru a 
dobândi acel aspect vital. Privind înapoi în viaţa ta, vei vedea o persoană bună, generoasă 
şi drăgăstoasă care era totuşi extrem de moale când venea timpul să ceară să i se satisfacă 
nevoile. Vei vedea că într-adevăr ai învăţat să-i iubeşti pe ceilalți dar făcând asta, i-ai 
lăsat să calce peste tine. N-ai reuşit să-ți materializezi visele din cauza atitudinii tale auto- 

depreciantă. Iubind lumea, ai uitat să te iubeşti pe tine. Aşa că ai învăţat jumătate din 
lecție dar cealaltă jumătate rămâne să fie tratată altcândva. Ce neplăcut! 

Problema care apare mereu cu forța voinței atunci când este proiectată, sunt 
limitele acesteia. De exemplu, dacă vrei să influențezi gândirea altcuiva, forțând acea 
persoană să facă sex cu tine împotriva voinţei sale, aceasta ar fi o încălcare a limitei, 
pentru că manipularea necesară ca să-ți îndeplineşti dorința este prea intensă. Dar ce-ar fi 
dacă forţa voinței tale (energia colectată din jurul tău) ar fi atât de copleşitoare datorită 
puterii sale, încât crează în altcineva dorința de a fi cu tine şi asta devine mai important 
decât orice, astfel încât ar face absolut orice să fie în compania ta? Când acea persoană se 
va apropia de tine şi va spune: „Aş face orice ca să fiu în preajma ta.” atunci vei putea 
spune: „Bine, dar am o condiţie ca să-ţi accept cererea, şi anume să faci sex cu mine din 
două în două săptămâni, joia.” 

Pentru mine asta nu mai este o încălcare a limitei pentru că ai dreptul să ceri orice 
e rezonabil pentru tine. Faptul că persoana din faţa ta e copleşită de nevoia emoţională de 
a fi mereu cu tine, nu te obligă să-i satisfaci nevoia. Şi nici nu eşti obligat să-i îndeplineşti 
dorinţele fără a primi ceva în schimb. Pentru unii a face sex din două în două săptămâni, 
Joia, este un inconvenient minor în comparaţie cu beneficiul pe care-l au, de a fi în 
preajma ta. Dacă nu întrebi, nu vei ştii dacă cererea ta e rezonabilă sau nu. Dar în orice 
caz, ai fost concis ŞI i-ai comunicat condiţile, iar ei se pot decide într-un fel sau altul. 

Când îţ proiectezi forța voinței în viaţă, se crează situații neobişnuite pentru 
oamenii din jur datorită puterii neobişnuite a acesteia. În forțează să-ş evalueze nevoile 
prin prisma alor tale. E normal ca oamenii să se aştepte să-ți împarți gratuit energia sau 
cunoştinţele sau fizicul cu ei, indiferent dacă asta e sau nu convenabil pentru tine. Avem 
tendința să credem că e bine să dăm mereu. Asta nu e neaparat mereu aşa, pentru că şi tu 
eşti un individ şi ai nevoile tale. 

Totuşi atunci când voința ta e clar definită, puternică şi concentrată, oamenii tind 
să se lovescă de ea. Îi forțează să accepte condiţii la care nu s-ar fi gândit înainte. 
Probabil că îşi imaginează că eşti obligat să ieşi cu ei în oraş şi să-ţi petreci tot timpul 
liber în compania lor fără să ceri ceva în schimb. E normal ca oamenii să se aştepte să le 
dai lucruri gratuit pentru că le-ai mai oferit în trecut. De ce să plătească sau să dea ceva în 
schimb dacă nu sunt obligaţi? Totuşi atunci când ceva e gratis, înseamnă că de obicei 
individul îl consideră fără valoare. Dacă timpul pe care-l petreci cu ei nu are nici o 
valoare pentru ei, atunci de ce să-ţi pierzi vremea cu aşa ceva? 

Ideea subtilă aici este să te asiguri că voința ta nu-i forțează pe ceilalți să facă 
ceva care să le ofenseze moralitatea (chiar dacă moralitatea lor e puţin stupidă) sau să fie 
împotriva voinţei lor. Atâta timp cât le laşi o portiță de ieşire, sunt liberi să aleagă. Şi 
dacă „sexul joia” nu le este agreabil, pot oricând să refuze sau să vină cu altă ofertă. 

La unii ocultişti europeni am văzut că în mare parte practicile lor conțineau mult 
hocus-pocus. În orice demonstraţie dovada că budinca chiar există este prin a o mânca, 
dar din ce am văzut eu, mulți tipi mizerabili o ţineau pe-a lor cu puterea magiei lor, dar de 
fapt în realitate nu aveau nici două boabe de fasole pe care să le frece. 

Dar totuşi din când în când mai întâlneam şi câte un profesionist adevărat, cineva 
care era bogat, puternic şi avea success. Dar personajele acelea erau foarte secretoase şi 
erau greu de extras o metodologie de la ei. Într-o zi am fost invitat la prânz într-un 
restaurant luxos, unde unul dintre tipii aceia păroşi îşi binedispunea bancherul. Ocultistul 
a comandat o sticlă de d'Y quem, gest care m-a impresionat, pentru că d'Yquem este unul 

dintre cele mai rafinate şi mai scumpe vinuri albe din lume. Pe măsură ce se servea 
mâncarea şi conversaţia trecea de la o temă la alta, am observat că ocultistul se juca cu 
mintea bancherului. N-a mai durat mult până când ocultistul i-a aruncat bancherului o 
pătură de energie care conţinea o cantitate feroce din puterea ocultistului — şi toată voința 
sa. 

Aruncarea consta într-o formă mentală aruncată din zona inimii peste capul 
bancherului, ca o pătură. Energia formei mentale proiectată în acest fel are o culoare gri- 
albastră. Puterea îi este definită prin forța voinței cuiva şi claritatea intenţiei. Bancherul a 
reacționat prin depărtarea de lângă masă şi având o privire oarecum deconectată şi 
sticloasă. Şi-a pierdut concentrarea şi se bâlbâia. A dat pe jos o chiflă. Mi se părea că 
abilitatea lui de a rezista era de mult pierdută. În următoarele două minute micul ocultist 
păros l-a convins pe bancher să-i acorde un împrumut negirat de 300.000$. Şase luni mai 
târziu, când mă mutasem deja în America, m-a chemat bancherul din Europa, plângându- 
se că tipul păros a dispărut cu banii săi. Un şir de evenimente previzibile, m-am gândit. 

Un lucru ciudat a fost că deşi ocultistul era lefter literalmente, nu s-a considerat 
un hot. Credea în totalitate în puterile sale (şi avea tot dreptul) şi îşi considera prezenţa ca 
un cadou făcut lumii. Asta era părerea tuturor celor care l-au întâlnit. Oamenii erau 
încântați să-i dea banii lor şi în perioada în care am stat prin jurul lui, l-am văzut 
deconectându-i pe oameni de averile lor, ajungând la suma de două milioane şi jumătate 
de dolari sau în jurul sumei acesteia. Nimeni nu se plângea atunci când se despărțea de 
bani. Abia mai târziu, când dispărea de pe scenă şi donatorii nu mai erau influențați de 
puterea lui, lumea începea să aibă regrete. 

Hoţ sau nu? Era într-un mod bizar cea mai spirituală persoană pe care am 
cunoscut-o vreodată, pentru că era cu adevărat el însuşi, un individ. Fie că-ţi place sau nu, 
avea o metodologie, o regulă, un cod după care trăia. Forţa voinței sale cerea să fie 
întreţinut de viață la un nivel cu care se obişnuise şi oamenii răspundeau de bună voie. El 
în schimb era o persoană foarte generoasă. Îţi dădea şi haina de pe el pentru că îşi 
considera rezerva de abundență nelimitată. Nici măcar pentru un minut nu se gândea la 
posibilitatea că s-ar putea termina. 

Dacă făcea o greşeală, era atunci când îi prostea pe oameni prin energia lui şi îşi 
abandonau voința. Dacă ar fi temperat asta într-un fel şi ar fi luat un pic de aici şi un pic 
de acolo, nimeni nu şi-ar fi dat seama. Dar pe tip îl lua valul din cauza ego-ului său şi 
credea că Forţa Divină l-a ales pe el pentru o misiune importantă care va schimba 
destinul lumii. 

Normal că a fi împovărat cu o obligaţie karmică atât de măreaţă, înseamnă că ai 
nevoie de sume masiva din banii altora, ca să faci un plan care să fie acceptabil pentru 
zei. Aşa că în loc să ia o sumă infirmă de cinci sau zece mii, îi uşura pe oameni de o sută 
de mii sau cât putea lua. Un idiot, un fermier din Oregon i-a dat 700.000$. Pe măsură ce 
sumele deveneau tot mai mari, oamenii implicaţi deveneau din ce în ce mai interesați să- 
şi ia banii înapoi. Într-un timp se formase o echipă întreagă, împreună cu tipii de la 
fraude, care-l căutau pe tip. Dar micul nostru genom era mult prea rapid. Cu trecerea 
timpului furia oamenilor s-a calmat şi şi-au considerat pierderile drept „investiţii”, genul 
acela pentru care stăm şi noi la coadă când învăţăm jocul vieţii. 

Ideea e că dacă intenţia ta e puternică şi voința ta e clar definită, oamenii vor sta la 
rând să-ţi dea ce vrei. Trebuie să ai încredere în tine. Trebuie să poţi să crezi în propria ta 

putere. Dacă ai cel mai mic dubiu în legătură cu valoarea ta, asta te va transfera imediat 
de la posibilitățile infinite la rezultatele reduse. 

Imaginează-ţi tigrul din pădure. Se întreabă dacă acea căprioară care-i iese în cale 
este a lui? Există dubii despre valoarea tigrului? Fiind interconectat, aşa cum sunt toate 
lucrurile, eternul Tao se auto-susţine. Micile creaturi renunță la viața lor în favoarea 
tigrului, aşa cum şi natură oferă din ea ca să menţină creaturile în viaţă. Se menţine un 
echilibru perfect. 

Mintea crează limite false şi care nu sunt divine. Dacă nu ai sentimente pentru 
posesile tale şi dacă nu atârni de viaţă într-un mod disperat, Tao-ul este emanat din tine. 
Echilibrul este cadoul pe care-l oferi. Ce se va întâmpla dacă prin intermediul abundentei 
confirmate vei da peste o poşetă plină de bani? Hai să spunem de dragul argumentelor că 
geanta nu conţine indicii de identificare a posesorului. Va trebui să accepţi acea 
abundență ca o extensie naturală a energiei tale sau în caz contrar, îți vei nega total 
alinierea cu infinitul. 

Singurul pericol de care trebuie să te fereşti este să nu întreci limitele şi să profiti 
necinstit de ceilalți sau să te laşi condus de ego. Într-o lume în care toţi îi manipulează pe 
ceilalți, n-ar fi frumos să devii o poveste de success fără să trebuiască să aplici aceleaşi 
tehnici murdare? 

Am impresia că avem custodia unei puteri. Nu suntem însăşi puterea şi ar trebui 
să reținem asta. Când suntem echilibrați puterea curge spontan şi ne confirmă pura 
spiritualitate a lucrurilor. Dar uneori energia dintr-un om devine atât de puternică şi de 
intensă, încât individul pierde din vedere orice urmă de moralitate umilă şi îşi permite să 
fie condus de ego într-un mod de gândire de genul că se află aici pentru a retuşa lumea, 
pentru a deveni oracolul zeilor sau chestii de genul acesta. 

Prosta asta o găseşti şi în New Age şi în religiile cele mai mari. Conducătorii 
încep să creadă că au fost aleşi de Divinitate. În America este un vânzător de maşini la 
mână a doua, care şi-a însuşit o ideologie de guru şi acum doi oameni merg pe lângă el, 
ca nu cumva vreunul dintre cunoscuţi să-l atingă din greşeală şi să-i fure câțiva volți din 
divinitatea abia descoperită. Ceea ce adepţii lui nu ştiu este că guru lor este homosexual. 
Nu-l deranjează că trebuie să le permită tipilor să-l fure toată noapte de divinitate dacă 
trebuie. Ah! Perfiditatea minții umane este nelimitată. 

Pe măsură ce te concentrezi asupra ta şi a vieții tale, vei deveni în curând mult 
mai puternic decât 99% decât cei cu care ai de-a face. Trebuie să ai grijă să-ţi temperezi 
energia şi să nu te laşi condus de bogăţia pe care o ai sau poziţia pe care o ocupi. Dacă nu 
eşti atent, e posibil ca mai devreme sau mai târziu să te auto-distrugi. Sau şi mai rău, îți 
vei îndeplini fiecare dorință şi moft, dar te vei uita în urmă în viaţă şi vei vedea urâţenie, 
vei vedea că ţi-ai încheiat căutarea în domeniul material, dar nu ai reuşit să transferi acele 
beneficii materiale într-un cod onorabil de viață sau într-o esenţă spirituală. Ar fi păcat. În 
viziunea mea averea de dragul averii este o măgulire proprie, condusă de dorințe de a 
anihila grijile supravieţuirii. În cea mai rea formă banii sunt metoda disperată a ego-ului 
de a atinge propria-i imortalitate. De aceea oamenii foarte bogaţi construiesc monumente. 
În primul rând ego-ul e fericit; şi în al doilea rând încearcă prosteşte să-şi perpetueze 
existenţa prin cărămizi şi mortar. 

Trebuie să te întrebi „Chiar vreau să fiu bogat?” Dacă răspunsul este „Da”, atunci 
următoarea întrebare este „Pentru ce am nevoie de bani?” Ce vei face dacă vei fi plin de 
bani? Odată ce ţi-ai clarificat întrebările astea, ţinta este la cel mult câțiva ani depărtare. 


68 


Dacă vei căuta avere influenţat de ego şi dacă vei încerca să dezvolți în acelaşi timp şi un 
aspect spiritual pentru viața ta, vei vedea că încercările tale de a face bani vor da mareu 
greş. Existenţa ta interioară te va proteja de posibilitatea de auto-distrugere, de a pierde 
din vedere adevăratul ţel din cauza tentaţiei ego-ului. 

Dacă nu ai oa căutare spirituală de ansamblu, vei face probabil bani mai rapid dar 
ce vei realiza va fi gol. Ar trebui să cauţi în inimă răspunsul la întrebări pentru că toată 
intenţia şi forța voinței din lume nu-ţi va fi de folos dacă nu eşti fericit sau dacă gândirea 
ta conştientă va fi diametral opusă de căutarea ta interioară. 

Dacă întreabă cineva „Vrei cu adevărat să fi bogat?”, majoritatea oamenilor ar 
spune „Da” dar puţini dintre cei care spun asta chiar vorbesc serios. Îşi pot imagina 
bogăția şi un stil de viaţă luxos, dar ei nu cred că pot avea asta cu adevărat sau nu cred că 
merită sau sunt fericiți să păstreze fanteziile astea în minte şi de fapt nu au forța intenţiei 
să iasă în lume şi să-şi ia ce vor. 

Dacă vei fi foarte bogat va trebui să vrei să-ți asumi răspunderea şi chiar foarte 
multă. Va trebui să fi extrem de implicat în viaţă. A deveni bogat e un proces în care 
trebuie să fi activ. Implică interacțiune nelimitată şi o anumită cantitate de stres şi 
tensiune. Vrei asta? Oamenii obişnuiesc să-i vadă pe cei bogați ducând o viață indolentă, 
lipsită de griji, sorbind cocktail-uri pe plajă în timp ce şoferul îi aşteaptă cu motorul 
pornit. Asta poate fi adevărat pentru unii dar cei mai mulți trebuie să iasă în lume ca să-şi 
creeze bogăția. Odată ce-au devenit bogaţi, trebuie să aibă grijă de avere, să investească 
şi chiar să o apere într-un fel. E nevoie de o cantitate masivă de energie şi trebuie să 
analizezi dacă ai acel nivel de energie, sau dacă eşti dispus să investeşti tot ce e nevoie ca 
să-ți dezvolţi acel fler. Dacă răspunzi „Da, voi face orice” şi chiar vorbeşti serios, atunci 
eşti deja la jumătatea drumului. Dar dacă nu eşti atât de sigur, atunci va trebui să te 
opreşti şi să te gândeşti puţin la asta. 

Probabil dacă vei căuta în adâncul sufletului, vei vedea că ai nevoie doar de ceva 
mai multă abundență ca să-ţi mai eliberezi puțin viața. Probabil că bogăția masivă te va 
înnebuni. Poate ai nevoie doar de puţin mai mult. Dacă e aşa, trebuie să te întrebi de ce 
nu ai asta deja. De ce sunt lucrurile pe muchie de cuţit? Răspunsul este undeva în adâncul 
sufletului tău. Poţi găsi răspunsul şi poţi repara rapid problema, atâta timp cât ai încredere 
în tine. Poate ţi-e frică să te dedici. Sau poate n-ai reuşit să te concentrezi calumea asupra 
lucrurilor. Sau se poate — şi e ceva obişnuit — să-ți fi modelat un stil de viaţă relativ liber, 
pentru că nu te-ai alăturat niciodată sistemului. Dar refuzându-ți intrarea în sistem, ai avut 
dificultăţi de a convinge sistemul să-ți livreze lucrurile de care ai nevoie. Poate că te-ai 
coborât la o existență pe muchie de cuţit într-o suburbie ieftină la marginea oraşului, în 
loc să te implici în fluxul principal al vieții. 

Mulți se confruntă cu aceeaşi problemă. Dar totuşi, trecând peste astea, trebuie 
doar să te implici. Chiar dacă „implicarea” nu-ţi este lângă inimă, cel puțin intrând în joc 
îţi vei lua ce vrei din sistem. În orice caz dacă ai nevoie doar de ceva mai mult, e bine să- 
ți identifici dinainte intenţia asta şi de acum tema ta este să-ţi atingi scopul. 

Nu e greu să dezvolți mici maşinării de făcut bani, care să scoată bani atunci când 
ai „intenție” şi atunci când eşti pregătit să intri pe piaţă şi să descoperi ce se întâmplă. 
Când te gândeşti la asta, nu contează cum faci acei bani în plus. Poți vinde prezervative în 
toaletele mobile dacă trebuie, atâta timp cât îți creezi acea maşinărie care-ţi oferă 
echilibrul să cauţi. Sau poate poţi repara lucrurile prin a-ţi îmbunătăţi activitatea şi prin a 
cere mai mult. 

Trucul în a avea bani este echilibrul. Echilibru la o mie pe lună sau la un milion 
pe lună. Marea valoare a acestui echilibru este că-i stabilizeză eu-l spiritual şi îi permite 
frumuseţii tale interioare şi creativității tale să iasă la suprafaţă. De aceea, pentru cei mai 
mulți oameni, banii sunt o lecție — diferită probabil de dragoste — pe care trebuie s-o 
învăţăm. 

Ar trebui să stai cu cei dragi şi să discuţi cu adevărat nevoile voastre financiare 
aşa încât fiecare să poată defini ce vrea şi care îi este nivelul intenţiei. Când îţi vei putea 
croi sparanțele şi visele pe măsura intenţiei, vei vedea dacă nivelul voinței tale proiectate 
va fi destul de puternic să-ți livreze ce vrei. 

Dacă intenția ta nu e chiar atât de mare, va trebui să accepţi această situație şi 
probabil va trebui să-ți ajustezi aşteptările de la viaţă. Alternativ poţi lucra la intenţia ta 
pentru a o face mai puternică prin concentrare şi disciplină. Apoi, atunci când va fi 
puternică, forţa voinței tale proiectată în viaţă îţi va garanta livrarea dorinţei pe care o vrei 
din toată inima. 

Bineînţeles că uneori situaţia poate fi atât de dezechilibrată financiar, încât pare a 
fi aproape imposibil să o iei de la capăt. Problema se rezolvă prin faptul că în ziua de azi 
creditul este atât de obținut. Când am venit prima oară în America, am fost extrem de 
mirat că puteam intra într-un magazin şi putem semna pentru cumpărături, chiar dacă 
magazinul nu mă cunoştea nici măcar de la Adam. Un dolar în minus şi prinde-ne dacă 
poţi! 


Mersul banilor — Conceptul 12 


„Dacă vreun aspect (al vieţii) îți este foarte, foarte special, devine sacru prin virtutea 
integrităţii sale. Apoi nivelul dedicării tale pentru acel ideal este vital pentru că ştii că 
motivul vieții tale este integrat şi stă în centrul căutării sau relizărilor tale.” 


Cu atât de mult credit, e uşor să-ți dai seama de ce oamenii au atâtea probleme. 
Dacă ţi-a scăpat datoria de sub control, ai o boală — o boală a finanţelor. Acesta, mai mult 
decât orice altceva, îți va cauza dezechilibru. Sentimentul de a fi dator este o cale sigură 
de a-ți bloca drumul spre şanse. 

Dacă ai finanţele sub control, le plăteşti tuturor. Dar dacă nu mai ai nici un pic de 
control, va trebui să boleşti pentru un timp în patul de spital al finanțelor; altfel nu vei fi 
vindecat niciodată. Trebuie să te odihneşti şi să te retragi. Într-o stare de dezechilibru 
lupta de a le plăti oamenilor este cea mai proastă modalitate de a repara lucrurile. Îi va 
încuraja să ceară mai mult şi te scutură pe tine, ceea ce nu e de nici un ajutor pentru 
creditori în final. Retragerea este singura soluție. 

Bineînţeles depinde cât datorezi. Dacă ai pierdut doar puţin controlul, îți poți 
reduce cheltuielile şi le poţi plăti oamenilor încet-încet. Dar să spunem că ai întrecut cu 
mult limita. Prima mişcare este să îți recunoşti ție. Următoarea este să le comunici 
creditorilor că nu vor primi curând banii. Odată ce le-ai transmis asta, te vor scoate de pe 
lista „curând” şi te vor trece în capătul mai îndepărtat al listei , unde sentimentele nu sunt 
atât de puternice şi de multe şi nu va trebui să te agiţi prinzându-te de ouă. 

Prima ta reacție ar putea fi „Dacă nu le plătesc oamenilor, nu-mi distruge asta 
solvabilitatea şi creditul?” Prietene, ideea este că solvabilitatea ta este deja distrusă, iar 
creditul tău este de rahat! Ce-ai de pierdut? În orice caz, nu vei avea nevoie de credit. În 

fond creditul este doar o modalitate de a-ţi satisface dorinţele atunci când nu eşti capabil 
să le satisfaci cu bani gheaţă imediat. 

„Dar dacă-mi pierd cărțile de credit?” Şi ce dacă? Nu ai nevoie de credit dacă ai 
bani. „Da, dar cărţile de credit sunt folositoare când călătoreşti sau când vrei să închiriezi 
maşini.” Nici o problemă. Sunt bănci specializate în a da cărți de credit oamenilor care au 
credite şi au o solvabilitate redusă. Cardurile sunt garantate de client printr-un cont de 
economii în bancă. „Dar dacă nu-mi plătesc datoriile, oamenii nu mă vor mai place.” Uită 
de asta. (Întoarce-te la capitolul trei şi citeşte despre acceptarea de sine.) 

E mai bine să te declari falit decât să încerci să menţii o poziţie care e greu de 
susținut. Apoi după ce ţi-ai curăţat afcerile, va trebui să corectezi greşeala din felul tău de 
a acționa — fără credit — sau, dacă nu, mici sume de credit cărora să le poţi face faţă. Dacă 
ţi-ai şters datoriile vechi şi începi să fi din nou dator, nu ţi-ai atins eliberarea (la nivel 
energetic) din această situație pentru că te bagi din nou în aceeaşi prostie. Din punct de 
vedere karmic, ar fi o înşelătorie. Dar toată lumea are voie să facă măreața greşeală şi 
apoi s-o ia de la capăt. Creditorii tăi sunt la fel de vinovaţi ca şi tine de situaţia datoriilor. 
Au făcut o decizie de afaceri să-ți acorde ţie credit în speranţa unui profit şi tu i-ai 
dezamăgit. Se întâmplă mereu. 

Să spunem ipotetic că ai o carte de credit de 20 de ani şi ai plătit dobândă 19% pe 
lângă taxele anuale percepute pentru acest card pe toată perioada. Compania de carduri de 
credit ştie exact ce procentaj din oameni nu le plătesc banii în fiecare an. Să spunem că 
sunt 2%. Aşa că această companie ia în calcul posibilitatea că toţi clienții nu vor plăti cel 
puţin o dată la fiecare 50 de ani. (2% * 50 = 100%) Costul acesta e adunat la dobânda 
anuală şi la taxele pe care le cer. Aşa că plăteşti de 20 de ani posibila ta incapacitate de 
plată. Atunci, de ce ai vrea să-i dezamăgeşti? Dacă nu intri în incapacitate de plată o dată 
la 50 de ani, le încurci socotelile. Asta ar cauza panică! 

Atunci când datorezi bani, oamenii te hărțuiesc şi asta te face să te simţi ca un ou 
stricat. Uiţi că eşti un copil al lui Dumnezeu şi că eşti nemuritor la fel ca toate lucrurile 
bune. Ai tendinţa să fi dur cu tine şi să crezi toate lucrurile pe care le spun creditorii tăi 
despre tine. La început pare că au dreptate şi că tu n-ai forţă. Dar de fapt e exact invers. 
Creditorii au dreptate dar ei n-au nici o putere. Ca datornic eşti pe locul şoferului şi n-ar 
trebui să uiţi asta vreodată. 

Sentimentele sunt mereu de partea creditorilor şi ei încearcă să-l târască pe 
datornic în acest vârtej emoțional. Dar dacă refuzi să fi zguduit? Faptul că datorezi cuiva 
bani şi nu poţi plăti, nu e un motiv pentru care să fi supărat. Nu se poate întâmpla nimic 
grav. Dacă ai proprietăţi, creditorul poate umbla după acele proprietăți. Multă baftă 
pentru el! Iar dacă nu ai proprietăți, eşti liber ca pasărea cerului. 

În plus timpul este de partea ta de obicei. Având o pierdere, creditorul îşi poate 
investi doar o anumită cantitate de energie în căutarea de potcoave de cai morţi. Într-un 
final îşi dă seama că mai bine-şi foloseşte timpul în altă parte, în afaceri mai profitabile. 
Prin trecerea timpului, datoriile se vindecă singure. 

În ultimul rând, în orice tranzacție există costul tranzacţiei şi profitul sperat. 
Costul iniţial este real dar profitul sperat este o formă mentală. În calitate de datornic, 
asta îți dă un punct în plus. Oamenilor de afaceri nu le place să piardă suma investită 
inițial pentru că acei dolari sunt pierduţi pentru totdeauna şi nu mai pot fi folosiți să 
genereze mai multe afaceri în viitor. Dar de multe ori sunt pregătiți să piardă, sau să nu 
ajungă la profitul sperat. Asta îți permite să faci afaceri prin care să-ţi reglezi conturile 


71 


plătind doar un anumit procent din ce datorezi. Poți negocia. Poţi propune să lucrezi 
gratis şi să plăteşti datoria în felul ăsta. Poţi lua o sumă care îţi este datorată ție şi poți 
plăti o chitanță prin care să convingi creditorul să accepte plata în felul acesta. Îţi sunt 
oferite mai multe opțiuni. 

Hai să vorbim puţin despre datoria din interiorul familiei, bani care au fost 
împrumutaţi celor dragi sau de la ei. Familia este o unitate metafizică puternică în care ne 
integrăm ca să învăţăm despre viaţă. Valoarea ei este că ea crează în jurul nostru un scut 
de protecţie şi le permite indivizilor să-şi analizeze karma într-un cadru prietenos. Eu 
cred în reîncarnare. În orice fel de cadru familial, în mod metafizic, ioni de karma 
acumulată şi situații se pot aranja în spațiu în doar câţiva ani. Frumusețea unităţii familiei 
este faptul că reprezintă un pat încălzit în care înveţi despre dragoste. Şi dragostea este în 
fond graţia salvatoare a umanităţii. 

În lumina asta, cum putem lăsa o datorie familială să ne dezbine? Eu cred că 
familiei nu-i datorezi nimic şi nici ei nu-ţi datorează ţie. Orice fel de tranzacţii financiare 
făcute, sunt o parte din acel mare amestec karmic în care sunteți implicaţi voi, tu 
împreună cu familia ta. Dacă accepți teoria reîncarnării, nu se poate ştii cine cui îi 
datorează ceva. Prin urmare, e trist că nu-ți poți vizita mama pentru că-i datorezi o mie 
sau două. Creditorul familial este la fel de încătuşat ca şi debitorul familial pentru că 
sentimentele faţă de datoria interfamilială crează de obici asemenea dificultăți. Ca să vă 
eliberați cu toții, va trebui să rezolvați situaţia. Cea mai bună soluție este să vă iertaţi toți 
între voi. Aşa că te vei duce la ruda ta apropiată şi îi vei spune în față „Te iubesc, dar nu- 
ți dau banii. Va trebui să-mi ştergi datoria. Familia asta trebuie să fie liberă.” 

Într-o lume în care oamenii obişnuiţi sunt atât de manipulaţi şi controlaţi de 
sistem, familia trebuie să fie un simbol al spiritualității şi al bazării pe sine — trebuie să fie 
iubitoare, puternică şi liberă. E important ca acea putere combinată a acestei uniuni să fie 
folosită de membrii ei ca să se elibereze, nu ca să se lege între ei. Dacă ar fi toată lumea 
mărinimoasă şi ar percepe lucrurile dintr-o perspectivă mult mai infinită, iubitoare, ar 
putea fi atinse culmi înalte de spiritualitate şi fericire. În orice caz, fie că-ţi iartă datoriile 
sau nu, eu aş pleca şi m-aş ierta singur. 

Bineînţeles că nu toate tranzacțiile interfamiliale crează negativism. Dacă un 
angajament e plin de dragoste şi de ajutor şi toată lumea e mulțumită, atunci urmează-l. 
Dar de multe ori nu se întâmplă aşa. O parte din intenţia ta trebuie să înfrunte asta şi s-o 
rezolve! 

Ideea e să te vindeci înainte ca presiunea tuturor angajamentelor tale financiare să 
te îmbolnăvescă şi să nu-ți fie nici ție şi nici altora de folos. Trăim viaţa asta pentru o 
perioadă foarte scurtă — 23.000 de zile, probabil. De ce ai vrea să trăieşti orice clipă din 
zilele acestea prețioase în starea asta de nelinişte din cauza unor lucruri care nu sunt de 
fapt reale? Banii sunt o formă mentală şi aşa e şi datoria. De ce să-ţi pierzi vremea 
certându-te, încercând să schimbi părerea oamenilor? Banca spune că eşti dator; asta e 
părerea lor. Tu ai altă formă mentală care spune „Vă datorez, dar nu primiţi nimic.” În 
infinitatea lucrurilor aceste micro-certuri sunt irelevante. 

Bineînţeles că dacă n-ar plăti nimeni, lumea ar sta în loc. Dar ideea e că doar o 
mică plată e în incapacitate de plată. Dacă trebuie să fi în acel procentaj, ce contează? 
Stând în patul de spital al finanțelor pentru un timp, îți permite să te vindeci şi să-ți 
continui viața. Forța voinței tale este întărită imediat, de îndată ce îți formezi un nou 
echilibru. Apoi, dacă acel echilibru este susținut de o disciplină financiară, îţi va aduce 

bogăție. E foarte posibil ca acea bogăție să genereze muncă, energie şi entuziasm faţă de 
tine şi faţă de cei din jurul tău. Aşa că pierderea din rezervă (la nivel energetic) prin 
neplata datoriilor, poți plăti mai târziu devenind bogat. 

În următorii zece ani vei asista la o restructurare majoră a economiilor lumii. De 
la al Doilea Război Mondial democraţiile vestice au tipărit ca nebunele bani de hârtie. Au 
fost făcute datorii enorme de diferite guverne, datorii ce nu vor mai fi plătite vreodată. 
Într-o zi vor fi nevoiţi să înceteze să-şi mai spună o groază de minciuni şi toată 
harababura va fi rezolvată. Când va veni ziua aceasta, încrederea va fi pierdută pentru o 
vreme şi vom avea o prăbuşire dramatică a banilor. Vom experimenta ceea ce economiştii 
numesc stagnare, adică inflaţie cu creştere zero sau creştere anuală negativă. În acea 
situaţie toţi cei care vor avea bani gheaţă la îndemână, vor fi regi. În timp ce în unele 
domenii, cum ar fi alimentaţia, preţurile vor creşte, în altele vor scădea. În anii 1930 
preţurile proprietăţilor, ale terenurilor comerciale au scăzut în unele locuri cu până la 
90%. De ce să cheltui astăzi cinci milioane de dolari pe o casă pe plajă, când în cinci sau 
în şapte ani vei putea cumpăra aceeaşi proprietate cu 50 sau cu 100 de mii mai puțin? 

Ideea e că dacă începi să ieşi din datorii şi intri în activitatea de a face bani, asta 
nu e niciodată o greşeală — banii îți oferă opțiuni. Dacă îţi sunt blocate toate lichidităţile 
sau dacă nu ai bani gheaţă la îndemână, eşti restricționat. Când îți apare camionul de bani, 
îti vor fi disponibile ocazii fantastice aşa că nu trebuie să te temi. Multe dintre marile 
averi ale Americii au fost create în anii '30. Au fost ridicate industrii întregi cu doar 
câțiva cenți. 

Bineînţeles că totul se bazează pe ce fel de intenții ai. Dacă te vindeci financiar şi 
începi să faci bani şi ai răbdare, în câţiva ani vei avea toate lucrurile la care ai visat 
vreodată. Dar trebuie să ai viziune şi trebuie să fi în stare să desluşeşti semnele. În anii 
"30 erau familii bogate în Germania şi Austria care au intuit cum vor evolua lucrurile 
atunci când au venit naziştii la putere. Au vândut totul la cel mai mare preț şi şi-au luat 
tălpăşiţa. Într-o situaţie nesigură nu este obligatoriu să te amesteci printre ceilalți. Sunt 
mereu o groază de avertizări. Cei care sunt sofisticați metafizic, vor fi DP (de mult 
plecați), cum se spune. 

Singurul lucru care îți stă în drum este claritatea intenţiei tale şi claritatea ochiului 
tău de vultur pe care-l foloseşti în planul tău de acțiune. Hai să analizăm acest aspect 
acum. 


Mersul banilor — Conceptul 13 

„A deveni bogat este un proces de acțiune. ° 
Prima pagină 
Capitolul 10 


OCHIUL DE VULTUR AL LUPTĂTORULUI 


Claritatea intenţiei îți permite să-ţi direcționezi energia pe calea corectă astfel 
încât îți este adunată toată puterea ca să susțină concentrarea voinței tale. Părerea mea 

este că cei mai mulți oameni sunt fără probleme destul de puternici ca să-şi materializeze 
lucrurile pe care le vor. Dar lipsa de claritate din viață îi bulversează. 

Vieţile nostre sunt întortocheate. Prin urmare conştiinţa noastră, care este puterea 
destinului nostru, trebuie să adauge puţină energie ici şi colo. Nimic nu se omogenizează 
rapid sau uşor. 

Am avut onoarea să comunic cu un număr covârşitor de oameni, mai exact 
milioane, şi singurul lucru pe care sper să-l fi impregnat este nevoia de ferocitate în 
intenţie şi o claritate desăvârşită. Lucrul care îi făcea pe mongoli atât de al naibii de buni 
era că ştiau foarte clar unde merg şi erau înfiorător de dedicați. Trupele mongole plecau 
la război cu toate posesile lor, soțiile şi copiii lor. Aşa că se luptau în fiecare bătălie ca şi 
când ar fi ultima. Nu era loc de greşeli, pentru că nu se putea retrage cărându-şi şi 
caprele, nevestele şi copiii. Luptătorii îşi impuneau condiţii în care nu aveau voie să 
piardă. Aşa că n-au pierdut niciodată. 

Am observat asta citind şi studiându-le istoria. Am fost fascinat de onoarea cu 
care trăia luptătorul pentru că se afla în propriul său individualism. Nu avea nevoie de 
susținători. Îi era de ajuns propria persoană datorită puterii pe care o reprezenta. M-am 
gândit că dacă am putea preda lumii acea claritate ca ochii de vultur şi forţa voinței şi 
dacă am putea împleti asta cu magia modernă (având în vedere că înțelegem mintea mult 
mai bine decât oamenii din secolul XII), am putea construi un imperiu liniştit de indivizi 
care ar cuceri pământul la nivel energetic. Nu ca să-l înlănțuim şi să-l jefuim, ci ca să-i 
folosim puterea ca să ne eliberăm pe noi şi pe ceilalți. 

Aşa că mi-am conceput cursul intensiv de cinci zile „Înţelepciunea luptătorului” şi 
l-am făcut în aşa fel încât personalitatea şi ego-ul participantului să nu-i poată rezista. Mi- 
am dat seama că trebuie să scoţi cofrajul vechi ca să poţi construi o personalitate foarte 
fină şi clară. În loc să-l înlocuieşti cu dogme şi prostii, nu-l înlocuieşti cu nimic, lăsând 
persoana aproape golită, stând într-o zonă liberă de energie curată. Apoi dacă-i forțezi să 
vadă că frica lor e în mare parte o iluzie, că nu-şi pot folosi frica în calitate de aliat, atunci 
devin agili şi puternici. Odată ce şi-au clarificat intenția în viață, asta este tot ce le 
trebuie. Devin asasini Ninja pentru care nu există altceva în afară de țintă. 

Am intuit bine şi tehnicile au dat în mod repetat roade. „Înţelepciunea 
luptătorului” a devenit unul dintre seminariile cele mai neobişnuite şi mai puternice din 
întreaga lume. Nu ai neaparată nevoie de „luptători”; ai nevoie doar de dorința de a 
deveni mai mult decât eşti acum. 

Uite o analogie care îmi place. Imaginează-te înotând pe fundul piscinei şi ceva cu 
o putere foarte mare te apucă de picior şi te ţine sub apă. Ai unul sau două minute să te 
lupti să scapi sau te vei îneca. Care ar fi nivelul dorinţei tale să ajungi la suprafață? Cât 
efort ai depune ca să scapi din prinsoare, ca să mai respiri încă o dată aer proaspăt? 
Imaginează-ţi. Apoi vezi dacă dorinţa ta să evadezi din circumstanţele actuale este la fel 
de puternică sau este mai puţin puternică. Pentru că mi se pare că ieşirea din cofraj şi 
eliberarea are nevoie de o cantitate enormă de putere personală şi curaj. 

Pe măsură ce te detaşezi emoțional de viaţă, te vei îndepărta în mod natural de cei 
pe care-i cunoşti şi pe care-i iubeşti. Vei fi singur, pe cont propriu. Asta poate fi 
înfricoşător. Oamenii ar trăi mai degrabă în închisoare cu colegii lor şi cu lucrurile pe 
care le cunosc decât să fie liberi dar pe cont propriu. 

Dacă nu-ţi înlături aproape toate sentimentele din jurul vieţii, îți va fi greu să-ți 
clarifici cu exactitate cine eşti şi care este adevărata ta vocație. Poţi vedea cât sunt de 

confuzi oamenii în general, lucru care-mi confirmă — cel puţin mie — că nu mulți înțeleg 
conceptul de claritate. 

Eşti un individ şi ai venit aici pe cont propriu atunci când erai copil şi vei muri de 
unul singur. Faptul că trăieşti într-o comunitate sau cu familia ta, nu schimbă solitudinea 
călătoriei tale spirituale. Împotmolindu-ţi viaţa cu multe lucruri, vei pierde rapid din 
vedere cine eşti şi pentru ce ai venit. 

Puterea vulturului este în văzul său superb şi nu în ghearele sale. Entuziasmul şi 
energia sunt ghearele tale dar fără o „viziune mai înaltă” eşti fără putere — bâjbâi prin 
pădure căutând disperat binoclul. Viziunea este abilitatea de a te ridica deasupra unei 
situaţii şi de a o „citi” corect. 

În orice tranzacţie comercială sunt lucruri pe care oamenii le fac şi le spun şi 
există şi energia afacerii. Energia creşte din sentimentele adânc înrădăcinate şi din 
gândurile celor implicați. Energia este creată şi din motivele care stau la baza acțiunilor 
oamenilor. Deseori ceea ce spun oamenii este foarte diferit de ce gândesc sau chiar de 
ceea ce vor. Carificându-ți propria persoană şi ridicându-te deasupra situaţiei, vei ajunge 
rapid la adevărul problemei. Sau poți vedea cum decurg lucrurile cu adevărat şi îți vei 
regrupa trupele să aştepte în vale până când vor ajunge într-un final şi celălalte personaje. 

Să spunem că eşti implicat într-o afacere complexă şi nu ştii sigur ce simt ceilalți 
care sunt implicaţi; nici nu vezi cum se va termina. Încearcă acest truc: aşează-te pe 
podea cu capul spre nord şi relaxează-te până ajungi într-o stare meditativă — te-ar ajuta o 
casetă cu frecvenţa theta a creierului. Odată relaxat, inspiră şi expiră adânc de câteva ori. 
În timp ce inhalezi, imaginează-ţi întreaga fiinţă umflându-se ca un balon. Vizualizează 
balonul devenind din ce în ce mai mare. 

Treptat vizualizează-te ridicându-te de la pământ şi în afara corpului şi 
vizualizează cum urci plutind până ajungi la 160 km sau în jurul distanței acesteia, 
deasupra pământului. În acest moment gândeșşte-te la personalitatea sau la sentimentul 
personajului central al afacerii în care eşti implicat. Apoi de la această distanță, coboară 
până ajungi să pluteşti deasupra evenimentelor. Uită-te atent la ce se întâmplă de fapt. Fii 
extrem de concentrat ca să poți citi ce se simte. 

Apoi localizează-te în interiorul personajului principal şi obligă-l să-ţi vorbească 
despre atitudinea lui reală relativ la evenimente. Pune-i acelei persoane întrebări 
relevante. Nu complica lucrurile. Apoi intră în toate celălalte personaje şi interoghează-le. 
Ține-ţi la distanță mintea şi părerile şi ascultă cu atenţie ce spun ei. Ține minte 
răspunsurile. Înainte să te întorci în starea de a păşi, revizuieşte informaţile pe care le-ai 
câştigat prin exercițiul acesta. Fii atent să nu negi ce ai auzit doar pentru că e opusul a 
ceea ce vrei să auzi. 

Fiecare individ are o intelectualitate proprie, care este broşura PR oficială pe care 
ar vrea să o creadă toţi. Dar avem şi personalitatea interioară, care este în adâncul nostru 
şi conține adevăratele noastre motivații şi toate acele motive arhetipale care formează 
baza fiinţei noastre. Intrând într-o stare meditativă şi penetrând sentimentele şi 
personalitatea altor oameni, le atingi sufletul interior. Acesta nu te poate minţi sau păcăli. 

Pentru ca acest exercițiu să fie eficient, trebuie să fi lucrat asupra ta într-un fel, 
aşa încât claritatea percepției să nu-ţi fie noroită prea mult de problemele tale. Când 
vizualizezi o persoană în starea interioară, trebuie să te imaginezi în interiorul lor, cu 
fața înspre cel care pune întrebările. Când răspunde persoana, înregistrează orice 
schimbare de sentimente. Datorită căror cuvinte a avut loc schimbarea în sentimente? 

Schimbarea a fost pozitivă, negativă sau undeva la mijloc? În timp ce în starea 
conştinentă, corpul unei persoane dă în vileag vagi semne despre cum se simte o 
persoană, în starea interioară, sentimentele unei persoane oferă aceleaşi informaţii dar 
mult mai precise. 

Făcând acest exerciţiu de-a lungul timpului, ajungi în stadiul în care nu va mai 
trebui să te întinzi şi să meditezi. Asta se adevereşte în special atunci când persoana 
analizată se află în faţa ta. Când vorbeşte, relaxează-te; imaginează-ţi o scenă pastorală cu 
care eşti familiarizat — eu mă văd plutind deasupra sau stând într-un loc montan pe care-l 
cunosc bine. 

Apoi vizualizează-te stând în interiorul corpului acelei persoane şi întoarce acea 
imagine mentală aşa încât să fie cu faţa înspre tine. Bineînţeles că dacă persoana cu care 
stai de vorbă se află lângă tine, mai mult ca sigur că va fi cu faţa spre tine, dar dacă este 
poziționată într-un unghi, ajustează-ţi imaginea mentală ca să se potrivească cu direcția în 
care se uită persoana. Apoi, având o concentrare pură, nepătată de factori din mintea ta, 
uită-te la persoană cu ochiul stâng în ochiul său drept şi în timp ce ai imaginea mentală de 
a fi în interiorul său, pune întrebările. Dacă în acel moment vorbeşte despre afacerea în 
curs, cu atât mai bine, dar chiar dacă mintea lui conştientă este în altă parte, asta nu te va 
opri. 

Îți începi întrebarea cu cuvinte care îi va aduce aminte memoriei despre mintea 
interioară. Să spunem că afacerea în curs este să construiți un pod peste o lagună la 20km 
în afara oraşului Lagos din Nigeria. Îți vei începe întrebarea cu trei cuvinte cheie „pod, 
Lagos, lagună”. Acestea vor accesa acea parte a minţii care conţine toate sentimentele în 
legătură cu acest proiect. Răspunsul îţi va veni în minte sub forma unor cuvinte. 

Dacă totuşi personajul central din afacere este în alt loc, întoarce-te la tehnica 
balonului. Cea mai bună perioadă pentru tehnica ta este atunci când persoana doarme. 
Dacă să spunem, persoana adoarme pe la 22.00 şi se trezeşte la 6.00, cea mai bună 
perioadă pentru acest exercițiu este la 4.00 dimineaţa în perioada sa de timp. Pentru că în 
acea perioadă activitatea creierului său este cea mai redusă. Ei sunt mai apropiaţi de fiinţa 
lor interioară pentru că principalul ciclu de vise REM (rapid eye movement = mişcarea 
rapidă a ochilor), care are loc chiar înainte de a ne ridica în picioare, nu a început încă. 
Dacă te grăbeşti, foloseşte oricând metoda balonului. Asigură-te că în timp ce te 
concentrezi pe țintă, ai mintea limpede, clară, astfel încât să menţii conectarea mentală 
până când întrebi şi primeşti răspunsurile de care ai nevoie. 

Folosind această metodă vei vedea că poți citi gândurile oamenilor. Lasă-mă să-ți 
clarific. Vreau să spun că vei fi în stare să simți exact ce fel de gânduri are acea persoană. 
S-ar putea să nu reuşeşti să discerni forma mentală precisă, dar poţi afla ce efect au 
gândurile asupra acelui individ. 

Folosind tehnicile acestea (şi mai sunt câteva în cartea mea The Quickening) 
reuşeşti să devăă un luptător priceput. Mulţi vor spune că priceput înseamnă nesincer. Nu 
sunt de acord. Priceput înseamnă a folosi toate resursele umanităţii tale ca să ajungi într-o 
poziţie puternică. Nu înseamnă că vei trage neaparat oameni pe sfoară. Înseamnă doar că 
ai putere şi claritate, pe care puţină lume le posedă. 

Ce m-a atras la vechile tradiții esoterice din Europa, a fost faptul că în acele 
practici era o putere pe care alţii n-o aveau. Motivația mea nu a fost să controlez, ci mai 
degrabă să mă eliberez. Ce rost are să depui efort în căutarea ta, dacă rezultatele acelui 
efort nu-ţi aduc nimic anume? De aceea nu sunt foarte entuziasmat de religii. Pentru că 

deşi învaţă lumea lucruri bune, nu reuşesc să le spună oamenilor cum pot deveni cu 
adevărat puternici. De fapt, cei mai mulţi oameni religioşi sunt puțin smiorcăiți pentru că 
şi-au dat puterea unei simbologii sufocante care există în afara lor. Religia devine mai 
importantă decât ei înşişi şi asta este reţeta pentru o luptă lungă şi grea. 

Ocultiştii pe care i-am cunoscut, cei buni, aveau toți o concentrare foarte 
puternică, ordonată. Ştiau cum să transforme mintea într-o unealtă perfectă pentru voința 
lor. Folosindu-şi viziunea, îşi luau ce aveau nevoie cu puțin sau chiar fără efort. Bogăția 
n-a fost niciodată o problemă pentru că-i citeau pe toți atât de bine, încât câştigau mereu. 
De aceea intenția, claritatea şi simplitatea în concentrare sunt atât de vitale pentru tine. 
Poţi trăi o viață complexă şi totuşi să ai o simplitate clară, pentru că treci peste 
complexităţi prin forţa concentrării tale. Ca să atingi acest nivel în puterea ta, trebuie să te 
eliberezi de toate prostiile care existau înainte. 

Imaginează-ţi în felul acesta — imaginează-ţi că cineva a legat o sfoară în jurul 
piciorului tău atunci când te-ai născut şi că sfoara este nesfârşită. Pe măsură ce-ai mers şi 
ţi-ai trăit viața, sfoara s-a legat de toate situațile pe care le-ai întâmpinat, încurcându-se şi 
înodându-se pe măsură ce mergeai mai departe. Ca să te eliberezi trebuie mai întâi să-ţi 
desfaci sfoara de la picior, ceea ce înseamnă să te transpui într-un vid, unde exişti într-o 
stare perpetuă de „a nu ştii” şi unde exişti doar cu tine însuţi. Apoi eşti obligat să 
urmăreşti sfoara înapoi cu atenţie, dezlegând-o de toate lucrurile în care s-a încurcat. 

La început asta poate părea un lucru imposibil de făcut, pentru că sfoara s-a 
plimbat cu tine prin viaţă timp de 30 sau 40 de ani. Dar pe măsură ce te întorci vei fi 
încântat să vezi că de multe ori, atunci când o desfaci de o situație, o desfaci în acelaşi 
timp de toate celălalte situații similare care au existat vreodată. Mari bucăţi de sfoară se 
deznoadă şi se eliberează imediat. 

Asta este povestea vieților noastre. Petrecem ani de zile legându-ne cu noduri şi 
într-o zi fir realizăm că nu mai putem suporta şi ne eliberăm, fie nu realizăm asta 
niciodată. Sfoara devine un prieten şi murim prinşi ca peştii în plasă. 

Poate că m-am îndepărtat de tema acestei cărți care este cum să faci bani. Dar 
dacă te gândeşti bine, intenţia şi claritatea sunt fundația eforturilor tale de a face bani. 
Fără ele eşti aproape condamnat să dai greş. E interesant că 60% dintre toate afacerile 
mici din America dau faliment în primii zece ani. 

Uitându-te la cifra asta, poți vedea că patronii fie n-au fost experimentați, fie n-au 
avut destul capital, dar în principal în poveştile despre insuccesele acestea poți vedea că 
au dus lipsă de claritate. E atât de uşor să începi o mică afacere fără să îți dai seama în ce 
te implici, sau dacă există sau nu o piață cu adevărat puternică pentru acel produs sau 
serviciu. După succesul iniţial te poţi îndepărta foarte uşor de scopul afacerii. Din cauza 
monotoniei zilnice din afacere, ai tendinţa să nu-ţi mai numeri şi banii. 

Nu există alt motiv pentru a face afaceri decât să numeri banii. Cred că fiecare om 
de afaceri ar trebui să-şi lipească cuvintele acestea mari de un metru de peretele biroului. 
Producţia, crearea, vânzarea, PR şi distribuţia nu sunt afacerea; a strânge şi a număra 
banii sunt afacerea. Deşi nu e neaparat strălucitor să spui asta, dacă ai o viziune clară, vei 
ştii că în fond nu există altceva. Dacă nu te concentrezi pe numărarea banilor, oamenii 
vor realiza rapid că nu banii sunt punctul de concentrare al conştiinţei tale, aşa că îţi vor 
da orice altceva în afară de bani: admiraţie, acceptanță, apreciere, etc. Şi mai devreme sau 
mai târziu vei avea probleme. 

Un alt lucru la care sunt sigur este că mulți dintre acei proprietari de mici afaceri 
nu s-au gândit niciodată serios în ce se bagă de fapt. Nu pot număra câți oameni mi-au 
spus că vor să-şi deschidă o librărie. Dacă nu iubeşti cărţile şi nu eşti pregătit să le respiri, 
deschiderea unei librării este o închisoare. Trebuie să te duci în fiecare zi la lucru de la 
nouă la cinci şi vei sta acolo cu o stivă de cărți sufocantă pentru prieteni. Dacă este un 
magazin mic, probabil că nu poți angaja mult personal, aşa că vei fi legat de locul acela. 
Imaginează-ţi o afacere care are 20.000 de produse diferite. Doar activitatea de a 
comanda cărțile implică o slujbă cu normă întreagă. Ca să faci asta în fiecare zi trebuie 
să-ți placă. Aşa că înainte să te implici în ceva, trebuie să-ți fie foarte clar în ce intri. Şi ca 
să-ți fie clar, trebuie să ştii ce vrei. 

Am făcut sondaje de opinie în seminarile mele întrebându-i pe participanți: Ce 
vrei în viață? Am fost surprins să descopăr că 70% dintre cei interogați, nu ştiau ce vor. 
Am primit multe replici vagi cum ar fi „Vreau să fiu fericit.”, „Vreau să fiu bogat.”, 
„Vreau să-mi găsesc sufletul pereche.” şi aşa mai departe. Dar foarte puţini oameni din 
sală ştiau exact ce vor şi cum vor ajunge să aibă ce-şi doresc. 

De fapt rezultatele acelor sondaje se împart în: 70% nu ştiu, 20% au o idee despre 
ce vor dar n-au habar cum să ajungă acolo şi doar 10% ştiu ce vor şi au un plan bun ca să 
realizeze asta. 

Acum gândeşte-te la Legea Universală. Îţi reflectă exact şi precis ceea ce 
exteriorizezi tu. Dacă forma ta mentală este în genul „Habar n-am ce vreau.”, Legea 
Universală va spune „Auzi prietene, dacă tu nu ştii, eu nici atât.” 

Ştiu că în religiile străvechi există teoria că Dumnezeu de acolo de sus trage 
sforile, decizând cine va reuşi şi cine nu. Dar ideea aceasta e tribală şi copilărească. Ideea 
e că Marele Spirit este imparţial şi ne permite să fim cât de tâmpiţi vrem, cât timp vrem. 
El nu decide pentru noi. Oamenii care posedă claritate şi intenţie reuşesc în viață; cei care 
nu au aceste calităţi, nu reuşesc. Mai simplu nu se poate. 

Mai întâi ar trebui să te decizi ce vrei. Împarte asta în ţinte la distanţe mici, 
aspirații la jumătatea drumului şi viziunea pe termen lung. Apoi tot ce nu face parte din 
plan, elimină din viaţa ta. Asta îți dă forță, claritate şi putere de concentrare pe care le vei 
exercita doar asupra planului.Scăpând de ataşamente şi confuzii, îi dai importanță 
planului. Ca să reuşeşti, trebuie ca toate rațele tale să se îndrepte în aceeaşi direcție. 

Rezultă în mod normal că de fiecare dată când te concentrezi asupra planului, 
acesta câştigă putere. Supraveghându-ţi cu atenţie viaţa, vei vedea curând dacă ai sau nu 
claritate. De exemplu să spunem că țelul de astăzi este să vinzi cinci frigidere. Te urci în 
vechea ta maşină ruginită şi nu vrea să pornească. Aşa că îţi pierzi vreo oră curățând 
carburatorul şi când ajungi în sfârşit pe piaţă, eşti extenuat. Evident, maşina nu face parte 
din planul tău. Scapă de ea. Ia-ţi o maşină mică, una cu rate lunare mici — care să meargă. 
Orice fel de resurse ai avea, trebuie investite în plan. Dacă tu nu investeşti în tine, atunci 
cine? 

Apoi uită-te la calitatea oamenilor care te înconjoară. Oamenii aceştia te susțin 
sau nu emoțional? Dacă nu te susțin, sunt măcar pasivi? Dacă nu, scapă de ei. Uneori e 
greu să-ți laşi prietenii la marea staţie de autobuz a vieţii. Dar aminteşte-ţi, energia ta va 
creşte direct proporțional cu numărul lucrurilor la care eşti în stare să renunți — şi nu 
proporțional cu lucrurile pe care le iei cu tine. Scăpând de lucruri, atitudini, oprelişti şi 
limite de orice fel, lucrurile zboară. 


78 


Apoi dacă pentru planul tău trebuie să ceri ajutorul altora, asigură-te că cei 
implicaţi au clar structurat ce anume trebuie să facă şi ce se întâmplă. Nu uita că în 
general oamenii sunt la fel de groși ca un zid şi dorm în majoritatea timpului. În plus, nu 
sunt clar-văzători. Trebuie să le spui ce vrei şi trebuie să te faci înţeles, să fie totul clar şi 
la obiect. Poți spune: „Aranjează cutiile astea lângă poartă.” şi ei vor da din cap şi vor 
spune „Da.” Dar asta nu înseamnă că au înţeles sau că vor executa munca în mod corect. 
Mai mult, vei vedea că au aranjat cutiile corect de luni până joi, dar vineri le găseşti pe 
acoperiş. 

Atunci când ai de-a face cu oameni, să nu presupui niciodată că ştiu ce fac. Poate 
uneori vei greşi şi-ţi va ieşi un geniu în cale. Dar în mare parte oamenii se împart între 
aproape incompetenti şi extrem de nefolositori. Asta este valabil atât la profesionişti cât şi 
la oamenii muncitori obişnuiţi. Doar pentru că un tip are o carte de vizită pe care scrie că 
şi-a trecut examenul de contabilitate, nu înseamnă că trebuie să te bazezi pe faptul că ştie 
ce face. Mulţi nu ştiu. 

Dacă pui bazele unei afaceri, oamenii îţi vor spune că ai nevoie de un jurist bun şi 
de un contabil bun. Probabil că asta este ultimul lucru de care ai nevoie. Trebuie să-ţi 
găseşti un contabil care să ştie măcar pe jumătate din cât ştii tu despre afacerea ta. Cum 
se poate asta? Dacă vrei să începi o afacere, pune-ți un plan la punct, testează piața, 
verifică-ți de două ori ideile şi porneşte la drum. 

Atunci când vei începe să faci bani vei avea nevoie de un contabil. Dar munca lui 
va consta în mare parte în a adăuga sumele şi în a completa formularele pe care ţi le cer 
oamenii tic-tac. Gândeşte-te la asta, dacă ar fi un contabil atât de bun încât să dezvolte o 
afacere, de ce ar sta în camera din spate completând formulare? N-ar sta. Contabilii buni 
fac afaceri şi se îmbogăţesc. Restul completează formulare. Într-o zi, atunci când vei face 
mulți bani, vei avea nevoie de un contabil bun. Angajează-l pe cel mai bun, indiferent de 
cost. Fiecare cent pe care-l vei cheltui, va merita. A face bani e extrem de simplu. 
Ținându-te de ei şi investind ce-ai scos, e o problemă majoră pentru aproape toată lumea. 

Trebuie să ţi minte că atunci când ai de-a face cu oameni, nu trebuie să presupui 
nimic. Claritatea comunicării este vitală. Regula este să repeți totul de trei ori şi să 
verifici de patru. În felul acesta atunci când le înmânezi altora părți din planul tău, te 
simți în siguranță. 

Pe măsură ce planul se dezvoltă şi din ce în ce mai mulți oameni sunt implicaţi, 
funcţia ta principală este să-i motivezi. O persoană obişnuită se poate concentra asupra 
unui lucru timp de două minute. Dacă nu eşti deasupra situației oră de oră, zi de zi, 
oamenii tăi vor ajunge în stadiul de „muncă grea”, care consistă într-o vântureală de ici 
colo, făcând nimic concret. În orice afacere sunt slujbe productive, care te solicită pentru 
că te testează. Şi mai este restul muncii, din care nu se scoate bani. Oamenii evită cât mai 
mult cu putință munca productivă, care îi solicită şi se agaţă de „munca grea” ca şi când 
ar fi o grămadă de gogoşi gratis. 

Prin urmare este vital să fi conectat — nu numai de propria persoană şi ţelurile tale 
— ci şi de oamenii din jurul tău. Trebuie să le spui ce este important pentru tine şi trebuie 
să te asiguri că se concentrează pe lucrurile productive cât mai mult cu putință. Problema 
este că vor fugi mereu ca nişte copii mici. Aşa că o parte din timpul şi efortul tău va fi să 
îi aduci înapoi de urechi şi să le arăţi mereu ce e vital şi ce nu. 

Nu mi se pare surprinzător că atât de mulți oameni talentaţi dau greş încercând să 
extindă o afacere de o singură persoană într-o afacere comercială mare. Când începi, 

creativitatea ta este cât un munte dar într-un final abilitatea ta de a motiva şi de a-i pune 
pe oameni la treabă va fi mult mai importantă. Nu contează dacă eşti un biochimist bun, 
dacă nu poți angaja un contabil competent. Din nefericire, sistemul nostru educațional nu 
îi învață pe oameni lucruri de care au nevoie în viaţă. E aproape imposibil să angajezi un 
om care să bată la maşină o sută de cuvinte pe minut. Am angajat contabili — mai mulți — 
care am descoperit că nu ştiau să lucreze cu un calculator obişnuit. Nu au stat mult în 
firmă. Te ameţeşte, sincer, când te gândeşti cine va avea grijă de aceşti oameni. Dacă 
creăm o societate de înapoiați mintal, responsabilitatea aceasta covârşitoare va submina 
complet democrațiile vestice. E uşor de văzut de ce a ieşit Japonia la suprafață. 

Mi se pare vital ca atunci când vrei să te extinzi şi să-i incluzi şi pe alţii, să devii 
priceput în a alege oamenii puternici. Nu am toate răspunsurile la această problemă, dar 
eu strâng în jurul meu câţiva oameni şi contractez tot. În felul acesta unul poate conduce 
o duzină de companii mari, fiecare cu şase oameni. Îi aleg pe mongoli, cum le spun eu. 
Nu prea mă interesează ce ştie o persoană. Eu caut oameni care nu pot fi opriţi. Îmi plac 
oamenii care pot trece printr-o anumită cantitate de durere şi disconfort ca să-şi atingă 
scopul. Mai întâi trebuie să fie dedicați propriei lor persoane, apoi cauzei comune — care 
în cazul nostru este publicarea. Dacă nu pot trece prin foc, literalmente, nu-i vreau. Aşa 
că aprindem un foc de tabără la 650°C şi punem întreaga companie să treacă în picioarele 
goale prin foc, bătrâni şi tineri laolaltă. Facem asta de câteva ori pe an. Când o persoană 
poate să treacă peste cărbunii încinşi fără să clipească, atunci trimiterea de 60 de cutii 
până în ora 11.00 este că şi când ai alunga o muscă de pe o prăjitură. Ai nevoie de 
luptători — puternici, cu mintea limpede — şi poți cuceri lumea. E nevoie de concentrare. 


Mersul banilor — Conceptul 14 


„Nu există alt motiv pentru a fi implicat în afaceri, decât pentru a număra banii. 
Producția, crearea, vânzarea, PR şi livrarea nu înseamnă afacerea — a strânge şi a 
număra banii înseamnă afacere. ” 


Când mi-am deschis editura în Statele Unite, am deschis simultan una în Australia 
şi una în Anglia şi una mică în Canada. Îmi sunam asociaţii din celălalte țări şi stăteam 20 
de minute la telefon spunându-mi că au vopsit acoperişul verde. La început am fost 
amabil. Ascultam chestile astea. Dar mai târziu am vrut să-i fac pe toţi să se concentreze, 
aşa că-mi începeam fiecare conversație cu întrebarea „Cât de mulți, cât de mult?” Dacă 
eşti editor, asta este tot ce trebuie să ştii. Pentru că nimic nu contează mai mult în afacere 
în afară de cât de mult am produs şi la ce preț am vândut. 

Asociaţilor mei le-a luat ceva timp până au înţeles, să fie binecuvântați. Dar într- 
un final toţi au reuşit să înțeleagă jocul. Cu cât ne concentram mai mult pe „Cât de mulți, 
cât de mult”, cu atât aveam mai mult success. După un început cam lent în care părea că 
ne plimbăm prin parcarea vieţii cu un pantof într-un picior şi fără un pantof în celălalt, 
ne-am înțeles în sfârşit. Am dezvoltat una dintre adevăratele companii New Age 
internaționale din lume. N-a durat prea mult, poate trei ani, până compania a devenit una 
dintre cele mai mari din lume în domeniul său. 

Privind în urmă îmi dau seama că nu am progresat cu adevărat până cân nu le-a 
fost tuturor clarificată ţinta. Când am început, toți am crezut că ținta este serviciul 
comunitar — ajutarea oamenilor. Dar după un timp am realizat că sunt mai mulți oameni 

care au nevoie de ajutor, decât puteam noi ajuta vreodată. Resursele noastre limitate erau 
folosite pentru a comunica cu oamenii. Dar nu aveam nici un profit de pe urma acestor 
oameni, câştigam doar mulțumire. Şi dacă vrei să ajuţi lumea, probabil că asta ți se va 
întâmpla şi ţie. Îţi vei acoperi cheltuielile sau vei avea un mic profit şi asta va fi tot. 

În orice caz, atunci când eu şi asociaţii mei am analizat bine situaţia, ne-am dat 
seama că vroiam să fim şi bogați dar să ajutăm şi oamenii. Apoi am realizat că banii — 
mulţi bani — ne-ar ajuta. În primul rând banii ne-ar ajuta să ne simţim bine în pielea 
noastră; şi în al doilea rând având mai multe resurse, am face treabă mai bună. Aşa că ne- 
am concentrat pe bani şi am primit ce-am vrut. Odată ce-am clarificat totul, n-am mai 
privit în urmă. 

Prin urmare e important să-ţi evaluezi mereu motivațile interioare, astfel încât 
căutarea ta să fie împuternicită de adevăr. Şi pe măsură ce motivațile acelea interioare se 
schimbă, e uşor să pierzi din vedere ce urmăreşti. Dacă te îndepărtezi prea mult de drum, 
vei fi nefericit. Tot successul din lume e nefolositor dacă eşti nefericit. 

Să spunem că vrei să fi milionar. Poate fi adevărat. Dar dacă te gândeşti bine 
făcând un milion de dolari îţi va creea o groază de legături şi obligaţii care te vor lega. 
Poate că tu vrei libertate. Vei fi extrem de dezamăgit dacă vezi că un milion nu înseamnă 
mult în ziua de azi şi probabil nu-ți va aduce ce vrei. De fapt zece milioane este minimum 
necesar ca să ai libertatea pe care o cauţi. Apoi sunt problemele create de zece milioane, 
pentru că va trebui să ai grijă de ele. 

Poate că ai nevoie să-ți demonstrezi că ai valoare, că eşti un om bun şi că poți 
contribui. Nu ai nevoie de un milion pentru asta. Trebuie doar să vezi valoare în lucrurile 
pe care le faci şi bingo, nevoile tale emoţionale sunt satisfăcute. Concentrându-te şi 
oferind valoare vieţii tale şi activităţilor tale este o rugăciune pentru sanctificarea de sine. 
Munca şi efortul care sunt implicate în trăire trebuie să înceapă să merite şi din nefericire, 
nimic nu le poate face să merite până când nu realizezi tu meritul lor. 

De aceea îi învăţ pe oameni să se concentreze pe propria persoană şi nu pe alţii. 
Nu te vei relaxa niciodată şi nu te vei simţi în siguranță până când nu eşti foarte, foarte 
puternic. Nici măcar toți banii din lume nu-ţi vor oferi stabiliatea spirituală sau 
emoțională şi nici nu-ți vor anihila frica. Îţi vor permite doar să fi terifiat într-un decor 
confortabil. Nimic mai mult. Ţi se rupe o coardă sentimentală atunci când auzi oamenii 
vorbind despre salvarea lumii, când de fapt aceeaşi oameni sunt prinşi în propria lor 
neajutorare. Dacă ar vedea că ei sunt Forța Divină, că cea mai mare rugăciune pe care o 
pot oferi este dedicarea şi puterea lor. Toate prostiile despre care se vorbeşte, Dumnezeu 
vrea asta şi Dumnezeu vrea aia, sunt ridicole. Este nutreţ pentru cei slabi de înger. Există 
o onoare în căutarea ta. Există o frumuseţe spirituală care creşte din nesiguranța perpetuă 
în viață. Confruntaţi cu asta putem doar să acceptăm şi în felul acesta să îi oferim 
umilitate. Concentrându-ne asupra poziției în care ne aflăm şi transformând asta în ceva 
onorabil şi merituos, ne permite să acceptăm că această călătorie în care am fost trimişi, 
are un rost. Putem spera ca atunci când vom ajunge la final să ne uităm în urmă şi să 
înțelegem într-un final ce a însemnat. De ce am ajuns la această grămadă de piatră din 
colţul universului şi ce a însemnat? 

Dacă nu îți venerezi viața, corpul şi mintea şi nu le transformi în ceva special 
pentru tine, atunci întreaga călătorie devine una de protest. Devine o viață de confruntare 
în loc de o acceptare liniştită a locului tău în marea schiţă a tuturor lucrurilor şi o 

confirmare a acestei realizări spirituale prin puritate şi printr-o concentrare limpede doar 
asupra ei. 
In lumina acestei realizări totul este irelevant, nu-i aşa? 


Prima pagină 
Capitolul 11 


PLANUL DE BĂTAIE 


E minunat să ai vise măreţe, având claritate şi conferind valoare lucrurilor pe care 
le faci. Acum eşti confruntat cu acţiunea de a transforma acele vise în realitate. 

Imaginează-ţi că eşti un general mongol. Ţelul tău de astăzi este să muţi 120.000 
de oameni şi să ataci Moscova. Cum vei face asta? Ai nevoie de un plan de bătaie. Ştii că 
ai resursele. Ai trimis spioni să cerceteze care este cea mai bună direcție pentru un atac. 
Ştii din informaţii primite că Moscova are 40.000 de apărători. Mai ştii şi că oraşul are 
mâncare pentru 23 de zile. Având în vedere puterea ta extraordinară şi ferocitatea 
intenţiei tale, ai nevoie doar de un plan bine structurat ca să cucereşti Moscova. Atacul şi 
atingerea țintei de astăzi va decurge normal, atâta timp cât îți calculezi bine metoda de 
atac. Atâta timp cât nu te vei împuşca în picior şi nu vei arunca de pe stâncă 60.000 de 
oameni, scopul este ca şi atins. După ce-au călătorit 10.000 km, 120.000 de mongoli au 
cucerit Moscova în mijlocul iernii în mai puţin de o săptămână. Data — ianuarie 1238 e.n. 


Ţinta 


Acum imaginează-ți viața în aceiaşi termeni. Pune la punct un plan de bătaie. 
Transcrie planul pe hârtie. În primul rând care este ţinta? Denumeşte-ţi planul de bătaie 
folosind cea mai mare dorinţă pe care o ai în viață. Sub asta, scrie cu litere mai mici alte 
dorinţe pe care vrei să le materializezi. Transcriând planul pe hârtie, acesta devine sacru. 
Planul scris are funcția unei unelte pentru ordine şi claritate dar este şi ca o rugăciune. 
Găseşte un loc în casă unde să-ți depozitezi planul. Transformă locul acesta într-un 
sanctuar. Poate vrei să foloseşti o cutie specială, un cufăr de averi, în care să-ţi ţii planul. 
Pune în cutie împreună cu planul câteva lucruri care să aibă pentru tine valoare religioasă 
sau spirituală. Un cristal, o pană de vultur, o poză cu Maica Teresa, un capac de rezervor 
de la Rolls-ul gurului tău, orice. Simbolic înseamnă că nu-ţi vei îndepărta eforturile pe 
plan fizic de drumul principal în căutarea ta spirituală. Oricât de monotone ar fi 
evenimentele de astăzi, ele sunt un fir din țesătură. E important să nu uiţi asta niciodată. 

Auxiliar — şi neavând nimic de-a face cu planul — cred că orice guru care nu are 
un Rolls Royce e un nenorocit. Pe măsură ce ne târâm în căutarea noastră ca să devenim 
mai puternici, avem nevoie de simboluri, simboluri care să fie mai mari decât viaţa. Cum 
poți fi antrenat de un tip slăbănog într-un capot, care foloseşte doar bicicleta? Ca să 
reuşeşti trebuie să-ți alegi viziuni mari. Guru trebuie să simbolizeze „reuşita în viaţă”. 
Dacă urmezi un idiot fără bani, vei avea tendința să-ți minimalizezi aspiraţile ca să nu-ți 
întreci conducătorul spiritual. În loc să reuşeşti vei ajunge să ai o vulcanizare pe străzile 
dosnice din Karachi. Nici gând! Guru al meu trebuie să fie gras, bogat şi fericit. 

Înapoi la planul de bătaie. Pentru ca planul tău să fie dinamic şi viu, va trebui să te 
ocupi de el în fiecare zi. Făcând asta regulat, devine o formă de meditație în care foloseşti 
puterea gândului ca să-ți împuterniceşti planul. Toate evenimentele majore care fac parte 
din plan ar trebui să fie notate sau scrise. Pot fi făcute ajustări şi înregistrate successele. 
Gândeşte-te la el ca la nişte acorduri de muzică, o poezie lirică oferită în fiecare zi Zeilor 
Lichidităţilor. Acele acorduri trebuie să răsune prin întreaga ta ființă, astfel încât tu să fi 
planul şi planul să fie tu. Devine cel mai important lucru din viața ta pentru că tu ai decis 
că aşa este. Revizuind mereu planul nu vei pierde niciodată ținta din vedere. 


Resursele 


Apoi aşează-te într-un loc liniştit şi contabilizează resursele pe care le ai. Poate le 
poţi scrie pe planul de bătaie în culori diferite, aşa încât să iasă în evidenţă şi să nu le 
pierzi din gând. Nu-ţi analiza resursele doar din perspectiva financiară, pentru că ce 
însemni tu valorează mult mai mult decât banii pe care îi ai sau pe care nu-i ai. Gândeşte- 
te la suma totală a energiei care-ţi este disponibilă. Acea forță de viață care-ţi trece prin 
corp şi prin minte este cel mai valoros şi mai puternic lucru pe care îl ai. Este o resursă 
dată de Dumnezeu care poate fi transpusă în euforie, onoare, căutare şi fericire. O parte 
din acestea pot fi exprimate în favoarea bunătăţii lumii, iar alte părți pot fi exprimate pe 
piață şi vândute pentru bani. 

Gândeşte-te la cunoştinţele pe care le-ai acumulat şi revizuieşte mereu ce folos ai 
de pe urma acestora. Mai mult ca sigur că ai talente şi idei de care nu te-ai folosit 
niciodată. Poate că secretul successului tău este să încetezi să faci munca asta mizeră care 
abia îți plăteşte întreținerea şi să te implici în schimb în dezvoltarea şi comercializarea 
talentului pe care îl ai. Te poți exalta pentru creativitatea şi viața ta, poți creea atâta 
energie în jurul tău, încât să te scoată din circumstanțele actuale şi să te introducă într-o 
viață cu totul nouă. S-ar putea să ai nevoie de curaj ca să ieşi în lume şi să te dedici, dar 
în final curajul îţi va fi răsplătit. Norocul îi favorizează pe curajoşi. 

Analizând cu atenție energia din jurul tău, îți vei da seama că eşti infinit mai bogat 
decât crezi. O parte din energie conține entuziasmul tău şi experienţa ta de viaţă pe care 
ai acumulat-o, dar în ea sunt de asemenea şi relaţiile şi prieteniile pe care ţi le-ai făcut. 
Aceste relaţii trebuie cultivate, făcute speciale. Mai devreme sau mai târziu vei avea 
nevoie de un ajutor în viață şi unul dintre aceşti oameni sau poate cineva pe care urmează 
să-l întâlneşti, îţi va oferi acel ajutor. 

Dacă nu ai prieteni sau relații, aş face găsirea acestora prioritatea numărul unu. 
Dacă nu-ţi place să ieşi şi să cunoşti oameni, îţi sugerez să treci peste acest disconfort. 
Stăpâneşte asta ca fiind o parte din noua ta disciplină. Făcând efortul de a-ți întreține 
relațile, exprimi faptul că eşti pregătit să-ți extinzi energia în favoarea cauzei tale. Este o 
afirmaţie a faptului că studiezi şi cauţi. Când faci asta mereu, energia din jurul tău se 
schimbă şi într-un final realitatea îți va răspunde la căutări oferindu-ţi şanse neaşteptate. 
Din nefericire în lumea noastră, successul real nu ține atât de mult de CE ştii sau cât de 
bun eşti. Mai degrabă ține de PE CINE cunoşti. Asta e o realitate. 

E vital să-ţi revizuieşti din când în când resursele, pentru că îţi permite să faci 
contabilitatea şi să trăieşti în adevăr. Dar în acelaşi timp te ajută să transformi resursele 
pe care le ai în ceva special. Ţine de puterea spirituală să mulțumeşti pentru ce ai. 
Imaginaţia noastră are tendinţa să trăiască mereu în viitor, concentrându-se pe ce nu avem 

şi uitând total să înregistreze ce s-a realizat şi ce s-a acumulat. Trebuie să accepţi locul în 
care te afli acum şi persoana care eşti, chiar dacă nu-ţi plac atât de mult. În orice caz, te 
reprezintă. Criticând şi negând circumstanțele actuale spui de fapt că tu eşti cel care nu 
este în ordine. Ce se află în jurul tău este doar o extensie a ceea ce eşti. Uită-te la lucrurile 
acelea şi realizează că sunt aşa cum sunt, chiar dacă sunt imperfecte. Acceptând adevărul 
te propulsezi în circumstanțe mai bune. Opunând rezistență trăieşti în negativismul 
constant al nesatisfacției tale.Cine are nevoie de aşa ceva? 

Ca să faci orice lucruşor special, trebuie să-i oferi calitate vieţii tale. Odată ce 
viața ta devine șarmantă, orice fel de barieră pe care ai întâlnit-o în trecut se topeşte în 
lumina acelei energii interioare care-ţi izvorăşte din inimă. Din punctul de vedere al unui 
om de afaceri, asta e minunat, pentru că orice ai atinge se transformă în aur. În plus te 
ajută să crezi în tine. Văzând valoare peste tot, transformi fiecare acţiune a ta într-o 
afirmare a puterii tale. 

În sfârşit, prin resursele tale poţi avea o anumită sumă de capital. Banii sunt ca un 
îngrăşământ: trebuie să-i împrăştii pentru ca lucrurile să se poată dezvolta. Dacă-ţi 
păstrezi capitalul neinvestit de frica pierderii, nu vei realiza nimic sau vei realiza foarte 
puţin în viaţă. Trebuie să existe o anumită cantitate de risc calculat. Nu te poţi înscrie în 
cursa pentru marele câştig dacă nu-ți dedici un procent din banii tăi — sau chiar toți în 
unele cazuri — ca să câştigi. Priveşte-ţi dolarii ca pe nişte trupe. Foloseşte-i cu 
înțelepciune. Dacă pierzi câțiva pe drum spre Moscova, ce contează? Dacă ţi-e frică să 
pierzi sau dacă ţi-e frică de circumstanţele de pe piaţă, atunci petrece-ţi timpul evaluând, 
controlând şi controlând şi a doua oară şi vei primi răspunsul. Lipsa informaţilor crează 
frică. Odată ce ştii cu adevărat ce faci şi ai cercetat piaţa sau domeniul de afaceri în care 
te implici, atunci toată frica se va topi în lumina rațiunii. 

Cunosc oameni care duc o viață mizeră dar au sute de mii de dolari depuşi în 
bancă. Nu am nici un pic de respect pentru personajele acestea. Frica îi paralizează şi îi 
duce înspre neputinţă. În viaţă trebuie să ai încredere în oameni până într-un anumit punct 
sau îți trăieşti viaţa într-un negativism perpetuu. E mai bine să fi jefuit din când în când 
decât să te întemnițezi în lipsuri. Asumă-ți riscuri. la o inițiativă. Până şi simpla plăcere 
de a fi implicat merită uneori câte o pierdere. Atâta timp cât câştigi în majoritatea 
timpului şi eşti fericit, ce altceva poţi căuta? 


Terenul 


Un general mongol nu şi-ar trimite niciodată trupele fără să se ducă mai întâi să 
cerceteze terenul. În mod similar trebuie să-ți analizezi planul ca să vezi dacă ţi-ai oferit 
toate avantajele posibile. Care sunt condițiel în care speri să acționezi? 

Analizând din punct de vedere metafizic, eu mă uit la energiile lucrurilor, în loc 
să mă concentrez asupra logicii decizilor de investiţie. Eu simt lucrurlie. Dacă există vreo 
discordanţă sau lipsă de armonie, acţionez cu prudență maximă. În mare parte îmi 
folosesc intuiţia ca să-mi dau seama dacă oamenii în care investesc îşi vor îndeplini sau 
nu îndatoririle. Dacă o afacere e bună şi nobilă, o voi simți pozitiv şi va decurge normal. 
S-ar putea să mai existe mici falduri pe care va trebui să le îndrepți, dar dacă există 
sentimentul de flux, afacerea va merge. Dacă întâmpini oprelişti şi dificultăți se poate 
totuşi ca afacerea să meargă. Dar câtă energie emoţională eşti dispus să investeşti într-o 
idee doar pentru mândria de a spune că te-ai zbătut, că ai câştigat? A te împuşca în picior 

doar pentru a demonstra că poţi reuşi în viaţă şi schiop, e o nebunie. Şi ca să ieşi din 
echilibru doar ca să dovedeşti ceva, e extrem de insignifiant. E mai bine să te retragi şi 
să-ți foloseşti mintea pentru ceva mult mai plăcut. 

Când analizezi ambianța acțiunilor tale, ar trebui să analizezi şi condițile 
existente. Acţiunile acestea îmi favorizează şi libertatea sau mă închid şi mă îngroapă? 
Planul de bătaie are nevoie de un teritoriu vast şi fluid, cu cât mai puţine restricții. Dacă 
ajungi în situaţii în care retragerea e imposibilă, eşti prins în capcană. 

Am discutat mai devreme despre concordanță. Doar ca să-ți amintesc, 
concordanța în afaceri e un aspect în care mulți oameni dau greş. Lansându-ţi prea 
devreme acțiunile îți risipeşti o groază de putere psihică conținută de mişcările tale, 
pentru că nu faci altceva decât să aştepţi. E o frustare teribilă încercând să fortezi să se 
întâmple ceva atunci când nu e timpul potrivit. Mai bine mergi o zi la plajă, te întorci a 
doua zi şi totul se leagă fără efort. 

Mie îmi place să încep afacerile primăvara, pentru că puterea de dezvoltare este 
metafizic de partea mea în perioada aceasta. Mă dezvolt şi mă extind vara şi ajustez şi 
scap de uscăciuni toamna. Iarna merg la o băută cu prietenii şi ne uităm la filme cu 
Ginger Rogers de zeci de ori. 

De unde ştii când e timpul potrivit? În primul rând dacă nu e timpul potrivit, lipsa 
fluxului va fi evidentă. În al doilea rând având de-a face cu alți oameni, vei fi capabil să 
vezi dacă au sau nu chef de proiect acum sau sunt prea distraţi. Dacă nu-ţi dai seama, 
aplică vechea metodă mongolă de atac din două părți. Califică-i. Fă-i să se implice prin 
întrebarea: „Eşti pregătit să faci afacerea asta astăzi sau ţi-e mai convenabil martea 
viitoare?” Dacă nu sunt pregătiți, cel puţin vei ştii. Câte sute de ore de muncă sunt 
pierdute anual din cauză că stau degeaba în timp ce forțele externe îţi fac viaţa grea? E 
atât de simplu să elimini prostiile acestea manipulative dând în vileag oamenii. 

Poţi vedea cum amatorii fac acestă greşeală mereu. Se implică într-o afacere şi 
pentru că sunt de părere că asta e singura şansă din oraş, îşi investesc sentimentele în 
totalitate în ea, iar ceilalți simt slăbiciunea lor şi îi manipulează după bunul plac. 

Nu-ţi poţi materializa planul dacă-ţi împrăştii puterea. Având puţine sentimente şi 
înştiințându-i pe ceilalți că vei cădea mereu în picioare, devii puternic. Oamenii nu vor 
avea curajul să se joace cu tine. Nu există limită pentru numărul de oameni sau de afaceri 
care îţi stau la dispoziţie. Calificând oamenii — şi dându-i mereu în vileag — controlezi 
fiecare pas. 

„Arată-mi sânii” spuneam noi acasă. Asta însemna că dacă perechea ta de 
sâmbătă seara nu-ți oferea această mică favoare, şansele tale pentru un success mai mare 
erau minime, ca să nu spun mai rău. 

Nu confunda sentimentul cu intenţia. Intenţia este forța voinței tale proiectate. E 
aproape fără nici un pic de sentimente. E vorba despre tine cerându-i vieţii să-ți dea ce 
vrei. Problema e că prin imaginaţie îți poţi trăi speranţele şi visele înainte ca ele să se 
realizeze în realitate. Metafizic prin asta o iei înainte. Dacă se întâmplă de prea multe ori, 
îți pierzi puterea din cauza dezechilibrului. Sentimentele create de imaginație îţi ard 
tensiunea psihică din dorință. Puterea, care ar trebui să-ţi îndeplinească orice dorință, e 
pierdută. Nu se materializează nimic. lar tu trebuie să te lupţi ca nebunul ca să forțezi să 
se întâmple evenimentele. 

După cum am spus la începutul cărţii, a face bani este o parte din căutarea ta în 
viață. E un joc pe care-l joci cu tine însuţi. E doar o formă mentală şi în funcție de puterea 

ei şi cât de bine te simţi în propria piele, rezultatele vor urma cursul normal. E nevoie de 
o anumită agresivitate şi de o activitate potrivită pe piață, dar asta nu e tot. Nu există o 
limită stabilită pentru câţi bani poți face într-un timp scurt. Dacă există vreo definiție, 
atunci ea este doar în mintea ta şi în sentimentele tale. Atunci când se vor schimba aceste 
aspecte, va avea loc o asemenea inundație de abundență, încât vei fi uimit. Te vei întreba 
unde ai fost toată viaţa până acum şi te vei întreba de ce dracu” ai privit în trecut proiectul 
dintr-un unghi atât de prost. 

Trucul spre bani este de a avea câţiva sau măcar de a-ţi păcăli mintea să creadă că 
ceea ce ai este abundență. Când te vei îndepărta de toate sentimentele pe care le ai în jurul 
banilor, bariera care a fost creată de sentimentele acestea e ridicată. Şansele vor veni spre 
tine imediat, mai mult sau mai puţin. A lua decizia de a te îndepărta de sentimente nu e 
greu; în fond lupta din trecut a fost doar opinia ta. Nu e un efort să schimbi opinia aceea. 
Dacă apeşi butonul din minte ca să vezi banii ca energie în loc de un simbol pentru 
supraviețuirea ta, te vei deconecta de sentimentele primitive ale omului de rând şi vei 
intra într-o perspectivă infinită, în care toată bogăţia existentă în lume devine a ta. Ceea 
ce eşti şi ce ai este oferit în acelaşi mod eliberator. 

Calea sacră — căutarea în care te aflii — este împuternicită de toată puterea care 
vine automat din interior. Viziunea ta infinită asupra lucrurilor depăşeşte viziunea mai 
limitată a ego-ului şi astfel vei vedea cum viața ta va prelua o calitate şarmantă. Tot ce 
atingi va fi transformat ca prin magie într-un sentiment mai puternic de abundență. 

În fond, ce-ţi trebuie mai mult decât să priveşti în urmă în viaţa ta şi să vezi 
bunătate? Să-ţi vezi ţelurile atinse? Să vezi că a existat o însemnătate mai înaltă şi un rost 
pentru tot? 

Ce va face pentru tine successul şi bogăţia? Îţi va permite să petreci mai mult timp 
cu prietenii şi cu cei dragi. Îţi va permite să lucrezi asupra ta şi să devii un om mai bun. 
Te vei îndepărta de închisoarea în care se regăsesc cei mai mulţi oameni şi vei sta sub 
forma unui spirit liber în afara limitelor unei lumi în care există puţină libertate. Acţiunea 
de a cere înapoi acea libertate a adevăratei tale ființe, îi va inspira pe ceilalți în a urma 
aceeaşi cale. 

Când a început primul om să citească şi să scrie, acesta a deschis lumii porţile 
spre o nouă evoluţie. În mod similar, dacă puţini oameni au puterea şi forţa să renunțe la 
restricțiile lumii şi să stea fără teamă în afara lor, într-un final, într-un mileniu îndepărtat 
toată omenirea va ajunge la aceeaşi libertate. Vei avea o plăcere deosebită să te uiţi în 
urmă liniştit, de undeva din eternitate, şi să ştii că ai fost şi tu acolo la începutul mişcării. 
Cadoul tău este că ai realizat într-un stadiu principial că eşti într-adevăr etern, nemuritor 
şi infinit şi că ai avut curajul să te afişezi cu ideea asta în suflet, în timp ce restul 
umanității spunea că o asemenea viziune nelimitată nu este adevărată sau posibilă. Iar 
ceilalți? Cum sunt, aşa sunt. Şi cum e lumea, aşa este. Se va schimba atunci când va veni 
momentul şi va fi pregătită şi nicidecum mai devreme. Atunci când vei accepta asta, te 
vei elibera, ca să te concentrezi asupra ta şi ca să-ți dai putere. Motiv pentru care ai şi 
venit aici pe pământ de fapt, nu-i aşa? 


Prima pagină 

Anexe 


STRATEGII PENTRU ACEST MILENIU ŞI MAI DEPARTE 


Ca un ultim gând, hai să discutăm despre strategia ta pentru acest sfârşit de 
mileniu şi mai departe. Înainte să facem asta, lasă-mă să-ţi spun unele lucruri despre 
mine, pe care ar trebui să le ştii. Nu sunt nici economist şi nici nu am vreo calificare 
financiară. Nu sunt nici contabil şi nici agent la bursa de valori şi nu am vreo calificare 
educaţională pe care s-o recunoască cineva, slavă Cerului. Dar am o cantitate enormă de 
experiență personală în urma mea. Aproape că nu există vreo experiență umană pozitivă 
la care să nu fi luat parte. Am călătorit în jurul lumii de 97 de ori până acum şi mi-am dat 
seama cum să mă declar intrat în joc prin acele forţe care există în mijlocul lucrurilor. În 
termeni comerciali sunt considerat de success. În viziunea mea, successul este energie. 
Nu am cum să ştiu ce nivel de energie am atins şi nici n-aş vrea să ştiu, dar dezvoltându- 
mă şi îmbunătăţindu-mă în ultimii 23 de ani, mi-am însuşit calea „ochi de vultur” şi viața 
are un curs mai mult sau mai puțin fără eforturi. 

Următoarele pagini conțin viziunea şi strategia mea preferată. Poate funcționează 
şi la tine. Sau poate tu şi sfătuitorii tăi veți pune la punct un plan mai convenabil. Prin 
asta încerc să-ți spun că eu nu sunt calificat să-ți zic în ce fel să-ţi mânuieşti afacerile 
financiare. Ştiu despre ce vorbesc dar nu-mi place să le spun oamenilor ce ar trebui să 
facă. Mai degrabă îmi place să le sugerez idei pe care să le evalueze. Aş putea spune: „Eu 
folosesc tehnica asta. La mine funcţionează. Dacă-ţi place, încearc-o.” În fond situaţia 
fiecăruia e diferită. Cum poate oferi cineva o soluţie universală cu cel puţin un grad de 
exactitate? 

Cred că pe măsură ce încheiem mileniul, economia lumii va trece printr-un număr 
mare de turbulenţe. Nu văd asta nici pozitiv, nici negativ — lucrurile se îmbunătăţesc sau 
se strică. Baza mentalităţii Tao este de a fi în ritm cu inhalarea şi expiraţia Minţii 
Universale. 

Pentru a formula o strategie pentru mileniu, trebuie să ne uităm mai întâi la ce s-a 
întâmplat de la al Doilea Război Mondial. După distrugerea care a avut loc, guvernele 
erau nerăbdătoare să pornească din nou la drum. Au dezvoltat o politică liberală a banilor 
ca să stimuleze economiile — America de exemplu a scos milioane din buzunar pentru 
Planul Marshall, care a ajutat Europa în reconstrucție. Pe timpuri banii erau făcuți fie din 
aur fie din metale prețioase, iar banii din hârtie erau giraţi prin aur. Aşa că guvernele 
aveau o limită la câți bani de hârtie puteau tipări. O bancnotă de o liră sau de un dolar 
este de fapt dovada pentru un echivalent în aur. Pe vechile bancnote englezeşti scria că 
Banca Angliei preschimba acea dovadă în aur atuci când o prezenta posesorul. Au fost 
încheiate nişte înţelegeri internaționale care au eliberat guvernele de bariera aurului. Mai 
mult, pe timpuri câteva bănci mai mici îşi tipăreau singure banii. Încet-încet Marile Puteri 
au ajuns la concluzia că acesta e un avantaj prea mare pentru a fi în mâinile oamenilor 
obişnuiţi. Aşa că li s-a luat dreptul înapoi, iar monopolul a fost oferit acelor forțe destul 
de puternice politic şi financiar ca să pună bazele şi să susțină acest monopol. 

Un grup de bănci s-a alăturat în Statele Unite ca să formeze Rezerva Federală. 
Apoi au prostit Congresul să le ofere dreptul exclusiv de a tipări bani pentru întreaga 
economie americană. În felul acesta au sperat să poată încolţi piețele financiare prin 
tipărirea banilor şi reglementând fluxul acestora. Această țintă a fost atinsă aproape 

imediat şi acelaşi club privat încă mai tipăreşte bani, având de 80 de ani acest monopol. 
În mod uimitor a existat o disciplină în tipărire şi în cheltuirea banilor care a durat mulţi 
ani. Dar după evenimentul celui de-al Doilea Război Mondial lucrurile s-au schimbat. 
După război oamenii nu mai vroiau să mai accepte condiţile care au existat înainte de 
1939. Vroiau şi cereau o viață mai bună. Politicienii au răspuns acestor cereri prin 
intermediul presei scrise. În acelaşi timp Statele Unite s-a implicat în Războiul din 
Coreea, lucru care a adăugat o greutate în plus asupra resurselor, în timp ce lumea era 
încă în stadiul reconstrucției. 

Metafizic, în toată puterea există tendinţa de slăbiciune şi colaps. America tocmai 
ieşise victorioasă din al Doilea Război Mondial şi se afla într-o situaţie decentă cu 
coreeni de nord. Aproape toată puterea politică, militară şi economică era de partea 
Statelor Unite. Ca să înţelegem economia mondială de la sfârşitul anilor 1990, trebuie să 
ne uităm la ce s-a întâmplat cu America din 1945. 

Având în vedere puterea Americii după al Doilea Război Mondial n-a fost o 
surpriză că atunci când a apărut situaţia din Vietnam, preşedintele Kennedy a crezut că nu 
va fi mare scofală să se ducă acolo şi să-i bată puțin la fund. Kennedy era expansionist de 
felul său. A atacat Cuba şi a avut probleme. Deşteptându-se după situația asta, psihicul 
său a creat în mod normal o cale prin care să repare lucrurile. Kennedy avea un ego pe 
care-l puteai căra într-un camion. Aşa că excursia în Vietnam le-a fost prezentată 
oamenilor ca o idee nemaipomenit de bună. Toretic doar câţiva soldați din marină se vor 
târî prin tufişuri în timp ce nordvietnamezii se vor retrage în adâncurile pădurilor. 
Problema era că nimeni nu citise cărțile de istorie. Un telefon la Paris le-ar fi elucidat că 
15.000 de francezi au încercat acelaşi lucru la Dien Bien Phu — şi nu mulţi s-au întors. 
Istoria a fost ignorată iar trupele americane au pornit spre Vietnam. 

N-a durat mult până când Americanii „binecuvântaţi fie ciorăpeii lor” s-au săturat 
de-a binelea de Vietnam. Rezolvarea problemei a căzut în mâinile lui Tricky Dicky. Între 
tmp tipii din boscheţi se descurcau cât puteau de bine dar şi ei se săturaseră de escapada 
lor. Credeau că nu li s-au dat uneltele necesare ca să termine treaba. Filozofia taoistă 
sfătuieşte să nu te lupți niciodată, că ar trebui să te retragi în fața confruntării. Dar spune 
de asemenea că dacă trebuie să duci o bătălie, trebuie să te asiguri că vei câştiga — şi 
rapid. Un lucru bun la Maggie Thatcher în anii '80 a fost, fie că-ți place sau nu, faptul că 
nu se juca. Când frecuşurile dintre Argentina şi Insulele Falkland au luat amploare, ea a 
trimis întreaga marină britanică — inclusiv două submarine nucleare — să descurce ițele. 
Toată lumea s-a distrat de minune. Pe drum încolo băieții s-au ales cu un bronz superb în 
timpul croazierii de o lună pe Atlanticul de Sud. Regina şi-a trimis unul dintre fiii ei şi 
toată harababura s-a terminat într-o săptămână. Sâmbăta la prânz toată lumea era înapoi 
în bar. 

Dar războiul din Vietnam a fost altfel. S-a tot tărăgănat. Din această cauză 
America a trebuit să împrumute din ce în ce mai mulți bani ca să se menţină implicați, iar 
la sfârşitul anilor "70 datoria națională ajunsese la aproximativ 500 miliarde dolari. Prin 
urmare din cauza acestor dolari care curgeau printre degete, inflația a ajuns la acoperiş şi 
în timpul preşedenţiei lui Carter a fost de-a dreptul scăpată din mână. 

Dacă analizezi istoria economică a Statelor Unite, vei vedea că la mijlocul anilor 
1960 a fost punctul culminant al economiei americane. Războiul din Vietnam a fost o 
irosire. A fost cel mai important eveniment al acestui secol. A fost punctul de întoarcere 
al Americii şi prin urmare pentru întreaga lume. Miliardele care erau cheltuite pentru 

război se adunau la miliardele cheltuite acasă. Guvernul începuse să împrumute bani la 
fiecare pas. 

Între timp marile corporaţii nu erau departe de a intra în joc. Au fost create tot 
felul de instrumente cu nume atrăgătoare: obligaţiuni cu dobândă mare, efecte de plată, 
plăți la termen, acţiuni şi garanţii. Orice-ţi trece prin cap, tipii de la birou executau. 
Deoarece guvernele aveau voie să transforme hârtia în avere, a rezultat că le-ar face bine 
economiilor lumii dacă oamenii de afaceri ar face exact acelaşi lucru. În fond afacerile 
trebuiau să se extindă ca să poată fi plătită dobânda şi datoria în creştere a Americii, în 
timp ce restul lumii strângea bani. Cu cât lucrau mai mulți oameni şi-şi plăteau taxele, cu 
atât mai bine puteau guvernele stăpâni situaţia care devenise acum ruşinoasă. 

Importanţa Războiului din Vietnam pentru economia Americii nu poate fi trecută 
cu vederea. Între timp naţiunile mai mici dădeau legi de care beneficiau cetăţenii şi le 
dădeau oamenilor care munceau tot felul de bani în plus, fără să se gândească cum vor 
plăti pentru asta. Hârtia creea beneficii. Politicienii erau fericiți, iar oamenii ajunseseră să 
considere ajutoarele un drept, nu o opțiune. Metafizic oamenii sunt într-un fel protejați 
pentru că imaginaţia noastră trebuie să fie târâtă în realitate pentru ca noi să 
experimentăm evenimentele. Astfel gândirea negativă nu ni se aşează imediat la picioare. 
Punctul slab al acestei protecții este că experienţele pozitive trebuie clădite treptat în 
acelaşi fel. Dar prin curentul bogăției de hârtie corporaţile, băncile şi guvernele puteau 
evita protecția noastră metafizică dată de Dumnezeu şi îşi puteau transpune imediat 
imaginaţia şi formele lor mentale în bani. Valoare reală fără vreun efort major. Acesta 
este primul capitol din povestea tristă. 

Atunci când mintea ta expansionistă o ia cu mult înaintea realității, abilitatea de a 
te concentra şi de a controla evenimentele este redusă. Există un moment în care puterea 
extensibilă a unei forme mentale trece de un punct critic. Pentru Hitler atacul asupra 
Rusiei a fost acel punct. Pentru Statele Unite — şi prin urmare pentru economia mondială 
— Vietnamul a fost catalizatorul. Odată trecut acel punct, e doar o chestiune de timp până 
când are loc o contracție. În această contracție sunt semințele siguranţei metafizice şi a 
supravieţuirii. Mintea interioară colectivă a planetei ştie de ce are nevoie ca să nu se 
autodistrugă. Dintr-o dată fără vreun motiv logic, toată lumea e de acord mai mult sau 
mai puţin, că cel mai bine e să se retragă. 

Eu cred că noi ca oameni comunicăm între noi tot timpul la un nivel interior. 
Conceptul celei de-a o sută mimuţe este oferit ca dovadă că în regnul animal există o 
asemenea comunicare. Dacă asta e adevărat, atunci cât de sofisticată trebuie să fie 
comunicarea interioară umană. Toţi suntem colectiv de acord cu anumite lucruri. La nivel 
intelectual asta e numită opinia publică. La nivel interior e un vis colectiv din care ne 
trezim cu toţii în aceeaşi dimineaţă. Dintr-o dată, aparent fără motiv, o idee nouă intră în 
mintea lumii. Chiar dacă e nevoie de ani pentru ca acea idee să fie filtrată într-o 
schimbare concretă, odată ce ideea e acolo şi prinde rădăcini, devine o forță puternică în 
psihicul lumii. 

Pentru mulți pământul nostru e doar o bucată de piatră care pluteşte prin spațiu. 
Pentru metafizicieni este un organism viu care ştie de ce are nevoie ca să treacă prin 
ciclurile sale şi să ajungă la destinul final. Evoluează de la sine şi se auto-reglementează. 
Are un spirit, aproape în acelaşi fel în care corpul fizic are o evoluţie spirituală, 
metafizică, în concordanţă cu viața corpului. Când oamenii îşi fac de lucru deranjând 

echilibrul natural al planetei, poluând stratul de ozon, de exemplu, atunci culegem 
roadele reacției naturii la această neleguire. Acesta e al doilea capitol din poveste. 

Să ne întoarcem la istoria economică a Americii. Făcând o hartă de la Războiul de 
Independenţă până în mijlocul anilor 1960, vei vedea că economia a crescut şi a regresat 
la intervale foarte regulate. Expansiunea şi contracția făceau parte din echilibru. Fie că 
urmăreşti curba lui Kondrotief sau teoria valurilor a lui Elliott şi vezi cifrele Fibinachi, nu 
trebuie să fi geniu ca să observi că economia inspiră şi expiră la fel ca toate celălalte 
lucruri. În fond ce este economia? Este compusă din formele mentale şi activităţile 
oamenilor, nimic altceva. Evident că va urma ritmurile pe care le urmăm şi noi. 

În 1960 a avut loc o mare schimbare în Statele Unite — Flower Power a apărut în 
visul colectiv. Naşterea unei noi spiritualități, o conştiinţă mai înaltă a început să se mişte 
în stadiul embrional. În Anglia Beatles-ii au preluat rugăciunea întregii lumi şi cântau 
despre un ideal mai înalt, un nou individualism, o viziune mai blândă. 

Mişcarea Flower Power din anii '60 era simplistă şi fermecătoare. Uită-te la 
umilitatea acestei rugăminți: „Tot ce dorim este să-i daţi o şansă păcii.” Tot un cuvânt 
umil urmat de o rugăminte adresată forțelor de la putere din mintea colectivă, oferind o 
idee nouă, fiind exprimată într-un mod copilăresc. Există o frumuseţe extraordinară în 
această schimbare majoră şi la fel că multele întoarceri suave şi grijulii pe care le făcea 
lumea, mişcarea Flower Power a revoluţionat lumea. Într-un final transcendenţa a început 
să schimbe scena economică. 

S-a înfiripat o mică ceartă între forțele internaționale care îşi doresc globalizarea 
şi cât mai mult control guvernamental şi forțele interioare transcendentale care scot 
oamenii din sistemul tic-tac şi îi îndreptă spre o mai mare libertate spirituală şi financiară. 
Mişcarea de a dezvolta conştiinţa oamenilor cuplată cu scena drogurilor şi mişcarea 
dansului extaziant din Europa, a dus la formarea unei evoluții alternative a vechiului 
sistem patriarhal militar. Spațiul cibernetic şi internetul sunt manifestații adiţionale 
adiționale ale minții globale internaționale în încercarea de a se îndepărta de dominația 
instituțională. Următorii 20 de ani vor fi marcați de conflictul enorm dintre vechea ordine 
şi cea nouă. Confuzia şi lipsa scopului sau a viziunii va predomina în mintea globală. 

Pământurile din sudul Ecuatorului există datorită echilibrului organismului 
planetar. S-au aflat într-un fel de stare de somnolență care a contrabalansat activitatea 
înnebunitoare a emisferii nordice. Dar în anii '60 acele teritorii sudice au început să se 
trezească. Ca un măreț animal preistoric prins într-un ghețar de un miliard de ani, dintr-o 
dată s-a topit gheaţa şi animalul s-a ridicat în picioare. Primele veşti pe care le-am auzit 
de pe acele tărâmuri au fost de la cântăreţi şi actori. La fel ca şi trubadurii Europei, care 
prevesteau era renascentistă mergând din tavernă în tavernă cântând despre noile virtuți 
ale cavalerilor, scoțând în evidenţă dreptatea din legenda lui Camelot, aşa şi-a trimis şi 
Australia trubadurii în lume ca să le spună tuturor că uriaşul adormit s-a trezit la viaţă. 
Între timp America de Sud s-a trezit şi ea pentru a avea o nouă însemnătate. Pentru că 
mişcarea Flower Power a creat o piață masivă pentru transcendenţă şi pentru că drogurile 
sunt un rezultat al acestei transcendenţe, America de Sud s-a trezit pentru a avea 
individualitate şi propria dezvoltare. Având puţin de oferit, rezultă că vor deveni fermierii 
şi furnizorii nevoii nordice de droguri. 

Drogându-se, un individ nu încearcă să distrugă status-quo-ul. Ci încearcă să se 
îndepărteze de evoluția omului de rând. Nu este aliniat spiritual cu status-quo-ul şi se 
simte incapabil să schimbe lucrurile. Prin urmare printr-un fel probabil greşit încearcă să- 

şi găsească propria divinitate, sperând să ajungă la o nouă realitate — o transcendență — 
prin folosirea drogurilor. Teoretic asta n-ar trebui să deranjeze pe nimeni. Nu se 
diferențiază cu nimic de unul care se îmbată. Dar practic scutură zdravăn Marile Puteri. 
De ce? Pentru că industria drogurilor ilegale este distructivă şi pentru status-quo şi pentru 
omul obişnuit. Deasemenea este un producător masiv de venit, care se află în afara 
sistemului, distrugând astfel forţele de la conducere. 

În ziua de azi venitul din droguri în Statele Unite are o valoare între 400 şi 500 
milioane $ pe zi — sau peste 150 miliarde $ pe an. Banii aceia nu sunt în mâinile status- 
quo-ului — sunt în mâna oamenilor excluşi de societate care n-ar fi trebuit să aibă 
vreodată access la bogăție. Mai rău decât atât sunt venituri neimpozabile, aşa că impactul 
asupra economiei e extrem de mare. Drogurile au luat minţile oamenilor şi i-au îndepărtat 
de „status-quo”. Banii pe care i-au generat frogurile au eliberat o clasă socială 
subevaluată, extinzându-se din circumstanţe economice de multe ori fără speranţe, într-o 
putere economică grandioasă — atât de mult, încât industria drogurilor este acum în afara 
controlului guvernamental. 

Atunci când creezi circumstanțe în care milioane de oameni nu au şansa 
successului economic, iei taxe, reglementezi şi dai legi în defavoarea oamenilor obişnuiţi, 
nu trebuie să fi surprins dacă îşi vor lua tălpăşiţa şi-şi vor inventa propriul sistem. 
Industria drogurilor este un alt exemplu al minţii transformatoare a omenirii care se 
răzvrăteşte împotriva controlului riguros şi atitudinii elitei de la putere — atitudine care a 
fost moştenită de la Revoluţia Industrială din secolul trecut. 

În ţările sudice din Africa naţiunile s-au trezit şi au cerut independenţă. Negrii din 
Africa de Sud au avut aceeaşi trezire. În est, indonezienii au dus un război groaznic 
luptând cu lopeţi şi târnăcoape şi au alungat coloniile olandeze. În toată lumea puterile 
europene s-au retras pentru că acum era timpul. Colonizarea lumii tribale în anii 1700 şi 
1800 era un pod metafizic, o luare în custodie. Aceasta a purtat naţiunile tribale adormite 
înspre o nouă metafizică a individualităţii. Dar acum şi-au învăţat lecțiile şi-au absolvit, 
cerându-i profesorului să-i lase să-şi urmeze propriul destin. Între timp transcendența 
Flower Power a descătuşat mintea lumii. Am făcut un pas imens spre tehnologie. 

Am avut curajul să visăm la noi posibilităţi şi de la tehnologie am învăţat cum să 
ne mişcăm minţile din ce în ce mai repede. S-au inventat calculatoare care puteau citi 
fiecare pagină dintr-o enciclopedie în 20 de volume în câteva secunde. Transcendenţa a 
extins mintea interioară, în timp ce tehnologia a extins ființa intelectuală. 

Femeia a fost mereu în custodia lui Yin, energia interioară a lumii, în timp ce 
bărbatul a avut responsabilitatea expansionistului Yang. Dar tehnologia medicală ne-a 
oferit pilula contraceptivă. Femeia a fost eliberată de o mare parte din restricția care o 
ținea legată printr-o disciplină severă de Yin şi de familie. Datorită necesităţii economice 
şi printr-o reacție naturală, spontană la eliberarea ei, femeia s-a îndepărtat de baza Yin şi 
s-a îndreptat spre libertatea sexuală, care înainte îi era rezervată bărbatului, într-un sistem 
patriarhal ca o experiență Yang. Din nou echilibrul din mintea globală s-a schimbat. 
Unitatea legăturii familiale a fost pusă sub tensiune. 

Japonezii cu minţile lor intelectuale şi-au însuşit atât de bine tehnologia încât se 
simt ca gâsca în apă. Prin asta s-au mutat de la Yin, Zen, societatea insulară 
laexpansionismul Yang al ţărilor vestice. Uite cât de frumos se împletesc toate 
evenimentele într-un tipar care ne oferă un indiciu evident despre viitor. Observă cum 
totul se bazează pe simetria perfectă a evoluţiei lumii. Atunci când ţările din emisfera 

sudică s-au trezit la viață, echilibrul planetei s-a schimbat. Nu a mai existat un Yin în sud 
pentru a echilibra Yang-ul din nord. Dintr-o dată a existat un Yang perpetuu în mintea 
lumii — activitate constantă, nord şi sud, producţie constantă — fără odihnă, fără 
contrabalans. 

Flower Power, presele de tipărit bani, gândul transcendental, drogurile, 
Vietnamul, calculatoarele, pilula, dezvoltarea economiilor asiatice şi trezirea emisferei 
sudice a distrus liniştea minții interioare a lumii. Şi nu mai pot fi suportate multe. Mai 
mult, energia acumulată a acestei expansiuni a subminat elita conducătoare atât de mult, 
încât acum economiile sunt mai greu de controlat. La nivel colectiv suntem cu toţii de 
acord pe plan interior că vrem pace — atât pace interioară cât şi pace pe plan internațional. 
Ce-i prea mult strică! Baza sănătății noastre mentale, mintea noastră interioară a fost 
zguduită. 

Explozia navei spațiale este o manifestare a unei expansiuni prea puternice — prea 
mult yang şi prea puţin Yin pentru siguranță. Uite cât de bine oglindeşte acel eveniment 
circumstanțele din ziua de azi. Similarităţile sunt uluitoare. NASA se chinuia să-şi 
extindă programul navelor spaţiale. Trebuia să aibă activitate constantă ca să primească 
de la Congres banii necesari. Prin asta s-a ajuns la un dezechilibru, manifestat sub forma 
unei presiuni din interiorul rachetei (mintea interioară) apăsând pe punctele slabe, inelele 
„O” (corpul fizic). Corpul a cedat. Cea mai importantă rachetă din tehnologia lumii a fost 
distrusă. Acum să ne uităm la echipajul care a pierit: un cercetător reprezentând mândria 
noastră tehnologică (Yang); câțiva soldați americani (Yang); un bărbat de origine 
Japoneză (Yang); şi o femei liberă care era profesoară, o profesie (Yang). Nemaipomenit, 
nu-i aşa? Au înțeles oamenii ce le-a fost transmis prin dezastrul rachetei? Unii da, alții 
nu. Mintea interioară a lumii a înţeles? Cu siguranță. Ne-a confirmat tuturor încotro se 
îndreaptă totul.Cu toții ne-am apropiat de un consens metafizic. 

Apoi, ca să fim siguri că am înţeles, Bursa de Valori din Statele Unite a explodat 
pe 17 octombrie 1987. S-a contractat (Yin) cu 500 de puncte în 360 de minute. Dacă aş fi 
pus să ghicesc, aş spune că am avut o explozie tehnologică, o explozie financiară, o 
explozie sexuală (SIDA) şi acestea ne duc spre aşteptarea unei explozii naturale care să 
completeze secvenţa. Poate că distrugerea muntelui Sf. Elena a fost primul eveniment din 
ciclu şi urmează celălalte sau poate că a fost un eveniment întâmplător şi urmează să vină 
o explozie naturală sau fizică a naturii. În orice caz aceste semne sunt la fel de subtile ca 
o lovitură în cap cu o bâtă. 

În timpul contracţiei la sfârşitul anilor '80 economia Americii părea bolnavă. Nu 
exista nici o posibilitate de a convinge politicienii să-şi injecteze cerneală roşie. 
Tiparniţele scoteau hârtie atât pentru Wall Street cât şi pentru Washington în timp ce încă 
mai existau fraieri care să cumpere. Dar pe măsură ce a scăzut inflația şi dobânzile şi-au 
revenit, indicele Dow s-a urcat la cer. America este cea mai inventivă ţară din lume şi 
baza sa tehnologică a scos-o din problemele cauzate de datoriile cu Vietnamul şi în felul 
acesta lucrurile şi-au revenit. Datorită inventivităţii tehnologice a Americii au fost create 
milioane de locuri de muncă, deficitul a scăzut şi dominaţia Americii pe pieţele lumii s-a 
refăcut. Aşa că în anii 1990, situaţia din punct de vedere economic arăta bine şi bursa de 
valori americană s-a îndreptat înspre stratosferă, luând cu ea şi restul lumii. Japonia încă 
nu şi-a revenit de pe urma pierderilor sale, iar pieţele asiatice au fost declarate ca fiind 
nesigure, aşa încât Statele Unite au dominaţia supremă — cel puţin momentan. 

Apogeul tehnologic e foarte interesant; este parția manifestarea intelectului 
căutând nemurirea, încercând să-şi păstreze dominaţia asupra destinului lumii. Este ego- 
ul lumii spunând „Dacă venim cu idei din ce în ce mai deştepte, vom trăi într-un final 
pentru totdeauna şi vom avea o utopie fără efort în care ego-ul şi mintea pot domina peste 
tot.” 

Problema acestei teorii în termeni metafizici este că cu cât domină mintea mai 
mult, cu atât se implică ego-ul mai puternic şi cu atât mai mult se îndepărtează oamenii 
de adevăratul lor spirit interior. Aşa că toată dezvoltarea tehnologică nu înseamnă nimic 
dacă oamenii vor simţi un vid spiritual în interiorul lor. Încep să se comporte ciudat. 
Viaţa devine haotică iar moralitatea oamenilor e aruncată pe fereastră. Practici sexuale 
bizare devin normale. Motto-ul devine dinte pentru dinte. Devenim mai puţin umani şi 
spirituali, ci vom fi din ce în ce mai robotizaţi, controlaţi de sistem. Într-un final 
stabilitatea economică va fi zguduită pentru că lumea lipsită de inteligență pe care o 
creăm prin dominația minţii, ne provoacă frică. Când suntem speriați, clacăm. Ne auto- 
distrugem. 

Ce se va întâmpla în acest mileniu şi mai departe? Mintea interioară, spiritul 
colectiv al omenirii, îşi doreşte să se întoarcă la Yin, îşi doreşte să se descopere pe sine şi 
să-şi amplifice energia. Mintea externă intelectuală şi forţele de elită care contolează 
lumea, insistă în continuarea expansiunii. Astfel se formează un vid. Realitatea interioară 
care stă la baza intelectului este îndepărtată tot mai mult de evenimente. Într-un final 
spațiul acesta gol ve deveni din ce în ce mai mare, iar siguranţa naturală şi sprijinul 
spiritual al intelectului va fi pierdut pentru că va sta într-un vid, îndepărtându-se tot mai 
mult de adevărul interior. În acel moment colapsul va fi inevitabil. 

Când se va întâmpla asta? La această întrebare e imposibil de răspund cu 
exactitate, pentru că ține de psihologia şi spiritualitatea minţii globale şi e greu de fixat o 
dată anume. Contează doar recesiunea care va avea loc. Pe ce parte a monezii ai paria? 
Va câştiga dorinţa spirituală naturală de a se contracta? Sau va ţine la nesfârşit activitatea 
constantă, nenaturală a părții expansioniste? Eu ştiu pe ce pariez. 

Să-ţi mai spun un lucru înainte de a vorbi despre plan. Perioadele de contracție 
economică nu sunt negative. Faptul că cineva a luat hotărârea ca fenomenul să se 
numească „depresiune”, a fost părerea aceluia. Nu trebuie să existe nimic depresiv la asta. 
Eşti într-o căutare. Asta e nemaipomenit. Dacă eşti echilibrat, barca ta va pluti pe un flux 
mic la fel ca pe unul mare. Aş spune că perioadele de contracție sunt mai puţin obositoare 
ca cele de expansiune. 

Prin urmare planul este o strategie implicând un nivel de conştientizare şi 
recomandă în general câteva idei specifice. E imposibil să-i spui cuiva „Cumpără aur, 
vinde acţiuni.”, în timp ce piaţa fluctuează atât de dramatic în fiecare zi. ŞI în fond, dacă 
un om nu ştie pe ce poziție financiară, emoţională sau spirituală se află, cum l-ai putea 
sfătui? Nevoile noastre sunt diferite, ca şi personalităţile şi resursele financiare cu care 
trebuie să ne descurcăm. 

Punctul central al planului este să te contractezi voluntar spre o energie mai 
adâncă Yin, înainte ca sistemul să-ţi impună acea contracție fie că-ți place sau nu. Felul 
în care te vei contracta ve depinde de resursele şi nevoile tale. Trebuie să-ți dai seama că 
odată ce ţi-ai satisfăcut nevoile şi ai destui bani ca să-ți cumperi cele mai recente 
experiențe pe care le vrei, ajungi într-un punct în care probabil nu mai este necesar nici 
un fel de efort. A deveni bogat e un lucru minunat, dar trebuie temperat cu echilibru şi nu 

trebuie realizat în defavoarea ta sau a calității vieţii tale. Nu eşti împlinit dacă ai grămezi 
de bani dar viaţa ta interioară spirituală e o deşertăciune sau dacă nu ai nici o libertate în 
afara faptului de a urmări din ce în ce mai mulți bani. Calitatea vieţii e la fel de vitală ca 
şi grămezile de bani. 

Mai mult, trebuie să ne amintim că am venit pe lume pentru a învăţa să iubim într- 
o dimensiune care este intrinsec de temut. Asta e lecţia numărul unu. Nu veri să te 
îmbogățeşti în defavoarea faptului de a fi bun şi iubitor cu propria persoană şi față de 
ceilalți. Aşa nu ai nici o speranţă şi într-un final nu te va duce nicăieri. Aminteşte-ţi, banii 
nu vor cumpăra niciodată siguranţa — există o groază de oameni bogaţi care sunt speriaţi 
şi nesiguri. Siguranţa o obţii având grijă de nevoile tale, inclusiv de tine, vindecându-te 
pe tine şi onorându-ţi călătoria din viaţă — atât cea interioară cât şi cea exterioară, prin a 
nu o degrada şi a nu o arunca la gunoi. Prin dragoste pentru propria-ți persoană şi respect 
şi prin căutarea Forţei Divine în interiorul tău, ajungi la siguranţa şi la liniştea sufletească 
pe care banii nu le pot cumpăra. 

Pe măsură ce lumea accelerează printr-o expansiune Yang pe care nu o poate 
susţine, vei vedea cum supărarea şi tristeţea vor pune stăpânire pe mintea globală cum nu 
s-a mai întâmplat vreodată — psihicul oamenilor va fi zguduit şi-ţi va fi mai greu să-ți 
susţii propriul echilibru dacă nu te controlezi, dacă eşti suprasolicitat, dacă te-ai pierdut în 
marea de gunoi care formează piața globală. Pieţele se vor mişca rapid, aşa că va exista o 
abundență de şanse — vei putea deveni bogat foarte repede. Dar atunci când acumulezi, 
dezvoltă-ți o strategie care să te includă pe tine şi ceva sau pe cineva apropiat şi drag şi 
lucrurile reale din viață şi nu călca pe oameni pe măsură ce înaintezi, pentru că dragostea 
e singura monedă spirituală eternă. Dacă nu iubeşti şi nu eşti iubit, eşti falit. 

Există o discuţie în contradictoriu interminabilă despre ce s-ar putea întâmpla cu 
economiile lumii în timpul şi după acest mileniu. Totul ține de America. O teorie spune 
că tehnologia se va dezvolta mereu şi bogăția lumii va creşte odată cu ea. Altă teorie ar fi 
că datoria Americii (care acum e la trei trilioane de dolari) şi datoriile restului lumii sunt 
enorme şi în afara oricărui control şi nici un ritm de creştere nu va fi în stare să salveze 
ceva. Pariez că nu poate exista o expansiune bazată pe datorii — nu doar pentru că e 
imposibil din punct de vedere economic, ci pentru că chiar dacă ar fi posibilă, într-un fial 
planeta înseşi, organismul se va revolta din cauza poluării şi a prostului comportament 
cauzat de globalizare şi de comerțul internațional. Schimbările climei pot afecta cu 
adevărat producţile şi pot apărea situaţii ca lipsa resurselor de hrană şi dezastre naturale 
pentru a echilibra sentimentul perpetuu de Yang, care este băgat cu forța în mintea 
globală de către guverne şi marile afaceri. Părerea mea este că sufletul organismului, 
adică al planetei noastre este legat de inconştientul colectiv (mintea globală) al umanității 
şi nu cred că ar fi separate. Cred că planeta ştie ce se petrece în minţile noastre şi că este 
o parte din mintea noastră aşa cum noi la rândul nostru facem parte din corpul său. 

Singurul lucru de care poţi fi sigur este că expansiunea nu va dura la nesfârşit, aşa 
că orice strategie trebuie să conțină şi o mişcare defensivă, pentru că ce s-ar întâmpla 
dacă dintr-o dată se va duce totul de râpă? Pe de altă parte nici nu-ți doreşti să fi exclus 
dacă lucrurile vor continua să se extindă în următorii zece ani sau mai mult. Nu vrei să 
ajungi ca oamenii aceia din Oregon care trăiesc în adăposturi nucleare aşteptând un 
cataclism şi pierzând toată distracţia. 

Dacă va exista o corectare a bursei de valori sau o depresiune serioasă, prețurile 
vor scădea. Dar guvernele vor acționa şi vor tipări din ce în ce mai mulți bani pentru a 

alimenta o economie fără vlagă, aşa că dintr-o corectare vom intra probabil într-o fază de 
stagnare şi/sau depresiune inflaționistă sau chiar un regres serios. E imposibil ca cineva 
să-şi dea seama cum va fi, indiferent câte schiţe va face — sunt doar presupuneri. 

În orice caz, ca să concluzionăm, America este cheia pentru tot şi este în datorii 
de trei trilioane şi cu toate creditele calculate este situată la peste 12 trilioane. Într-o zi 
datoria globală va ajunge la un mare impas. Nu cred teoria că tehnologia ne va scoate pe 
toți din probleme, pentru că există o limită la câte informații sunt necesare şi pentru câtă 
tehnologie putem plăti. Apoi există conflictul dintre forţele conştiinţei Yin 
transformaționale în creştere şi forţele Yang ale globalizării şi baza puterii patriarhale. 
De-a lungul anilor instituţile vor pierde din ce în ce mai mult controlul şi abiliatatea lor 
de a manipula viețile oamenilor se va schimba. Lupta dintre cele două forțe principale — 
Yin şi Yang — mersul lin şi calitatea vieţii împotriva durității şi a puterii, va fi subiectul 
principal în următorii 20 de ani, împreună cu orice fel de proteste ale planetei pe care ea 
ca organism le va face. 

Uite la ce mă gândesc eu: 


Banul este regele 


Banii pe care îi ai în mână sunt Yin; datoria este Yang. Dacă începi să vinzi 
achizițile, să-ți plăteşti datoriile şi să ajungi să ai bani, atunci ai opţiuni. Dacă te-ai întins 
la maximum în felul expansionist de astăzi şi ai puţini bani gheață, oglindeşti restul lumii. 
La orice încetinire economică oamenii se vor lupta să scape. E ca şi când o mie de 
oameni se îndreaptă simultan spre uşa rotativă a unui hotel. 

Având economii şi transformându-ți achiziţile în bani lichizi, ai libertate. Orice s- 
ar întâmpla, vor exista locuri în lume unde economiile vor fi în floare şi vor exista din 
abundență şanse. Cu bani în mână vei putea să cumperi cu doar câțiva cenți. Băncile vor 
fi ca supermarketurile. Vor avea atâte lucruri colectate, încât te vei putea afişa acolo şi în 
zece minute îți vei putea cumpăra un avion, un tren şi un bloc. După crah-ul din '87 îți 
puteai cumpăra o clădire cu câţiva cenți. Când lucrurile merg prost, a avea bani în mână e 
vital şi profitabil. 

Celălalt motiv pentru care e bine să ai bani în mână este că dacă vei fi şomer, vei 
avea nevoie de nişte bani pe care să te bazezi. Cât de mult, depinde de bugetul tău. Îţi 
recomand cel puţin salariul actual de pe şase luni. Unii oameni au întrebat „Dacă va fi o 
perioadă de inflație, de ce să ai bani lichizi?” Din moment ce valoarea banilor va scădea, 
în primul rând, după cum am mai spus, nu poți ştii dacă o corectare economică va fi 
inflaţionistă sau deflaţionistă. Între timp trebuie să mănânci. De asemenea, cu bani în 
mână, îți împuterniceşti conştiinţa şi te simţi mai sigur pe tine. Asta nu e neaparat 
adevărat dacă ai o mulţime de datorii, câteva achiziţii şi nici un ban. În fond, bani lichizi 
sau un cont de debit într-o bancă reputabilă este tot ce contează. Dacă ai bani poţi face 
investiții bine gândite care vor creşte, în loc să fie împotmoliți în investițile actuale care 
nu vor mai fi poate atât de profitabile. Şi în ultimul rând, nimic nu te poate opri să nu-ți 
schimbi banii înapoi în achiziţii atunci când situaţia nu e pe roze. 

Ce să faci cu lichidităţile tale? Eu le-aş depozita într-o cutie de valori. Îți sugerez 
să pui restul într-un cont pe termen scurt la o bancă internațională reputabilă sau ai putea 
cumpăra obligaţiuni guvernamentale sau acțiuni. Totuşi asta ți-ar putea creea probleme 
dacă guvernul va înceta să-şi restructureze datoriile. Măcar o parte din banii tăi ar trebui 

ținuți la saltea. Nu poți ştii niciodată când vei avea rapid nevoie de bani pentru o ocazie 
profitabilă acre nu mai poate aştepta până a doua zi când se deschide banca. De 
asemenea, mie mi-a plăcut mereu să pot ajunge rapid la aeroport. Aminteşte-ţi, libertatea 
constă în numărul de opțiuni pe care le ai şi în nivelul tău de mobilitate. 


Imobiliare 


În timpul unei contractii prețurile imobiliarelor fluctuează, pentru că afacerile cu 
imobiliare nu sunt formate doar din cărămizi şi mortar. Mai degrabă este o industrie 
legată de finanţe. Foarte puţini oameni cumpăra case cu banii jos. Au nevoie de credite ca 
să-şi încheie contractul de cumpărare. Când există o criză de încredere, banii sunt greu de 
împrumutat, indiferent de dobândă. Şi pentru că oamenii nu-şi plătesc împrumuturile 
pentru casă, piața imobiliarelor este saturată de exproprieri. Prin urmare prețurile pentru o 
casă obişnuită poate scădea în timpul unei contracții la 50% sau chiar mai mult. 

Asta înseamnă că trebuie să-ți vinzi casa chiar acum? Depinde dacă mai ai şi alte 
proprietăți în afară de casă. Dacă nu ai, atunci vinde sau dacă nu, evalueaz-o şi pune o 
ipotecă pe ea. Dar dacă trăieşti într-un cartier nemaipomenit şi nu vrei să te muţi, atunci 
păstrează casa. Va trebui să trăieşti undeva şi probabil că valoarea casei este irelevantă 
dacă oricum n-ai vinde-o. 

În timpul contracţiei imobiliarele comerciale sunt ca nişte rațe moarte. Preţurile 
pot scădea cu până la 90%. Vinzi, sau păstrezi? În primul rând care este nivelul datoriei 
pe clădire? Dacă datoria e mică, probabil vei vrea să păstrezi şi să treci cu bine printr-o 
contracție. În cazul în care clădirea este într-o condiţie bună şi ai un chiriaş excelent şi un 
contract de închiriere pe termen lung şi imposibil de reziliat, clădirea ti-ar putea aduce un 
venit stabil pe ani buni. Dar dacă nu sunt valabile aceste condiţii, atunci ieşi dracu” din 
afacerea asta rapid. Nu vrei să-ţi blochezi toţi banii într-un singur loc. 

În timpul unei contracţii vei vedea cum oamenii se vor întoarce la familile lor. 
Mai mulţi oameni vor trăi în aceeași casă unindu-şi resursele. Închirierile de apartamente 
vor scădea pentru că oamenii vor pleca şi se vor duce în locuri mai ieftine sau împărțite 
cu alţii. Dar totuşi oamenii vor trebui să locuiască undeva. Dacă ai un bloc de 
apartamente într-o condiţie bună şi îl poți administra cu success chiar şi la chirii mai mici, 
vei putea să-l păstrezi. Bineînţeles că dacă îl vinzi astăzi, vei putea să-l cumperi din nou 
peste trei sau cinci ani la un preţ mult mai mic. Sfatul meu este să urmăreşti cu atenţie 
piața şi să nu-ți fie frică să vinzi, dacă lucrurile încep să arate urât. Le poţi cumpăra 
oricând înapoi. Aminteşte-ţi, chiar dacă va trebui să vinzi la un preț sub cel al pieţei, banii 
îți oferă opţiuni. 

Când dobânzile sunt mici, cererea mare va ridica prețurile imobiliarelor şi 
bineînţeles că inflația mare urcă şi ea preţurile. Dar imobiliarele sunt ca un joc de „dă mai 
departe” pentru adulţi. Când se opreşte muzica, cei care nu au apucat să dea mai departe 
acel lucru, sunt obligaţi să se îndoape cu mâncare. Așa că e riscant. În orice caz cei mai 
mulți milionari sunt din domeniul imobiliarelor şi nu din altă industrie. Aşa că dacă te 
ocupi cu imobiliarele, trebuie să fi bine ancorat şi să fi în stare să vinzi atunci când 
trebuie. Am trăit mereu cu părerea că nu e niciodată greşit să scoţi un profit. 

Pământul 


Pământul a fost o mare investiție în Europa în anii '90 pentru că Uniunea 
Europeană le arunca fermierilor bani de parcă era confetti. Cât va mai dura asta, nu se 
ştie. Problema pământului este că te costă să-l ai şi de multe ori nu-ţi oferă nici un venit. 
Pământul are o valoare în creştere prin faptul că oamenii vor să construiască pe el şi să se 
dezvolte. Dar cu noile legi pentru construcții, fiind din ce în ce mai greu să te descurci, 
poți fi sigur că pământul pe care-l ai nu va crea probleme cu schiţele şi aşa mai departe. 
Asta e o mare problemă în Europa şi în Australia, deşi drepturile de construcție sunt mai 
uşor de obținut decât în America. 

Pământul recoltabil este un domeniu pe care eu personal l-aş evita, pentru că nu 
ştiu nimic despre cum trebuie întreținut şi nu mi-ar plăcea să scot din buzunar multe sute 
de mii de dolari doar ca să ajung la concluzia că efectul de seră mi-a transformat 
investiția într-un deşert. De asemenea există o mişcare globală de restructurare a 
subvenţiilor pentru agricultură, aşa că recolta nu va mai valora atât cât crezi, odată ce se 
reduc subventiile. În orice caz toată lumea trebuie să mănânce şi sunt sigur că unii 
fermieri se vor da peste cap ca să se descurce foarte bine, mai ales dacă au şi recolte 
sănătoase în perioadele în care cresc preţurile. Dar nu aş intra în acea văgăună decât dacă 
aş înţelege cu adevărat jocul. 

Merită susținută ideea de a avea o căsuţă cu vreo 20 de ari de pământ fertil şi o 
sursă bună de irigare. Ideea e că în timpul unei depresiuni oamenii de la oraş vor înnebuni 
şi va fi multă dezordine pe stradă. Un mic loc la marginea unei păduri departe de nebunie 
îti va oferi posibilitatea de a avea mâncare şi de a fi în siguranță. Nu sunt împotriva 
acestei idei, dar nu sunt de acord cu termenul de supravieţuire. Sunt de părere că 
negativismul acestui mod de gândire nu face altceva decât să atragă agravarea înspre tine. 
Dacă îţi îngropi resursa de mâncare pe un an, exprimi metafizic că energia ta se va afla în 
această stare de depresie. Devine o afirmaţie pentru lipsuri şi neajutorare. Asta îți 
intensifică forma mentală şi se mai adaugă ceva care să-ți arate câtă dreptate ai. Un ren 
trece pe lângă provizia ta şi urinează pe ea! În cercurile metafizice se numeşte sindromul 
Urinei de Ren. 

Cea mai mare apărare sunt banii serioşi. Cineva undeva va avea destulă mâncare 
şi chiar dacă au crescut prețurile, dacă ai bani îi poți sfida pe toți ceilalți şi vei cumpăra. 
Nu consider că o depresiune sau o corecție este chiar atât de rea, încât să fi nevoit să te 
retragi în munţi. Dar dacă îţi place la ţară şi dacă-ţi place să ai grijă de o bucată de 
pământ recoltată, atunci realizează-ţi visul de a avea o căsuţă ruptă de lume. Eu în timpul 
unei crize m-aş duce în centrul oraşului. Se pot face bani din încheierea unui contract cu 
primăria pentru a face curăţenie. 

Ultimul punct din teoria luptelor stradale şi a dezordinii sociale: sunt sigur că se 
va întâmpla aşa ceva, dar nu va fi mult mai rău decât este acum. În ultima depresiune, 
America a avut o rată a şomajului de 25%, adică 75% a muncit şi a fort în stare să susțină 
țara. În micul orăşel în care trăiam, New Mexico, aveam mereu o rată a şomajului de 25% 
în timul în care am stat acolo.Nu existau lupte stradale. Oamenii au mult mai multe 
resurse decât ar fi în stare să le ofere birocraţia. Îşi găsesc o cale prin care să se descurce 
şi savurează asta. Datorită frumuseţii oraşului şi a atmosferei magice, oamenii de peste 
tot din Statele Unite se mută acolo, în special pentru a trece prin experiența de a fi 
şomeri. Nu vor să lucreze prea mult, şi de ce-ar face-o dacă se descurcă şi fără asta? 

Valuta 


Dacă nu ai un stil de viață internaţional, nu te îngrijora prea mult pentru nivelele 
la care fluctuează diferitele valute. Ai nevoie doar de o groază de bani din locul de unde 
provii. Totuşi pentru comerţul de import-export şi pentru aceia dintre voi care aveţi 
investiţii internaționale, valoarea valutei are o imortanță extremă. 

Aş vrea să acordați o atenție deosebită următorului lucru: oricând începe 
economia să meargă prost, primul lucru pe care îl face guvernul este să oprească fluxul 
banilor care ies din ţară. Există legi pentru controlul cursului de schimb, obligându-i pe 
cetățeni să-şi păstreze moneda locală în scădere. Nu-ţi poţi imagina cât poate fi de 
devastator dacă n-ai trecut prin aşa ceva. O familie care avea economii de 100.000$, 
echivalentul în peso înainte de prăbuşirea monedei lor, au ajuns să aibă doar 330$ după 
ce moneda s-a oprit din cădere. Controlul valutei este un fenomen relativ previzibil. De 
fapt majoritatea ţărilor din lume au un fel de control asupra cursului de schimb, chiar 
dacă acum totul înfloreşte şi se dezvoltă. 

Aş paria bani buni pe faptul că Statele Unite şi multe dintre țările importante din 
comerţ, vor controla cursul de schimb în următorii zece ani. Îţi sugerez să schimbi câteva 
achiziţii în alte valute, lucru care îți oferă, din nou, alte opțiuni. E extrem de uşor să-ți 
deschizi un cont la o bancă din Elveţia şi mulți nu realizează că nu trebuie să te duci în 
Elveţia sau la o bancă elvețiană. Poţi avea un cont în franci elveţieni la orice bancă din 
lume. Poţi spune în ce fel de valută vrei să-ți fie păstraţi banii atunci când deschizi contul. 
Banca ar trebui să fie în afara ţării tale, aşa încât banii să nu-ție fie prinşi în legile locale 
ale cursului de schimb. Având franci elveţieni la o bancă din New York, nu l-ar ajuta pe 
nici un cetățean american pentru că dacă s-ar horărî să-şi schimbe banii în dolari ca să-i 
cheltuie, acei dolari ar fi în interiorul Statelor Unite şi li se aplică legea controlului 
cursului de schimb. E interesant că prin lege le este interzis băncilor americane să le 
spună clienților că pot să le deschidă conturi şi în valută străină. Asemenea conturi nu 
sunt ilegale, dar băncile americane nu au voie să promoveze conturile în monedă străină 
clienţilor americani. Asta îți spune ceva, nu-i aşa? 

Un cont extern la o bancă este unul deschis de un nerezident al acelei țări, aşa că 
un francez care are un cont în mărci germane la o bancă olandeză, nu se supune nici unei 
restricții impuse de Franța asupra locuitorilor ei. Bineînţeles că atunci când Euro va 
devani unica monedă europeană, rezidenții Europei vor trebui să-şi ţină banii externi în 
altă monedă în afară de Euro. Tactica este să-ți deschizi un cont extern undeva, unde este 
încă legal. Poți suna reprezentanța locală a unei bănci străine dintr-un oraş mare şi să-i 
rogi să-ți facă legătura cu una dintre reprezentanţele lor din ţara de origine. 

În ce valută vrei să ai contul? Se răspunde uşor prin eliminarea valutelor pe care 
nu vrei să le ai. Dolarul american este foarte puternic la ora actuală, dar va fi slab când va 
fi sub presiune la un moment dat şi ar putea înregistra o scădere sustanțială. Moneda 
denominată de dolar, cum ar fi dolarul canadian, e legată atât de mult de moneda 
americană, încât nu are propriul destin. Aşa că dacă vrei dolari, ar fi bine să fie dolari 
amricani şi nu canadieni. Deşi Australia este o ţară prosperă şi dolarul australian se ține 
bine de ceva vreme, ţara e slab administrată de guvern. Ca să-ți faci o idee, Brazilia cu 
110 milioane locuitori are o datorie de 100 miliarde $; şi Australia cu 16 milioane 
locuitori are o datorie de aproape 200 miliarde $. Dolarul australian se va descurca bine 

în anul 2000 pentru că Australia este gazda Jocurilor Olimpice dar pe termen lung, 
dolarul australian este strâns legat de preţurile globale ale materilor prime. 

La Australia m-a atras mereu un lucru şi anume faptul că este foarte sigură şi e 
departe. Dacă ar fi vreodată probleme serioase în Europa sau în America, Austalia este un 
loc frumos şi însorit pentru banii tăi. Între timp Noua Zeelandă (NZ) este un loc sigur şi 
liniştit în care poţi investi. Dar nu m-aş baza prea mult pe dolarul NZ, pentru că nu are 
atracția bazată pe prețurile materilor prime cum este cazul dolarului australian. 

Francul elveţian este foarte sigur şi puternic şi nu există momentan planuri pentru 
alăturarea Elveţiei la moneda euro, aşa că-mi imaginez că francul elveţian va supravieţui 
aproape tuturor. Dezavantajul este că depozitele în această monedă nu aduc nici o 
donândă sau aduc una foarte mică. În orice caz dacă monezile lumii vor fi sub presiune 
după mileniu şi francul elvețian se ţine tare, atunci ţi-ai scos profitul. Tactica contului 
extren nu este motivată atât de mult de dorința unui venit — este o modalitate de a te 
asigura că nu vei fi prins în țara ta. 

Când am scris această carte (1997), japonezii nu şi-au revenit de pe urma 
colapsului economic şi de scăderea preţului la proprietăţi. E greu să spui unde se va 
stabili yenul japonez. Ideea e că monezile devin din ce în ce mai puţin valoroase pentru 
că guvernele manevrează prost lucrurile, trebuie să le fie doar lor bine, aşa că e un rahat. 
Ai putea face milioane pariând corect. Dar sunt de părere că e mai bine să ai ceva bani în 
altă parte. E un lucru de siguranță. 

În anii '60 şi începutul anilor '70 lira sterlină a căzut din cauza problemelor cu 
diferite guverne laburiste. În orice caz lira englezească şi-a revenit precum spărgătorii de 
găşti. Problema este că acum lira este căutată ca apărare împotriva monedei euro şi 
guvernul laburist britanic a promis că momentan nu se va alătura monezii unice. Dar într- 
un final Marea Britanie va adopta euro, înțelegerile au fost deja semnate, aşa că vei putea 
schimba o bancnotă bine administrată în schimbul unui euro dubios. 

Obiectivul acestor înţelegeri este de a reduce puterea statelor-naţiuni şi de a face 
din toată lumea subiectul unui imperiu birocratic anonim care reglementează totul şi îi 
controlează pe toţi în timp ce îi mulge pe oamenii obişnuiţi ca să poată susține 
mecanismul de control. Aceeaşi politică se aplică în toată lumea democratică. Într-o zi va 
trebui să avem un sistem care să includă drepturile oamenilor de a face bani şi de a-i 
păstra, în schimbul unui sistem în care poţi vota pentru lup sau pentru vulpe, dar unde nu 
există nici o cutiuță în care să fie protejate găinile. Va veni şi timpul nostru, să fi sigur de 
asta. 


Acţiuni şi obligaţiuni 


Mai nou bursele de valori au atins cel mai înalt nivel. Dobânzile sunt mici şi la fel 
şi inflaţia şi asta le este favorabil acțiunilor. Totuşi există o întreagă industrie care 
promovează acţiunile, aşa că valoarea companiilor la diferite burse este supraevaluată şi 
în afara oricăror proporţii. Ratele de câştig din preţuri au trecut de 15, adică bursa 
tranzacţionează de 15 ori mai mult decât câştigurile. Dar dacă faci un calcul pentru cât 
costă acțiunea raportat la dividendul net pe care-l primeşti, vei vedea că multe acțiuni 
sunt tranzacţionate de 40 sau chiar mai mult decât dividendul pe care-l primeşti. Aşa că ai 
avea nevoie de 40 de ani ca să-ţi primeşti banii înapoi. Teoretic companiile devin mai 
valoroase în timp şi există cineva care ar plăti un preţ şi mai mare pentru un venit mic sau 

inexistent şi asumându-și în acelaşi timp şi o groază de riscuri. Dacă o companie îţi oferă, 
să spunem, 3% dividende, lucru normal pe piaţa actuală, ai primi 2% după ce plăteşti 
taxele pe venit — ceea ce nu e mult. Acum adaugă câteva procente pentru inflație şi 
impozitele tale, şi vei vedea că venitul tău după inflație tinde spre zero. N-am înţeles 
niciodată cum de încă mai funcționează sistemul şi e ciudat că nu observă nimeni că 
acționarii nu primesc ce merită, în timp ce directorii şi mangerii fac avere pe spatele 
acţionarilor. Într-o zi se va sparge băşica — trebuie. 

Cred că un divident rezonabil ar fi pe la 10%, cu rata câştigului din preţ în jur de 6 
sau 8. Asta ar înjumătăţi peste noapte pieţele burselor de valori din lume. Asta în viziunea 
mea este realistic. În orice caz în timp ce pieţele se urcă la cer, e păcat că nu intri şi tu în 
Joc. Trebuie să joci ca să câştigi dar trebuie să fi activ şi să ieşi rapid când lucrurile încep 
să-şi schimbe cursul. Peretele de bani care este aruncat de fondurile pensiilor din America 
menţine încă indicele Dow. Deşi bursele de valori sunt volatile, sunt uşor de descifrat de 
un amator. Atunci când ratele dobânzilor sunt scăzute, nu există altă cale pentru bani 
decât în acțiuni şi atunci când ratele dobânzilor cresc, oamenii vor vinde acţiuni ca să 
cumpere obligaţiuni care plătesc o dobândă mai mare sau îşi vor depune banii într-un 
cont dintr-o bancă locală. Aşa că dacă ratele dobânzilor cresc, vei vedea cum scad bursele 
de valori. Ala-bala-portocala, orice idiot poate descifra asta. 

S-ar putea să afli despre o companie necunoscută care să aibă în plan lucruri 
extraordinare şi ai putea da lovitura, aşa că nu-ți spun să stai de-o parte definitiv de 
acțiuni. Am făcut odată 500.000$ în trei săptămâni pentru că am investit în două acţiuni 
obscure din minerit care au adus profit, dar ocazii din acestea sunt puține şi la mare 
distanță. Bursele de valori sunt ca nişte cazinouri versate care sunt concepute pentru a-i 
lua banii omului. Dar ca în orice cazino, poți intra şi câştiga. Informaţia este cheia şi nu-ți 
pune ferma la pariu şi să nu crezi că înşelătoria cu prețurile acţiunilor va dura la nesfârşit, 
pentru că într-o zi acționarii din toată lumea vor ajunge la concluzia că riscă prea mulți 
bani pentru un venit mult prea mic şi atunci când nu vor mai exista alte opţiuni, lucrurile 
se vor corecta până când vor ajunge la ceea ce este realistic. 


Obligaţiuni 


Decizia de a te implica în acțiuni depinde în mare parte de ce crezi că se va 
întâmpla cu rata dobânzilor. Atunci când rata dobânzilor creşte, valoarea obligaţiunilor 
scade şi viceversa. Obligațiunile sunt în general mai sigure decât acţiunile şi îți aduc un 
venit mai mare. Va trebui să presupui corect ce se va întâmpla cu inflaţia şi cu ratele 
dobânzilor. Variabila este situația în care încrederea oamenilor scade şi în cazul în care 
acest lucru afectează cursul de schimb, atunci ratele dobânzilor vor trebui să crească 
pentru a proteja împotriva riscurilor posibile şi atunci obligaţiunile vor scădea până când 
ajung la un nivel mai jos decât podeaua. Aşa că întrebarea este: Ce vor face guvernele 
într-o criză? Dacă vor avea o nevoie disperată de bani ca să se poată întreţine pe ei şi 
dobânzile lor, atunci ratele dobânzilor vor creşte, pentru că cei care au împrumutat bani îi 
vor ajuta să treacă peste obstacole. Apoi va trebui să adaugi efectul creşteriipreţului la 
acțiuni şi oamenii care părăsesc piaţa în scădere a acțiunilor şi toate efectele acestei 
situaţii asupra obligaţiunilor, pentru că de obicei se cumpără obligaţiuni pentru câştiguri 
şi siguranţă în perioade dificile. Eu cred că piața obligațiunilor este greu de apreciat 

corect, dar hârtia tot hârtie rămâne, aşa că aş sta departe de obligaţiuni în perioadele de 
corecție sau chiar într-o depresiune. 

Excepția este atunci când ţii la hârtiile guvernamentale ca la chitanţele de la 
trezorerie. Bineînţeles că trebuie să ai încredere că guvernul îşi va onora în continuare 
angajamentele. Guvernul Statelor Unite sau al Marii Britanii poate nu vor da niciodată 
înapoi — ar putea să tipărească mai mulți bani dacă apare această necesitate. Dar ar putea 
restructura plata datoriilor şi a ratelor şi aşa mai departe. Eu cu siguranţă nu aş cumpăra 
obligaţiuni municipale sau cele ale corporaților, nici măcar cele considerate AAA — nu 
pentru că marile companii nu şi-ar onora plățile, ci pentru că emitenţii de obligaţiuni îşi 
plătesc obligațile prin tipărirea şi vânzarea mai multor obligaţiuni. 

Dacă piaţa îşi pierde încrederea, cine va cumpăra noile emiteri, astfel încât vechii 
deținărori de obligaţiuni să-şi regleze conturile? Într-o situaţie limită îmi imaginez 
corporaţile şi guvernele obligându-i pe deţinătorii de obligaţiuni să renunţe la ele. Apoi 
chiar dacă deţinătorii ar primi acea dobândă, s-ar putea să nu aibă voie să-şi retragă banii 
atunci când vor ei.În plus dacă piaţa obligaţiunilor e slabă, vei pierde extrem de mult ca 
să poţi convinge pe cineva să-ţi cumpere obligațiunea. 

De ce să investeşti într-o bucată de hârtie a cărei valoare fluctuează? În ultimii ani 
multe din preţurile obligațiunilor au fost afectate serios din cauza tendinței de a cumpăra 
companii mari cu bani împrumutaţi prin ipotecarea companiei respective. Prin această 
acțiune cumpărătorul încarcă compania pe care o cumpără cu o datorie masivă. Asta 
afectează valoarea obligațiunilor actuale. Aşa că oamenii care i-au împrumutat companiei 
bani înainte, văd cum se depreciază valoarea acelor bani din cauza unui puştan care preia 
compania ca să încurce achizițile, ca să facă el rapid o sută de milioane de dolari. Nu văd 
nimic nedrept aici şi nu mi-aş face achiziţile subiectele unui astfel de risc. Într-o perioadă 
de deflaţie nu poţi ştii de ce e în stare o companie doar ca să facă rost de lichidităţi. 
Deţinătorii de obligaţiuni sunt mereu dependenți de mofturile celor din consiliul de 
administraţie. 

Deci, dacă te ocupi cu obligaţiuni, fii prudent şi ţine-ţi doar un mic procent din 
achiziţii în obligaţiuni guvernamentale sau ale corporaților, pentru că ți se poate refuza 
accesul la aceşti bani. Cât despre obligaţiunile obişnuite, nici să nu te gândeşti! Asta este 
o piață care va fi înghițită fără milă. S-ar putea să greşesc dar calitatea proastă a acelei 
hârtii e atât de deprimantă, încât nu văd cine ar putea cumpăra aşa ceva în timpul unei 
depresiuni. 


Certificatele de depozit (CD) 


O alternativă mai bună la obligaţiunile corporaţilor sunt CD. CD nu au valoarea 
fluctuantă: ce investeşti, aia scoţi. Aproape toate băncile mari vor supraviețui unei 
corecţii, deoarece guvernele vor susține marile bănci. Doar băncile mici vor avea 
probleme. Teoretic guvernul Statelor Unite garantează depozitele bancare prin Corporaţia 
Federală de Asigurare a Depozitelor (CFAD). Dar dacă guvernul n-ar avea bani şi băncile 
ar fi în incapacitate de plată, nu văd de unde ar putea lua bani ca să le restituie tuturor 
depozitele. Şi văd guvernele trăgând de timp şi plătindu-le oamenilor prin tipărirea mai 
multor bani de hârtie guvernamentali sau încet-încet, eşalonat. Aşa că păstrează distanța 
de băncile mici. Cele mai bune afaceri sunt cele făcute cu marile bănci internaţionale. 

Nu sunt genul de om care să-şi pună banii în cont mai ales la ratele acestea mici la 
dobândă. În trecut am fost un investitor gen kamikaze: totul sau nimic. Am ales acțiuni 
străine extrem de speculante prin care urmăream să iau în schimb 100 sau 300%. Nu poţi 
face asta în perioada contracţiei. Odată ce au crescut ratele dobânzilor, CD oferă o 
alternativă defensivă la slăbiciunile bursei de valori şi în perioadele de criză. Nu te 
stârneşte, dar e destul de sigur. 

Cred că după trecerea mileniului lucrurile se vor înrăutăți cu adevărat şi ca în 
orice perioadă de corecție, trebuie să-ți aperi achizițile astfel încât atunci când nu vor mai 
scădea prețurile, să fi în stare să te întorci pe piaţă şi să faci investiții de calitate la 
Jumătate din fostul lor preț. CD la marile bănci pot fi o investiţie bună pe viitor dacă 
ratele dobânzilor cresc. 

Conturile cu bani de pe piață oferă dobânzi mai mari decât CD, dar problema 
constă în hârtia în care ai investit fondul mutual monetar al pieţei. Prevăd multe probleme 
legate de fondul mutual monetar al pieţei în următorii ani. Aş opta pentru siguranță şi nu 
m-aş implica în nici o investiţie pe care să nu pot s-o administrez eu. 


Aur, argint şi metale preţioase 


Deoarece metalele preţioase sunt legate de inflație, din nou va trebui să ghiceşti 
direcţia în care se va îndrepta inflaţia. În orice caz aurul şi argintul sunt singurele monede 
care au valoare în toată lumea. Dacă există o criză de încredere, oamenii se vor îndrepta 
spre metalele preţioase indiferent de ratele inflației. 

În ultimii ani aurului i s-a luat puterea prin ratele scăzute ale dobânzilor, inflaţie 
mică şi vânzarea băncii centrale. Nu există o piață în aur la preţurile actuale (314$) şi nici 
ni sunt şanse să se formeze vreuna până când nu va creşte inflaţia sau până când nu va fi 
o criză zdravănă care să zguduie cuştile tuturor. E destul de interesant că foarte puțin din 
aurul lumii este în mâna micilor investitori. În mare parte este deţinut de companiile 
miniere, băncile centrale şi marile instituţii. Dacă ar încerca oamenii obişnuiţi să cumpere 
în masă aur, rezervele s-ar termina imediat. Chiar dacă producţia globală a aurului creşte 
rapid, trebuie să-ți aminteşti că este un metal rar, aşa că există o limită la cât se poate 
produce, dacă dintr-o dată ar vrea toată lumea. 

Africa de Sud şi Rusia domină piaţa aurului. Din nou va trebui să presupui ce s-ar 
putea întâmpla cu aceste două țări în următorii ani. Dacă Rusia va fi într-un impas 
economic, va începe să scoată aurul? Sau neliniştile sociale din Africa de Sud vor închide 
minele, făcând aurul şi mai rar? E imposibil să spui cu precizie. Dar în momentul acesta 
28g de aur costă 250$, sau mai mult în mină, aşa că nu văd cum ar putea aurul să scadă 
sub 300$ indiferent ce s-ar întâmpla. Cu aproape nici o posibilitate de scădere şi cu o 
imensă probabilitate de creştere aş spune că aurul este un pariu excelent. Bineînţeles că o 
mare parte din portofoliul meu ar fi în aur. Dar eu sunt nebun după aur. Investesc cel mai 
mult în aur şi în acțiunile legate de aur şi ştiu că într-o zi aurul va fi singurul joc din oraş. 
În orice caz asta nu se va întâmpla în următorii cinci sau zece ani şi mai sunt şi alte 
lucruri care pot fi cumpărate între timp. 

Majoritatea analiştilor recomandă să deţii doar 5% din portofoliul tău în metale 
preţioase. În orice caz strofocările adunate ale guvernelor şi ale instituţilor de a-i lua 
aurului puterea şi de a-i scădea preţul, îţi spune ceva. Nu la place aurul pentru că oamenii 

îl pot cumpăra şi îi pot schimba locul fără ca cineva să afle ceva. Cu atât mai mult trebuie 
să ai aur. 

Acţiunile legate de aur sunt un domeniu specializat şi trebuie să ştii ce faci. 
Regula mea este să nu cumpăr niciodată o acțiune fără să-l cunosc pe cel care face 
săpăturile. Dar în acest moment acţiunile aurului sunt la cel mai mic nivel, aşa că există 
posibilitatea de a le avea pe un termen de doi-trei ani. Dacă te interesează acțiunile legate 
de aur, te-aş sfătui să alegi minele australiene în loc de cele americane, canadiene sau 
sud-africane. Motivul este că acţiunile minelor australiene sunt ieftine în comparaţie cu 
alte acţiuni şi funcționează într-o ţară stabilă politic. 

Cu argintul este o altă poveste. Majoritatea argintului este scoasă din minele lumii 
a treia, iar dacă acele țări intră vreodată în criză financiară, ceea ce e foarte posibil, vor 
începe să împrăștie argintul ca o modalitate de a scăpa de probleme. În orice caz situaţile 
schimbătoare pot afecta piaţa argintului la fel cum se întâmplă şi cu celălate piețe, aşa că 
nu aş trece argintul la investiţii, mai ales în perioadele grele. Eu pur şi simplu prefer 
aurul. 


Planuri de pensii şi anuităţi 


Planurile depensii şi anuităţile sunt de obicei investite fie în imobiliare, fie în 
acțiuni. Pot prevedea unele fonduri de pensii ducându-se de râpă pentru că investițile pe 
care le-au făcut se dovedesc a fi fără valoare. Câteva planuri de pensii private sunt 
asigurate de guvern în cazul unui colaps financiar. Dacă îți poți scoate banii din vreun 
plan, fă asta. Banii vor fi în mai multă siguranță la tine în mână decât în mâinile unui 
străin care nu are în vedere interesele tale. 


Concluzie 


Dacă priveşti depresiunea sau contracția sub forma energiei — inhalarea şi 
expirarea minții globale — eşti deja cu mult deasupra ei pentru că deja te-ai detaşat de 
sentimente. Va trebui să îţi interzici ca temerile şi sentimentele celorlalți oameni să te 
dezechilibreze. Într-o lume în care e posibil ca toată lumea să fie zguduită puternic în 
acelaşi timp, şansele tale sunt de o sută de ori mai puternice dacă nu-ţi pierzi capul. Dacă 
ai un plan defensiv sau chiar dacă realizezi că nu poţi face mare lucru pentru că nu ai 
multe achiziții, tot poţi schimba felul în care simţi şi poți avea o energie total opusă de a 
celorlalți. 

În vremuri grele mediocritatea va fi îngenuncheată dar excelența va supraviețui 
mereu. Dacă începi astăzi, fă totul „special” şi pune valoare şi efort în munca ta şi nu 
numai că vei supraviețui, ci vei prospera. Primii care vor fi dați la o parte sunt cei 
nefolositori. Cei cu adevărat talentaţi, cei care sunt dedicați, vor fi cei pe care industria îi 
va păstra. Aşa că trebui doar să-ți ridici nivelul energiei şi să te poziţionezi într-un loc 
confortabil, de unde să nu îndrăznească nimeni să te dea jos pentru că eşti un pion mult 
prea important. 

Aminteşte-ţi că o contracție este o perioadă de odihnă binemeritată. Nu trebuie să 
fie o furtună. Priveşte-o ca pe un cadou şi foloseşte timpul oferit cu înţelepciune. 
Perfecționează-te, petrece mai mult timp cu familia ta, întăreşte-ți corpul şi 
reexaminează-ţi direcția în viaţă. Priveşte contracția ca pe un cadou care a salvat lumea şi 

i-a permis să-şi revină. Bineînţeles că odată ce mintea globală va ajunge la consensul că 
situația a durat destul, totul va reveni la ritmul din trecut. Când se va întâmpla asta, tu te 
vei fi întors pe piață cu o putere şi mai mare. 

În ultimul rând recesiunea, depresiunea, inflația, contracția şi stagnarea sunt 
termeni care descriu economia oficială. Economia neoficială are propria minte. Chiar 
dacă producția de maşini a scăzut cu 25%, vor exista industrii obscure care se vor dubla 
peste noapte. Dacă eşti atent la şansele oferite şi cercetezi piața, vei găsi cu uşurinţă o 
modalitate de a scoate un ban sau doi. Nimic nu se opreşte. Se mişcă doar într-un ritm 
mult mai lent sau trece în obscuritate. 

Oamenii au tendinţa să considere depresiunea un holocaust, un fel de privelişte 
din Mad Max de proporții post-nucleare. Nimic nu e mai departe de adevăr. Perioada de 
aur a cinematografului american a fost în anii 1930. În timpul ultimei depresiuni oamenii 
care nu îşi țineau în frâie afacerile au fost ruinaţi, dar alții s-au descurcat fantastic şi 
copiii lor sunt astăzi multi-milionari. E vorba despre atitudine. Criza pentru mase 
înseamnă şansă pentru un individ. Să nu uiţi asta vreodată. 

Dacă eşti viu şi activ şi eşti pregătit să emani o energie pozitivă, vei excela pe 
piețele volatile. Puterea pe care ţi-o vei descoperi în interior va fi mai mult decât 
suficientă să-ţi poţi satisface nevoile şi ale celor dragi şi chiar mai mult decât atât. În plus 
dacă lucrurile iau o întorsătură negativă, oamenii vor sta uniți. Vor fi nevoiți să 
coopereze. Unitatea familială va fi din nou întărită şi toți vom fi nevoiți să învăţăm să ne 
iubim şi să ne tolerăm unii pe ceilalți. Asta va fi o victorie uriaşă pentru umanitate. Eu 
cred că perioada schimbării după trecerea mileniului va pregăti o mare trezire, o renaştere 
spirituală. Eu abia aştept. Dacă eşti hotărât şi nu-ţi pierzi din vedere căutarea, o poţi 
aştepta şi tu. 

Scriitorul şi seminaristul Stuart Wilde este unul dintre personajele reale din 
mişcarea de auto-ajutor şi potențial uman. Stilul său este umoristic, controversat, la obiect 
şi tranformator. A scris 16 cărți, inclusiv cele care formează Cvintetul Tao de success, 
considerate a fi clasice în domeniul lor. Acestea sunt: Afirmații (Affirmations), Forţa 
(The Force), Miracole (Miracles), Activitatea eficientă (The Quickening) şi Trucul 
banilor este de a avea câţiva (The Trick to Money Is Having Some!) Cărțile lui Stuart 
Wilde au fost traduse în 12 limbi. 


Informaţii despre seminarii şi turnee internaţionale: 


Pentru informaţii despre cel mai recent turneu şi datele seminarilor în SUA şi Canada: 
White Dove International 

P.O.Box 1000, Taos, NM 87571 

(505) 758-0500 

(505) 758-2265 (fax) 

website: stuartwilde.com 

